
Melsk Dievą, kad išsaugočiau 
tavo gyvybę! 


Vyras atsiplėšė nuo jos ir atsitraukė. Lijana sėdėjo užmerk- 
tomis akimis, laukdama tęsinio. 

— Viskas, gana, — pašaipiai tarė jis. — Skaistuolei pri- 
klauso skaistus bučinys. O dabar grįžk namo ir niekad daugiau 
nekibk prie svetimų vyrų. 

Ji atsimerkė. 

— Aš? Kimbu prie vyrų? Bet juk aš nė mintyse... 

Vyras dar kartą greitai ją pabučiavo, jo akys valiūkiškai 
blykstelėjo. 

— Iš pradžių spoksojai į mane iš krūmų, o dabar... Tu 
dar pati nežinai, kas yra geidulingumas, o jau stengiesi jį sukel- 
ti. Nešdinkis iš čia, kol neapsigalvojau! O tai prisiprašysi. 

Lijana visiškai atsigavo ir pašoko ant kojų. 

— Jau aš greičiau pragare sudegsiu, negu žeminsiuosi tO- 
kiam kaip tu! 

— Reikėjo tau gerai iškaršti kailį, tiktai gaila... — atkirto 
vyras. — ... tiktai gaila, nėra laiko. Štai kada aš vesiu, bus kitas 
reikalas, tada ateik pas mane. Galbūt rasiu tau laiko. 

Lijanai pristigo žodžių, kad išsakytų savo pasipiktinimą 
ir panieką. 

— Mes dar pasimatysim! — sušuko ji. — Būtinai pasi- 
matysim! Tiktai tada tu elgsiesi kukliau. Melsk Dievą, kad iš- 
saugočiau tau gyvybę, driskiau. 

Ir ji išdidžiai nužingsniavo šalin. 

— Ašir taip kiekvieną dieną to meldžiu Dievą, — tarė Jis 
jai įkandin. — Ir be to, iš kur tu ištraukei, kad aš... 

— Jei jūsų duktė neišvažiuos, išvažiuosiu aš! — rūsčiai 
tarė Elen Nevil. Įsirėmusi rankomis į šonus, ji žvelgė iš vir- 
šaus žemyn į savo vyrą Džilbertą. Jis sėdėjo atsirėmęs į minkš- 
tą kušetę prie lango. Pro mėlynai dažytas-langines skverbėsi 
saulės spinduliai. Džilbertas kasė savo mylimo kurto ausį ir 
kartkartėmis jam kišo į snukį skaniausius keptos mėsos gaba- 
lėlius. 

Jis, kaip paprastai, nė nemanė ką nors atsakyti Žmonai, 
todėl ji rūsčiai sugniaužė kumščius. 

Vyras buvo dvylika metų vyresnis, jai niekada neteko 
susitikti didesnio tinginio. Nepaisant to, jog didesnę dienos 
dalį Džilbertas praleisdavo balne, kiek tik įkabina lėkdamas 
paskui medžioklinį vanagą, jo pilvas buvo didžiulis ir kiek- 
vieną dieną vis didėjo. Suprantama, Elen ištekėjo už Džilber- 
to Nevilo grynai tik dėl jo turtų — aukso indo, bekraščių že- 
mės plotų, aštuonių pilių (dviejų ji iki šios dienos dar nė ne- 
matė), arklių kaimenių, daugybės riterių, taip pat nuostabių 
drabužių, kuriais naujasis vyras galėjo apdovanoti Elen ir du 
jos ankstesnės santuokos vaikus. Pakako jai perskaityti Džil- 
berto turto sąrašą, ir ji, net nesiteikusi pažvelgti į jaunikį, ne- 
galvodama davė sutikimą šiai santuokai. 

"Ir štai po vestuvių praslinko metai. Elen savęs klausi- 
nėjo, kodėl jai iš pradžių neatėjo į galvą pasidomėti, kas val- 
do Džilberto dvarus? Juk ne pats šis kerėpla! Elen žinojo, kad 
grafas turi tiktai vieną teisėtą kūdikį — išblyškusią, drovią 
merginą, kuri iki pat vestuvių neištarė Elen nė vieno žodelio. 
Iš pradžių Elen galvojo, kad Džilberto valdas tvarko kas nors 
iš jo bastardų. Po vestuvių praslinko visai nedaug laiko, ir Elen 
įsitikino, kad naujasis vyras be galo tingus ir lovoje, ir už jos 
tibų, ir tuo metu išsiaiškino, kas valdo feodą. 

Lijana! Naujai iškepta grafienė negalėjo nė girdėti šio 


vardo. Mandagi, kuklutė mergiotė, Džilberto duktė, pasirodė 
besanti tikra ragana. Kaip ir jos amžinatilsį motinėlė, Lijana 
tvarkė visus reikalus pati. Kai valstiečiai mokėdavo metinę 
duoklę, ji pati sėdėdavo tėvo kėdėje. Raita šuoliuodavo po 
sius stogus. Tik ji spręsdavo, kada metas keltis į naują pilį; 
tai įvykdavo po to, kai apylinkėje išsekdavo maisto atsargos, 
o pilyje susikaupdavo pernelyg daug purvo. Praėjusiais me- 
tais jie iš vienos vietos į kitą.kėlėsi tris kartus, ir Elen sužino- 
davo apie kelionę tiktai tada, kai kambarinė imdavo pakuoti 
jos daiktus. 

Džilbertui ir Lijanai buvo beviltiška aiškinti, jog dabar 
valdų šeimininkė yra ji, Elen, ir Lijana turėtų perduoti savo 
teises pamotei. 

Tėvas su dukra stačiai apstulbę žvelgė į grafienę, tarsi 
būtų prakalbusi akmeninė pilies sienos plyta. Po to Lijana grįž- 
davo prie savo rūpesčių, o Džilbertas toliau dykinėjo. 

Kelis kartus Elen bandė išplėšti iš podukros rankų val- 
džią, ir iš pradžių jai atrodė, kad beveik sėkmingai. Tačiau 
vėliau paaiškėdavo, jog tarnai kiekvieną kartą eidavo Lijanos 
klausti, ar verta vykdyti tą ar kitą grafienės įsakymą. 

Elen bandė paveikti vyrą švelniais priekaištais — pa- 
prastai po to, kai jam prisigerindavo lovoje, bet Džilbertas į 
ją nekreipdavo dėmesio. 

— Tegul Lijana elgiasi kaip nori, — aiškino jis. — Ge- 
riau jai neprieštarauti. Ginčytis su Lijana, kaip ir su jos moti- 
na — tai tas pat, kaip bandyti sulaikyti akmenų griūtį. Protin- 
glausia — pasitraukti į šalį. 

Po tokios trumpos kalbos grafas apsiversdavo ant kito 
šono ir bematant užmigdavo, o Elen, visa degdama iš įniršio, 
negalėdavo sudėti bluosto iki ryto. 

Paryčiui ji jausdavo, kad ir pati gali pavirsti akmeniu... 
Ji buvo už Lijaną vyresnė ir turėjo kur kas daugiau patirties. 
Po jos pirmojo vyro mirties dvarus paveldėjo jos jaunesnysis 
brolis. Paveldėtojo Žmona negailestingai nušalino našlę ir dvi 


jos mergaites nuo valdžios. Elen teko tylomis taikstytis su tuo, 
kad jos teisės perėjo jaunai ir nepatyrusiai moteriai. Dėl to ji 
taip noriai sutiko su Džilberto Nevilo pasiūlymu. Kaip būtų 
nuostabu vėl turėti nuosavus namus, savo ūkį. Ir štai paaiškė- 
jo, kad jos teisėtą vietą užėmė trapi, išblyškusi mergužėlė, ku- 
rią pagal visas taisykles seniai derėjo išleisti už vyro ir išsiųs- 
ti iš tėvo namų kuo toliau. 

Elen bandė kalbėtis su Lijana, piešdama jai vedybinio 
gyvenimo, šeimos, savo nuosavo židinio žavesį. Lijana klau- 
sėsi, vartė žydras akis, kukli ir nekalta it freskos angelas. O 
po to švelniu balseliu klausinėjo: 

— O kas rūpinsis mano tėvo dvarais? 

— Jūsų tėvas turi žmoną, — šiepė dantis Elen. — Juo 
rūpintis yra mano pareiga. 

Tada Lijana su negeru blizgesiu akyse nužvelgė praban- 
gią aksominę didele iškirpte, ilgu šleifu pamotės suknelę, pro 
kurią matėsi nuogi pečiai, apžiūrėjo brokatinį galvos raištį ir 
nusišypsojo: 

— Taip apsirengus negalima tvarkyti ūkio. Jus nudegins 
saulė. 

Elen imdavo gintis: 

— Kai man reikės sėsti ant arklio, aš tinkamai apsireng- 
siu. Garantuoju jums, aš moku jodinėti ne blogiau už jus. Li- 
jana, jums nedera pasilikti po tėvo stogu. Laikas įsigyti nuo- 
savus namus, nuosavą... 

— Taip taip, — linkčiojo Lijana. — Jūs, žinoma, teisi, 
bet man laikas eiti. Kaime naktį buvo gaisras, noriu sužinoti, 
kam reikia pagalbos. 

Ir grafienė, apimta rūstybės, virdama iš įniršio, pasilik- 
davo viena. Kam tada reikėjo ištekėti už vieno iš turtingiau- 
sių Anglijos žmonių? Kam gyventi pilyse, kur saugomi nesu- 
skaičiuojami turtai? Visur sienas puošė stori spalvoti gobele- 
nai; lubos išdabintos Biblijos personažais; ant lovų, stalų, net 
kėdžių — brokato apdangalai. Lijanai dirbo meistrės, kurios 
dienų dienas audė ir siuvinėjo. Džilberto Nevilo pilyse maiti- 


no iš tiesų karališkai — Lijana mokėjo virėjoms didžiulius pi- 
nigus, 0 jų Žmonoms dovanodavo kailinius. Grioviai, arkli- 
dės, kiemai, atkampios vietos buvo nepriekaištingai išvalytos 
— Lijana mėgo, kad aplinkui viskas blizgėtų. 

“Ak jau šita Lijana", — siuto Elen, spausdama pirštais 
smilkinius. Tarnai tiktai ir kalbėjo: ledi Lijana įsakė tai, ledi 
Lijana nori to. Namuose buvo laikomasi tvarkos, prie kurios 
įpratino dar velionė Džilberto žmona. Nepaisant savo padė- 
ties, Elen šiame pasaulyje absoliučiai nieko nereiškė. 

Jos kantrybė galutinai trūko, kai mažosios dukros taip 
pat ėmė kartoti Lijanos žodžius. Mažylė Elizabet panoro, kad 
jai nupirktų ponį. Elen nusišypsojo ir pasakė, kad tai su ma- 
lonumu padarys. Duktė mąsliai į ją pasižiūrėjo ir nubėgo 
pasakiusi: “Einu, paklausiu Lijanos“. 

Kaip tik šis nedidelis incidentas ir privertė Elen pareikš- 
ti vyrui ultimatumą. 

— Aš šiuose namuose — tuščia vieta! — rėkė ji DŽil- 
bertui. 

Elen nesistengė kalbėti tyliai, nors ir žinojo, kad aplin- 
kui pilna tarnų. Tai buvo Lijanos Žmonės — puikiai apmoky- 
ti, dievinantys savo jaunąją ponią už dosnumą, bijantys jos 
rūstybės ir pasiruošę už ją atiduoti savo gyvybę. 

— Pasirinkite: jūsų duktė arba aš, — pakartojo Elen. 

Džilbertas apžiūrinėjo jo padėklą, ant kurio gulėjo dvi- 
dešimt keptų kotletų, kiekvienas panašus į apaštalą. Grafas 
pasirinko Povilą ir nukando jam galvą. 

— Tai ką man daryti su Lijana? — tingiai paklausė jis. 

Džilbertą Nevilą išmušti iš vėžių buvo neįmanoma. Jis 
norėjo iš gyvenimo visiškai nedaug: komforto, gerų vanagų ir 
sakalų, greitų kurtų ir skanaus valgio. Jis neįsivaizdavo, ko- 
kiu būdu ankstesnė žmona sugebėjo padidinti jo iš tėvo pa- 
veldėtą turtą. Džilbertas net nenutuokė, kokį jis iš nuotakos 
gavo kraitį ir jau tuo labiau nepastebėjo dukros darbų. Gra- 
fui atrodė, kad dvarai valdomi savaime: valstiečiai aria, bajo- 
rai medžioja, karalius leidžia įstatymus. Na, o moterys, iš vis- 
ko atrodo, daugiausia barasi. 


Žavingą jauną našlę Elen Peveril Džilbertas susitiko, 
kai ji šuoliavo raita žeme, kažkada priklausiusia jos mirusiam 
vyrui. Vėjyje plaikstėsi juodi plaukai, stamantri krūtinė vos 
neiššoko iš suknelės iškirptės, suknelės klostės įsitempė ir ap- 
nuogino vyro akims tvirtas, dailias šlaunis. Grafas pajuto vie- 
ną retą gašlumo priepuolį ir savo svainiui tarė, jog norėtų šią 
moterį vesti. Daugiau jam nieko neteko daryti. Praslinko šiek 
tiek laiko, ir Lijana pranešė, jog laikas eiti į jungtuvių cere- 
moniją. Po audringos vedybinės nakties Džilbertas savo nau- 
jąja Žmona liko visiškai patenkintas ir nusprendė, kad tegul ji 
keliauja ten... na, kur paprastai būna moterys visą dieną. Ta- 
čiau Elen nedingo. Vietoj to ji pradėjo erzinti vyrą savo bur- 
bėjimu. Viskas buvo ne taip, ypač jai nepatiko Lijana. O juk 
Lijana tokia šauni, miela mergiotė. Visada įsakydavo muzi- 
kantams groti mėgstamas tėvo dainas, gerai jį maitindavo, o 
ilgais Žiemos vakarais pasakodavo nuostabias istorijas. Gra- 
fas negalėjo suprasti, kodėl Elen nori, kad Lijana išvažiuotų. 
Juk mergaitė tokia tyli, tokia nepastebima. 

— Na, jeigu Lijana nori ištekėti, tai tegul teka, — nusi- 
žiovavo Džilbertas. 

Jis tvirtai tikėjo, kad kiekvienas Žmogus su savo troški- 
mais turi ir tinkamai elgtis. Grafas nuoširdžiai manė, jog vals- 
tiečiai nuo saulėtekio iki saulėlydžio prakaituoja laukuose tik- 
tai dėl to, kad tai jiems patinka. 

Elen pabandė suimti save į rankas. 

— Žinoma, Lijana nepanorės ištekėti. Ji ir taip turi vi- 
sišką laisvę ir absoliučią valdžią. Kam jai reikalingas vyras, 
kuris jai komanduotų? Jeigu aš taip būčiau galėjusi tvarkytis 
savo velionio vyro namuose, tai už jokius pinigus būčiau iš 
ten neišvažiavusi. 

Elen iš bejėgiško įniršio laužė rankas: 

— Tiktai pagalvok — užgrobti visišką valdžią, o ir ne- 
turėti savo vyro! Ji nė už ką iš čia neišvažiuos! 

Džilbertas taip ir nesuprato, kuo Žmona nepatenkinta, 
bet jos niurzgėjimas pradėjo jam ėsti nervus. 


— Aš pakalbėsiu su Lijana, —- tarė jis, — ir paklausiu, 
ar ji nori ištekėti? 

— Jūs jai turite įsakyti ištekėti! Pats išrinkite jai vyrą ir 
savo tėviška valia nusiųskite dukrą prie altoriaus. 

Džilbertas pažvelgė į kurtą ir nusišypsojo. 

— Vienąkart aš sumaniau paprieštarauti Lijanos moti- 
nai. Tiktai vieną kartą. Pakartoti klaidos neketinu. Tegul dukra 
elgiasi, kaip nori. 

— Jeigu jos iš čia neišsiųsite, jums geruoju irgi nesi- 
baigs. Su manimi ginčytis irgi pavojinga! — riktelėjo Elen, 
apsisuko ir nuėjo šalin. 

Džilbertas pakasė šuniui ausį. Palyginti su pirmąja žŽmo- 
na, naujoji buvo tikras kačiukas. Jis iš tikrųjų nesusigaudė, 
ko ji širsta. Grafas nesuprato, kaip sveiko proto Žmogus gali 
norėti užsiversti kažkokias pareigas. Jis pasiėmė šventąjį Mar- 
ką ir susimąstęs jį sužiaumojo. Prisiminė, jog kažkas jį įspėjo, 
kad po vienu stogu laikyti dvi moteris pavojinga. Galbūt ir iš 
tikrųjų pakalbėti su Lijana? O gal ji visai neprieštaraudama 
ištekės? Jeigu Elen įvykdys grasinimą ir persikels į savo pilį, 
nakties guolis taps tuščias. Antra vertus, Lijana gali ištekėti 
už bajoro, kuris turėtų puikius medžioklinius sakalus. 

— Taigi mano didžiai gerbiama pamotė nori mane iš- 
mesti iš nuosavų namų, iš namų, sukurtų mano motinos ran- 
komis, kur aš jau trys metai plušu be poilsio, — ramiu balsu 
tarė Lijana. 

Džilbertas pajuto, kad jam tučtuojau įsiskaudės galvą. 
Praeitą naktį Elen ant jo staugė keletą valandų, mat Lijana 
įsakė pastatyti netoli pilies keletą naujų namų. Elen, sužino- 
jus, jog podukra nori iššvaistyti valstiečių būstų statybai krū- 
vą pinigų, apėmė siaubas — tegul šie driskiai verčiasi patys. 
Grafienė sukėlė tokį triukšmą, kad net visi šeši medžiokliniai 
sakalai pradėjo blaškytis palubėje. Kad paukščiai nusiramin- 
tų, jiems teko uždėti gaubtuvėlius, bet ir tai nepadėjo. Saka- 
lai nepaliovė blaškęsi ir vienas nusisuko sprandą. Būtent ta- 
da grafas ir suprato: laikas kažko griebtis. Negalima leisti, 
kad nukentėtų dar vienas brangus paukštis. 

Iš pradžių jis pamanė, ar nepasiūlyti abiem moterims 
apsiginkluoti ir surengti dvikovą. Tegul nugalės stipresnė. Bet 
greitai paaiškėjo, kad varžovėms plienas nereikalingas, jos 
puikiai apsiėjo savo pagrindiniu ginklu — liežuviais. 

— Mano nuomone, Elen galvoja, kad tau bus... hm... 
geriau gyventi savo namuose. Tu ten turėsi vyrą, vaikučių. 

Iš tikrųjų Džilbertas negalėjo įsivaizduoti, kad kur nors 
pasaulyje galima gyventi geriau negu jo valdose. Bet kas jas, 
šias moteris, žino? 

Lijana priėjo prie lango ir pažvelgė į kiemą, paskui ap- 
metė žvilgsniu tvirtas pilies sienas, dvaro namus. Tai buvo vie- 
na iš daugelio valdų, priklaususių jų šeimai. Ilgus metus ve- 
lionė motina mokė Lijaną, kaip elgtis su pavaldiniais, kaip 
tikrinti kontoros knygas, kaip gauti iš naudmenų pajamų, kad 
būtų galima pirkti naujas žemes. 

Kai tėvas pasakė, kad ketina vesti jauną našlę, Lijana 
supyko ne juokais. Ji visai nenorėjo atsidurti valdžioje sveti- 
mos moters, kuri bandys užimti jos motinos vietą. Lijana su- 
prato, kad nemalonumų neišvengs, bet Džilbertas Nevilas taip 
pat mokėjo užsispirti. Be to, jis nuoširdžiai tikėjo, kad žmo- 
gus turi teisę įgyvendinti savo svajones. Paprastai Lijana 
džiaugdavosi, kad tėvas ne iš tų lordų, kurie galvoja tik apie 
karą ir ginklus. Džilbertui rūpėjo tiktai šunys ir sakalai, o kur 
kas svarbesnes problemas jis paliko iš pradžių Žmonai, o po 
to dukrai. 

Taip buvo iki šių dienų. Ir štai grafas vedė išdidžiąją 
Elen, kurios galva pramušta, kaip nusipirkti naujų prabangių 
drabužių. Penkios moterys triūsė dieną ir naktį jai siūdamos 
sukneles. Dar viena užsiiminėjo tiktai tuo, kad jau pasiūtas 
sukneles puošdavo perlais. Tiktai per vieną mėnesį Elen pir- 
ko dvidešimt keturis kailinius, o juk tik užpraeitą mėnesį ji 
įsigijo didžiulę pintinę šermuonėlių kailiukų, be to, taip pa- 
prastai, tarsi tai būtų pintinė kviečių. Lijana puikiai suprato: 
jei perduotų dvarų valdymą pamotei, toji išsunktų iš valstie- 
čių visus syvus, kad įsigytų dar vieną auksinę juostą, dar vie- 
ną saują brangakmenių. 

— Na, kaip? — paklausė Lijanos tėvas, o pats galvojo: 
“Ak, jau tos moterys! Jeigu duktė man neatsakys šį akimirks- 
nį, visas noras nueis šuniui ant uodegos. Žmona pastaruoju 
metu visai išsikraustė iš proto. Ko gero, ji panorės sėsti raita 
ant arklio ir joti paskui mane į medžioklę, kad ir ten neduotų 
ramybės". 

Lijana atsisuko į tėvą. 

— Pasakykite pamotei, kad jeigu rasiu tinkamą vyrą, aš 
ištekėsiu. 

Džilbertas lengviau atsiduso. 

— Mano nuomone, protingai ketini padaryti. Aš būti- 
nai perduosiu žmonai ir Elen bus tiesiog laiminga. 

Jis jau apsisuko eiti, bet apsigalvojo — priėjo prie duk- 
ros ir meiliai paglostė jos petį. Taip jam atsitikdavo retai. Džil- 
bertas nemėgo mąstyti apie praeitį, bet šį akimirksnį staiga 
pasigailėjo, kad vedė Elen. Jis nė neįsivaizdavo, kaip būtų šau- 
nu: gyventų dviese su dukra, oji rūpintųsi tėvu. O mažesniais 
jo poreikiais pasirūpintų ir tarnaitės. Grafas truktelėjo pe- 
čiais. Kas padaryta, tai padaryta. 

— Mes tau surasime tvirtą šaunuolį, kuriam tu pagim- 
dysi tuziną vaikučių. 

Taręs šiuos žodžius, grafas nusišypsojo. 

Lijana piktai sudribo ant pūkinių savo lovos patalų ir 
mostu parodė kambarinei išeiti. Merginos rankos drebėjo. 
Kartą jai vienai teko susidurti su minia įniršusių valstiečių, 
mosikuojančių kirviais ir pjautuvais. Trys išsigandusios tar- 
naitės drebėjo už jaunosios ponios nugaros, bet Lijana galvos 
nepametė. Ji maištautojus pamaitino ir pasiūlė jiems darbą. 
Jai teko susidoroti ir su girtais kareiviais. Kartą ją norėjo iš- 
prievartauti pernelyg aistringas gerbėjas, bet ji sutramdė ir 
jį. Lijana niekada neprarasdavo savitvardos it blaivaus proto 
— Šios savybės jai padėjo įveikti sunkumus. 

Bet mintis apie vestuves jai įvarė siaubo. Ne paprastai 
išgąsdino, o iš baimės privertė stačiai suakmenėti. Prieš porą 
metų pusseserė Margaret ištekėjo už žmogaus, kurį jai jauni- 

kiu parinko tėvas. Iki vestuvių jaunikis jai rašė meilės sone- 
tus, apdainuojančius Margaret grožį. Pusseserė džiaugėsi jos 
būsimu gyvenimu, jog tai bus vestuvės iš meilės, ji nekantriai 
laukė susiliejimo su mylimuoju. 

Bet po vestuvių vyras parodė savo tikrąjį veidą. Jis ne- 
delsdamas pardavė beveik visus nesuskaičiuojamus Margaret 
turtus, kad išsimokėtų skolas. Po to paliko žmoną senoje, ap- 
griuvusioje, visų Vėjų perpučiamoje pilyje su saujele tarnų, o 
pats išvyko į karaliaus rūmus, kur dosniai švaistė kraičio li- 
kučius, eikvodamas juos aukštos kilmės kekšėms. 

Lijana žinojo, kokia jai teko laimė — savo nuožiūra tvar- 
kyti tėvo valdas. Moteris neturi jokios valdžios — jeigu tiktai 
valdžios jai nedovanoja vyras. Nuo keturių metų mažutę Li- 
janą supo pretendentai į jos ranką. Vieną kartą, turėdama aš- 
tuonėrius metus, ji net buvo sužadėta, bet jaunikis žuvo, kai 
mergaitei sukako dešimt metų. Po to tėvas nesutiko jokioms 
sužadėtuvėms, ir Lijana sugebėjo sėkmingai išvengti anksty- 
vų vestuvių. Pakakdavo eiliniam pretendentui parodyti didesnį 
užsispyrimą, kai Lijana tuoj pat primindavo tėvui, kaip suirs 
jo puikus gyvenimas, ištekėjus dukrai. Džilbertas beregint pa- 
siųsdavo garbintoją savo keliu. Bet štai į jų reikalus įsikišo 
godžioji Elen. Lijana pasvarstė, gal geriau būtų perduoti vi- 
sas feodos valdymo teises pamotei ir persikelti į Velso dvarą. 
Ten ji bus toli nuo pamotės, galės gyventi rami ir nepriklau- 
soma. Labai greitai ir tėvas, ir Elen užmirš, kad ji gyvena. 

Lijana išsitiesė, suspaudė kumščius ir ėmė vaikščioti po 
kambarį iš vieno kampo į kitą, šluodama aksominės suknelės 
šleifu grindis. Ne, Elen nė už ką jos nepaliks ramybėje. Pamo- 
tė ją persekios iki paskutinių dienų, kol įmurkdys podukrą į 
nelaimingos santuokos akivarą, visų moterų laukiantį jungą. 

Lijana pasiėmė nuo staliuko veidrodėlį ir ėmė apžiūri- 
nėti savo veidą. Jaunuoliai jai paskyrė daugybę poemų, ap- 
dainuojančių jaunosios grafienės grožį; klajojantys daininin- 
kai, kuriems gerai užmokėjo, šlovino jos grožį dar talentin- 
giau, bet Lijana buvo įsitikinusi, kad iš tikrųjų nėra jokia gra- 

žuolė. Pernelyg išblyškusi, pernelyg šviesiaplaukė, pernelyg... 
pernelyg atviraširdė. Štai Elen, toji iš tiesų graži, jos akinan- 
čios juodos akys paslaptingai blizga, ji iš tiesų savo žvilgsniu 
užburia vyrus. Lijanai kartais atrodydavo, kad tarnai jos taip 
gerai klauso, nes jaunoji ponia absoliučiai yra nepatraukli. 
Užtat kai per pilies kiemą eidavo Elen, vyrai liaudavosi dirbę 
ir žiūrėdavo jai įkandin. Lijanai jie pagarbiai lenkdavosi, ir 
tai buvo kur kas garbingiau, negu įkandin mirkčioti ir nešvan- 
kiai šaipytis. 

Ji priėjo prie lango ir pažvelgė į kiemą. Kalvio pameist- 
rys lindo prie gražutės pienininkės; vaikino rankos sliuogė jos 
apskritu, tvirtu kūnu. 

Lijana, jausdama kartėlį, nusisuko. Jos niekada nesivys 
jaunas vaikinas aplink šulinį. Ji net nesužinos, ar norisi vy- 
rams su ja flirtuoti. Tėvo tarnai visada jai rodys pagarbą ir 
vadins “miledi". Jos rankos pretendentai tūpčios ant užpaka- 
linių kojyčių, bet tiktai dėl to, kad jiems reikalingas jos krai- 
tis. Tokiu atveju ji galėtų būti kuprė trimis akimis — vis tiek 
ją apibertų gėlėtais komplimentais ir iki dangaus šlovintų jos 
grožį. Kartą garbintojas jai atsiuntė eilėraštį, paskirtą jos Ža- 
vioms kojytėms, tarsi jis kada nors būtų jas matęs! | 

— Miledi, — pasigirdo kambarinės balsas. 

Lijana atsisuko ir išvydo savo tarnaitę Džois. Dešimt me- 
tų vyresnė už savo ponią tarnaitė galėjo būti jos draugė, be- 
veik sesuo. Motina ją pasamdė prižiūrėti ką tik gimusią Lija- 
ną, kai Džois buvo dar visiškai mergaitė. Po to Lijanos motina 
išmokė savo dukrą tvarkyti valdas, ją išugdė ryžtinga ir sava- 
rankiška, bet kaip ir anksčiau, kai Lijaną sapnuose kankindavo 
košmarai, ji kvietėsi Džois, ir toji ramino savo šeimininkę. Mer- 
gina sėdėjo greta kūdikio lovelės, Lijanai susirgus; Džois iš- 
mokė savo auklėtinę daug naudingų dalykų. Jr išaiškino, iš kur 
atsiranda vaikai, taip pat ko norėjo pernelyg aistringas mergi- 
šius, bandydamas išprievartauti turtingą įpėdinę. | 

— Miledi, — pagarbiai pakvietė Džois, niekada neper- 
žengusi nustatytų santykių su ponia rėmų. Lijana sau galėjo 

leisti su tarnaite draugiškus santykius, bet Džois visada atsi- 
mindavo savo vietą, niekada neužmiršdavo, kad gali ateiti die- 
na, kai ji liks be stogo virš galvos ir valgio ant stalo. Duoda- 
ma poniai patarimus, Džois visada griebdavosi didelio atsar- 
gumo. 

— Virtuvėje įsižiebė ginčas, ir būtų neblogai... 

— Tu myli savo vyrą, Džois? — pertarė ją Lijana. 

Kambarinė sutriko. Visa pilis žinojo, ko siekia ledi Elen. 
Tarnai buvo įsitikinę, jog Lijanai išvažiavus, po šešerių metų 
Nevilų valdos visiškai nuskurstų. 

— Taip, miledi, myliu. 

— Kas kurį pasirinkot: tu jį ar jis tave? 

— Jį parinko jūsų motinėlė. Manau, kad ji norėjo pa- 
daryti mane laimingą, dėl to ir ištekino už jauno ir sveiko vai- 
kino. Laikui bėgant, aš jį pamilau. 

— Tiesa? — kilstelėjo galvą Lijana. 

— Taip, miledi, taip visų dažniausiai ir būna, — Džois 
pasijuto tvirčiau. Galų gale visos merginos jaučia prieš vestu- 
ves baimę. — Kai dviese praleidi ilgas žiemos naktis, meilė 
ateina savaime. 

Lijana nusisuko. “Jeigu praleidi šias naktis kartu", — 
pamanė ji. Bet gobšuolis vyras gali imti ir pasiųsti tave kur 
nors toliau. Ji vėl pažvelgė į tarnaitę. 

— Sakyk, Džois, ar aš graži? Aš turiu omeny, ar aš to- 
kia graži, kad vyrai jaustų susidomėjimą manimi, o ne visu 
šituo? — ji parodė ranka šilkinį užtiesalą, gobelenus, sidabri- 
nes taures ir raižyto ąžuolo baldus. 

— Žinoma, miledi, — tučtuojau atsakė Džois,— Jūs 
labai graži, net, galima sakyti, žavi. Nė vienas vyras nė aukš- 
tos, nė žemos kilmės jums neatsispirs. Jūsų plaukai... 

Lijana jai gestu liepė nutilti. 

— Gerai, einam pažiūrėti, kas ten per ginčas virtuvėje, — 
tarė ji liūdnu balsu. 


15“ 


2 skyrius 


— Šešis mėnesius! — kaukė Elen. — Šešis mėnesius jū- 
sų duktė drumsčia jums galvą, vydama šalin vieną jaunikį pas- 
kui kitą! Jai visi negeri! Sakau jums: jeigu ji iš čia per mėnesį 
neišsinešdins, aš išvažiuosiu pati ir niekada negrįšiu, be to, 
pasiimsiu kūdikį, kurį nešiojuosi įsčiose! 

Džilbertas pažvelgė į langą. Lietus. Tegul būna prakeik- 
tas Dievas, prieš dvi savaites atsiuntęs tokį šlykštų orą ir dar 
sutvėręs moterų giminę. Grafas pažvelgė, kaip Elen, dviejų 
tarnaičių padedama, lėtai leidžiasi į krėslą. Ji tiek priverkšle- 
no, kad buvo galima pamanyti, jog iki jos nė viena moteris 
pasaulyje nebuvo nėščia. Ir kartu Džilbertas, savo paties nu- 
stebimui, jautė, kad mintis apie dar vieno kūdikio gimimą jam 
suteikia džiaugsmo. O gal netikėtai gims įpėdinis? Bet Elen 
žodžiai ir verkšlenantis jos kalbų tonas jam gadino nuotaiką. 
Jis buvo pasiruošęs padaryti, ką tik nori, kad tik ji nutiltų. 
Bent jau reikėjo pakentėti, kol gims sūnus. 

— Aš pakalbėsiu su ja, — niūriai pasakė Džilbertas, iš 
anksto būgštaudamas scenos, kurią jam iškels duktė. 

Bet net jis suprato, kad su viena moterimi teks skirtis. 
Kadangi Elen sugebės pagimdyti paveldėtoją, trauktis teks 
Lijanai. 

Tarnas nuėjo ieškoti Lijanos, ir tėvas su dukra susitiko 
svetainėje. Grafas tikėjosi, kad lietus pagaliau liausis ir jis 
išvyks į medžioklę su sakalais. Tai būtų buvę nuostabu dar ir 
dėl to, kad tada galima atidėti nemalonų pokalbį. 

— Taip, tėve? — ištarė atsistojusi tarpdury Lijana. 

Džilbertas pažvelgė į ją ir susvyravo. Ji taip panaši į mo- 
tiną, jam siaubingai nesinorėjo jai aiškinti nemalonių dalykų. 

— Daugybė vyrų mus aplankė nuo to laiko, kai tavo 
motina... 

— Ne motina, o pamotė, — nutraukė jo žodžius Lijana. — 
Nuo to laiko, kai mano pamotė paskelbė visam pasauliui, kad 
aš išstatyta pardavimui, kad aš — pasirengusi kergimui kalai- 

tė ir man reikalingas patinas. Taip, daug vyrų atvyko apžiūrėti 
jūsų žirgų, jūsų aukso, jūsų žemių, o kartu ir kvailutės dukters. 

Džilbertas atsisėdo. Kaip būtų nuostabu gyventi pasau- 
lyje, jeigu ne moterys! Tiktai sakalo patelės turi teisę egzistuo- 
ti. Net kumelės, net kalės nebūtinos, galima apsieiti ir be jų. 

— Lijana, — pavargusiu balsu tarė grafas, — tu tokia 
pat graži, kaip ir tavo motina. Aš jau neturiu jėgų klausyti, 
kaip vyrai giria tavo burtus, tai man pradeda gadinti apetitą. 
Rytoj aš įsakysiu, kad man padengtų stalą arklidėje. Bent jau 
arkliai nepuls aiškinti, kokia balta mano dukros oda, kokios 
žvilgančios akys, kokios auksinės garbanos ir kokios nuosta- 
bios lūpos, panašios į rožės žiedlapius. 

Lijana nesišypsojo. 

— Vadinasi, aš turiu išsirinkti sau vyru vieną iš šitų me- 
lagių? Aš gyvensiu kaip pusseserė Margaret? O mano vyras 
šiuo metu ims švaistyti mano kraitį? 

— Margaret ištekėjo už mulkio. Aš jai tai sakiau iš pra- 
džių. Tiktai pagalvok — šis žioplys atsisakė medžioklės su sa- 
kalais, kad galėtų trintis su svetima žmona! 

— Vadinasi, jūs man patariate ištekėti už vyro, kuris 
labiau už viską pasaulyje vertina medžioklę su sakalais? Čia 
ir yra jūsų išmintingas patarimas? Gal mums surengti sakalų 
turnyrą, ir tas, kurio sakalas laimės, vietoj prizo gaus mane? 
Mano nuomone, tokia išeitis būtų ne blogesnė už kitas. 

Apskritai ši idėja Džilbertui pasirodė įdomi, bet jis iš- 
mintingai savo nuomonės neišsakė. 

— Paklausyk, Lijana, kai kurie čia atvykę vyrai man at- 
rodo visiškai padorūs. Kaip tau, pavyzdžiui, Viljamas Ejus? 
Man atrodo, jis labai šaunus. 

— Mano tarnaitėms jis taip pat patiko. Tėve, šis žmo- 
gus tiesiog idiotas. Aš bandžiau su juo aptarti mūsų ristūnų 
genealogiją, bet jis apie tai neturi nė mažiausio supratimo! 

Džilbertas buvo priblokštas. Vyras turi suvokti apie 
arklius. 

— O kaip tau seras Robertas Ficuorenas? Mano nuo- 
mone, jis labai protingas. 

— "Tai jis visiems pasakoja, koks jis protingas. Ir koks 
jis tvirtas, narsus ir bebaimis. Jeigu juo tikėti, jis laimėjo per- 
gales šimte turnyrų. 

— Taip, tu teisi. Girdėjau, kad pernai jį keturis kartus 
išmušė iš balno... Ak, supratau tavo užuominą. Pagyrūnai siau- 
bingai nuobodūs. 

Džilberto akys blykstelėjo. 

— O ką tu pasakysi apie lordą Stiveną, Vitingtonų įpė- 
dinį? Štai tau tinkama pora! Gražus, turtingas, sveikas, pro- 
tingas, moka elgtis su arkliu, nusimano apie sakalus, — Džil- 
bertas nusišypsojo. — Manau, kad jis pažįsta ir moteris. Aš 
pats mačiau, kaip jis tau skaitė knygą! 

Džilberto nuomone, mokėti skaityti buvo per didelė pra- 
banga. 

Lijana prisiminė lordo Stiveno rusvus plaukus, jo links- 
mas žydras akis, puikų grojimą liutnia, tvirtą ranką, sugeban- 
čią sutramdyti nepaklusnų žirgą, taip pat ir tai, kaip vaikinas 
jai skaitė Platoną. Jis buvo nepaprastai patrauklus, visi jį na- 
muose tiesiog dievino. Lordas Stivenas ne tiktai bėrė Lijanai 
komplimentus, bet kartą vakare tamsiame koridoriuje ją ap- 
kabino ir bučiavo iki tol, kol ji ėmė dusti, o po to sukuždėjo: 

— Kaip aš norėčiau su tavimi atsidurti lovoje! 

Taip, lordas Stivenas — pati tobulybė. Jis tiesiog neturi 
trūkumų. Ir vis dėlto... Kažkas jame buvo ne taip. Lijana pri- 
siminė, kokiu žvilgsniu jis apžiūrinėjo auksinius, spintose su- 
statytus indus, kaip įsigėrė žvilgsniu į deimantinį Elen vėrinį. 
Ne, šis vaikinas nekėlė pasitikėjimo, Lijana pati būtų negalė- 
jusi paaiškinti kodėl. Nieko keisto, kad jis apžiūrinėjo Nevilų 
turtus, bet Lijanai būtų maloniau, kad lordas Stivenas ma- 
žiau geistų aukso ir daugiau jos pačios. 

— Na, ką? — skubino ją tėvas. — Jaunasis Stivenas tau 
irgi negeras? 

— Visai ne, — atsakė Lijana. — Jis tarsi... 

— Štai ir puiku! Aš pasakysiu Elen, ir ji ims ruošti ves- 
tuves. Tikiuosi, ją žinia nudžiugins. 

Džilbertas išėjo, o Lijana atsisėdo ant sofos, jausdama, 
kad jos kūnas lyg švininis. Taigi viskas aišku. Ji ištekės už lor- 
„do Stiveno Vitingtono. Visą gyvenimą ji praleis su vyru, kurio 
visiškai nepažįsta, bet kuris vis dėlto turės jai absoliučią val- 
džią. Jis galės ją mušti, uždaryti į karcerį, nuskurdinti — jam 
tokią teisę duoda įstatymas. 

— Miledi, — ištarė Džois, kantriai laukusi tarpdury, — 
jus nori pamatyti ūkvedys. 

Lijana susimąsčiusi pažiūrėjo į tarnaitę. 

— Miledi, jūs mane girdite? 

— Liepk pabalnoti mano arklį, — įsakė Lijana, mintyse 
pasiuntusi ūkvedį po velnių. 

Ji dabar norėjo tik vieno — ant žirgo skrieti kiek tik 
įkabina. Galimas daiktas, tai ją sukrės ir privers negalvoti apie 
ateitį. 


Roganas, Peregrinų giminės vyresnysis, pritūpė ir žvilgs- 
niu įsisiurbė į horizonte tamsuojančią pilį. Jo juodos akys bu- 
vo susimąsčiusios, jose buvo galima įžiūrėti net kažką pana- 
šaus į baimę. Jis nebijojo mūšių ir grumtynių, bet nuo užduo- 
ties, kuri dabar jo laukė, jis buvo ne savo kailyje. 

— Atidėliok neatidėliok, vis tiek nėra kur dingti, — ta- 
rė stovėjęs užpakalyje Sivernas, jo jaunesnysis brolis. 

Abu Peregrinai buvo aukšti ir plačiapečiai, kaip ir jų 
velionis tėvas, bet Roganas paveldėjo iš tėvo rusvai kaštoni- 
nius plaukus, o Sivernas, gimęs iš kitos motinos, išsiskyrė 
smulkesniais veido bruožais ir turėjo aukso spalvos plaukus. 
Be to, Sivernas buvo ne toks kantrus, ir vyresniojo brolio lė- 
tumas jį gerokai erzino. | 

— Nebijok, ji bus ne tokia kaip Žana, — tarė Sivernas. 
Už brolių nugarų stovėję dvidešimt riterių apmirė ir sulaikė 
kvapą, o ir pats Sivernas prikando liežuvį išsigandęs, kad iš- 
plepėjo tai, ko nereikia. 

Roganas girdėjo brolio Žodžius, bet apsimetė, kad užuo- 
mina apie Žaną nepalietė jo jautrios vietos. Roganas nebijo- 

jo karo, nebijojo laukinių žvėrių, nebijojo mirties, bet mintis 
apie vedybas jam gniaužė kvapą. 

Truputį žemiau tekėjo gilus upelis, ir Roganas netikė- 
tai panoro pasinerti į šaltą vandenį. Jis atsistojo ir pasuko prie 
ŽITgO. 

— Greitai grįšiu, — metė jis broliui. 

— Palauk! — čiupo Sivernas už pavadžio jo žirgą. — O 
mums ką daryti? Paprasčiausiai čia kiurksoti ir laukti, kol tu 
pasisemsi drąsos aplankyti kažkokią mergiotę? 

Roganas nesiteikė atsakyti, o tiesiog pažvelgė broliui į | 
akis tvirtu žvilgsniu. 

Sivernas paleido pavadį. Kartais jam atrodydavo, kad 
vyresnysis brolis sugeba žvilgsniu pradeginti akmenines sie- 
nas. Visą gyvenimą jie praleido šalia vienas kito, bet Sivernas 
retkarčiais jausdavo, kad Rogano gerai nepažįsta, 0 jis apie 
save mažai ką pasakodavo. Nuo to laiko, kai niekšiška Žana 
užtraukė jam tokią gėdą, Roganas užsidarė savyje. Nuo to lai- 
ko praėjo dešimt metų, bet niekas negalėjo prasimušti pro 
šiuos tvirtus šarvus. 

— Mes laukiame, — tarė Sivernas ir pasitraukė nuo 
kelio. 

Kai Roganas nušuoliavo, vienas riteris nusikeikė: 

— Štai ką bobos daro su vyrais! 

— Tiktai ne su mano broliu, — atkirto Sivernas. — Nė- 
ra tokios moters, kuriai užtektų jėgų pakeisti Roganą. 

Jo balsas skambėjo išdidžiai. Tegul keičiasi visas pasau- 
lis, Roganas tvirtai žino, ko nori ir kaip tą pasiekti. 

— Kad moteris išduotų mano brolį!.. — pašaipiai pa- 
kartojo Sivernas. 

Riteriai nusišypsojo. Iš tiesų tokia mintis jiems atrodė 
juokinga. 

Roganas nusileido nuo kalvos ir kurį laiką šuoliavo iš- 
ilgai upelio. Jis nelabai įsivaizdavo, ko ketina imtis, — tie- 
siog tempė laiką, nenorėdamas vykti į susitikimą su Nevilo 
įpėdine. “Tiesiog koktu, kam reikia ryžtis dėl pinigų“, — 

krimtosi jis. Kai Roganas išgirdo, jog įpėdinė, taip sakant, iš- 
statyta pardavimui, liepė Sivernui vykti pas grafą Nevilą pa- 
„Amti nuotaką ir grįžti su pilnais aukso ir visokių gėrybių veži- 
mais, o kartu pačiupti poros jos tėvo pilių popierius. Visų ge- 
riausia, žinoma, būtų buvę gauti auksą ir žemes, 0 moters ne- 
imti visai. Sivernas atsakė, kad toks turtingas Žmogus, kaip 
Džilbertas Nevilas, sutiks išleisti savo dukrą tiktai už vyres- 
niojo Peregrino — už žmogaus, kuris taps hercogu, kai Pe- 
regrinai nušluos Hovardus nuo žemės paviršiaus. Teks imtis 
reikalo pačiam Roganui. | 

Kiekvieną kartą Roganui pagalvojus apie Hovardus, jo 
kūnas stingdavo iš neapykantos. Hovardai buvo kaltininkai 
visų bėdų, persekiojusių Peregrinų giminės tris kartas. Tai per 
Hovardus jam dabar tenka vesti seną mergą, tai per juos jis 
dabar ne pagrobtoje Hovardų Peregrinų pilyje! Jie pavogė vis- 
ką — pirmagimystės teisę, valdas, net jo žmoną! 

“Nieko, — ramino save Roganas, — santuoka su tur- 
tinga paveldėtoja mane priartins prie trokštamo tikslo." 

Medžiai prasiskyrė, ir upelis išsiliejo į nuostabų tven- 
kinį akmeniniais krantais. Paklusęs netikėtam protrūkiui, Ro- 
ganas nušoko ant Žemės, nusimetė rūbus ir pasiliko su vienu 
siauru šlaunų raiščiu. Puolęs į ledinį vandenį, jis pradėjo plau- 
kioti nuo kranto prie kranto, kad sumažintų įtąmpą, — mau- 
dynės buvo kaip tik pačiu laiku. 

Jis plaukiojo beveik valandą. Po to sunkiai kvėpuoda- 
mas užlipo į krantą, išsitiesė ant minkštos žolės ir čia pat už- 
snūdo. 

Roganas miegojo taip saldžiai, kad negirdėjo tylaus šūk- 
telėjimo, — atėjusi į tvenkinį vandens valstietė aiktelėjo iš 
susižavėjimo ir pasislėpė krūmuose. 

Lijana paleido arklį šuoliais ir paliko toli užpakalyje ją 
lydėjusį riterį. Džilberto Nevilo Žmonės daugiau valgė ir gė- 
rė, negu treniravosi jodinėdami, be to, ji žinojo vietovę kur 
kas geriau negu tas riteris. Likusi viena, Lijana nušuoliavo 
prie miško ežeriuko, esančio į šiaurę nuo pilies. Ten jai nie- 
kas netrukdė apmąstyti būtimų vestuvių. 

Dar iš tolo ji išvydo krūmuose prie tvenkinio kažką rau- 
donuojant. Ten kažkas slėpėsi. Lijana apmaudžiai nusikeikė 
ir pasigailėjo, kad paliko sargybinį užpakaly. Vis dėlto ji nuli- 
po nuo arklio, pririšo jį prie medžio-ir tyliai nuslinko prie 
krūmų. 

Raudona dėmė pasirodė besanti jaunos valstietės suk- 
nelė. Lijana ją pažino — tai buvo fermerio Žmona. Jie turėjo 
už pilies sienų tris sklypus žemės. Lijana išvydo, kad moteris 
išpūtusi akis į kažką spokso ir.taip susižavėjusi šiuo užsiėmi- 
mu, kad nieko aplinkui negirdi. Apimta smalsumo, Lijana dar 
žengė žingsnį į priekį. 

— Miledi! — sušuko valstietė. — Aš... Aš atėjau čionai 
vandens... 

Lijaną smalsumas apėmė dar labiau. 

— Ką tu ten tokio apžiūrinėji? 

— Nieko ypatingo. Man laikas eiti. Manęs laukia vai- 
kučiai. 

— Nueisi taip ir nepasisėmusi vandens? 

Lijana atstūmė jaunąją moterį ir išvydo, kuo ši taip 
smalsiai žavėjosi. Saulės apšviestoje pievaitėje gulėjo puikus 
vyriškis: aukštas, plačiapetis, siaurablauzdis, raumeningas, su 
valingu, barzdele įrėmintu veidu ir ilgais, tamsiais vario at- 
spalvio plaukais. Lijana apžiūrėjo nepažįstamąjį nuo galvos 
iki kojų. Jos akys buvo plačiai atvertos. Koks puikus jo ap- 
nuogintas vario spalvos kūnas! Ji nė neįsivaizdavo, kad vyrai 
būna tokie gražūs. 

— Kas jis? — sukuždėjo ji. 

— Jis ne iš mūsų kraštų, — taip pat tyliai atsakė valstietė. 

Šalia vyro į krūvą buvo sumesti šiurkštūs drabužiai. Baž- 
nyčios įstatymai leido rengtis kukliai, todėl iš drabužių kitą 
kartą buvo sunku nusakyti žmogaus visuomeninę padėtį ir tur- 
tingumo lygį. Nepažįstamojo aprangoje nebuvo nieko iš kai- 
lio, nors net vargingiausias valstietis stengėsi papuošti savo 
drabužius triušio kailiuku. Greta taip pat nebuvo nė muzikos 
instrumento — vadinasi, ne klajojantis muzikantas. 


— Galbūt jis medžiotojas? — spėliojo valstietė. — Kar- 
tais jie čia stato spąstus jūsų tėvo virtuvei. Juk greitai vestu- 
„vės. Reikės daug mėsos. 

Lijana iš padilbų pažvelgė į valstietę. Nejaugi visi ap- 
linkui žino apie būsimąjį įvykį? Juk ji čia atšuoliavo kaip tik 
dėl to, kad laisvalaikiu pamąstytų apie vestuves. Lijana pa- 
žvelgė į miegantį vyriškį. Jis panašus į jauną Heraklį: jėga ir 
raumenys miega, bet kiekvieną sekundę gali atgyti. Ak, jeigu 
lordas Stivenas būtų panašus į šį žmogų. Tada mintis apie ves- 
tuves taip smarkiai nebaugintų. Net miegantis šis vyriškis at- 
rodė daug galingesnis, negu lordas Stivenas šarvuotas. Lijana 
nusišypsojo ir įsivaizdavo, kas bus su Elen, jeigu jos podukra 
staiga ištekės už paprasto medžiotojo. Bet šypsena iš veido 
bematant išnyko — Lijana pamanė, kad šis vyras vargu ar pa- 
norės ją imti į Žmonas, jeigu jam priedo neduos vežimo aukso 
ir sidabro. Ji staiga trumpam panoro pavirsti valstiete mergi- 
na ir patikrinti, ar ji nors kiek patinka tam gražiam vyriškiui. 

Lijana atsisuko į valstietę. 

— Nusivilk suknelę. 

— Bet, miledi! 

— Nusivilk suknelę, atiduok ją man, o pati eik į pilį. 
Pasakyk mano kambarinei Džois, kad manęs neieškotų. 

Valstietė išblyško. | 

— Jūsų kambarinė su manimi nesileis į kalbas. 

Lijana nusiėmė nuo piršto smaragdo žiedą ir ištiesė jį 
moteriai. 

— Čia, netoliese, turi būti riteris, kuris ieško manęs. 
Atiduok jam žiedą, ir riteris nuves tave pas Džois. 

Valstietės veido išraiška pasikeitė — dabar jame buvo 
galima įžiūrėti ir baimę, ir šelmiškumą. 

— Gražus vaikinas, tiesa? 

Lijana piktai prisimerkė. 

— Jeigu apie tai ims plepėti kaime, tu smarkiai pasi- 
gailėsi. O dabar šalin iš čia! 

Valstietė nuėjo, likusi tik su šiurkščiais drobiniais marš- 

kiniais, — juk negalėjo Lijana leisti, kad prasčiokė savo ne- 
švariu kūnu liestųsi prie jos aksominės suknelės! 

Drabužiai, kuriuos Lijana užsitempė ant savęs, mažai 
kuo priminė įprastas, taliją aptempiančias sukneles su plačiu 
sijonu. Dygus kailis standžiai aptempė figūrą, akiai atskleis- 
damas visus kūno išlinkimus. Audinys buvo storas, purvinas 
ir dvokiantis, ir Lijana aukščiau pasiraitojo nuo purvo ir rie- 
balų sukietėjusias rankoves. Sijonas siekė tiktai iki pusės 
kulkšnių, bet su tokiu patogu vaikščioti ir net bėgioti. 

Persirengusi Lijana nusprendė, kad visiškai pasiruošu- 
si susitikimui. Ji pažvelgė pro šakas, kad dar kartą kaip rei- 
kiant apžiūrėtų nepažįstamąjį. Ne kartą ji matė, kaip prasčio- 
kai su riksmais ir kvatojimu vaikėsi vieni kitus laukuose. O 
vieną kartą vaikinas prie jos įteikė merginai gėlę. Įdomu, ar 
padovanos šis dieviškai gražus vyriškis jai Žiedą? O gal jis ims 
ir papuoš jos plaukus vainiku? Lijana prisiminė, kaip vienas 
riteris kiekvieną dieną jai pindavo vis naują vainiką. Bet šį 
kartą viskas bus natūralu, be jokio apsimetinėjimo. Vaikinas 
jai padovanos gėlių, nesigviešdamas jos tėvo pinigų, bet nuo- 
širdžiai, iš visos širdies. 

Galvos apdangalą Lijana paslėpė krūmuose ir, išsklei- 
dusi ant pečių ilgus baltus plaukus, Žengė pirmyn į pievelę ir 
pasuko prie miegančiojo. Jis nepabudo, net kai ji suklupo ant 
akmens. 

Lijana prisiartino prie pat vyro ir įsitikino: jis iš tikrųjų 
gražus — būtent tokį iš pradžių ir sumanė Viešpats vyrą. La- 
bai norėjosi, kad šis gražuolis greičiau ją pamatytų. Kiek kar- 
tų Lijanai kiti sakė, kad jos plaukai panašūs į aukso siūlus. O 
kaip pasakys jis? 

Vyro drabužiai gulėjo greta. Lijana pakėlė marškinius, 
paėmė juos už pečių ir išlygino. Nedailus kailinis mezginys — 
Lijanos meistrės dirbo kur kas geriau. 

Šį akimirksnį Lijana pamatė, kad audinyje yra kažkas 
keisto. Ji prisikišo marškinius arčiau prie veido ir čia pat at- 
šoko. Utėlės! Marškiniuose knibždėte knibždėjo utėlių. 

Pasišlykštėjusi mergina sviedė juos šalin. 

Po akimirkos vyras jau stovėjo greta jos visu savo aki- 
nančiu nuogumu. Jis iš tikrųjų buvo nuostabus: aukštas, rau- 
meningas, be jokios uncijos riebalų. Iki pečių nukarę plaukai 
buvo tamsaus atspalvio, bet saulės Žžvilgesy atrodė ryškiai rau- 
doni: ant sunkaus apatinio žandikaulio kyšojo rausvoki šeriai. 
Vyro akys buvo tamsiai žalios ir nuostabiai išraiškingos. 

— Sveiki, — tarė Lijana ir ištiesė delnu žemyn nepažįs- 
tamajam ranką. Dabar tikriausiai jis suklups ant kelių ir pa- 
bučiuos jai alkūnę. 

— Tu numetei į pelkę mano marškinius! — rūsčiai su- 
šuko vyras, Žvelgdamas iš viršaus Žemyn į gražutę žydraakę 
blondinę. “ 

Lijana atitraukė ranką. 

— Bet juk ten knibžda utėlės! 

Ką reikia sakyti medžiotojui, kai jis yra tau lygus? Gal- 
būt: “Kokia nuostabi diena?" arba, sakykim, “ Ar jūs nepri- 
pilsite į mano ąsotį vandens?" Taip, ką nors panašaus. 

Nepažįstamasis žiūrėjo į ją kažkaip keistai. 

— Nagi, vikriai paimk mano marškinius ir juos išskalbk. 
Aš šiandien turiu svarbų reikalą. 

Jo balsas buvo malonus, bet pasakytų žodžių prasmė Li- 
janai nepatiko. 

— Tai gerai, kad jūsų marškiniai nuskendo, — tarė ji. — 
Aš juk jums sakiau, kad juose knibžda utėlės. Einam geriau 
kartu rinkti uogų. Čia jų tiek daug! 

Didžiausiam merginos nustebimui, vyras čiupo ją už pe- 
čių, atsuko veidu į pelkę ir pastūmė pirmyn. 

— Suieškok marškinius ir išskalbk! 

“Kaip jis drįsta prisiliesti be leidimo prie mano kūno! — 
pasipiktinusi pamanė Lijana. — Skalbti jam marškinius — to 
dar betrūko! Laikas grįžti prie savo pačios rūbų, sėsti ant ar- 
klio ir joti į tėvo pilį". Lijana norėjo nueiti, bet vyras ją grie- 
bė už alkūnės. 

— Tu ką, merga, apkurtai? — suriaumojo jis, atsukęs ją 

į save. — Arba paimk mano marškinius, arba keliausi paskui 
juos. 

— Jūs ketinate mane ten įmesti? — išdidžiai paklausė 
Lijana. Ji jau norėjo prisipažinti, kas ji tokia, bet pažvelgė 
jam į akis. Akys buvo gražios, bet ir kartu pavojingos. Jeigu ji 
prisipažins, kad jos tėvas — vienas iš turtingiausių Anglijos 
žmonių, šiam Žmogui gali šauti į galvą ją pagrobti, tikintis 
išpirkos. 

— Aš... man reikia grįžti pas vyrą ir... vaikučius. Aš tu- 
riu tiek daug vaikų! — mikčiodama murmėjo Lijana. 

Jai labai patiko gėrėtis nepažįstamojo jėga, kai jis mie- 
gojo, tačiau dabar jo jėga jai kėlė kur kas mažiau susižavėjimo. 

— Gerai. Jeigu tu turi tiek daug vaikų, tai skalbti tu 
moki, — atkirto jis. 

Lijana atsisuko į sudrumstą dumbliną pelkę, kurios pa- 
viršiuje matėsi marškinių rankovė. Mergina visiškai nenutuo- 
kė, kaip reikia skalbti, o ir pati mintis vėl imti į rankas pilną 
utėlių skudurą buvo šlykšti. 

— Pas mus... pas mus skalbia mano moša, — sugalvojo 
ji ir labai apsidžiaugė savo išradingumu. — Aš tuojau nubėg- 
siu namo ir jums ją atsiųsiu. Ji nepaprastai mėgsta skalbti! 

Vyras, nė žodžio netaręs, jai gestu parodė į pelkę. 

Lijana suprato, kad nepažįstamasis jos nepaleis. Iškrei- 
pusi veidą, mergina priėjo prie pelkės, atsitūpė ir pabandė 
pasiekti rankovę. Nieko neišėjo. Ji ištiesė ranką dar toliau, 
paskui dar... 

Lijana įkniubo į skystą lipnią tyrę tiesiai veidu, rankos 
iki alkūnių nuskendo liūne. Mergina ėmė kapanotis, bandė 
išsiropšti, bet nebuvo už jo nusitverti. Ją už apykaklės čiupo 
tvirta ranka ir išsyk išvilko ant tvirtos Žemės. Palaukęs, kol 
mergina baigs spjaudytis ir čiaudėti, vyras ją pakėlė ir metė į 
tvenkinį. 

Iš pradžių ji murdėsi pelkėje, 0 po to maudynės ledi- 
niame vandenyje! 

Apčiuopusi kojomis dugną, Lijana išsiropštė į krantą. 

— Aš einu namo, — sumurmėjo ji, pasiruošusi pulti į 
ašaras. — Džois man išvirs karšto grogo, užkurs Židinyje ug- 
nį, ir aš... | 

Vyras ją stvėrė už rankos. 

— Kur? Mano marškiniai vis dar pelkėje. 

Lijana pažvelgė į jo šaltas žalias akis ir pajuto, jog bai- 
mę kaip ranka nuėmė. O kas jis per vienas? Jis neturi teisės 
jai įsakinėti, net jeigu ji apsirengusi lyg vargingiausia valstie- 
tė. Kas jis jai — ponas? 

Lijana permirko ir drebėjo nuo šalčio, bet pyktis ją tuč- 
tuojau sušildė. Ji išspaudė kažką panašaus į pataikaujančią 
šypseną ir sukuždėjo: | 

— Jūsų noras bus išpildytas. 

Kai vyras, aiškiai nelaukęs kitokio atsakymo, patenkin- 
tas numykė, Lijana paklusniausiai susirado ilgą lazdą ir priėjo 
prie pelkės. Išmeškeriojusi marškinius, ji gerai užsimojo ir iš 
visų jėgų sviedė šaltą ir purviną skudurą jam tiesiai į veidą. 

Kol vyras kapstėsi su šlapiu audiniu, Lijana davė ko- 
joms valią. Ji puikiai Žinojo mišką, todėl nėrė į krūmus ir pa- 
sislėpė tuščiaviduriame medžio kamiene. 

Nepažįstamasis skverbėsi per krūmus kažkur netolie- 
se. Lijana nerūpestingai nusišypsojo, žinodama, kad jis jokiu 
būdu jos nesuras. Reikia tiktai palaukti, kol jis nueis, paskui 
sėsti ant žirgo ir šuoliuoti namo. Jeigu vyras iš tikrųjų me- 
džiotojas, tai rytoj ateis su savo laimikiu į pilį. Ji su malonu- 
mu išklausys, kaip jis puls atsiprašinėti už savo įžūlų elgesį. 
Ko gero, teks pasiskolinti iš pamotės prabangią, kailiu apsiū- 
tą suknelę, o ant galvos užsidėti apdangalą su brangakmeniais. 
Lijana taip akinančiai švytės, kad šis vėpla stačiai apaks. 

— Nagi, išlįsk, — išgirdo ji balsą. 

Lijana sulaikė kvapą. 

— Tai ką, man lipti pas tave į drevę? Ar išrauti šį medį 
su šaknimis? 

Mergina negalėjo patikėti, kad jis taip lengvai ją sura- 
do. Tikriausiai bandys pasinaudoti jos išgąsčiu. Ji nekrutėjo. 

Į drevę įlindo stipri ranka, apėmė Lijaną už liemens ir 
ištraukė laukan. Mergina atsidūrė prispausta prie plačios, tvir- 
tos krūtinės. Vyro veidas buvo išterliotas purvu, bet akys lieps- 
nojo. Akimirksnį Lijanai pasirodė, kad jis tuojau ją pabučiuos, 
ir jos širdis ėmė plakti kaip pašėlusi. 

— Ką, nepatinka? — nusišaipė nepažįstamasis. — Man 
dabar kvailystės nerūpi. Manęs laukia kita merga. 

Jis Lijaną atstūmė ir nutempė ją prie tvenkinio. 

Lijana pamanė, kad maža prieš jį atsistoti visu savo 
grožiu. 

— Tu man ant pilvo šliaužiosi, — sukuždėjo ji. 

Vyras išgirdo ir nusišaipė: 

— Ką ką? 

Lijana atsisuko į jį ir pro sukąstus dantis prakošė: 

— Taip, šliaužiosi ant pilvo. Aš tave priversiu karčiai 
gailėtis. 

Vyras nesišypsojo — jo veidas atrodė tartum iškirstas 
iš akmens, bet akyse užsidegė linksma kibirkštėlė. 


„ — Dėl to teks palaukti. Iš pradžių tu išskalbsi mano 
drabužius. 
— Bet aš geriau... — Lijana sumikčiojo. 


— Na, sakyk savo kainą, aš pažiūrėsiu, ar išneš mano 
kišenė. 

Lijana nusisuko. Geriau greičiau su tuo baigti. Išskalb- 
ti marškinius ir duoti kudašių. Dabar ji jo valdžioje, bet kitą 
kartą susitikus jėga bus jos pusėje. “Tada, bičiuli, tau teks su- 
sipažinti su botagu ir geležiniais pančiais"“, — nusišypsojusi 
pamanė mergina. | 

Lijana sustojo prie pelkės pakraščio, neketindama taip 
lengvai pasiduoti. Jos užsispyrimas nepažįstamąjį gerokai 
linksmino. Jis pakėlė nuo Žemės savo purvinus marškinius ir 
sviedė juos merginai į veidą, tad Lijana buvo instinktyviai pri- 
versta juos sugauti. 

— Kartu išskalbk ir šituos, — tarė vyras ir įbruko jai 
kitus drabužius, taip pat knibždėjusius nuo utėlių, o po to 
pritūpė'pric vandens ir ėmė praustis. 

Lijana pasišlykštėjusi nusviedė skarmalus ant žemės. 

— Vikriau! — riktelėjo nepažįstamasis. — Man dar rei- 
kės apie panelę šokinėti. 

Lijana suprato, kad gaišti nėra prasmės. Kuo greičiau 
baigsis šis pažeminimas, tuo greičiau ji atgaus laisvę. Čiupusi 
marškinius, mergina pamerkė juos į vandenį ir įnirtingai tvo- 
jo šlapiu audiniu į akmenį. 

— Nieko tau su mergina neišeis, — kerštingai tarė ji. — 
Iš pradžių tu jai patiksi, bet jeigu mergina turi nors lašą svei- 
ko proto, ji greičiau nušoks nuo sienos, negu sutiks už tavęs 
ištekėti. 

Vyras išsitiesė ant žolės ir šildėsi prieš saulę, kartkar- 
tėmis žvilgčiodamas į Lijaną. | 

— Dar pažiūrėsim, kas ko nepanorės. Aš užsispyrusios 
mergos nė negalvoju imti į žmonas. Tiktai jeigu ji bus tyli ir 
paklusni. į 

— Ir kvailė taip pat, — pridūrė Lijana. 

Ji norėjo ištraiškyti šlykščias utėles, todėl paėmė rie- 
dulį ir ėmė juo tvatinti per marškinius. Išvertusi audinį į kitą 
pusę, Lijana išvydo, kad nuo jos smūgio visi marškiniai nusėti 
mažomis skylutėmis. Lijana iš pradžių aiktelėjo iš siaubo, pas- 
kui nusišypsojo. Gerai, ji išskalbs drabužius, bet vargu ar tai 
suteiks jam malonumo. 

— Tiktai kvailė sutiks už tavęs tekėti, — garsiai tarė ji, 
įsivaizduodama, kaip jis vaikščios su šiuo Žvejų tinklu. 

— Kvailės — jos geriau už viską, — atsakė vyras. — 
Kam protingos bobos reikalingos? Iš jų vieni nemalonumai... 
Tu dar nebaigei? | 

— Tavo skarmalai tokie purvini, kad prie jų reikia ne 
juokais padirbėti, — saldžiu balseliu atsakė Lijana. Ji kaip 
tik galvojo, kaip šauniai jis atrodys, kai atvyks pas savo iš- 
rinktąją. — Tikriausiai moterys tau pridarė nemažai nemalo- 
numų, — pridūrė ji, ketindama įgelti jo savimeilei. 

— Nė mažiausių, — numykė vyriškis, nenuleisdamas 
nuo jos akių. 

Jo žvilgsnis Lijanai vis labiau ir labiau nepatiko. Ne- 
paisant permirkusios suknelės, ji visa degė kaip ugnyje. Vy- 
ras atrodė tylus ir taikus, bet ji juto, kad jis kiekvieną aki- 
mirksnį gali vėl pratrūkti. 

— Tai kiek tu turi vaikų? — negarsiai paklausė jis. 

— Devynis. Devynis berniukus. Visi dideli ir tvirti, kaip 
ir jų tėvas. Ir dar su mumis gyvena dėdės, — nervingai pridū- 
rė ji. — Mano vyras turi šešis tvirtus brolius. Visi didžiuliai ir 
nuožmūs, kaip jaučiai! O, kokie jie sužvėrėję! Praėjusią sa- 
vaitę... 

— Meluok daugiau, — ramiai ištarė vyras ir atsidrėbė 
ant žolės. — Tu neturėjai vyrų. 

Lijana apmirė. 

— Bet juk aš turėjau šimtą vyrų... — sušuko ji ir nutilo 
per pusę žodžio. — Tai yra, aš noriu pasakyti, kad aš šimtą 
kartų miegojau su savo vyru... — “Viešpatie, ką ji sapalioja!" — 
Štai tavo drabužiai. Tikiuosi, utėlės tave sugrauš mirtinai. 

Ji priėjo prie vyro ir sviedė šlapius skalbinius tiesiai ant 
jo tvirto, plokščio pilvo. Nepažįstamasis net nemirktelėjo. Jis 
žvelgė į ją, ir. Lijana jautė iš jo sklindančią šilumą ir trauką. 
Mergina norėjo eiti, dabar ji galėjo eiti, bet kažkodėl stovėjo, 
žvelgdama į šias akis. 

— Tu gerai, moterie, padirbėjai ir užsitarnavai apdova- 
nojimą. Nagi, pasilenk. 

Paklusdama nevalingam norui, Lijana atsiklaupė ant ke- 
lių. Vyras paėmė ją ranka už plaukų ir prisitraukė prie savęs. 
Lijanai teko kelis kartus gyvenime bučiuotis, bet nė vienas 
vyras nebuvo toks sumanus, kaip šis. Jo lūpos, skirtingai nuo 
jo elgesio, buvo minkštos ir švelnios. Mergina užmerkė akis 
ir visa atsidavė naujam pojūčiui. 

Tad štai koks tikrasis bučinys! Lijana apkabino nepa- 
žįstamąjį už kaklo ir iš visų jėgų prisispaudė prie savęs. Pro 
sušlapusią suknelę ji pajuto jo saulės įkaitintą odą. Vyras pra- 
čiaupė lūpas ir ji pasekė jo pavyzdžiu. Jos plaukai slydo jo 
plaukais. Išsimaudę jie buvo švarūs, įšilo saulėje, ir Lijanai 
atrodė, kad ji jaučia jų raudoną spalvą. 

Vyras atsiplėšė nuo jos ir atsitraukė. Lijana sėdėjo už- 
merktomis akimis, laukdama tęsinio. 

— Viskas, gana, — pašaipiai tarė jis. — Skaistuolei pri- 
klauso skaistus bučinys. O dabar grįžk namo ir niekad dau- 
giau nekibk prie svetimų vyrų. 

Ji atsimerkė. 

— Aš? Kimbu prie vyrų? Bet juk aš nė mintyse... 

Vyras dar kartą greitai ją pabučiavo, jo akys valiūkiškai 
blykstelėjo. 

— Iš pradžių spoksojai į mane iš krūmų, o dabar... Tu 
dar pati nežinai, kas yra geidulingumas, o jau stengiesi jį su- 
kelti. Nešdinkis iš čia, kol neapsigalvojau! O tai prisišauksi. 
Aš šiandien turiu svarbesnių reikalų, negu aptarnauti išbadė- 
jusias skaistuoles. | 

Lijana visiškai atsigavo ir pašoko ant kojų. 

— Jau aš greičiau pragare sudegsiu, negu Žeminsiuosi 
tokiam kaip tu! 

Vyras, maudamasis šlapias kelnes, apmirė. 

— Reikėjo tau gerai iškaršti kailį, tiktai gaila... — jis 
toliau rengėsi. — ... tiktai gaila, nėra laiko. Štai kada aš ve- 
siu, bus kitas reikalas, tada ateik pas mane. Galbūt surasiu 
tau laiko. 

Lijanai pristigo žodžių, kad išsakytų savo pasipiktini- 
mą ir panieką. 

— Mes dar pasimatysim! — sušaukė ji. — Būtinai pasi- 
matysim! Tiktai tada tu elgsiesi kukliau. Melsk Dievą, kad 
išsaugočiau tau gyvybę, driskiau. 

Ir ji išdidžiai nužingsniavo šalin. 

— Aš ir taip kiekvieną dieną to meldžiu Dievą, — tarė 
jis jai įkandin. — Ir be to, iš kur tu ištraukei, kad aš... 

Ji negirdėjo jo žodžių, nes jau pasislėpė krūmuose. Ten 
Lijana persirengė savo suknele, užsidėjo galvos apdangalą ir 
puolė prie arklio. Neįsėdusi į balną, ji sviedė valstietiškus 
skarmalus ant žemės ir ėmė trypti juos į purvą. 

— Kokia šlykštynė! — sumurmėjo ji. — Niekingi, pur- 
vini žmogiūkščiai. 


31 


Tiktai pagalvok, o ji manė, kad valstiečių gyvenimas pil- 
nas romantikos. Juk jie tokie laisvi! 

— Pasirodo, šie Žmonės visiškai bejėgiai, — tarė Lijana 
arkliui. — Jeigu su manimi būtų buvęs asmens sargybinis, jis 
šitą liurbį būtų sumalęs į miltus. O jeigu mane būtų lydėjęs 
lordas Stivenas, akiplėša būtų prieš jį šliaužiojęs pilvu. Su ma- 
lonumu žiūrėčiau, kaip šis rudas velnias laižo Stivenui batus. 
Ką man jam padaryti, Beli? — paklausė ji arklio. — Užtemp- 
ti ant kankinimų suolo? Ketvirčiuoti? Išleisti žarnas? Sude- 
ginti ant laužo? Taip, tai visų geriausia. Aš jį sudeginsiu. Įsa- 
kysiu paduoti sau vakarienę, o vietoj pasilinksminimo įsaky- 
siu supleškinti niekšą ant laužo. | 

Apsirengusi įprasta suknele, atsisėdusi ant savo arklio, 
Lijana su neapykanta atsisuko į tvenkinio pusę. Ji piešė sal- 
džius žiaurios bausmės vaizdus. Bet staiga ji prisiminė buči- 
nį, ir jai iškilo visai kitokie jausmai. Lijana krestelėjo galvą, 
bandydama nuvyti nedoras mintis, bet dabar ji jau nenorėjo 
matyti prie stutpo pririšto šio gražaus kūno. 

— Na, ir velniop jį! — burbtelėjo ji ir paleido arklį risčia. 

Greitai ji susitiko penkiasdešimt šarvais apsikausčiusių 
tėvo riterių, tarsi jie vyktų į karą. “Nubudote, balandėliai, — 
pagalvojo Lijana, — pagaliau nusprendėte manęs ieškoti. Kur 
jie buvo, kai jų ponią svaidė į pelkę ir privertė skalbti viso- 
kius draiskalus? Kur jie buvo, kai įžūlus akiplėša ją bučiavo į 
lūpas?“ 

— Miledi! — susijaudinęs sušuko vyresnysis riteris. — 
Mes apieškojom visą apylinkę. Ar jums nieko neatsitiko? 

— Ne, ne visai, — piktai atsakė Lijana. — Miške, prie 
tvenkinio... 

Ji nutilo per pusę žodžio ir pati nesuprato kodėl. Vis 
dėlto tai negarbinga, kai penkiasdešimt ginkluotų žmonių už- 
puola beginklį valstietį. 

— Kas ten, miledi? Mes nedelsiant ten nujosime! 

— Aš ten užtikau nuostabių drugelių, — nusišypsojo 
riteriui Lijana, — ir visiškai užmiršau valandas. Prašau at- 
leisti, kad suteikiau jums nerimo. Jojam į pilį. 

Ji apsuko arklį ir pirmutinė nušuoliavo pirmyn. Rite- 
riai buvo gana apstulbinti. “Geriau jau papasakosiu įvykį tė- 
vui“, — galvojo Lijana. Štai kam ji pasiskųs dėl šlykštaus prie- 
vartautfojo. Pats teisingiausias sprendimas. Tėvas jam sugal- 
vos tinkamą bausmę. Pavyzdžiui, pasodins į statinę, iš vidaus 
prismaigstytą vinių. O ką, puiki idėja! 


3 skyrius 


Roganas palydėjo mergaitę žvilgsniu ir apgailestavo, 
kad neturi jai laiko. Jis su malonumu būtų paglamžęs jos bal- 
tą odą ir auksinius plaukus. Jaunystėje jis turėjo eržiliuką, 
kurio karčiai buvo lygiai tokios pat spalvos. 

Paskui Žirgas išaugo ir Žuvo grumtynėse su Hovardais, 
liūdnai prisiminė Roganas, tempdamas megztas kojines. 

Žemiau kelio buvo skylė. Nekreipdamas dėmesio, Ro- 
ganas užsitraukė kelnes ir prie kulkšnies aptiko dar vieną sky- 
lę. Šį kartą ja susidomėjo. Riteris nusiavė kelnes, pažvelgė į 
jas pro šviesą ir išvydo daugybę mažyčių skylučių. Kojinės taip 
pat vos vos laikėsi — po poros dienų jos suirs į siūlus. 

“Velniai rautų tą užsispyrusią mergą, — piktai pagal- 
vojo Roganas. — Reikia joti pirštis Nevilo įpėdinei, 0 iš 
drabužių liko vieni draiskalai." Tegul tik jam dar sykį paklius 
į akis tas velnio sutvėrimas... 

Roganas dar kartą pažvelgė į marškinius. Mergiotė nė 
už ką nenorėjo skalbti jo drabužių. Jis Žino, ko ji norėjo, — 
pasivolioti su juo žolėje, o kai nepasisekė, nusprendė atker- 
šyti. Žodį “kerštas" Roganas suprato labai gerai. 

Nepaisant pykčio, nepaisant to, kad dabar teks pirktis 
naujus drabužius, jis dar kartą apžiūrėjo savo marškinius prieš 
šviesą ir — taip jam atsitikdavo nedažnai — nusišypsojo. Mer- 
giotė užsispyrusi, visai jo neišsigando. O juk rizikavo, kad jis 
pamatys skyles ir jai įkrės kaip turi būti. Jeigu galėtų pasivy- 
ti, gerai jai išvanotų kailį... “Nieko, — nusišypsojęs pamanė 
Roganas, — mes dar susitiksime." 

Jis išmetė marškinius į viršų, juos sugavo ir ėmė reng- 
tis. Nuotaika truputį pagerėjo. Nieko, jis ves turtingą pavel- 
dėtoją, o po vestuvių susiieškos šviesiaplaukę gražuolę ir duos 
jai tai, ko ji taip smarkiai norėjo. Galbūt net pasiims ją su 
savimi ir įsodins jai į įsčias devynis kūdikėlius, kuriuos ji at- 
seit jau turinti. 

Apsirengęs riteris atsisėdo ant žirgo ir grįžo pas savo 
žmones. 

— Mes ilgai laukėme, — tarė Sivernas. — Tai tu paga- 
liau įgavai vyriškumo? Neišsigąsi mergos? 

Rogano veidas neteko linksmumo pėdsakų. 

— Jeigu nori išsaugoti liežuvį, juo be reikalo nemaska- 
tuok. Sėsk į balną ir jojam. Man reikia vesti. 

Sivernas priėjo prie savo žirgo, įkišo koją į kilpą ir pa- 
matė žolėje kažką žydrą. Pasilenkęs jis išvydo, jog tai maža 
audinio atplaišėlė, bet nesusidomėjo savo radiniu, o sėdo ant 
arklio ir nušuoliavo pasivyti savo užsispyrusio brolelio. 


— Miledi, — vėl pašaukė Džois, bet atsakymo nesulaukė. 

— Miledi! — pakėlė ji balsą, bet viskas po senovei. 

Lijana žvelgė pro langą nieko nematančiu žvilgsniu. Ji 
tapo tokia nuo vakar dienos, kai grįžo pajodinėjusi. Galimas 
daiktas, jaunąją ponią taip paveikė artėjančios vestuvės — rytą 
pas lordą Stiveną nusiuntė žygūną, o galbūt priežastis visai 
kita. Lijana su niekuo nesikalbėjo. Džois tylutėliai išėjo iš 
kambario ir be triukšmo užvėrė sunkias ąžuolines duris. 

Lijana nemiegojo visą naktį, o paryčiui net nebandė im- 
tis darbo — tiesiog sėdėjo prie lango ir žvelgė žemyn, į kai- 
mą. Ten juokėsi, barėsi, zujo žmonės. 

Durys su triukšmu atsivėrė. 

— Lijana! 

Ignoruoti piktą barningą pamotę jau buvo neįmanoma. 
Lijana šaltai pažvelgė į ją: 

— Ko jūs pageidaujate? 

Užteko pamatyti gražų Elen veidą, kai čia pat prieš jos 

akis išdygo lordas Stivenas, su šypsena apžiūrinėjantis auksi- 
nius indus. 

— Jus pageidauja matyti salėje jūsų tėvas. Yra svečių. 

Elen balsas buvo toks nepatenkintas, kad Lijaną apė- 
mė smalsumas. 

— Kokių svečių? 

Elen nusisuko. 

— Mano nuomone, Lijana, jums nebūtina lipti Žemyn. 
Tėvas jums atleis. Jis jums visada atleidžia. Sakykit, kad ne- 
norite matyti šio Žmogaus. Sakykit, kad jūsų širdis atiduota 
lordui Stivenui ir niekas daugiau jums nereikalingas. 

Dabar Lijana buvo suintriguota ne juokais. 

— Kokio Žmogaus? 

Elen pažvelgė į podukrą. 

— Tai vienas iš siaubingos Peregrinų giminės. Jūs tik- 
riausiai apie juos negirdėjote, o aš juos pažįstu, nes mano ve- 
lionio vyro žemės ribojosi su jų valdomis. Tai labai sena gimi- 
nė, bet dabartiniai jos atstovai — tikri driskiai, be to, neregė- 
ti apsileidėliai. 

— Ir ko iš manęs, nori šitie Peregrinai? 

— Du iš jų atvyko vakar vakare. Vyresnysis sako, kad 
norėtų jus vesti, — Elen skėstelėjo rankomis, — kaip tai į juos 
panašu! Jis neprašė jūsų rankos, o tiesiai pareiškė, kad jo gal- 
vijiškai šviesybei norisi jus vesti. 

Lijana prisiminė kitą suskretėlį, kuris taip nuostabiai 
ją pabučiavo. 

— Aš jau daviau sutikimą lordui Stivenui. Žygūnas iš- 
siųstas. 

Elen atsisėdo ant lovos ir pavargusi nuleido rankas: 

— Aš jau aiškinau jūsų tėvui, bet jis nesiklauso. Pereg- 
rinai jam atgabeno dovanų du didžiulius vanagus peregrinus, 
kurių garbei pavadinta jų giminė. Visą naktį Džilbertas pra- 
sėdėjo su broliais Peregrinais, plepėdamas apie medžioklę sa- 
kalais. Jis įsitikinęs, jog tai puiki partija. Smarvės neužuo- 
džia, sudriskusių drabužių nepastebi. Aš jam sakiau, kokie jie 

žvėrys, bet Džilbertas neklauso. O juk jų tėvas numarino ke- 
turias žmonas! 

Lijana pažvelgė pamotei tiesiai į akis. 

— Koks jums skirtumas, už ko ištekėsiu? Kuo vienas 
vyras geresnis ar blogesnis už kitą? Juk jūs tiesiog norite, kad 
iš čia išvažiuočiau, tai koks jums skirtumas? 

Elen padėjo delną ant savo pastebimai išaugusio pilvo. 

— Jūs šito niekada nesuprasite, — pavargusi tarė ji. — 
Aš tiesiog noriu būti savo namų šeimininkė. 

— Na taip, o aš turiu iš čia išvykti ir keliauti pas kažko- 
kį vyrą, kurio... 

Elen pakėlė ranką. 

— Man nederėtų su.jumis leistis į šias šnekas. Eikite pas 
tėvą. Tegul jus išleis už to galvijo, kuris jus muš, atims iš jūsų 
visus pinigus, pragers paskutinę suknelę. Suknelė! Tokiems 
žmonėms drabužiai nieko nereiškia! Vyresnysis Peregrinas ap- 
sirengęs prasčiau negu mūsų virėjukai virtuvėje. Jo visi drabu- 
Žiai skylėti! — Elen sunkiai pakilo nuo lovos. — Jūs galite ma- 
nęs neapkęsti, bet nenorėčiau, kad jūs pražudytumėte savo gy- 
venimą vien tiktai dėl to, kad man prieštaraujate. 

Tarusi šiuos žodžius, grafienė išbėgo iš kambario. 

Lijaną nepernelyg sudomino naujas pretendentas. Pana- 
šūs į jį supo pilį kiekvieną dieną jau kelis mėnesius. Lijana tarp 
jų didelio skirtumo nematė. Vieni buvo vyresni, kiti jaunesni, 
vieni protingesni, kiti kvailesni. Bet juos jungė vienas dalykas: 
troškimas gauti kraitį. Daugiau jiems nieko nereikėjo... 

— Skylėti drabužiai? — staiga pakartojo Lijana garsiai, 
plačiai atvėrusi akis. — Skylėti? 

Į kambarį įėjo Džois. 

— Miledi, jūsų tėvas... 

Lijana atstūmė kambarinę ir greitai nubėgo įvijiniais 
laiptais žemyn. Ji panoro pažvelgti į šį riterį anksčiau, negu 
jis pamatys ją. Ji nubėgo per pilies kiemą, kur slankiojo rite- 
riai, stovėjo pririšti žirgai, šildėsi saulėje virėjūkščiai, ir nėrė 
pro virtuvės duris. Ten degė didžiulės atviros krosnys, iš ku- 

rių tvoskė kaitra, bet Lijana žingsnių nesulėtino. Ji pasuko pro 
mažas dureles ir užlipo stačiom pakopom į galeriją, kurioje pa- 
prastai sėdėdavo muzikantai. Ją pirmasis išvydo smuikininkas 
ir norėjo atsistoti, bet mergina pridėjo prie lūpų pirštą. 

Galerija muzikantams buvo panaši į erdvų medinį bal- 
koną, juosiantį didelę salę. Aukštas medinis parapetas slėpė 
muzikantus nuo puotaujančiųjų akių. Lijana atsistojo ant ga- 
lų pirštų ir pažvelgė žemyn. 

Tai buvo jis! 

Tas pats Žmogus, matytas vakar, kuris ją bučiavo. Jis 
sėdėjo dešinėje pusėje greta tėvo, o tarp jų ant laktos sustin- 
go didžiulis vanagas. Pro langus prasiskverbusi saulė nutvies- 
kė vyro plaukus liepsnos spalva. 

Lijana prisišliejo prie sienos, jos širdis pasiutusiai pla- 
kė. Vadinasi, jis ne valstietis. Jis sakė, kad keliauja mergintis. 
Pasirodo, kalbėjo apie ją. Jis nori ją vesti! 

— Miledi, jūs gerai jaučiatės? — paklausė arfininkas. 

Lijana mostelėjo jam ranka ir vėl žvilgtelėjo už parape- 
to, bijodama, kad ją apgavo regėjimas. Greta Džilberto sėdė- 
jo du vyrai, bet Lijana matė tiktai vieną iš jų. Tamsiaplaukis 
riteris laikėsi taip valdingai ir kalbėjo taip pasitikinčiai, kad 
iš karto prikaustė prie savęs dėmesį. Džilbertas nusijuokė, ir 
antrasis nepažįstamasis, šviesiaplaukis vaikinas, taip pat nu- 
sikvatojo. Tiktai jis, jos pažįstamas, sėdėjo rimtas. 

Jos pažįstamas? Sugavusi šią mintį, Lijana apmirė. 

— Koks jo vardas? — pakuždom paklausė ji arfininko. 

— Kieno, miledi? 

— Tamsiaplaukio, — nekantriai paaiškino mergina. — 
Štai to, apačioje. 

— Tai lordas Roganas, — atsakė muzikantas. — O ant- 
rasis — jo brolis, jį vadina... 

— Roganas, — pakartojo Lijana, brolio vardas jos ne- 
domino, — tinkamas vardas. 

Ji kilstelėjo galvą. Reikia išklausinėti Elen smulkiau. 
Lijana nubėgo laiptais, vėl perkirto virtuvę, perbėgo kiemą, 

kur vyrai kirto lažybas dėl dviejų besiriejančių šunų, įsiveržė 
į priekinį bokštą, šuoliuodama pakopomis aukštyn. Ji vos ne- 
partrenkė dviejų tarnaičių, apsikrovusių ką tik išskalbtais dra- 
bužiais. Atsidūrusi pamotės kambaryje, Lijana užklupo Elen 
siuvinėjant. Grafienė į podukrą vos teikėsi žvilgtelėti. 

— Papasakokite man apie jį, — pareikalavo uždususi 
Lijana. 

Elen vis dar nebuvo atsipeikėjusi nuo kandžių žodžių, 
kuriais apsikeitė su podukra. 

— Ką aš galiu jums papasakoti? — įniršo ji. — Aš savo 
pačios namuose esu tarnaitės vietoje. 

Lijana griebė kėdę ir atsisėdo prie Elen. 

— Papasakokite man viską, ką žinote apie šį Roganą. 
Apie tą, kuris atjojo man pirštis. Na, toks rudais plaukais, 
aukštas, žaliaakis. 

Grafienė ir jos tarnaitė apmirė. Dar niekada ledi Lija- 
na nesidomėjo vyru. 

Elen nerimastingai pažvelgė į podukrą. 

— Taip, jis gražus. Bet argi jūs nematote, kas tai per 
žmogus? 

— Taip, taip, matau. Jo drabužiai pilni utėlių. Tiksliau 
sakant, ten buvo pilna utėlių, kol aš ne... Nesvarbu, papasa- 
kokite man apie įį. 

Elen šios mergužėlės visai nesuprato. Ji dar niekada ne- 
matė podukros tokios pagyvėjusios, pagražėjusios, tokios mie- 
los. Grafienę apėmė siaubas. Negali būti, kad suaugusi, pro- 
tinga Lijana taip lengvai tapo vyriško grožio auka. Juk per 
praėjusius mėnesius pilyje viešėjo šimtai gražių vaikinų, bet 
nė vienas iš jų jai nepadarė nė mažiausio įspūdžio. 

— Nagi, pasakokit. 

Elen atsiduso. 

— Aš mažai ką žinau aie Peregrinus. Jų giminė labai 
sena. Sako, kad pirmieji Peregrinai dar kovėsi su karalium 
Artūru, bet prieš keletą kartų tuometinis giminės galva per- 
davė hercogo titulą, šeimyninę pilį ir visą turtą savo antro- 

sios Žmonos įpėdiniams. Vyresniuosius vaikus jis paskelbė bas- 
tardais. Po hercogo mirties jo našlė ištekėjo už savo pusbro- 
lio Hovardo. Nuo to laiko hercogo titulas ir žemės priklauso 
Hovardams. Karalius patvirtino, kad Peregrinai yra neteisė- 
tai gimę. Jiems teko dvi gerokai apgriuvusios pilys ir antraei- 
lis grafo titulas. 

Elen prisislinko prie Lijanos. 

— Aš mačiau, kaip jie gyvena. Tai siaubinga. Stogas ke- 
liose vietose susmegęs. Nešvara neapsakyta. Peregrinai nebi- 
jo nei utėlių, nei atliekų, nei kirmėlėto maisto. Jų vienintelis 
gyvenimo tikslas — atsiskaityti su Hovardais. Roganui žmo- 
na nereikalinga. Jam reikia pinigų, kad galėtų kariauti su sa- 
vo mirtinais priešais, — Elen atsikvėpė. — Peregrinai — koš- 
mariška šeima. Visos jų mintys užimtos tiktai karu ir žudynė- 
mis. Kažkada broliai buvo šeši, bet keturi žuvo mūšyje. Gali- 
mas daiktas, gyvi liko tiktai šitie du. Nors kas juos žino, tuos 
Peregrinus — jie veisiasi kaip triušiai, — pasidavusi netikė- 
tam užsidegimui, Elen čiupo podukrą už rankos. — Dėl Die- 
vo, išmeskit iš galvos šį žmogų. Jis jus praris gyvą. 

Lijanai apsvaigo galva. 

— Mane ne taip lengva praryti, — sukuždėjo ji. 

Elen atsilošė atgal ir sušuko: 

— Ne, net negalvokite apie tai! Jis jums ne pora! 

Lijana nusigręžė. Galbūt Elen turi svarbią priežastį 
priešintis jos santuokai su Roganu. Galbūt pamotė pati dėl jo 
džiūsta. O kas žino, gal jie buvo meilužiai tuo metu, kai buvo 
gyvas jos pirmasis vyras? Juk jie kaimynai! 

Lijana norėjo pasakyti savo įtarimus garsiai, bet tuo lai- 
ku į kambarį įėjo Džois. 

— Miledi, atvyko riteris Robertas Batleris. Jis atkelia- 
vo prašyti jūsų rankos. 

— Sutikite, — nedelsiant tarė Elen. — Aš pažįstu jo 
tėvą. Puiki šeima. 

Lijana nukreipė žvilgsnį nuo Džois į Elen ir pajuto, kad 
čia pasilikti daugiau nebeturi jėgų. Atstūmusi abi moteris, ji 

nubėgo laiptais žemyn. Elen ir Džois puolė paskui ją, bet at- 
siliko. 

Kieme stovėjo vienuolika turtingai apsirengusių riterių. 
Jų aksominės tunikos blizgėjo aukso apsiuvais, galvų apdan- 
galus puošė plunksnos, ant pirštų blizgėjo žiedai su brangak- 
meniais. | 

Lijana norėjo praeiti pro šalį — pasibalnoti žirgą ir šuo- 
liuoti per laukus, kad nors kiek atgaivintų galvą, tačiau Elen 
ją pasivijo ir paėmė už alkūnės. 

— Tai seras Robertas, — tarė ji. 

Lijana nenoriai pažvelgė į pretendentą. Riteris buvo 
jaunas, gražus, tamsiaplaukis ir juodaakis, puikiai apsirengęs 
ir labai maloniai šypsojosi. 

Lijana jo ėmė neapkęsti iš pirmo žvilgsnio. 

— Tai mano podukra ledi Lijana, — tarė Elen. — Ar 
sveikas jūsų tėvas? 

Lijana nekantriai laukė, kol pamotė su svečiu apsikeis 
malonybiniais žodeliais. Jai labai norėjosi greičiau iš čia neš- 
dintis. Reikia pabėgti nuo visų ir gerokai pasukti galvą, — 
nuo sprendimo priklausys jos visas gyvenimas. Ar galima te- 
kėti už Žmogaus, kuris iš jos tyčiojosi, privertė skalbti savo 
drabužius? 

— Įsitikinusi, kad Lijana su malonumu vyks su jumis 
pajodinėti. Ar ne tiesa? — paklausė Elen. 

— Ką? — perklausė mergina. 

— Seras Robertas maloniai sutiko kartu su jumis pajo- 
dinėti. Jis jus gins taip patikimai, lyg jus lydėtų pats lordas 
Džilbertas. Juk taip, sere Robertai? 

Lijanai labai nepatiko, kaip pamotė šypsosi šitam rite- 
riui. Nejaugi ji turi meilužių ir teisėtai ištekėjusi? 

— O kas mane apgins nuo palydovo? — paklausė Lija- 
na, žvelgdama į Elen. — Bet nieko. Brangenybių neturiu, va- 
dinasi, esu sąlyginai saugi. 

Elen piktai pažvelgė į podukrą: 

— Mano podukra — didelė juokdarė. Tikiuosi, jos pokš- 

tai jums neįkyrės, — ji stuktelėjo Lijanai į šoną ir sukuždėjo: — 
Jokite su juo! 

Lijana nenorom pasuko arklidės link. 

— Tikėjausi tapti jūsų vyru vien dėl jūsų tėvo turtų, — 
maloniu balsu tarė seras Robertas, — bet dabar, kai jus išvy- 
dau, man aišku, kad jūs pati kainuojate dar brangiau. 

— Teisybė? — sustojo Lijana ir žvilgtelėjo į mergintoją. 

— Ar mano akys panašios į smaragdus ar safyrus? 

Seras Robertas apstulbęs įsispoksojo į ją. 

— Taip, ko gero, į safyrus. 

— O mano oda panaši į dramblio kaulą ar ploniausią 
šilką? 

“Riteris truputį šyptelėjo. 

— Aš palyginčiau su švelniais baltosios rožės žiedla- 
piais. 

Lijana susiraukė. 

— O plaukai? 

Seras Robertas nusišypsojo plačiau. 

— Jų iš po galvos apdangalo nematyti. 

Lijana nusitraukė kyką. 

— Na, ar jie panašūs į auksą? — piktai paklausė ji. 

— Jie lyg saulės šviesa, atsispindinti nuo aukso. 

Lijana rūsčiai nusisuko ir todėl nematė, kad seras Ro- 
bertas sunkiai tramdo juoką. 

— Ar jūs leisite man jus lydėti jodinėjant? — manda- 
giai paklausė jis. — Prisiekiu savo motinos vėle, kad aš nepa- 
sakysiu nė vieno komplimento. Jeigu norite, jus galėsiu va- 
dinti sena išsigimėle. 

Lijana net nepažvelgė į jį, o tiesiausiu keliu pasuko prie 
arklidės, kur arklininkas jau balnojo jos žirgą. Sero Roberto 
žodžiai visai nepasirodė jai sąmojingi. Žinoma, jeigu ji to pa- 
norės, jis pavadins ją sena išsigimėle. 

Kai jie išjojo už vartų, nušuoliavo per pakeliamąjį tiltą 
ir nutolo į artimiausią mišką, mergina net nežvilgtelėjo į savo 
palydovą. Ji nė nežinojo, kur joja, bet taip išėjo, kad rankos 

pačios pasuko arklį prie tvenkinio. Serui Robertui su ja su- 
spėti buvo ne taip paprasta, bet Lijana neketino jam daryti 
jokių nuolaidų. 

Ji sustojo ant tvenkinio kranto ir nejudėdama sustingo, 
prisiminusi vakarykštę dieną, kai čia, išsitiesęs žolėje, miego- 
jo Roganas. Lijana nusišypsojo, prisiminusi, koks buvo jos vei- 
das, kai ji grąžino jam purvinus marškinius. 

— Miledi, jūs ne tik žavinga, bet ir puikiai laikotės bal- 
ne, — tarė ją prisivijęs seras Robertas. 

Lijana ėmė lipti nuo arklio, ir riteris sutriko — jis jai 
būtinai turi paduoti ranką. 

Lijana praleido su Batleriu dvi valandas ir paaiškėjo, 
kad jis — tikra tobulybė: geras, dėmesingas, paslaugus, išsi- 
lavinęs. Riteris elgėsi su ja taip, tarsi ji būtų švelni gėlė, kuri 
tučtuojau gali nuvysti. Seras Robertas kalbėjo su ja apie mei- 
lės dainas, paskutines madas ir tikėjosi suintriguoti pašneko- 
vę gandais apie įvykius karaliaus Henrio dvare. Lijana triskart 
bandė nukreipti pokalbį ūkinėmis temomis ir į kailių kainas, 
bet seras Robertas apie tai neketino nė girdėti. 

Visą laiką Lijana galvojo apie minutes, praleistas su lor- 
du Roganu. Žinoma, jis elgėsi iš tikrųjų siaubingai. Roganas 
buvo purvinas, įžūlus ir pasipūtęs, ja naudojosi kaip verge. Ji, 
tiesa, buvo apsirengusi valstietės drabužiais, o Roganas, 
šiaip ar taip, grafas. Jeigu Elen sakė tiesą, tai galbūt net her- 
cogas. Bet visa tai nesvarbu — nuo Rogano sklido tokia jėga, 
toks magnetizmas, kad apie nieką kitą Lijana paprasčiausiai 
nebegalėjo galvoti. 

— Norite, ledi Lijana, aš jus išmokysiu naują šokį? 

— Žinoma, noriu. 

Jie ėjo plačiu miško taku. Dukart riteris ją bandė paim- 
ti už rankos, bet Lijana jo užmačias nutraukdavo. 

— Sakykite, o kokias žmonas myli vyrai? — staiga pa- 
klausė ji. 

Lijanai buvo nė motais, kad nuo šių žodžių riterio krū- 
tinėje suvirpėjo širdis, — jis nusprendė, kad jam sužibo viltis. 

— Žmonos yra tam, kad suteiktų vyrui paguodą ir pa- 
ramą, saugotų namų židinį, gimdytų vaikus. Ir dar jos dova- 
noja vyrui meilę. 

Lijana skeptiškai pakėlė antakius. 

— O kartu ir atneša nemažus žemės plotus kraičio, ar ne? 

Seras Robertas numykė. 

— Tai, žinoma, taip pat labai svarbu. 

Lijana paniuro, prisiminusi Rogano žodžius: “Aš užsi- 
spyrusios mergos nė nemanau vesti. Tiktai jeigu ji bus tyli ir 
paklusni". 

— Tikriausiai visi vyrai myli švelnias ir sukalbamas žmo- 
nas, — garsiai tarė ji. 

Seras Robertas pažvelgė į ją alkanu žvilgsniu. Jam 1a- 
bai norėjosi gauti ir šią viliojančią būtybę, ir jos turtus. Atvi- 
rai kalbant, riterį būtų visiškai patenkinę, jeigu tokia žmona 
būtų užsispyrėlė, — jam net patiko jos stačiokiškas būdas. Bet 
tai sakyti moteriai jokiu būdu negalima. Geriau paaiškinti, 
kad žmona turi būti paklusni, o toliau — kaip bus, taip bus. 

Kurį laiką jie ėjo tylėdami. Lijanos smegenys įtemptai 
dirbo. Kaip jai galėjo ateiti į galvą, kad ji gali ištekėti už lor- 
do Rogano? Tam nebuvo jokios priežasties. Roganas elgėsi 
su ja labai bjauriai. Antra vertus, juk jis manė, kad ji papras- 
ta valstietė. Jeigu Roganas būtų žinojęs, kad prieš jį garsi da- 
ma, tai tikriausiai jai būtų pabučiavęs ranką ir prišnekėjęs dau- 
gybę komplimentų apie jos gardžiakvapią odą. “Dar, ko gero, 
būčiau nuo jo užsikrėtusi utėlėmis", — pamanė Lijana. 

Mergina pažvelgė į serą Robertą ir atsainiai jam nusi- 
šypsojo. Jis buvo toks švarus, toks paslaugus, toks mirtinai 
nuobodus. | 

— Norite mane pabučiuoti? — netikėtai paklausė ji. 

Pakartoti klausimo neteko. Seras Robertas švelniai pri- 
sitraukė ją prie savęs ir prisispaudė lūpomis prie jos lūpų. 

Nuo šio bučinio Lijana vos neužmigo. Ji žengė žingsnį 
atgal ir nustebusi pažvelgė į serą Robertą. Tad štai kodėl ji 
nori ištekėti už lordo Rogano! Ji tiesiog jo geidžia! Kai jis 

bučiavo, joje viskas virpėjo. Kai ji žvelgė į jo apnuogintą kū- 
ną, ją mušė karštis. O jeigu šis Robertas dabar išsirengtų nuo- 
gas, ji absoliučiai nieko nepajustų. 

— Lijana, — sukuždėjo riteris ir žengė prie jos. Mergi- 
na atsisuko taip greitai, kad net išsidraikė jo vešlūs plaukai. 

— Laikas grįžti. Noriu pasakyti tėvui, kad sutinku iš- 
tekėti. 

Seras Robertas buvo taip priblokštas, jog prarado kal- 
bos dovaną. Paskui puolė įkandin Lijanos, ją apkabino, ėmė 
bučiuoti kaklą. 

— O, mano brangioji, jūs mane padarėte laimingiausiu 
iš mirtingųjų! Jūs neįsivaizduojate, kiek daug tai man reiš- 
kia! Pernai mus nusiaubė gaisrai. Aš jau netikėjau, kad kada 
nors galėsiu atsigauti. 

Lijana išsivadavo. 

— O man atrodė, kad jus traukia mano auksiniai plau- 
kai ir safyrinės akys. 

— Ir jie, žinoma, taip pat. 

Batleris čiupo jos rankas ir jas nusėjo aistringais bučiniais. 

Lijana ištraukė rankas ir pasuko prie arklio. 

— Jums teks ieškoti kito iždo papildymo šaltinio. Aš 
išteku už vyresniojo Peregrino. 

Seras Robertas suriko siaubingu balsu. Puolęs paskui 
Lijaną, jis čiupo ją už rankos. 

— Jokiu būdu! Jūs neįsivaizduojate, kokie tai... 

Lijana pakėlė ranką, įsakydama jam nutilti. 

— Tai ne jūsų reikalas. Aš grįžtu į pilį, o jūs, jeigu nori- 
te, galite pasilikti čia. O kai jūs vis dėlto atsidursite pilyje, 
susirinkite savo svitą ir išjokite. Susiieškokite kitą turtingą 
įpėdinę, kuri padės pataisyti jūsų pašlijusius reikalus. Ir atei- 
tyje geriau rūpinkitės savo valdomis. Išmokite laiku gesinti 
gaisrus. 

Lijana sėdo į balną ir nušuoliavo pirmyn. 

Seras Robertas, jau atsigavęs nuo nusivylimo, žvelgė jai 
įkandin. Galbūt taip net ir geriau — vesti tokią ugnį, o ne 


44 


merginą, vadinasi, paversti vyro gyvenimą tikru pragaru. Jau 
geriau apsieiti be jos Žemių, negu užsikrauti tokį jungą. 

“Kad tik taip neįvyktų, — pagalvojo riteris. — Velniai 
rautų tuos Peregrinus. Moterys taip ir kariasi jiems ant kak- 
lo, nepaisydamos utėlių, nesiliaujančių kautynių, žemių ir ti- 
tulų stygiaus. Jeigu Lijana ištekės už kurio nors Peregrino, 
po trejų metų ji pavirs išsekusia sene — juk jie ims ją vaikyti 
kaip darbinę kumelę." Ši mintis maloniai nuteikė riterį. 

Jis sėdo ant arklio ir nujojo paskui. Reikia iš tiesų grei- 
čiau iš čia dingti. Seras Robertas nenori dalyvauti gražiosios 
ledi Lijanos sužadėtuvių ceremonijoje su vienu iš šių siaubin- 
gų Peregrinų. Riteris truktelėjo pečiais. Ką gi, tai jau ne jo 
rūpestis. 


Lijana užlipo į viršutinį aukštą ir pareiškė tėvui ir pa- 
motei, kad ištekės už lordo Rogano. 

— Išmintingas pasirinkimas, mano vaikeli, — linktelė- 
jo Džilbertas. — Geriausias medžiotojas visoje Anglijoje. 

Elen paraudo kaip vyšnia. 

— Nedarykite šito! — vos išlemeno ji. — Jūs tiesiog 
norite mane įpykdyti! 

— Gana, aš jūsų jau atsikandau, — atrėžė Lijana. — Aš 
išsirinkau vyrą, ko jūs taip troškote. Jūs turite būti manimi 
patenkinta. 

Elen pasistengė suimti save į rankas, bet vietoj to sun- 
kiai sudribo į kėdę ir kapituliavo: 

— Gerai, tegul bus, kaip jūs norite. Jūs galite likti čia. 
Valdykite kaip ir anksčiau dvarus ir tarnus. Tegul jau bus ge- 
riau taip. Kai išmuš mano valanda susitikti su Viešpačiu, ne- 
noriu atsakyti už tai, kad pasmerkiau savo vyro dukrą žiau- 
rioms kančioms. Gerai, Lijana, jūs nugalėjote. Dabar jūs pa- 
tenkinta? Eikite iš mano akių. Palikite man bent jau šitą kam- 
barį, kur tvarkysiuos aš, o ne jūs ir ne jūsų mirusi motina. 

Pamotės kalba Lijaną gerokai nustebino. Ji pasuko prie 
durų, apgalvodama tai, ką išgirdo. Ant slenksčio Lijana pa- 
galiau suvokė jos žodžių prasmę ir greitai atsisuko. 

J Ne, — greitakalbe tarė ji. — Aš iš tikrųjų noriu už jo 
ištekėti. Esmė ta, jog sutikau jį anksčiau. Vakar. Mes kurį lai- 
ką praleidome dviese ir... 

Ji nuleido akis, jos veidas paraudo. | 

— O Viešpatie, jis ją išprievartavo! — sušuko Elen. — 
Džilbertai, įsakykite jį pakarti. 

— Ne! — sušuko vienu balsu tėvas ir duktė. 

— O kaipgi sakalai?.. — pradėjo Džilbertas. 

— Jūs manęs ne... — pradėjo Lijana. 

Elen pakėlė delną ir griebėsi už pilvo. Po šitų fokusų, 
kuriuos jai krėsdavo kiekvieną mielą dieną podukra, ji tik- 
riausiai pagimdys išsigimėlį. 

— Lijana, ką tau padarė šis žvėris? 

“Privertė mane išskalbti savo drabužius, — pagalvojo 
Lijana, — o po to pabučiavo." Ji garsiai tarė: 

— Nieko. Jis prie manęs net neprisilietė. — “Teks per 
išpažintį atgailauti už šį melą", — mintyse pasižadėjo ji. — 
Vakar jodinėjau raita, susitikau lordą Roganą ir iš karto... 

Ką “iš karto"? Jį įsimylėjau? Jo neapkenčiau? Visų grei- 
čiausiai ir viena, ir kita. Šiaip ar taip, jausmas, kurį jis jai su- 
žadino, buvo labai stiprus. 

— Štai aš ir nusprendžiau priimti jo pasiūlymą, — už- 
baigė ji. 

— Puikiai pasirinkai, — džiaugėsi Džilbertas. — Jis tik- 
ras vyras, tai iš karto matyti. 

— Lijana, jūs kvailė, — sukuždėjo išblyškusi Elen. — Re- 
tai kuriai iš merginų pasitaiko mylintis ir paklusnus tėvas, ku- 
ris leidžia jai pačiai išsirinkti vyrą. Ir dabar aš suprantu, kodėl. 
Tik jau aš nemaniau, kad jūs tokia kvailė, — grafienė atsidu- 
so. — Na, ką gi, tokia jūsų lemtis. Kai jis jus ims mušti, galite 
grįžti čia ir užsigydyti Žaizdas. Jeigu, Žinoma, išsiveršite iš ten 
gyva. O dabar eikite, aš nebenoriu jūsų daugiau matyti. 

Lijana nejudėjo iš vietos. 

— Aš jo nenoriu matyti ligi pačių vestuvių, — tvirtai 
tarė ji. 


46 


— Pagaliau nors truputėlis sveiko proto, — sarkastiš- 
kai pasišaipė Elen. — Juo ilgiau neprisileisite jo prie savęs, 
tuo geriau. 

Džilbertas tuo laiku valgė vynuoges. 

— Tas ir yra, kad jis neprašė parodyti tavęs. Tikriausiai 
vakar dienos visiškai užteko. 

Jis nusišaipė ir mirktelėjo dukrai. Seniai moteris jam 
nebuvo sukėlusi tokio malonumo. Žinoma, Peregrinai trupu- 
tį šiurkštoki, bet tai dėl to, kad jie tikri vyrai, o ne kokios 
nors bobų išdresiruotos papūgos. 

— Tikriausiai taip, — atsakė Lijana. 

Ji bijojo, kad Roganas, atpažinęs joje vakarykštę vals- 
tietę, gali atsisakyti vesti. Juk jis nemyli užsispyrusių, jam rei- 
kalinga paklusni žmona. Nieko, ji bus paklusni. 

— Dabar viskas labai paprasta, — tarė Džilbertas, — 
mes pasakysim, kad tu susirgai užkrečiama liga, 0 per suža- 
dėtuves tau atstovaus kita dama. Kai dėl vestuvių, tai mes jas 
paskirsime... — grafas dirstelėjo į Žmoną, tvirtai sučiaupusią 
lūpas, — manau, po trijų mėnesių. Ar tu patenkinta, dukra? 

Lijana taip pat pažvelgė į Elen ir suprato, kad pamotei 
daugiau neapykantos nebejaučia, jog ji pasiruošusi ją visam 
laikui palikti pilyje. Galbūt Elen ir nelinki jai blogo. 

— Man bus reikalinga suknelė, — tyliai tarė Lijana. — 
Ir dar namų reikmenys. Jūs man padėsite susirinkti kraitį? 

Grafienės išvaizda buvo nepaprastai graudi. 

— Aš jau negaliu jūsų perkalbėti? 

— Ne, negalite. 

— Ką gi, tada aš jums padėsiu. Juk jeigu jūs numirtu- 
mėte, aš jums iškelčiau garbingas laidotuves, tiesa? 

— Ačiū, — nusišypsojo Lijana ir išėjo iš kambario, jaus- 
damasi neįprastai laiminga. Per tris artimiausius mėnesius jai 
teks labai daug padaryti. 


Ryškiai raudonoje Peregrinų vėliavoje buvo atvaizduo- 
tas įniršęs baltas sakalas ir trys arklių kaukolės, įstrižai juo- 

siančios paukščio juosmenį. Vėliava plaikstėsi virš Žygio sto- 
vyklos; riteriai miegojo palapinėse arba tiesiog po vežimais, 
tik Roganas ir Sivernas negarsiai kalbėjosi. Jie gulėjo ant ant- 
klodės, laikydami po ranka ginklus. 

— Nesuprantu, kodėl ji sutiko už tavęs tekėti, — pa- 
kartojo Sivernas. 

Jis negalėjo atsipeikėti iš nuostabos nuo tos minutės, 
kai Džilbertas Nevilas pasakė, kad jo įpėdinė sutinka tekėti. 
Roganas paprasčiausiai truktelėjo pečiais ir iš karto ėmė de- 
rėtis dėl kraičio. Nė Roganas, nė Džilbertas nei kiek nenu- 
stebo, kad mergina, atstūmusi geriausius Anglijos jaunikius, 
sutiko tekėti už Rogano Peregrino, kurio ji ir akyse nematė. 

— Visus ankstesnius pretendentus ji atmetė, — tarė Si- 
vernas. — Žinoma, tai neteisinga, kai mergiotė pati išsirenka 
vyrą, bet kodėl ji atstūmė tokį prabangų jaunikį, kaip Stive- 
nas Vitingtonas? 

Roganas apsivertė ant kito šono ir suurzgė. 

— Matyt, merga turi ant pečių galvą. Ji teisingai pasi- 
rinko. 

— Tu man ne viską pasakoji, — kilstelėjo Sivernas. — 
Tikriausiai tyliai suviliojai paną, ką? 

— Kad ašjos nė akyse neregėjau. Visą laiką buvau už- 
siėmęs tiktai tuo, kad iškaulyčiau iš Nevilo kuo daugiau auk- 
so. Galbūt tėvas gerokai mergiotei įkrėtė ir ketina už manęs 
prievarta ištekinti. Jeigu taip, jis pasielgė teisingai. 

— Galbūt, — sutiko Sivernas. — Ir vis dėlto, aš įtariu, 
j0g tu... 

Roganas piktai įsispoksojo į jaunesnįjį brolį. 

— Aš tau sakau, kad šios mergužėlės niekad nemačiau. 
Nuo ryto iki vėlyvos nakties prasėdėjau su Nevilu. 

— O atsimeni, kaip prieš tai tu vienas jodinėjai pilies 
apylinkėse? 

— Aš ten nieko ne... — pradėjo Roganas, bet nuščiuvo, 
prisiminęs merginą, skalbusią jo drabužius. Jis visai užmiršo 
šį susitikimą. Reikės bjaurybę susiieškoti, kai jis čia sugrįš po 
trijų mėnesių. 


— Ne, įpėdinės nemačiau, — jau tyliai tęsė Roganas. — 
Tikriausiai santuoka rengiama jos tėvo valia. Džilbertas Ne- 
vilas — tikras galvijas. Už dešimt sakalų jis velniui sielą par- 
duotų. 

— Ko gero, dar ir už mažesnę kainą, — prunkštelėjo 
Sivernas. — O argi tau neįdomu, ką tu vesi? Aš norėčiau pa- 
žiūrėti į tą, kurią imu į žmonas. O gal ji stora ir sena? 

— Koks skirtumas? Man reikalinga ne žmona, ojos že- 
mės. Nagi miegokim, broleli. Rytoj bus trečiadienis, o trečia- 
dienis atima daug jėgų. 

Sivernas tamsoje nusišypsojo. Rytoj jis susitinka su Jo- 
lanta, ir viskas eis savo keliu. O po trijų mėnesių jų pilyje 
pasirodys ledi Lijana Nevil, ir tai taip pat nieko nepakeis. 
Greičiausiai mergiotė bus panaši į savo tėvelį — tokia pat silp- 
na ir baili. 


4 skyrius 


— Ne ne, miledi, geros Žmonos vyrams nepriešgyniau- 
ja, o jiems paklūsta, — tarė Džois. 

Ji labai pavargo. Ledi Lijana prašė savo tarnaitę ją pa- 
mokyti, kaip tapti gera Žmona. Bet Lijana pernelyg ilgai tvar- 
kėsi gyvenimą savo nuožiūra, ir dabar buvo labai sunku jai 
išaiškinti, kas tokia paklusni žmona. 

— O jeigu vyras kvailys? — paklausė mergina. 

— Ypatingai, jeigu jis kvailys. Vyrai yra įsitikinę, kad 
jie viską pasaulyje Žino ir visada būna teisūs. Iš savo moterų 
jie reikalauja visiškos ištikimybės. Nors ir kaip vyras klystų, 
Žmona turi jį paremti. 

Lijana įdėmiai klausėsi. Motina ir Elen vyrų atžvilgiu 
laikėsi kito požiūrio, bet mergina prisiminė, kad jų abiejų vy- 
rai nemylėjo. Paskutinį mėnesį ji daug galvojo apie būsimąją 
santuoką ir tvirtai nusprendė, kad ji nebus panaši į tėvų gyve- 
nimą. Lijanos motina savo vyrą niekino ir tai laikė normaliu 

dalyku. Elen, atrodo, buvo tos pačios nuomonės, bet Lijana 
tvarkys savo gyvenimą kitaip. Kartą ji matė laimingą sutuok- 
tinių porą. Tie žmonės, išgyvenę kartu daugelį metų, kaip ir 
anksčiau keisdavosi ilgais Žvilgsniais ir valandomis kažką vie- 
nudu kalbėdavosi. Štai kokia santuoka reikalinga Lijanai. 

— Vadinasi, vyras vertina ne sąžiningumą, o paklusnu- 
mą? — paklausė ji. — Ir jeigu jis klysta, aš negaliu jam to 
pasakyti? 

— Jokiu būdu. Vyrams atrodo, kad žmonai vyras turėtų 
būti antroje vietoje po Viešpaties Dievo. Reikia rūpintis na- 
mais, gimdyti tiktai sūnus, o kai vyras klausia tavo nuomo- 
nės, reikia sakyti, kad tu viso labo tik moteris ir nesusigaudai 
tokiuose sudėtinguose klausimuose. 

— Viso labo tiktai moteris, — pakartojo Lijana, steng- 
damasi prisiminti. 

Iš tikrųjų ji gerai pažino tiktai vieną vyrą — savo tėvą. 
Baisu pagalvoti, kas būtų atsitikę Nevilų dvarams, jeigu mo- 
tina būtų patikėjusi vyrui tvarkyti reikalus. 

— O kaip mano tėvas? 

— Jūsų tėvas ne toks, kaip dauguma vyrų, — taktiškai 
atsakė Džois. 

Kai ledi Lijana pirmą kartą paprašė kambarinę pamo- 
kyti ją, kokie turi būti santykiai su vyru, Džois buvo tiesiog 
sukrėsta. Bet laikui bėgant, ji suprato, kad auklėtinė visiškai 
teisi. Kol ji dar netapo šio baisiojo Peregrino žmona, jai bus 
pravartu apie vyrus sužinoti kuo daugiau. 

— Lordas Roganas nesutiks jums duoti tokios laisvės, 
kokią suteikia jūsų tėvas. 

— Tikriausiai nesutiks, — tyliai ištarė Lijana. — Jis sa- 
kė, kad užsispyrusi Žmona jam nereikalinga. 

— Užsispyrusi žmona nereikalinga niekam. Vyrams pa- 
tinka Žmonos, kurios juos kelia į padanges, rūpinasi jų pato- 
gumais, 0 ir lovose būna karštos. 

Lijana pamanė, jog paskutinė sąlyga jai kliūčių ne- 
sudarys. 

— Nežinau, ar lordui Roganui reikalingas rūpestis ir 
jaukumas, — atsiduso ji. — Jo rūbai labai purvini, 0 ir šiaip 
"atrodo, jog jis prausiasi nedažnai. 

— Štai čia žmona ir turi parodyti savo jėgą. Iš tikrųjų 
visi vyrai dievina jaukumą. Jie mėgsta skaniai pavalgyti, gar- 
džiai išgerti, tad jūsų lordas Roganas taip pat įpras prie jau- 
kumo ir tvarkos. Stačiai jis pats to nesuvokia. Žmonai teks 
taikyti susibarusius tarnus, padengti puikų stalą. Jums reikės 
pakeisti jo šiurkščius, purvinus drabužius naujais, minkštais 
ir gražiais. Štai kelias į vyro širdį. 

— O jeigu netvarkoj jo ūkiniai reikalai, tai aš... 

— O štai čia ne moterų reikalas, — griežtai tarė kam- 
barinė. — Tuo turi rūpintis vyras. 

Lijana pamanė, kad lengviau valdyti šimtą dvarų, negu 
įsiteikti vienam vyrui. Kaip sunku prisiminti visas šias taisyk- 
les — ką vyras mėgsta, ko jis nemėgsta. 

— Tu tvirtai tiki, kad taip ir reikia daryti? Sėdėti savo 
kambariuose, užsiiminėti vien namų reikalais? Ar taip aš už- 
kariausiu vyro širdį? 

— Aš tuo įsitikinusi, miledi. O dabar apsirenkite naują 
suknelę. 


Ištisus tris mėnesius; Lijana matavosi naujus drabužius, 
užsakinėjo kailius, itališką brokatą, brangakmenių papuošalus. 
Visas tarnaites, sugebančias laikyti rankose adatą, ji pasodino 
siuvinėti. Lijana ne tiktai įsigijo naują garderobą, bet ir pasiu- 
vo puikius drabužius lordui Roganui. Tėvas šioje ruošoje visiš- 
kai nedalyvavo, tiktai kartą pasakė, kad jaunikis turi pats ruoš- 
tis vestuvėms. Lijana šiuos žodžius praleido pro ausis. 

Kai pamotei vadovaujant, mergina netriūsė prie drabu- 
žių, tada dėliojo kraitį. Grafo Nevilo turtus sudarė ne tiktai 
žemė, bet ir neapsakoma daugybė įvairių brangių daiktų. Li- 
jana norėjo, kad aukso taures ir lėkštes perdėtų šiaudais ir 
suneštų į vežimus. Dar kruopščiau pakavo brangias stiklines 
taures. Lijana ketino pasiimti kartu gobelenus, paklodes, rai- 

žyto ąžuolo baldus, žvakides, pūkines pagalves ir čiužinius. 
Daugybė vežimų buvo iki viršaus prikimšti brangių audinių, 
kailių, dėžučių su brangenybėmis ir skrynių su sidabru. 

— Jums reikės perdėm visko, — aiškino Elen. — Pe- 
regrinai net nenutuokia, kas yra komfortas. 

Nuo tokių žodžių Lijanos veidas tiesiog nušvito — ji 
tikėjo, kad komfortas padės užkariauti būsimojo vyro meilę. 

Matydama šią įsimylėjėlės šypseną, pamotė tiktai deja- 
vo, bet jau nebandė įkalbinėti podukros netekėti, ji suprato, 
kad protingi argumentai čia bejėgiai. Elen nuolankiai padėjo 
tuštinti pilies saugyklas ir susilaikė nuo patarimų. 

Vestuves buvo nuspręsta atšvęsti kukliai, kadangi gra- 
fas Nevilas nesinaudojo karaliaus ir aristokratijos malone — 
juk Džilberto tėvas grafo titulą pirko iš jo didenybės jau su- 
laukęs brandaus amžiaus. Daugelis negalėjo atleisti Nevilams, 
kad ne taip seniai jie buvo tiesiog turtingi, negailestingi pre- 
kijai, lupę už savo prekes tris kailius. Lijanos tai netrikdė — 
ji džiaugėsi, kad gali sutaupyti, nerengdama didžiulės vestu- 
vių puotos. Kartu nenukentės kraitis, kurį ji ima su savimi į 
Rogano pilį. 

Naktį prieš vestuves Lijana beveik nemiegojo. Ji min- 
tyse kartojo išmoktą pamoką, kaip lepinti vyrą. Be to, ji sva- 
jojo apie būsimąjį vedybinį gyvenimą. Bandė įsivaizduoti, kaip 
gulės lovoje su gražiu lordu Roganu. Lijana įsivaizdavo, kaip 
jis glosto jos kūną, glamonėja, šnabžda švelnius žodžius. Ji 
jau nusprendė, kad nesituoks vienplaukė, kaip to reikalavo 
tradicijos, bet užsidės brangakmeniais išpuoštą apdangalą. Li- 
jana žinojo, kad ilgi auksiniai plaukai — jos geriausias pa- 
puošalas, ir norėjo atnešti vyrui šią dovaną jų pirmąją naktį. 
Ji įsivaizdavo, kaip jie kartu vaikščios, susikibę už rankų, ir 
juoksis. Šaltais žiemos vakarais abu sėdės prie židinio, ir ji 
skaitys jam knygą, o po to jie ką nors linksmai žais. Pralaimė- 
jęs turės išsipirkti bučiniais. 

Lijana nusišypsojo, įsivaizdavusi, kaip nustebs Roganas, 
joje atpažinęs prie tvenkinio sutiktą valstietę. Žinoma, ta mer- 

giotė buvo užsispyrusi ir įnoringa, bet ledi Lijana, Rogano 
žmona, bus visai kitokia — tyli, rami ir mylinti. Kaip Roganas 
ims džiūgauti, kai pakeis jo šiurkščius, purvinus drabužius į 
šilkus ir plonus kailius! Lijana primerkė akis ir mintyse ap- 
stulbo, koks dabita gražuolis jis bus pasipuošęs aksomu, visų 
geriausiai žaliu, kai deimantais nusėta auksinė grandinė juos 
jo plačius pečius. 

Ji būtinai Roganą išmokys maudytis vandenyje, iškvė- 
pintame rožių nektaru. O po to vyras kremais trins jos odą, 
net ir kojas. Ši mintis suteikė Lijanai nepaprasto malonumo. 
Ji įsivaizdavo, kaip guli ant švarių pūkų patalų ir juokiasi kartu 
su juo, prisiminusi jų pirmąjį susitikimą. O kokie kvailiai jie 
buvo, net nesuprato, kad sutiko visam gyvenimui meilę. 

Lijana užmigo tiktai auštant, su šypsena lūpose. Bet jau 
po kelių minučių ją pažadino kurtinantis triukšmas, pasigir- 
dęs pilies kieme. Aidėjo vyrų balsai, žvangėjo plienas, ir mer- 
gina išsigando, kad priešai užpuolė pilį. EjaUBi sargybiniai 
užmiršo pakelti tiltą? 

— Viešpatie, neduok man numirti iki to laiko, kai aš 
tapsiu jo Žmona, — meldėsi Lijana, bėgdama koridoriumi. 

Salėje ji susidūrė su pamote — ši taip pat kažkur lėkė, 
apsupta tarnaičių. 

Lijana puolė prie pamotės: 

— Kas vyksta? Kas atsitiko? — garsiai sušuko ji. 

— Pagaliau pasirodė tavo jaunikis, — piktai atšovė 
Elen. — Jis ir jo žmonės mirtinai girti. Dabar tarnas, kuriam 
nebrangus gyvenimas, turės nuimti tavąjį Raudonąjį Sakalą 
nuo žirgo, jį išprausti, papuošti ir išblaivinti, kad jis pajėgtų 
atlikti vestuvių apeigas, — ji užjausdama pažvelgė į podukrą. 
— Šiandien, Lijana, tu užsidėsi jungą, nuo kurio neišsivaduo- 
si niekada. Tegul pasigaili tavęs Viešpats. 

— Miledi, — už nugaros pasigirdo Džois balsas, — jums 
reikia grįžti į savo kambarį. Negalima vestuvių dieną rodytis 
pašalinių akyse. 

Lijana grįžo į miegamąjį ir net atsigulė į lovą, bet už- 

migti jau nebegalėjo. Štai Roganas vėl atsidūrė su ja po vienu 
stogu, ir greitai... greitai ji atsidurs su juo guolyje. Ten jie bus 
dviese. Tiktai jie vieni. Įdomu, apie ką jie kalbėsis. Juk jie 
beveik nepažįsta vienas kito. Galimas daiktas, apie jodinėji- 
mą. O gal Roganas jai pasakos apie savo pilį. Juk jai teks gy- 
venti su juo ten visą gyvenimą, ji nori sužinoti apie savo nau- 
juosius namus kuo daugiau. Reikia sugalvoti, kur ir kaip pa- 
kabinti motinos gobelenus, kur sustatyti auksinius indus, kad 
jie trauktų visų akis. 

Nuo šių laimingų minčių Lijana užsnūdo, bet greitai 
Džois ją pažadino, ir keturios kikenančios tarnaitės ėmė rengti 
savo ponią raudona brokatine suknele su auksu išsiuvinėtu 
apatiniu sijonu. Puošnus galvos apdangalas taip pat buvo rau- 
donas, siuvinėtas aukso siūlais ir šimtais smulkių perlų. Ant 
nugaros kybojo skaidrus šilkinis šleifas. 

— Koks grožis, miledi, — ištarė Džois. — Nė vienas 
vyras negalės atplėšti nuo jūsų akių. 

Lijana taip pat to tikėjosi. Ji labai norėjo, kad vyras ją 
matytų tokią pat patrauklią, koks patrauklus atrodė jai. 

Į bažnyčią ji jojo, sėdėdama šonu ant sniego baltumo 
žirgo. Lijana siaubingai jaudinosi ir beveik nematė gatves už- 
tvindžiusios minios, kuri siuntė jai geriausius linkėjimus ir 
šaukė, kad ji pagimdytų kuo daugiau vaikų. Lijana žiūrėjo į 
vyrą, kuris stovėjo prie bažnyčios vartų. Jos delnai suprakai- 
tavo. O jeigu jis ims ir pažins ją iš pirmo žvilgsnio, supras, jog 
tai ta pati užsispyrėlė, kuri sviedė jam purvinus marškinius, 
ir tada kategoriškai atsisakys ją vesti? 

Štai jau jis visai arti, jį galima kaip reikiant įžiūrėti. Li- 
jana išdidžiai nusišypsojo — su žalia aksomine tunika Roga- 
nas atrodė lygiai toks, kokį nuotaka jį įsivaizdavo. Tiesa, tu- 
nika pasirodė esanti trumpoka ir siekė tiktai iki vidurio blauz- 
dų, bet užtat dar gražesnės atrodė tvirtos raumeningos kojos. 
Ant Peregrino galvos buvo kailinė kepurė su dideliu blizgan- 
čiu rubinu. | 

Lijanos krūtinę užliejo toks pasididžiavimas, kad plie- 

ninės korseto plokštelės tiesiog įsirėžė į šonkaulius. Sulaikiusi 
kvapą, Lijana laukė, kol jaunikis nusileis laiptais ir pasiūlys 
jai ranką. Nejaugi jis pats nukels ją iš balno, nelaukdamas, 
kol tai padarys tėvas? 

Kaip lėtai slenka laikas! Gali būti, kad Roganas jau at- 
pažino užsispyrėlę valstietę ar net tuo apsidžiaugė. Kas žino, 
galbūt tas atsitiktinis susitikimas jam visus šiuos mėnesius sto- 
vėjo akyse? 

Roganas, pasirodo, anaiptol nemanė artintis prie savo 
sužadėtinės. Jis net nežvilgtelėjo į jos pusę. Vietoj to jis pri- 
ėjo prie Džilberto ir paėmė už kamanų jo žirgą. Visa vestuvių 
procesija sustojo. Jaunikis šnekučiavosi su būsimuoju uošviu, 
bet čia prie jos priėjo pamotė ir piktai sušnibždėjo: 

— Ką dar sugalvojo tas rudas velnias? Mano nuomo- 
ne, jie sumanė aptarti medžioklę su sakalais arba ką nors 
panašaus. 

— Čia mano vyras, — šaltai atsakė Lijana. — Teks pa- 
laukti. 

Jai įgrįso klausytis visų blogybių, kurias apie Roganą 
zirzė pamotė. 

Elen sukirto žirgui rimbu ir prijojo prie savo vyro. Per 
minios sukeltą triukšmą Lijana negirdėjo, ką jie kalbėjosi, bet 
matė, jog pamotė nejuokais įtūžusi. Džilbertas išsaugojo vi- 
sišką ramybę ir tiktai lingavo galvą, kol jo žmona kalbėjo Ro- 
ganui piktus žodžius. O Peregrinas pažvelgė į moterį taip, tarsi 
prieš jį būtų tuščia vieta. 

Lijana tikėjosi, kad vyras niekada į ją taip nežiūrės. Ro- 
ganas apsidairė į šalis, tarsi pirmąkart išvydęs minią ir neno- 
rom dirstelėjo į sustingusią balne Lijaną. Nuotaka sulaikė kva- 
pą, jausdama, kaip jo šaltas žvilgsnis pervėrė ją nuo galvos 
iki kojų. Atrodė, kad Roganas jos nepažino, ir Lijana dėl to 
džiaugėsi — nesinorėjo rizikuoti savo laime tiesiai vestuvių 
dieną. Ji nuleido blakstienas, iš visų jėgų stengdamasi atro- 
dyti klusni ir kukli. 

Kai Lijana pakėlė akis, Roganas vėl lipo laiptais, o Elen 

pasuko prie podukros. 

— Tavo būsimasis vyras pareikalavo iš Džilberto pini- 
gų dar dvylikos riterių išlaikymui, — piktai nusišaipė pamo- 
tė. — Antraip, anot jo, vestuvės neįvyks, ir jis nedelsiant grįš 
į namus. 

Lijana neramiai pakėlė antakius. 

— Tėvas sutiko? 

Elen užmerkė akis. 

— Taip, sutiko. Greičiau baikim šį reikalą. 

Ji kirto arkliui ir užėmė savo vietą procesijoje. 

Džilbertas padėjo dukrai nulipti ant žemės ir ją nuvedė 
prie jaunikio. Sutuoktūvių ceremonija buvo trumpa; vestuvi- 
niai įžadai skambėjo lygiai taip pat, kaip reikalavo ilgaamžė 
tradicija. Per apeigas Lijana stovėjo nudelbusi akis, tačiau kai 
ji prisiekė “būti klusni ir kukli lovoje ir už stalo", pakviestųjų 
minia džiaugsmingai suošė. Dukart Lijana iš padilbų pažvel- 
gė į Roganą, bet jis visiškai nesusijaudino. Jai pasirodė, kad 
jis tiesiog nekantrauja, norėdamas kuo greičiau užbaigti vi- 
sas šias paistalynes. 

Štai pagaliau dvasininkas paskelbė juos vyru ir žmona. 
Minia sugageno vėl, ir jaunavedžiai, lydimi šeimos narių ir 
svečių, pasuko į gatvę klausyti iškilmingų mišių. Kadangi ves- 
tuvės buvo prakilnios, tai pamaldos vyko lauke. Dvasininkas 
palaimino jaunikį ir nuotaką ir ėmė sakyti pamokslą. 

Lijana tylėdama stovėjo šalia savo vyro ir klausėsi loty- 
niškų maldų, kurios atrodė niekada nesibaigs. Roganas ne- 
žiūrėjo į ją, neprisilietė jos rankos. Kelis kartus jis nusižiova- 
vo, porą kartų pasikasė, neramiai stodamas nuo kojos ant ko- 
jos. Kartą Lijanai pasirodė, kad jaunikis užknarkė, bet brolis 
jam stuktelėjo į šoną ir Roganas išsitiesė. 

Po mišių vestuvių eisena pasuko į pilį. Valstiečiai bars- 
tė jaunavedžius grūdais ir rėkė: “Turtų! Turtų!“ Ištisas tris 
dienas ir tris naktis vyrai, moterys ir vaikai, galės valgyti ir 
gerti iki kaklo. 

Perjojusi pakeliamąjį tiltą ir įjojusi į vidinį kiemą, Lija- 

na truktelėjo pavadžius ir laukė, kad vyras ją nukeltų ant Že- 
mės. Tačiau Roganas ir jo brolis Sivernas pirmiausia pasuko 
patikrinti vežimuose sukrauto kraičio. 

— Kraitis jį domina kur kas labiau negu tu, — sukuž- 
dėjo Elen, kol arklininkas padėjo jaunajai išlipti iš balno. 

— Jūs jau gana visko prisakėte, — atsikirto Lijana. — 
Iš kur jūs žinote, galbūt Roganas taip elgiasi dėl svarbių prie- 
žasčių. 

— Dar ko! Pati svarbiausia iš jų yra ta, kad jis galvijas, 
o ne žmogus. Bet aš jūsų priekaištais nevarginsiu. Vis tiek 
jau vėlu. Einam geriau į pokylį. Vyrai, kai išalks, patys ten 
ateis. 

Elen klydo. Nei Roganas, nei jo Žmonės puotoje, kurią 
Lijana ruošė keletą savaičių, taip ir nepasirodė. Jie vis dar 
rausėsi vežimuose, kuriuose buvo sudėtas kraitis. Lijana sė- 
dėjo iš dešinės prie tėvo visiškai viena — jaunikio vieta buvo 
tuščia. Svečiai šnabždėjosi, žvelgdami į ją su aiškia užuojau- 
ta. Lijana aukštai iškėlė galvą ir iš visų jėgų stengėsi neparo- 
dyti, kad jaučiasi įskaudinta. Ji sau pasakė, kad vyras, besido- 
mintis savo turtu, yra nuostabus. Žmogus, žiūrintis rimtai į 
turtą, niekada jo nepaleis vėjais. 

Roganas ir jo Žmonės įėjo į salę tik po kelių valandų, 
kai svečiai jau buvo pavalgę ir atsigėrę. Lijana nušvito, įsiti- 
kinusi, kad vyras pirmiausia prisiartins prie jos, atsiprašys ir 
paaiškins susitrukdymo priežastį. Užuot taip padaręs, Roga- 
nas sustojo prie Džilberto krėslo, stvėrė iš indo keptos jau- 
tienos gabalą ir ėmė godžiai valgyti. Prisikimšęs burną, tarė: 

— Trys vežimai prikimšti pūkinių patalų ir visokių sku- 
durų. Aš reikalauju, kad šitą šlamštą išmestų ir vietoj jų pa- 
krautų aukso. 

Džilbertas nieko nenutuokė, kaip sudėtas kraitis, todėl 
labai sutriko. Jis atvėrė burną, bet taip ir nerado, ką pasakyti. 

Užtat jo Žmona už stalo kišenėje žodžių neieškojo. 

— Patalai reikalingi, kad mano dukra jaukiai gyventų. 
Vargu ar jūsų pilyje yra tam sąlygos. 

Roganas metė į ją tokį Žiaurų ir ledinį žvilgsnį, jog Elen 
vos neatšlijo. 

— Kai panorėsiu išgirsti moters nuomonę, aš pasaky- 
siu, — atkirto Peregrinas ir vėl pažvelgė į Džilbertą. — Mano 
žmonės skaičiuoja kraitį. Jeigu jūs mane apmovėte, tai dar 
pasigailėsite. 

Baigęs kramtyti mėsą, jis nusišluostė rankas į puikią ak- 
sominę tuniką, kurią jam taip mielai siuvo Lijana, ir išdidžiai 
metė: 

— Gerai, patalus galite palikti. 

Elen pašoko ant kojų ir atsistojo prieš Roganą. Jis bu- 
vo gerokai aukštesnis ir stambesnis, bet grafienė neišsigan- 
do. Įniršis jai suteikė narsumo. 

— Kaip krauti kraitį, vadovavo jūsų Žmona, kuriai jūs 
nerodote jokio dėmesio. Ji jūsų nesiimtų apgaudinėti. O kai 
dėl namų apyvokos daiktų, tai mano duktė juos pasiims kar- 
tu, ar jūs to norite, ar ne. Antraip Lijana pasiliks tėvo na- 
muose. Pasirinkit, Peregrinai, nes aš paskelbsiu vestuves ne- 
galiojančias. Aš neleisiu, kad mano duktė paliktų tėvo namus 
nuoga! | 

Salėje tapo tylu, tiktai kampe sulojo šuo, bet jį greitai 
nutildė. Svečiai, akrobatai, dainininkai, muzikantai, juokda- 
riai apmirė vietoje, žvelgdami į aukštą gražų vyrą ir Žžavią mo- 
terį, stovinčius vienas prieš kitą. | 

Valandėlei pasirodė, kad Roganas sutrikęs. 

— Bet vestuvės jau įvyko, — tarė jis. 

— Vestuvės įvyko, bet santuoka neįvyko, — atšovė 
Elen. — Ją bus nesunku paskelbti negaliojančia. 

Rogano akys blykstelėjo įniršiu. 

— Negrasink man, moterie. Kraitis mano! Ką norėsiu, 
tą ir pasiimsiu! — jis žengė žingsnį į šalį, čiupo už rankos Li- 
janą ir išsitraukė ją iš krėslo. — Jeigu keblumas kyla dėl skais- 
tybės, tai aš tą greitai sutvarkysiu. 

Apgirtusi minia džiaugsmingai kvatojosi. Kvatojimas 
nesiliovė, kai Roganas nusitempė nuotaką laiptais aukštyn, ir 
jaunavedžiai dingo už kampo. 

— Mano kambarys yra štai ten, — susijaudinusi tarė Li- 
jana, nevisiškai suprasdama, kas vyksta. Ji žinojo tiktai tokį da- 
lyką — dabar pagaliau ji atsidurs su šiuo gražuoliu viena. 

Roganas atlapojo pirmo pasitaikiusio kambario, paskir- 
to grafui Arundelui ir jo Žmonai, pakviestiems į vestuves, du- 
ris. Grafienės tarnaitė dėliojo sukneles. 


— Salin iš čia, — suriaumojo Roganas, ir išsigandusi 
mergina iššoko į koridorių. 
— Bet mano kambarys ne čia... — pradėjo Lijana. 


Viskas vyko ne taip, kaip pridera. Iš pradžių ją turėjo 
nurengti tarnaitės, paguldyti nuogą ant švarių baltų paklo- 
džių, ir tik po to turėjo ateiti vyras ir apiberti ją bučiniais ir 
glamonėmis. 

— Tiks ir šis kambarys, — kratėsi Roganas. 

Jis sviedė Lijaną ant lovos, užraitojo jos sijonus. 

Lijana suspurdėjo po keliais sunkios medžiagos sluoks- 
niais, O po to vos neužduso, kai Roganas visu svoriu užgriuvo 
ant viršaus. Per akimirką jis įsiskverbė į jos kūną, ir Lijana 
suriko iš skausmo. Neįpratusi prie tokių kančių, ji bandė prie- 
vartautoją atstumti, bet šis, nebijodamas jos pasipriešinimo, 
ėmė greitai ir galingai judėti. Lijana sukando dantis, kad ne- 
dejuotų ir iš visų jėgų suspaudė kumščius. | 

Po minutės viskas buvo baigta. Roganas suglebo ir nu- 
silpo. Lijana ne iš karto atsigavo nuo baisaus skausmo. Bet už- 
tat atsimerkusi visai šalia išvydo jo tamsius plaukus, švelniai 
kutenančius jos skruostą. Peregrinas gulėjo nusisukęs, tankios 
plaukų garbanos nukaro ant kaktos ir skruosto. Vyras Lijanai 
atrodė labai sunkus ir kartu labai lengvas. Jo pečiai stulbino 
savo pločiu, tačiau šlaunys buvo siauresnės už jos. 

Lijana pakėlė ranką ir paglostė jo plaukus, užuodė jų 
kvapą, pasirodžiusį jai aromatingu. 

Roganas lėtai atsisuko į ją, jo vokai apsunko iš nuovargio. 

— Kažkas mane nukamavo, — tyliai tarė jis. 

Ji nusišypsojo, paglostė jo smilkinį. Roganas užmerkė 
akis. Jo blakstienos buvo tankios, nosis graži, oda tamsi, šilta 

ir slidi kaip kūdikio. Ant skruosto mėlynavo neskusti šeriai, 
bet lūpos atrodė minkštos ir švelnios. 

Lijana perbraukė pirštu nuo smilkinio per skruostą lū- 
pų link. Kai ji palietė apatinę lūpą, Rogano akys plačiai atsi- 
merkė. Jos buvo nuostabiai žalios. “Dabar jis mane pabu- 
čiuos“, — pamanė Lijana ir sulaikė alsavimą. Roganas pažvel- 
gė įją Ir sumurmėjo: 

— Blondinė. 

Lijana nusišypsojo, atrodo, jog plaukų spalva jam pati- 
ko. Ji nusitraukė nuo galvos raištį, ir ant pečių išsiskleidė ku- 
peta vešlių plaukų. 

— Aš norėjau juos išsaugoti jums, — sukuždėjo ji. — 
Tikėjausi, kad jums mano plaukai patiks. 

Roganas apsivyniojo auksinę garbaną apie pirštą. 

— Jie... — jis nebaigė sakyti, ir jo veidas pasidarė griež- 
tas. Pašokęs ant kojų, Peregrinas rūsčiai pažvelgė į ją nuo gal- 
vos iki kojų. 

— Susitvarkyk drabužius, drožk pas savo maitą pamotę 
ir pasakyk, kad santuoka atlikta. Dabar jos panaikinti neįma- 
noma. Ir ruoškis kelionei, vakare išvykstame. 

Lijana pridengė apnuogintas kojas ir atsisėdo ant lovos. 

— Šiandien vakare? Bet juk vestuvių puota turi tęstis 
dar dvi dienas. Aš ketinau rytoj surengti šokius ir... 

Roganas skubiai rengėsi. 

— Aš neturiu kada šokti, o ir plepėti su bobom taip pat 
nėra laiko. Jeigu nori atsikirsti į kiekvieną mano žodį, pasi- 
lieki su savuoju mylimiausiu tėveliu, o aš pasiimsiu kraitį. Ma- 
no Žmonės išvyksta į kelią po trijų valandų. Ar tu ten būsi, ar 
ne, man tas pats. 

Roganas apsisuko ir išėjo garsiai trenkęs durimis. 

Lijana sustingo vietoje. Kaip, jis pasiruošęs ją palikti čia?! 

Į duris tyliai pasibeldė, ir įėjo Džois. 

— Kaip jūs, miledi? — paklausė ji. 

Lijana pažvelgė į tarnaitę nieko nesuvokiančiomis akimis. 

— Jis iškeliauja po trijų valandų ir sako, kad aš galiu 
pasilikti čia. Jam vis tiek, ar aš su juo keliausiu, ar ne. 

Džois atsisėdo šalia ir paėmė ponią už rankos. 

— Jam atrodo, kad žmonos nereikia. Visi vyrai tokie. 
Jūsų tikslas — įrodyti, kad be žmonos jis nieko nevertas. 

Lijana atsitraukė ir pajuto tarp kojų skausmą. 

— Jis man sukėlė skausmą. 

— Pirmą kartą visada taip būna. 

Lijana išsitiesė ir pajuto, kad ją užplūsta pykčio banga. 

— Su manim niekada taip anksčiau nesielgė. Jis net 
nesiteikė atvykti į vestuvių puotą. Man teko sėdėti vienai, o 
visi spoksojo į mane ir šaipėsi. Tr po to šitas! — ji Žvilgtelėjo 
žemyn. — Juk jis mane tiesiog išprievartavo. Aš jam parody- 
siu, su kuo jis turi reikalą! 

Ji ryžtingai pasuko prie durų, bet Džois įkandin tarė: 

— O po šito jis žiūrės į jus su tokia pat neapykanta, 
kaip į ledi Elen. 

Lijana atsigręžė. 

— Juk jūs matėte, kaip jis niekina ledi Elen, — tęsė 
jausdama savo galią tarnaitė. Jos podukra graži ir turtinga, 
bet dabar atėjo laikas klausyti išmintingos Džois. — Patikė- 
kite, ponia, aš pažįstu tokius vyrus. Jeigu lordui Roganui prieš- 
tarausite, jis ims jūsų neapkęsti. 

Lijana suspaudė dešinės rankos pirštus. Ji vis dar jautė 
jo minkštų plaukų prisilietimą, prisiminė jo švelnų žvilgsnį. 
Ne, tuo rizikuoti negalima. 

— Ką gi man daryti? — sukuždėjo ji. 

— Paklusti, — tvirtai atsakė Džois. — Būkite pasiruo- 
šusi po trijų valandų iškeliauti. Ledi Elen tikriausiai priešta- 
raus, bet jūs turite pritarti vyrui. Aš juk jums jau sakiau, kad 
vyrai laukia iš žmonų begalinės ištikimybės. 

— Aklos ištikimybės? — paklausė Lijana. — Net tokiu 
atveju, kaip dabar? 

— Ypač tada, kai vyras neteisus. 

Lijana tylėdama išklausė, bet taip ir nieko nesuprato. 

Matydama, kad jaunoji ponia apstulbusi, Džois pridūrė: 

— Užgniaužkite savo pyktį. Visos ištekėjusios moterys 

minta pykčiu per pusryčius, pietus ir vakarienę — jūs pati pa- 
matysite. Reikia išmokti užgniaužti pyktį, be šito jūs negy- 
vensite. 

“Lijana norėjo kažką pasakyti, bet Džois ją nutraukė: 

— Eikite ir ruoškitės kelionei, antraip jis išvyks be jūsų. 

Visiškai susipainiojusi savo jausmuose, Lijana išėjo iš 
kambario. Ji padarė viską, kad tik įrodytų šiam vyrui, kokia 
gera jam teko žmona. Jeigu dėl to teks paminti kojomis savo 
išdidumą, nieko baisaus. Jis pamatys, kokia ji ištikima ir pa- 
klusni. 

Lordas Roganas lipo akmeniniais laiptais. Jo gražus vei- 
das buvo paniuręs. Pakeliui sutikęs ledi Elen, jis tarė: 

— Reikalas atliktas. Santuokos jau negalima atšaukti. 
Jeigu kraitis dar nesudėtas, baikite krauti. Po trijų valandų 
iškeliaujame. | 

Jis norėjo praeiti pro šalį, bet Elen užstojo jam kelią. 

— Jūs išgabensite mano podukrą tiesiai iš vestuvinio 
pokylio? 

Roganas negalėjo suprasti, kodėl moterys visada nepa- 
tenkintos. Ko jos taip šokinėja dėl tos vestuvių puotos? Jeigu 
visa esmė — valgis, tai jį galima pasiimti su savimi. 

— Jūsų podukra iš bado nemirs, — tarė jis, bandyda- 
mas sutramdyti šokusią prieš jį su baisia neapykanta grafie- 
nę. Roganas įprato, kad moterys jo nekęstų. Daugiausia jis 
turėjo reikalų su tokiomis pat, kaip jo naujoji iškepta žmona: 
minkštomis, paklusniomis ir droviomis. 

— Jūs ją numarinsite, — sušnypštė Elen. — Lygiai taip 
pat, kaip jūsų tėvas numarino savo žmonas, atėmęs iš jų šilų- 
mą ir meilę, — ji nuleido balsą. — Lygiai taip pat, kaip jūs 
numarinote Žaną Hovard. 

Pamačiusi, kaip persikreipė Rogano veidas, Elen per 
prievartą žengė žingsnį atgal. Peregrinas į ją žvelgė taip įnir- 
šęs, jog grafienė suvirpėjo. 

— Niekada daugiau neprisiartink prie manęs, moterie, — 
šaltai ir labai tyliai tarė jis, po to išėjo iš salės laukan, ne- 
paisydamas girtų svečių šauksmų dalyvauti baliuje. 

“Žana Hovard, — galvojo jis. — Reikėjo šitai kalei nu- 
sukti sprandą už tai, kad jis priminė Žaną. Bet nieko, užmirš- 
ti tos istorijos taip pat negalima." Reikia būti su naująja žmona 
atsargesniam, kad jos žydros akutės ir šviesūs plaukai neiš- 
muštų jo iš vėžių. | 

— Atrodai taip, tarsi ketintum ką nors nudobti, — juo- 
kaudamas tarė įraudęs nuo vyno ir valgio Sivernas. 

— Tu pasiruošęs iškeliauti? — suriaumojo Roganas. — 
Ar tu čia paskui mergas lakstai, užuot tvarkęs reikalus? 

Sivernas seniai buvo perkandęs savo vyresniojo brolio 
būdą, be to, buvo pernelyg daug išgėręs, todėl nerūpestingai 
atsakė: 

— Jaučiau, kad tu taip pasakysi. Įsakiau pakrauti visą 
vežimą maisto. Tai ką daryti su pūkiniais patalais — imam ar 
paliekam? 

— Paliekam! — burbtelėjo Roganas, bet susvyravo. Jis 
prisiminė Elen Nevil žodžius: “Jūs numarinote Žaną Hovard". 
Viduje viskas susijaukė. Šita mergaičiukė, kurią jis šiandien 
vedė — kaip ją muši? — buvo visiškai nebjauri. 

— Gerai, tegul ima savo patalus, — suurzgė jis ir nuėjo 
patikrinti, ar viskas paruošta kelionei. 

Sivernas palydėjo brolį žvilgsniu ir pagalvojo: “Įdomu, 
kaip vis dėlto atrodo naujoji giminaitė?" 


5 skyrius 


Lijana skubiai rengėsi į kelionę: patikrino, ar gerai su- 
dėti drabužiai, ragino tarnaites. Trys valandos — labai mažai 
laiko, kad pasiruoštum naujam gyvenimui. 

Visą laiką, kol ji šokinėjo, Džois ją vis mokė. 

— Niekada nesiskųskite. Vyrai nekenčia inkščiančių mo- 
terų. Įpraskite prie tokio vyro, koks jis yra, ir niekada ne- 
prieštaraukite. Sakykit, kad jūs laiminga, iš čia išvažiavusi savo 
vestuvių dieną. Padėkokite už tai, kad jis jums davė pasiruoš- 

ti kelionei ištisas tris valandas. Vyrai mėgsta, kai moterys 
džiaugiasi ir šypsosi. 

— Aš jam visai nepatinku, — pasiskundė Lijana. — Jis 
į mane net nežvilgtelėjo. Jam paprasčiausiai. reikėjo sutvir- 
tinti atliktą santuoką, antraip jis būtų prie manęs nė neprisi- 
artinęs. 

— Tam, kad jis jus pamiltų, prireiks ne vienerių metų. 
Užkariauti vyro širdį labai sudėtinga, bet jeigu jūs būsite už- 
sispyrusi, pergalė bus jūsų. 

“Taip, tai man nepaprastai reikalinga", — pamanė Li- 
jana. Ji norėjo, kad gražuolis vyras ją mylėtų ir jos geistų. Jeigu 
tam reikia įdėti pastangų, nieko baisaus, teks pakentėti. 

Ji pasiruošė greičiau negu per tris valandas, ir nulipo 
žemyn atsisveikinti su tėvu ir pamote. Džilbertas buvo girtas, 
kalbėjosi su svečiais apie medžioklinius sakalus ir padoriai 
nesugebėjo atsisveikinti su savo vienturte dukra. Užtat ją tvir- 
tai apkabino Elen ir iš visos širdies palinkėjo laimės. 

Kieme Peregrinų riteriai jau sėdėjo ant pabalnotų žirgų, 
pasiruošę kelionei. Virš jų plaikstėsi vėliava su baltu sakalu. 
Lijaną apėmė siaubas. Juk ji čia paliko viską, prie ko buvo pri- 
pratusi. Dabar jos gyvenimas priklauso šiems svetimiesiems. 
Mergina apsidairė į šalis, žvilgsniu ieškodama vyro. 

Šį akimirksnį ant didžiulio keršo eržilo prie jos prilėkė 
pats Roganas — Lijanai teko užsidengti rankomis, kad iš po 
kanopų lekiantis žvyras nepatektų į veidą. 

— Sėsk, moterie, į balną, — įsakė Roganas ir nujojo į 
kolonos priekį. 

Lijana suspaudė kumščius. “Užgniaužk pyktį", — tarė 
ji sau ir pabandė nusiraminti. 

Iš dulkių debesies išlindo besišypsantis Rogano brolis 
Sivernas. 

— Ar galiu jums padėti įsėsti į balną, miledi? — pa- 
klausė jis. 

Lijana nusišypsojo gražiam vaikinui. Jis buvo apsiren- 
gęs taip pat bjauriai kaip ir vyresnysis brolis. Ilgi auksiniai plau- 

kai kabojo gaurais, bet jau bent šis brolis buvo draugiškas. Li- 
jana atsirėmė į jo ranką ir pasuko prie pabalnoto arklio. 

— Jūs suteiksite man garbę, pone, — tarė ji. 

Nesuspėjo ji atsisėsti į balną, kai vėl pasirodė Roganas. 
Į žmoną jis nė nedirstelėjo, bet užtat riktelėjo broliui: 

— Užteks vaidinti tarnaitę! Marš paskui mane! 

— Galbūt tavo žmona nori joti kolonos priekyje, kartu 
su mumis? — reikšmingai tarė Sivernas. 

— Man ten bobos nereikalingos, — atkirto Roganas, 
net nežvilgtelėjęs į Lijaną. 

— Bet man atrodo... — nepasidavė Sivernas, tačiau Li- 
jana neleido jam baigti. 

Ji žinojo, kad vyrui vargu ar patiks, jeigu dėl jos jis su- 
sibars su broliu. 

— Aš geriau liksiu čia, — garsiai tarė ji. — Man bus 
ramiau apsuptai visų šitų riterių. O jūs, sere, — tarė Lijana 
Sivernui, — reikalingas mano vyrui. 

Sivernas truputį susiraukė, truktelėjo pečiais ir nusi- 
lenkė: 

— Kaip norite. 

Tada jis nusekė paskui brolį. 

— Puiku, miledi, — tarė prisiartinusi prie ponios 
Džois. — Tai tikriausiai jam patiko. Lordas Roganas jau su- 
prato, kokia paklusni jo žmona. 

Jie išjojo iš pilies, perjojo pakeliamąjį tiltą ir atsidūrė 
dulkėtame kelyje. Lijana iš karto pradėjo čiaudėti ir kosėti. 

— Aš, žinoma, paklusni žmona, bet dabar man teks vilk- 
tis paskui dešimtį raitelių ir tuziną vežimų, — pasipiktino ji. 

— Galų gale pergalė bus jūsų, — tarė Džois. — Štai 
Pamatysit. Pamatęs, kokia jūs paklusni ir ištikima, jis būtinai 
jūs pamils. 

Lijana nusikosėjo ir pasikasė nosies galiuką. Sunku gal- 
Voti apie meilę ir ištikimybę, kai nosis ir burna užkimšti dulkių. 

Daug valandų Lijana kratėsi pačiame kolonos viduryje. 
Niekas iš vyro riterių jos nepakalbino, tiktai Džois visą laiką 

sakė pamokslus apie pareigos jausmą ir paklusnumą. Kai pri- 
jojęs Sivernas paklausė, ar viskas tvarkoj, už Lijaną atsiliepė 
tarnaitė. Ji pasakė: jeigu lordui Roganui patogu, jog ledi Li- 
jana būtų čia, ponia tuo visiškai patenkinta. 

Lijana Sivernui vos šyptelėjo ir garsiai nusičiaudėjo. 

— Kažkodėl jumis pernelyg domisi jaunesnysis brolis, — 
tarė Džois, kai Sivernas nujojo. — Geriau iš karto jam paro- 
dyti jo vietą. 

— Bet juk jis paprasčiausiai mandagus. 

— Jums jo mandagumas nereikalingas. Neduok Dieve, 
Peregrinai dėl jūsų susibars. Jūsų vyras ims abejoti, ar jūs jam 
taip ir ištikima. 

-— Mano nuomone, vyras dar manęs kaip reikiant ne- 
matė, — sau po nosimi sumurmėjo Lijana. 

Džois, nebodama tirštų dulkių debesų, nusišypsojo. 
Kiekvieną dieną ji jautėsi vis geriau ir geriau. Ledi Lijana net 
būdama kūdikis neklausė savo tarnaitės. Kelis kartus Džois 
buvo rūsčiai nubausta, nes auklėtoja iškrėtė kažkokią šuny- 
bę. Užtat dabar viskas bus kitaip — poniai teks jos klausyti. 

Jie jojo iki vėlyvos nakties. Lijana suprato, kad Džois ir 
šešios kitos tarnaitės greitai grius iš nuovargio, bet nedrįso 
prašyti vyro sustoti. Pati Lijana buvo pernelyg susijaudinusi, 
kad jaustų nuovargį. Juk šiandien pagaliau bus ta vestuvinė 
naktis. Iki ryto ji gulės vyro glėbyje. Jis ją myluos, glostys jos 
plaukus, bučiuos. Už tokią palaimą dulkėtame kelyje praleis- 
ta diena — nedidelė bėda. 

Kai būrys sustojo poilsio, Lijana jau degė iš nekantru- 
mo. Vienas riteris padėjo jai nulipti nuo arklio, ir Lijana lie- 
pė savo tarnaitei padėti moterims pasiruošti nakvynei. Apsi- 
dariusi į šalis, mergina išvydo, kad jos vyras vienas tolsta į 
tankmę. | 

Tarnaitės garsiai skundėsi ir raudojo. Jos nebuvo įpra- 
tusios taip ilgai joti, bet Lijanai tarnaitės nerūpėjo. Stengda- 
masi, kad niekas nepamatytų, ji pasuko paskui vyrą. 

Roganas atliko gamtinį reikalą, 0 po to nutolo į brūz- 
gynus, prie miško upelio. Sulig kiekvienu žingsniu jis darėsi 
vis neramesnis. Su sunkiu kroviniu kelias užėmė daugiau lai- 
ko, negu visada. Naktis buvo tokia tamsi, kad judėti teko vos 
ne apgraibom. 

Antkapį, — krūvą akmenų, kuria Roganas pažymėjo vie- 
tą, kurioje jo vyresnysis brolis Raulendas krito nuo Hovardų 
rankos, — jam pavyko rasti ne iš karto. Valandėlę Roganas 
stovėjo nejudėdamas, žvelgdamas į plikus, blausios mėnulio 
šviesos nutviekstus akmenis. Raulendas su broliais išvyko į 
medžioklę. Jie buvo net per dvi dienas kelio nuo Hovardų že- 
mių ir dėl to jautėsi saugūs. Raulendas pasuko prie miško upe- 
lio, kad vienas atsigertų alaus. 

Roganas žinojo, kodėl vyresnysis brolis taip mėgsta bū- 
ti vienas ir vos ne kiekvieną naktį iki kvailumo nusitašo. Rau- 
lendui nedavė ramiai miegoti nuo Hovardų rankos Žuvę tėvas 
ir trys broliai. 

Roganas matė, kaip jo mylimas brolis vienas nuėjo į tam- 
są, ir nebandė jo sustabdyti. Tiktai ženklu parodė riteriui sekti 
paskui lordą ir saugoti jo girtą miegą. 

Roganas žiūrėjo į akmenis ir prisiminė, kaip jis tą naktį 
elgėsi nusikalstamai nerūpestingai. Jis atsigulė miegoti ir nu- 
budo nuo kažkokio garso. O gal tai buvo nuojauta? Roganas 
pašoko ant kojų, čiupo kardą ir puolė į tankmę, bet buvo vė- 
lu. Raulendas gulėjo ant upelio kranto, prie Žemės prismeig- 
tas Hovardų kardu. Saugojęs jo miegą riteris taip pat buvo 
negyvas — jam perpjovė gerklę. 

Roganas užvertė galvą ir garsiai sustaugė iš skausmo. 

Tuoj pat atbėgo Sivernas ir riteriai. Jie, ieškodami Žmog- 
žudžių, apšniukštinėjo visą mišką. Greitai jiems pavyko su- 
čiupti du tolimus Oliverio Hovardo giminaičius. Roganas pa- 
sistengė, kad žudikų mirtis būtų ilga ir lėta. Kai vienas iš Ho- 
vardų ištarė Žanos vardą, Roganas jį užmušė savo rankomis. 

Kerštas negrąžino į gyvenimą jo brolio ir nesuminkšti- 
no gailesčio jausmo. Dabar Roganas tapo vyriausiuoju šei- 

moje, jis buvo atsakingas už Siverno ir Zarido gyvybes. Jis 
turėjo juos saugoti, jais rūpintis, o svarbiausia — grąžinti pa- 
grobtas Peregrinų valdas, žemes, kurias Hovardai pavogė iš 
jo senelio. 

Nugrimzdęs į prisiminimus, Roganas nieko.nematė ir 
nejuto, bet kai užpakalyje triokštelėjo šaka, jis Žaibiškai išsi- 
traukė kardą ir atsisuko. Už jo kažkas stovėjo, ir Peregrinas 
griebė šį Žmogų už gerklės. Pasirodo, jog prieš jį buvo mergi- 
na. Roganas ne iš karto prisiminė, kas ji. Ak, taip, tai mergio- 
tė, kurią jis rytą vedė. 

— Ko tau reikia? — suriko Roganas. 

Jis, apniktas prisiminimų apie brolį, norėjo pabūti vienas. 

Lijana pažvelgė į prikištą prie jos gerklės geležtę ir nu- 
rijo seilę. 

— Čia kas, kapas? — droviai paklausė ji, iš karto prisi- 
minusi, kokius siaubingus dalykus pasakojo pamotė apie Pe- 
regrinų žiaurumą. Lordas Roganas ją paprasčiausiai gali už- 
mušti vietoje, 0 po to visiems sakys, kad ją užtikęs su kitu 
vyru. Jam už tai nieko nebus, o kraitis liks jam. 

— Ne, — trumpai atsakė Roganas, neturėdamas nė ma- 
Žiausio noro su šia moterimi kalbėti apie velionį brolį, beje, 
ir apie ką nors kitką taip pat. — Grįžk į stovyklą ir ten būk. 

Lijana jau norėjo atkirsti, kad ne jo reikalas jai nurodi- 
nėti, bet laiku prisiminė Džois patarimus. 

— Gerai, aš grįšiu, — paklusniai tarė ji. — O jūs manęs 
nepalydėsite? 

Roganas nenorėjo palikti kapo, bet negalima buvo leis- 
ti moteriai vienai klaidžioti po mišką. Nors jis ir neprisiminė, 
koks jos vardas, bet ji dabar taip pat tapo Peregrinų šeimos 
nare, vadinasi, ir Hovardų priešu. Jie su malonumu būtų su- 
čiupę į nelaisvę moterį iš Peregrinų giminės. 

— Gerai, — nenoriai sutiko jis. — Aš tave nuvesiu. 

Lijana suvirpėjo iš palaimos. Pasirodo, Džois teisi. Pa- 
kako parodyti paklusnumą ir nusižeminimą, ir vyras sutiko ją 
nuvesti į stovyklą. Lijana laukė, kad vyras jai pasiūlys ranką, 

bet taip ir nesulaukė. Jis paprasčiausiai nužingsniavo prieky- 
je, ir jai teko tik grožėtis jo nugara. Už kelių žingsnių ilga 
Lijanos suknelė užsikabino už šakos. 

— Palaukite! — sušuko mergina. — Mano suknelė už- 
sikabino. 

Roganas atsigręžė, ir Lijanos širdis suspurdėjo — juk 
vyras buvo visai greta. 

— Pakelk rankas, — tarė jis. 

Lijana pažvelgė į jo akis ir išvydo, kaip jos Žavingai blyk- 
čioja mėnulio šviesoje, ir daugiau nieko neprisiminė. Bet čia 
Roganas mostelėjo kardu ir nukirto jai pusę sijono. Lijana su 
siaubu įsistebeilijo į sudarkytą suknelę ir neteko žado. Kad 
sumokėtų už šį šilkinį rūbą, teko išeikvoti šešių valstiečių ūkių 
metinę duoklę. 

— Nagi, judinkis, — įsakė Roganas ir nuėjo pirmyn. 

“Užgniaužk pyktį, — kartojo sau Lijana. — Neleisk jam 
išsiveržti į išorę. Žmona turi būti mylinti ir švelni. Nereikia 
rodyti vyrui, kad jis neteisus." Taip Lijana ir pasielgė: nuga- 
lėjo rūstybę ir nusekė paskui vyrą. Mintis apie būsimą vedy- 
binę naktį jau neatrodė tokia kerinti, kaip anksčiau. 

Roganas ėjo ir galvojo apie brolio žūtį. Praslinko jau 
pora metų, o skausmas nė kiek nesumažėjo. Štai čia jie su 
Raulendu kalbėjosi apie arklių pirkimą... Čia prieš aštuone- 
rius metus prisiminė Džeimso ir Bezilo mirtį... O čia Raulen- 
das jo prašė kaip reikiant rūpintis Zarid... 

— Ar jūs man negalėtumėte papasakoti apie savo pilį? 
Man reikia žinoti, kur geriau pakabinti gobelenus. 

Roganas visai užmiršo užpakaly ėjusią mergiotę. Jis kaip 
tik galvojo apie brolį Viljamą, trim metais vyresnį ir Žuvusį 
aštuoniolikos metų. Prieš mirtį Viljamas pasakė: “Susigrąžin- 
kite Peregrinų žemes, antraip mano mirtis bus beprasmė". 

— Ar jūsų pilis didelė? — paklausė mergina. 

— Ne, — šiurkščiai atsakė Roganas. — Visai maža. Ho- 
vardų stalo išėdos. 

Laukymės pakraštyje Roganas sustojo ir suglumęs įsi- 

spoksojo į stovyklą. Visur buvo pakloti didžiuliai pūkiniai pa- 
talai. Jau galima kurti laužus ir pūsti visais trimitais, kad iš- 
girstų Hovardai apie jų buvimą. 

Peregrinas piktai nužingsniavo per laukymę, kad duotų 
velnių broliui, besimeilinančiam su tarnaite. Roganas iš visų 
jėgų truktelėjo brolį už peties. 

— O kas čia per kvailystės?! Ar ne geriau nusiųsti Ho- 
vardams pakvietimą, kad mus aplankytų? 

Sivernas neliko skolingas — taip pat smogė Roganui į 
krūtinę. 

— Mes turime gerą apsaugą. Tik pamanykit, net keli 
patalai moterims. 

Roganas trenkė Sivernui kumščiu į pilvą. 

— Nedelsiant šituos patiesalus nuimkite! Tegul mote- 
rys miega ant Žemės, o antraip jas nusiųsiu atgal pas Nevilą. 

Sivernas ėmė tvatinti Roganui per krūtinę, bet ištįsėlis 
vyresnysis brolis net nesusvyravo. 

— Su moterimis nori miegoti kai kurie riteriai, — pa- 
aiškino Sivernas. 

— Tegul miega, bet be tokių patogumų. Jeigu užpuls 
Hovardai, riteriai turi būti pasiruošę. O tai baigsis kaip Rau- 
lendui. 

Sivernas linktelėjo ir liepė Žmonėms patalus nuimti. 

Lijana stovėjo ant laukymės krašto ir su siaubu žiūrėjo, 
kaip vyras ir jo brolis tvatina vienas kitą kumščiais. Ji bijojo, 
kad muštynės nesibaigtų kraujo praliejimu, bet Peregrinai iš- 
siskyrė, truputį vienas ant kito paniurzgėję. Lijana lengviau 
atsiduso ir išvydo, kad jos tarnaitės taip pat nustėrusios žvel- 
gė į stumdymąsi. Užtat riteriai į savo ponų muštynes net ne- 
žvilgtelėjo. Bet smūgiai buvo tokie stiprūs! Lijana žinojo, kad 
bet kuris iš jų gali išversti iš kojų Žmogų. 

Šį akimirksnį prie jų pribėgo Džois ir graudžiai pradė- 
jo raudoti. 

— Miledi, jie neturi palapinių! Mums teks miegoti ant 
žemės! 

Paskutinius Žodžius ji ištarė iš tikrųjų tragiškai. 

Paprastai, kai keliaudavo Lijana, jos tėvai ir svita, jie 
sustodavo nakvynei kokio nors lordo pilyje arba pasistatyda- 
vo erdvias palapines. Keliaudami iš pilies į pilį, dažniausiai 
imdavo kartu didesnę baldų dalį, lovas, stalus ir kitokius ra- 
kandus, dėl to palapinės atrodydavo kaip tikri namai. 

— Be to, visiškai nėra karšto maisto, — dejavo Džois. — 
Tiktai šalta mėsa, paimta nuo vestuvių stalo. Dvi tarnaitės 
žliumbia. 

— Tegul nusišluosto ašaras, — sušuko ant tarnaičių Li- 
jana. — Tu pati man postringavai, kad gerai Žmonai nedera 
skųstis. Tai tokios turi būti ir geros žmonos tarnaitės. 

Lijana buvo pernelyg susijaudinusi, laukdama pirmo- 
sios vestuvinės nakties, kad suktų sau galvą dėl visokių niekų 
— šalto maisto ar palapinių. 

Užpakalyje pasigirdo kažkoks triukšmas. Abi moterys 
atsisuko ir išvydo, kad riteriai lanksto patalus ir kiša juos at- 
gal į vežimus. 

— Oi! — sucypė Džois ir puolė prie riterių. 

Dar valandos prireikė, kolei Lijana suguldė savo tar- 
naites miegoti ant žemės. Jos įsakymu iš vežimų išėmė mai- 
šus su kailiais, kailius ištiesė ant žemės ir tiktai tokiu būdu 
pavyko nuraminti verkiančias moteris. Kai kurie riteriai jas 
guodė glostydami ir apkabindami nelaimingiausias. 

Lijana liepė patiesti jai kailius netoli stovyklos po veš- 
liu ąžuolu. Džois padėjo poniai nusivilkti sudarkytą suknelę 
ir apsirengti švarius lininius marškinius. Po to Lijana atsigulė 
ir ėmė laukti. Ji laukė, laukė, laukė, bet Roganas taip ir neat- 
ėjo. Praeitą naktį mergina beveik nemiegojo, o diena buvo 
varginanti, todėl dabar, nors ir kaip ji stengėsi nesudėti bluos- 
to, miegas galų gale ją įveikė. Lijana užmigo su šypsena lūpo- 
se, žinodama, jog nubus nuo vyro prisilietimo. 

Tačiau Roganas atsigulė ant šiurkščios antklodės greta 
Siverno — žygyje jis visada miegodavo kartu su broliu. 

Sivernas mieguistai sumurmėjo: 

— Man atrodo, dabar tu vedęs. 

— Na, štai dar ims ir užpuls Hovardai, o aš smaginsiuosi 
su kažkokia merga, — paniekinančiai atsakė Roganas. 

— Ji gražutė, — tarė Sivernas. 

— Man triušiai nepatinka. Aš jos nė veido neatsimenu 
— tik iš suknelės atskiriu. Šiandien jau ketvirtadienis? 

— Taip. O namo grįšim šeštadienį vakare. 

— Štai ir puiku, — tyliai tarė Roganas. — Tik to ir be- 
trūko, dar šeštadienį vakare maitintis triušiena. 

Sivernas nusigręžė ir užmigo, o Roganas dar vartėsi il- 
gą valandą. Jį kamavo skausmingi prisiminimai. Po to jis ėmė 
galvoti, kaip panaudoti kraitį. Reikia sukurti kovos mašinas, 
pasisamdyti ir apginkluoti karius, nusipirkti apsiausties atve- 
jui maisto produktų. Norint atkovoti senelio Žemes, reikės 
daug laiko ir jėgų. 

Roganas nė karto neprisiminė naujosios žmonos, jo 
kantriai laukiančios po ąžuolu. 

Rytą Lijana buvo šlykščios nuotaikos. Čia kaip tik atsi- 
rado Džois ir pasakė, kad tarnaitės labai nepatenkintos. Mei- 
lės Žaidimuose riteriai pasirodė esą grubūs, ir dvi tarnaitės 
skundėsi mėlynėmis ir įdrėskimais. 

— Taip joms ir reikia, — atkirto Lijana. — Atnešk man 
mėlyną suknelę, kepuraitę ir pasakyk moterims, kad jos liau- 
tųsi inkštę, nes aš joms užtaisysiu tokį gyvenimą, kad zaunyti 
jau neberūpės. 

Lijana pro medžius išvydo savo vyrą ir valios pastango- 
mis prisivertė pyktį įveikti. Nejaugi visos santuokos tokios? 
Nejaugi moterims tenka kęsti įžeidimą po įžeidimo ir negali- 
ma nė kiek apsiginti? Ir tai vadinama meile? 

Lijana apsivilko šilkinę suknelę su auksine, briliantais 
nusėta juosta. Galvos apdangalas taip pat buvo papuoštas ne- 
dideliais deimantais. Galbūt šiandien Roganas pažvelgs į ją 
kitaip. Galimas daiktas, praėjusią naktį jis kuklinosi gulti su 
žmona, kai aplink tiek žmonių. Tikriausiai tokiam elgesiui yra 
rimtos priežastys. 

Vyras jai net nepalinkėjo gero ryto. Jis, nepažvelgęs 

į ŽmMoną, praėjo pro šalį. Lijanai pasirodė, kad vyras jos ne- 
pažino. 

Riterio padedama, ji atsisėdo į balną ir vėl nušuoliavo 
dulkių debesyje. 

Pusiaudienį jos kantrybė buvo kone išsekusi. Ji matė, 
kad Sivernas su Roganu, joję kolonos priešakyje, apie kažką 
rimtai šnekučiavosi, ir Lijana panoro sužinoti, ką jie kalba. Ji 
kirto arkliui pentinais ir pasivijo Peregrinus. 

— Miledi! — nerimastingai jai įkandin sušuko Džois. — 
Kur jūs? 

— Jeigu vyras manęs neaplanko, aš vyksiu pas jį pati. 

— To daryti negalima! — rėkė Džois. — Vyrai nemyli 
įkyrių moterų. Jūs privalote laukti, kol jis pats ateis pas jus. 

Lijana susvyravo, bet kentėti nuobodulį ji daugiau ne- 
beturėjo jėgų. 

— Pažiūrėsim, — tarė ji ir po valandėlės atsidūrė greta 
Rogano. Sivernas žvilgtelėjo į ją, Roganas nesiteikė. Neį vie- 
nas, nei kitas nepasisveikino. 

— Mums reikia kuo daugiau grūdų, — tarė Roganas. — 
Kuo daugiau atsargų, tuo geriau. 

— O kaip bus su penkiasdešimčia hektarų, kurie tįso 
prie Šiaurės kelio? Valstiečiai sako, kad žemė ten nederlinga, 
o avys dvesia. 

— Kad tik taip nebūtų! — suprunkštė Roganas. — Šitie 
galvijai tikriausiai avis parduoda klajojantiems vertelgoms, o 
pinigus susigrūda į kišenes. Reikia padegti porą namų, gerai 
ar ne. | | 

Čia Lijana susigaudė puikiai. Ilgus metus ji vien ir rū- 
pinosi avimis ir valstiečiais. Ji visiškai užmiršo, kad turi būti 
paklusni ir laikyti liežuvį už dantų. 

— Valstiečių gąsdinimas nieko gero neduos, — garsiai 
tarė Lijana, nežiūrėdama į Peregrinus. — Visų pirma reikia 
išsiaiškinti, ar jie sako teisybę. Galimas daiktas, žemė iš tiesų 
nualinta. Reikia patikrinti, ar kas nors avių neužkeikė. Jeigu 

čia viskas tvarkoj, jeigu valstiečiai iš tiesų sukčiauja, iš jų rei- 
kia atimti žemę. Aš įsitikinau, kad tai padės ne blogiau, negu 
mušimas, 0 juk tokia bausmė kur kas... nemalonesnė. Kai baig- 
sime kelionę, aš užsiimsiu šiuo reikalu. 

Lijana pažvelgė į vyrą ir nusišypsojo. 

Abu broliai į ją spoksojo išsižioję. Lijana nesuprato, ko- 
dėl jie taip keistai elgiasi. 

— O galbūt yra bloga sėkla, — tęsė ji. — Kartą visą 
mūsų sėklų atsargą užkrėtė grybeliu, ir... 

— Šalin iš čia! — iškošė Roganas. — Atgal pas bobas! 
Jeigu man prireiks moters nuomonės, aš tau pasakysiu. 

Jis tai ištarė tokiu tonu, tarsi jam vienodai būtų paklaus- 
ti ir savo Žirgo nuomonės. 

— Aš tik... — pradėjo teisintis Lijana. 

— Aš įsakysiu tave surišti ir įmesti į vežimą, — grasin- 
damas sugriaudėjo Roganas ir pažvelgė į ją rūsčiu žvilgsniu. 

Lijana vėl nurijo apmaudą, apsuko arklį ir grįžo pas mo- 
teris. 

Sivernas pirmas sudrumstė tylą. 

— Ką reiškia “nualinta žemė"? Kaip tai? Kažkoks avių 
užkeikimas? Tu manai, Hovardai gali taip užkeikti? Ir kaip to 
atsikratyti? 

Roganas žvelgė susimąstęs. “ Velnio boba, — galvojo 
jis. — Nejaugi ji bando kišti nosį į vyriškus reikalus? Vieną 
kartą jis jau buvo tai leidęs. Jis klausėsi moters nuomonės, 0 
ji jam atsilygino išdavyste." 

— Nėra jokio užkeikimo, — tvirtai tarė. Roganas. — Vi- 
sa esmė — valstiečių gobšumas. Na, aš jiems parodysiu, kie- 
no žemę jie dirba! 

Sivernas susimąstė. Jis, priešingai nei Roganas, nejau- 
tė moterims tokios žiaurios neapykantos. Su savo Jolanta jis 
svarstė rimčiausius dalykus ir iš patirties žinojo, kad jos pa- 
tarimai dažnai būdavo išmintingi ir naudingi. Galimas daik- 
tas, Nevilo įpėdinė ne tokia paprasta, kaip atrodo iš pirmo 
žvilgsnio. 

Sivernas atsisuko ir pažvelgė į merginą. Ji sėdėjo balne 
tiesi kaip styga, akys degė iš įniršio. 

+ Sivernas pažvelgė į brolį ir juokaudamas tarė: 

— Tu ją įžeidei. Naktį ji su tavimi nebus pernelyg švel- 
ni. Geriausias būdas susitaikyti su moterimi — įteikti jai do- 
vaną. Komplimentai — taip pat neblogai. Pasakyk jai, kad jos 
plaukai panašūs į auksą, 0 grožis privers tave užmiršti praga- 
ro kančias. 

— Man rūpi auksas, sukrautas vežimuose, 0 į jos plau- 
kus — nusispjauti. Naktį pasiguldyk šalia savęs tarnaitę, kad 
mažiau galvotum apie moterų plaukus. 

Sivernas tebesišypsojo. 

— O tu tuo laiku atsigulsi su savo gražuole žmonele ir 
padarysi jai porą sūnų? 

“Sūnūs — tai gerai, — pagalvojo Roganas. — Jie padės 
kovoti su Hovardais. O kai aš susigrąžinsiu žemes, sūnūs taps 
jų šeimininkais. Jie galės šuoliuoti balne greta tėvo, juos iš- 
mokysiu kautis, medžioti, lėkti, kiek tik įkabina žirgas." 

— Taip, aš padarysiu jai beiniukų, — pratarė Roganas. 


Po susidūrimo su Roganu Lijana visiškai įsitikino, kad 
jos tarnaitė yra teisi. Teks kaip reikiant išmokti paklusnumo 
ir savo nuomonės vyrui nepiršti. 

Naktį jie vėl sustojo poilsio, ir Lijana vėl liepė jai pa- 
kloti po atskirai stovinčiu medžiu. Bet Roganas ir vėl neat- 
ėjo. Jis su Žmona nesikalbėjo ir į ją net nepažvelgė. 

Lijana suėmė save į rankas, kad neverktų. Ji stengėsi 
neprisiminti pamotės įspėjimų. Vietoj to ji galvojo apie susi- 
tikimą prie tvenkinio ir apie tai, kaip jie tada bučiavosi. Tą 
dieną ji Roganui buvo patraukli, o dabar kažkodėl ne. Lijana 
blogai miegojo ir nubudo prieš aušrą, kai stovykla buvo nu- 
grimzdusi į miegą. Ji atsistojo, pasirąžė ir nuėjo į mišką. 

"Ten tekėjo nedidelis upelis. Lijana pasilenkė atsigerti 
vandens ir staiga pajuto, kad į ją kažkas žiūri. Medžio šešėlyje 
stovėjo vyras. Ji riktelėjo ir prisispaudė rankas prie gerklės. 

— Be apsaugos iš stovyklos negalima išeiti, — tyliai ta- 
rė Roganas. 

Lijana prisiminė, kad ji beveik nuoga, tik su plonais nak- 
tiniais marškiniais. Jos plaukai buvo išleisti, o ir Roganas bu- 
vo tiktai su glaudžiai aptemptomis kelnėmis. Ji žengė prie jo: 

— Aš negaliu užmigti, — kaip jai norėjosi, kad jis ją 
apkabintų ir prispaustų prie savęs. — O jūs gerai miegojote? 

Roganas paniuro. Kartais jam atrodydavo, kad jis jau 
buvo kažkur matęs šią mergiotę. Ryto prieblandoje ji atrodė 
gana viliojančiai, bet tikros aistros nesukėlė. 

— Eik į stovyklą, — tarė jis ir nusisuko. 

— Kad tave... — norėjo užkeikti Lijana, bet laiku nuti- 
lo. Galbūt šis vyras ją ignoruoja dėl kokios nors svarbios prie- 
žasties. Džois sakė, kad reikia mokėti tapti vyrui nepakeičia- 
ma. Jie tuo užsiims, kai atsidurs namuose. Jam reikia įrengti 
patogų, jaukų būstą. 

“Ir tada mes miegosime vienoje lovoje“, — iš anksto 
džiūgavo Lijana. | 

Ji pasivijo vyrą ir paklausė: 

— Ar mes šiandien prijosime Peregrinų pilį? 

— Ne Peregrinų, o Morių pilį, — sausai tarė jis. — Pe- 
regrinų pilį užgrobė Hovardai. 

Lijanai teko bėgti, kad suspėtų paskui vyrą. Ilgi marš- 
kiniai kliuvo už šakų ir akmenų. 

— Girdėjau apie Hovardus. Jie pagrobė jūsų žemes ir 
jūsų titulą. Jeigu ne jie, jūs būtumėte tapęs hercogu. 

Roganas staigiai sustojo ir piktai pažvelgė į ją. 

— Tai tu to tikiesi, mergiote? Manai, kad ištekėjai už 
hercogo? Štai kodėl tu visus atstūmei, o už manęs ėjai. 

— Ne, anaiptol ne dėl to, — nustebusi paprieštaravo 
"Lijana. — Aš sutikau tekėti už jūsų dėl to... 

— Dėl ko? 

Lijana negalėjo garsiai pasakyti, kad jį įsimylėjusi iki 
ausų, jog dabar, kai jis taip arti, jos širdis šokinėja, 0 visų 
labiausiai jai rūpi paglostyti jo nuogą krūtinę. 

— Štai kur jūs, — pasigirdo Siverno balsas, ir tai leido 
Lijanai išsisukti nuo atsakymo. — Žmonės pasiruošę. Labas, 
miledi, — nusilenkė jis Lijanai. 

Jo akys įsisiurbė į ją taip įdėmiai, kad ji visa išraudo. 
Slapta, pro nukritusias plaukų garbanas Lijana žvilgtelėjo į 
Roganą, kad įsitikintų, ar jis mato. Ne, Roganas žiūrėjo į kitą 
pusę. Jis net neatsigręžęs pasuko į stovyklą. Lijana nusekė 
įkandin brolių. 

— Ji gražesnė, negu man atrodė iš pradžių, — tarė Si- 
vernas broliui, kai jie šuoliavo būrio priešakyje. 

— Ji manęs visiškai nedomina, — atsakė Roganąs. — Mo- 
terys, tapusios žmonomis, man netenka jokio patrauklumo. 

— O juk tu tikriausiai jos neatiduotum be grumtynių, — 
paerzino brolį Sivernas, bet tuojau pasigailėjo savo žodžių. 
Prieš dešimt metų iš Rogano bandė atimti Žmoną, ir jis dėl 
jos grūmėsi taip nuožmiai, jog tai kainavo dviejų jo brolių gy- 
vybes. 

— Ne, dėl šios aš nesigrumsiu, — tyliai tarė Roganas. — 
Jeigu ji tau patinka, gali ją pasiimti. Ji man nieko nereiškia. 
Man reikia tiktai jos aukso. 

Sivernas paniuro, bet nieko neatsakė. 


6 skyrius 


Vidurdienį horizonte pasirodė Morių pilis. Labiau ny- 
kesnio reginio Lijana gyvenime nebuvo mačiusi. Senoviška, 
pastatyta grynai karo tikslams, pilis per pusantro šimto metų 
aiškiai nebuvo remontuota. Vietoj langų juodavo šaudymo an- 
gos, centrinis bokštas atrodė galingas ir nepasiekiamas. Ant 
aptriušusių sienų matėsi žmonės. Pilis atrodė taip, tarsi ją 
daug kartų priešai buvo apsupę ir daužę, bet nė karto nere- 
montavę. 

- Kai kolona prijojo prie“ pilies arčiau, Lijana užuodė 
šlykščią smarvę, užgožiančią net Žirgų prakaitą ir nesimau- 
džiusių žmonių kūnų tvaiką. 

— Miledi! — apimta siaubo sukuždėjo Džois. 

Lijana neatsigręžė, ji žiūrėjo tiesiai prieš save. Pamotė 
pasakojo, kad Peregrinai gyvena purve ir atmatose, net tokio 
nykumo mergina neįsivaizdavo. 

Iš pradžių pasirodė griovys. Visos pilies išvietės buvo 
išvestos į šį platų griovį, kuriame vanduo jau seniai pavirto 
tiršta pliurze, užversta gyvulių griaučiais. Lijana iškėlė aukš- 
čiau galvą, o tarnaitės pradėjo kosėti ir čiaudėti. 

Išsirikiavęs grandine, būrys įjojo į ilgą, Žemais skliau- 
tais tunelį. Lijana išvydo tris sunkias apkaustytas grotas, da- 
bar pakeltas aukštyn, bet pasiruošusias kiekvieną minutę už- 
griūti ant neprašytų svečių galvų. Tunelis išvedė į siaurą vidi- 
nį kiemą, dukart mažesnį negu grafo Nevilo pilyje. Užtat čia 
grūdosi triskart daugiau Žmonių. Dabar įkandin smarvės tu- 
rėjo atkentėti ausys: kalviai mušė kūjais į priekalus, šunys I0- 
jo, dailidės pjovė ir kalė, visi aplinkui rėkavo ir keikėsi. 

Lijaną užgriuvo neapsakomas triukšmas ir iš arklidžių 
bei kiaulidžių sklindanti smarvė. 

Dešinėje pasigirdo merginos klyksmas, ir tarnaitė ant 
arklio puolė prie savo ponios. Pasirodo, iš trečio aukšto lata- 
ko tiesiai ant naujai atvykusiųjų galvų pasipylė šlapimo srau- 
tas. Žeme pradėjo tekėti dvokianti srovė. 

Lijana ir jos moterys neištarė nė Žodžio — taip jos bu- 
vo sukrėstos. 

Dešinėje Lijana pamatė du akmeninius laiptus: vieni ėjo 
į centrinį bokštą, kiti — į dviejų aukštų pastatą nuožulniu sto- 
gu. Pilis pasirodė besanti visai mažytė — su vienu vieninteliu 
kiemu, neišskirstyta į ponų kambarius ir tarnų patalpas. Čia 
visi gyveno kartu. 

Ant vienų laiptų pakopų Lijana išvydo dvi moteris. Jos 
atvykėlę labai įžūliai apžiūrinėjo, paskui parodė į ją pirštu ir 
nusikvatojo. Buvo matyti, kad tai viso labo tik tarnaitės, bet 
švaros jos visiškai nežiūrėjo. Nieko, greitai Lijana jas pamo- 
kys, kaip reikia elgtis ir dirbti. 

Ji įsižiūrėjo į moteris. Jos buvo neaukštos, kūningos, 

plačiomis šlaunimis ir palaidais purvinais plaukais. Drabužiai 
buvo nekukliai aptempę jų vešlias formas, eidamos moterys 
gundančiai kraipė šlaunis. Jos lėtai nulipo laiptais ir, nuėjo 
per kiemą. Didelės krūtys taip viliojančiai siūbavo, kad dau- 
guma vyrų negalėjo atplėšti nuo šio reginio akių. 

Riteris padėjo Lijanai nulipti ant žemės. Moterys aiš- 
kiai pasuko prie Rogano. Šis rėkė ant vežimus iškraunančių 
žmonių, bet vis dėlto žvilgtelėjo ir į riebias tarnaites. Viena 
iš jų atsisuko į Lijaną tokia pergalinga išraiška, jog jaunoji 
pajuto didelį norą išmalti bjaurybei snukį. 

— Miledi, būkite gera, einam į vidų, — tyliai tarė 
Džois. — Galbūt ten... — ji nebaigė. 

Buvo aišku, kad vyras neketina parodyti naujajai šei- 
mininkei jos valdų, o Lijana jau ir nelabai tikėjosi tokios ma- 
lonės. Ji pati susigaudė, jog laiptai, kuriais nulipo įžūlios tar- 
naitės, veda į ponų kambarius. Pasikėlusi aukštyn sijoną ir 
nuspyrusi bateliu kaulus ir pastipusį paukštį, Lijana ėmė lipti 
aukštyn. 

Laiptai kilo į didelę salę, kitados iškaltą raižytu medžiu. 
Dabar paneliai buvo visiškai niekam tikę — sukapoti kirviais, 
visur ant vinių kabėjo šarviniai marškiniai ir kardai. Plačios 
medinės durys, vos vos besilaikančios ant vieno vyrio, vedė į 
didžiulį, milžiniškomis lubomis kambarį. 

Lijana ir jos tarnaitės įėjo ir tylėdamos sustingo vieto- 
je. Pasakyti, kad kambaryje buvo purvina, vadinasi, nieko ne- 
pasakyti. Grindys buvo užverstos kaulais ir maisto atliekomis, 
čia susikaupusiomis per šimtą metų. Visur zirzė riebios mu- 
sės, o tarp šiukšlių knibždėjo šlykštūs pilki sutvėrimai, į ku- 
riuos Lijanai ir pažvelgti buvo baisu. 

Nuo lubų vos ne ligi grindų kabėjo dulkėti voratinkliai 
su gauruotais vorais. Milžiniškas židinys buvo artipilnis pele- 
nų. Iš baldų “valgomajame" buvo tik griozdiškas, sunkus sta- 
las, ištekintas iš ąžuolo kamieno, ir aštuonios sulaužytos kė- 
dės, apdengtos storu sluoksniu riebalų. 

Valgomajame buvo keli langai, be to, kai kurie buvo per 

penkiolika pėdų nuo grindų, bet nesimatė nė rėmų, nė stiklų, 
tad iš griovio ir kiemo čia laisvai prasiskverbdavo kvapai. 

Viena tarnaitė susvyravo ir ketino apalpti. Lijanos tai 
nė kiek nenustebino, ir vis dėlto ji įsakė: 

— Tučtuojau atsigauk! Antraip teks tave paguldyti ant 
purvinų grindų. 

Mergina kaipmat išsitiesė. 

Lijana suėmė į rankas visą savo ryžtą (ir suknelės pa- 
durką taip pat) ir, perėjusi kambarį, pasuko prie laiptų šiau- 
rės rytų kampe. Laiptai irgi buvo nusėti kaulais, purvinais 
šiaudais, kai kur voliojosi padvėsusios žiurkės. 

— Džois, einam su manimi, — metė Lijana per petį. — 
Kiti tegul pasilieka vietoje. 

Palipusi aštuonias pakopas aukštyn, Lijana užtiko kam- 
barį (iš kairės) ir išvietę (iš dešinės). Į kambarį mergina tik- 
tai dirstelėjo, bet nėjo. Viduje stovėjo mažas apskritas stalas, 
dvi kėdės ir daugybė visokių ginklų. 

Lijana pasilypėjo dar aukščiau, į bokšto antrą aukštą. 
Džois baugščiai šliejosi prie šeimininkės. Antrame aukšte bu- 
vo kažkas panašaus į prieškambarį, kurio dešinėje buvo du- 
rys. Už durų buvo miegamasis su purvinais šiaudiniais čiuži- 
niais ir dviem šiurkščiomis kailio antklodėmis. Prie miega- 
mojo stovėjo dar viena išvietė. 

Džois žengė pirmyn ir pasilenkė prie purvinų paklotų. 

— Ten utėlės, — trumpai metė Lijana ir grįžo į prieš- 
kambarį. 

Kitos durys vedė į soliariumą — erdvų, šviesų kambarį 
su daugybe langų. Prie pietinės soliariumo sienos prasidėjo 
mediniai laiptai, vedantys į trečią aukštą. Lijana viršuje išgir- 
do keistą šiugždesį ir pakėlė galvą. Ant raižytų lubų sijų buvo 
pritvirtintos medinės kartys, ant kurių tupėjo medžiokliniai 
sakalai, vanagai, peregrinai, merlinai, krečetai — visi su už- 
mautais gaubtuvėliais. Sienos buvo apdergtos paukščių išma- 
tomis, o apie grindis nėra ko nė kalbėti. 

Lijana pakėlė sijoną dar aukščiau ir nubėgo per kam- 

barį. Už sulūžusių medinių durelių buvo nedidelė skliautuo- 
ta niša, kurioje ant akmeninio postamento stovėjo komunijos 
taurė. 

— Bet juk tai šventvagystė! — sukuždėjo Džois. 

Pasirodo, čia buvo šeimos oratoriumas — koplyčia. 

— Užtat gražus vaizdas į griovį, — bandė pajuokauti 
Lijana, žvilgtelėjusi pro langą. Bet tarnaitė net nešyptelėjo. 

— Miledi, ką darysime? 

— Padarysim taip, kad mano vyro namai taptų jau- 
kūs, — tvirtai tarė Lijana. — Pradėsim nuo to, kad įrengsime 
du miegamuosius: vieną vyrui ir man, — ji nejučia paraudo, — 
antrą tau ir merginoms. Tai mes padarysime šiandien. O rytoj 
imsimės kitų patalpų. Na, ko atsistojai? Eik, pakviesk tas mer- 
gas, kurias matėme apačioje. Darbas joms padės išmokti ge- 
ro elgesio. 

Džois bijojo vaikščioti viena po pilį, bet ponios ryžtas jai 
suteikė drąsos. Baisiausia žiūrėti į tamsius kampus ir užkabo- 
rius. Jeigu kas iš ten užpultų, tai nelaimingosios aukos kaulus 
vargu ar kada nors atrastų šiose šlamšto ir šiukšlių krūvose. 

Iš soliariumo Lijana pasuko apžiūrėti gretimų kamba- 
rių. Čia paukščių mėšlo nebuvo, ir pro suodžių sluoksnį ant 
sienų matėsi freskų pėdsakai. Viską kaip reikiant nuplovus ir 
nuvalius, sienų tapybą galima atkurti, o ant vakarinės sienos 
kaip tik puiki vieta gobelenui. Kelioms akimirkoms Lijana pa- 
miršo ir smarvę, ir bauginantį plėšriųjų paukščių sparnų šla- 
mesį, ir įtartiną šiugždesį kampuose. 

— Jos atsisako ateiti, miledi, — uždususi tarė pasiro- 
džiusi tarpdury Džois. 

Lijana grįžo į tikrovę. 

— Kas atsisako? 

— Tos mergos! — pasipiktinusi sušuko Džois. — Lordo 
Rogano tarnaitės atsisako paklusti! Kai pasakiau, kad joms 
reikia eiti kuopti kambarių, jos tik nusikvatojo. 

— Nejaugi? — rūsčiai paklausė Lijana. — Pažiūrėsim, 
ką jos man užgiedos! 

O, kaip ji pasiilgo gero barnio! Paskutiniu metu jai te- 
ko būti tokiai paklusniai, nukęsti tiek daug pasipiktinimo, kad 
gera iškrova nepakenks. Nutukusios, badžiusios ją pirštais ir 
kvatojančios mergos jai atrodė geras taikinys. 

Lijana vikriai nubėgo laiptais žemyn, perkirto “valgo- 
mąjį", nulipo į didžiulį purviną kiemą. Tarnaitės stovėjo prie 
šulinio su trim jaunais riteriais. Vyrai sėmė kibirais vandenį, 
o mergos tuo metu trynėsi į juos savo didžiulėmis krūtimis. 

— Eli, tu! — pakvietė Lijana vieną iš jų. — Ateik čia. 

Ji apsisuko ir nuėjo atgal į bokštą, bet staiga suprato, 
kad niekas paskui ją neina. Lijana atsigręžė ir išvydo, jog abi 
tarnaitės Žiūri į ją ir šaiposi laimingais veidais. Niekada gyve- 
nime grafo Nevilo dukra nesusidūrė su tokiu negirdėtu nepa- 
klusnumu. Juk ją visada patikimai saugojo tėvo valdžia. 

> Akimirkai Lijana sutriko. Ji jautė, kad į ją Žiūri visas 
kiemas. Kaip tik dabar atėjo metas parodyti, kas pilies šeimi- 
ninkė. Bet be vyro paramos ji nieko negalėjo padaryti. 

Roganas stovėjo prie tolimiausios sienos, vadovauda- 
mas Žmonėms, iškraunantiems vežimus, — tarnai iš ten kėlė 
sunkius riterių šarvus, kurie irgi buvo kraičio dalis. Lijana pik- 
tai pasuko prie vyro, nuspyrusi koja besiriejančius šunis, per- 
šokusi krūvą pūvančių avių žarnų. 

Ji tvirtai žinojo, ką nori pasakyti, bet kai Roganas atsi- 
suko į ją aiškiai susierzinęs, kad jį atitraukia nuo reikalų, visa 
jos drąsa kažkur išgaravo. Lijana labai norėjo savo vyrui pa- 
tikti, troško, kad jis žiūrėtų į ją visai kitomis akimis. O jis 
žvelgė į ją taip, tarsi norėdamas prisiminti, kas ji. 

— Jūsų tarnaitės atsisako man paklusti, — tyliai tarė 
Lijana. 

Roganas pažvelgė į ją apstulbęs, tarsi toks dalykas vi- 
siškai jo nedomintų. 

— Aš noriu, kad jos pradėtų tvarkytis, o jos neklauso, — 
paaiškino Lijana. 

Tai nulėmė Rogano abejones. Jis nusisuko ir burbtelė- 
jo per petį: 

— Jos valo tada, kai reikia. Be to, tu turi savo tarnaičių. 

Lijana atsistojo tarp jo ir vežimo. 

— Trys mano tarnaitės garbingos kilmės, o kitos... joms 
taip pat užteks darbo. 

— Jeigu sugadinsi šarvus, aš tau marmūzę sumalsiu! — 
riktelėjo Roganas tarnui, paskui pažvelgė į Lijaną. — Aš ne- 
turiu laiko užsiimti bobų reikalais. Pilyje ir taip gana švaru. 
O dabar eik iš čia ir netrukdyk dirbti. 

Jis nuvijo ją kaip musę. Lijana žvelgė jam į nugarą, jaus- 
dama į save įsmeigtus visų tarnų ir svarbiausia dviejų įžūlių 
mergų tarnaičių žvilgsnius. Tad štai apie ką įspėjo Elen. Štai 
koks jis, vedybinis gyvenimas. Vyras draugauja su mergina, 
kol ją padaro savo nuosavybe, 0 po to Žmona jam mažiau svar- 
bu negu kažkokie gelžgaliai. Tiesa, Roganas su ja nedrauga- 
vo ir iki vestuvių. | 

Dabar svarbiausia — išsaugoti orumą. Nežiūrėdama nė 
kairėn, nė dešinėn, Lijana pakilo akmeniniais laptais ir pasi- 
slėpė bokšte. Triukšmas kieme vėl atsinaujino, pasigirdo spi- 
gus moterų kvatojimas. 

Lijanos širdis šokinėjo nuo įtūžio ir pažeminimo. Elen 
kalbėjo, kad neribota valdžia tėvo valdose visiškai sugadino 
podukrą, bet Lijana tada nesuprato, ką pamotė turi galvoje. 
Žmonės paprastai blogai įsivaizduoja, kaip sutvarkytas paša- 
linių gyvenimas. Lijana nujautė, kad viskas jos gyvenime da- 
bar klostysis kitaip, bet niekaip nelaukė tokio bejėgiškumo ir 
silpnumo pojūčio. 

Tikriausiai taip pat jautėsi ir Elen, patekusi į Džilberto 
pilį, — juk visi tarnai klausė tiktai Lijanos. 

— Štai ką ji išgyveno ir vis dėlto man išsaugojo švelnius 
jausmus, — sukuždėjo Lijana. 

— Miledi, — tyliai pakvietė Džois. 

Lijana pažvelgė į kambarinę ir išvydo, kad moters vei- 
das iškreiptas baimės. O ir pati ponia jautėsi jau toli gražu ne 
taip tvirtai. Ji pernelyg pavargusi galvoti apie ateitį. Norėjosi 
tiktai vieno — pavalgyti ir gulti miegoti. 

— Nusiųsk Bes paieškoti, kur yra virtuvė. Tegul atneš 
maisto — šiandien vakarieniausiu viena. Mano guolį nuneš- 
kite viršun, į soliariumą, — Džois norėjo kažką pasakyti, bet 
Lijana ją gestu sulaikė. — Aš nežinau, kaip visa tai padaryti. 
Iš visa ko atrodo, kad savo vyro namuose aš neturiu jokios 
valdžios, — valios pastangomis ji pabandė išvyti iš galvos grau- 
džią gaidelę, bet tai ne visiškai pavyko. — Be to, suraskite 
kastuvus. Šiandien iškuopsime purvą iš dviejų kambarių, kad 
būtų kur miegoti. O rytoj... — ji nutilo, nes apie rytdieną ne- 
sinorėjo kalbėti. Jeigu ji negali įsakinėti net tarnaitėms, va- 
dinasi, jos čia laukia belaisvės dalis. 

— Pasistenk kuo daugiau sužinoti apie šią pilį, — pa- 
galvojusi pridūrė Lijana. — Kur lordo Siverno kambariai? Gal- 
būt jis mums galėtų padėti. 

Lijanos balsas truputį sutvirtėjo. 

— Klausau, miledi, — baugščiai tarė Džois ir išėjo. 

Lijana lėtai pakilo laiptais į soliariumą. Išgirdę Žings- 
nius, plėšrieji paukščiai ant karčių subruzdo, bet greitai nusi- 
ramino. Jeigu ne šiukšlės ant grindų, būtų galima pamanyti, 
kad pilis negyvenama. Koks nepanašus šis būstas į jos tėvo 
namus, kur kambariai visą laiką gaudė nuo balsų ir juoko 
triukšmo. Peregrinų pilyje gyveno beveik vieni vyrai — nesi- 
šypsantys, sausais veidais, išvagotais raukšlių ir randų, su gink- 
lais rankose. Lijana nesutiko nė vieno vaiko, 0 ir moters, iš- 
skyrus tas dvi įžūlias tarnaites. 

Lijana pažvelgė žemyn, į kiemą, į griovį, ir pamatė, kad 
juodoje pliurzėje kyšo karvės kaukolė. Ir ši vieta dabar taps 
jos namais. Čia teks gimdyti ir auklėti savo vaikus. Ir mylė- 
ti... Meilės ji gali tikėtis tiktai iš vyro, kuris, kaip atrodo, net 
neprisimena jos veido. 

Kaip priversti jį pamilti? Galbūt, jeigu ji iškuops šią 
kiaulidę, pavers ją tikrais namais, Roganas supras, kad jam 
pasisekė gauti gerą žmoną. Tada ji taps jam žmogumi, o ne 
priedu prie kraičio. 

“Ir nepamiršk valgio, — susirūpino Lijana. Reikia pa- 

samdyti gerų virėjų, kad maistas pilyje visada būtų aukščiau- 
sios kokybės." Jeigu vyras ims gerai maitintis, miegoti ant šva- 
rios patalynės, nešioti gražius drabužius, jis tikriausiai įver- 
tins tą, kuri padarė visas šias permainas. 

Ir dar lieka lovos reikalai. Lijana girdėjo, kaip jos tar- 
naitės šnibždėjosi, jog moteris, mokanti įsiteikti vyrui guoly- 
je, įgauna jam visišką valdžią. Iki nakties reikia pasistengti 
sutvarkyti vieną miegamąjį. Roganas tikriausiai aplankys ją 
šiandien, juk jie dabar po stogu, o ne miške. Pirmąkart po 
atvykimo į Morių pilį Lijana nusišypsojo. Reikia paprasčiau- 
siai semtis kantrybės, ir viskas atsistos į savo vietas. 

Po minutės visos septynios tarnaitės užlipo į solia- 
riumą, apsikrovusios valgiais, pagalvėmis, antklodėmis. Jos 
visos vienu metu sušneko, todėl Lijana iš pradžių nieko ne- 
suprato. 

Pasirodo, lordas Sivernas buvo pas kažkokią moterį, ku- 
rią vadino tiesiog Ledi. Dabar jis pasirodys ne anksčiau kaip 
po trijų keturių dienų. Be Ledi ir jos tarnaičių, pilyje iš viso 
buvo aštuonios moterys. 

— Jos atsisako dirbti, — tarė Bes, — ir aš niekaip ne- 
galiu suprasti, ką jos čia iš viso veikia. 

— Jų labai keisti vardai, — tarė Alisa, — Sekmadieni- 
nė, Pirmadieninė, Antradieninė ir taip toliau — visos savai- 
tės dienos. O aštuntą vadina Pakaitine. Mano nuomone, kitų 
vardų jos neturi. 

— Čia maitina siaubingai, — aiškino kita tarnaitė. — 
Miltuose purvas ir smėlis. Kepėjas jų nesijoja, tiesiog taip ir 
kepa. 

Bes palinko į priekį. 

— Anksčiau jie pirko duoną iš kepyklos, bet savininkas 
padavė Peregrinus į teismą už skolas ir... 

— Ką? — paklausė Lijana, bandydama sukramtyti kie- 
tą mėsos gabalą. 

— Peregrinai išmušė jo namų duris ir... panaudojo mil- 
tų kubilus gamtiniams reikalams. 

Lijana suprato, kad mėsos sukramtyti nepavyks. Tarnai- 
tės išsivalė kampelį prie lango ir ten visos susigrūdo kartu. Apa- 
čioj pasigirdo plieno Žžvangesys, vyrų riksmai, garsus Žžiaumoji- 
mas. Matyt, vyras ir jo riteriai vakarieniavo valgykloje, bet nie- 
kas nesiteikė pakviesti lordo žmonos prie bendro stalo. 

— Ar jūs sužinojote, kur yra lordo Rogano miegama- 
sis? — paklausė Lijana, stengdamasi neprarasti išdidumo. 

Moterys susižvalgė. Jų išvaizda buvo labai apgailėtina. 

— Ne, — tyliai atsakė Džois, — tikriausiai tas didelis 
kambarys apačioje. 

Lijana linktelėjo. Ji dar neapžiūrėjo kambarių virš so- 
liariumo, — neužteko jėgų. Tikriausiai ten taip pat purvina, 
kaip ir apačioje. Jeigu jau soliariume laiko paukščius, tai vir- 
šutiniuose aukštuose, matyt, augina kiaules. 

Prireikė poros valandų sunkaus darbo, kad išvalytų iš 
dviejų kambarių šiukšles. Lijana norėjo padėti tarnaitėms, bet 
Džois ją atkalbėjo, ir teisingai padarė. 

Tarnaitės ir taip tarsi susilygino su ja — jos visos kartu 
šioje keistoje, šlykščiai dvokiančioje karalystėje jautėsi vie- 
nišos ir apleistos. Bet Džois nenorėjo, kad ponia netektų val- 
džios ir šioms moterims. Dėl to Lijana paprasčiausiai sėdė- 
davo prie lango, laikydama prie nosies gvazdikų aliejumi įtrin- 
tą apelsiną, kad nustelbtų sklindančią iš griovio smarvę. 

Kai miegamasis pagaliau buvo sutvarkytas — tai nereiš- 
kė, kad jis tapo švarus, bet jau bent ant grindų nebeliko kau- 
lų, — tarnaitės paprašė vietinių atnešti į viršų patalus. Tada 
Lijana, Džois padedama, nusirengė ir atsigulė. Ji dar laukė, 
kad ateis vyras, bet jis nesirodė. 

Lijana pabudo nuo baisaus sapno. Išgirdusi garsų triukš- 
mą ir pajutusi kraupų kvapą, suprato, jog tai ne košmaras, o 
realybė. 

Rytą Roganas įėjo į Riterių salę ir išvydo Siverną. Jis sė- 
dėjo pavargęs, pasirėmęs ranka galvą ir valgė duoną su sūriu. 

— Aš tavęs nesitikėjau taip greitai pamatyti. Ar josi su 
manimi į medžioklę? 

— Josiu, — atsakė jaunesnysis brolis. — Po nakties su 
Ijo man reikia pailsėti. O tu atrodai visiškai žvalus. Matau, 
kad tavęs Žmona šiąnakt neišvargino? 

— Šią naktį aš praleidau su Šeštadienine, — atsakė Ro- 
ganas. 

— O kaip žmona? 

— Tiktai ne šeštadienį. 

Sivernas pasikasė. 

— Jeigu taip reikalai klostysis ir toliau, sūnų tu neturėsi. 

— Nieko, žmonai taip pat ateis eilė. Galbūt rytoj... Ne- 
žinau. Ji ne iš tų, kurios gali įkaitinti kraują. 

— Kurji? 

Roganas gūžtelėjo pečiais: 

— Tikriausiai viršuje. Kas ją Žino? 

Sivernas užgėrė sūrį rūgščiu vynu ir išspjovė smėlio 
kruopeles. Tegul Roganas gyvena kaip nori. 


Lijanai ir jos tarnaitėms prireikė trijų dienų, kol sutvar- 
kė soliariumą. Visą šį laiką ji bijojo nulipti žemyn — nenorė- 
jo rodytis Morių pilies gyventojams. Jie žinojo, kad vyras ją 
atstūmė, kad jis atsisako su ja dalytis guoliu ir neleidžia įsa- 
kinėti tarnams. | 

Dieną po dienos Lijana leido vieniša, nematydama vy- 
ro, nebendraudama su vietiniais. “Kažkodėl paklusnumas ir 
drovumas nelabai padėjo užkariauti vyro meilę", — galvojo 
Lijana. Jis tiesiog Žmona nesidomėjo. 

Ketvirtos dienos pavakarę ji pagaliau išdrįso užlipti me- 
diniais laiptais aukštyn. Kitas aukštas buvo toks pat nešva- 
rus, kaip ir apatiniai, tik ten, iš visa ko spėjant, seniai niekas 
nesilankė. Lijana mintyse nusistebėjo, kurgi pilies gyventojai 
miega? Visų greičiausiai voliojasi kur nors krūvoje ir drybso. 

Ji perėjo erdvų kambarį, žvilgtelėjo į tuščią miegamąjį, 
po to į kitą. Iš po kojų, keldamos dulkių kamuolius, išsilakstė 
nusigandusios žiurkės. Lijana jau norėjo lipti žemyn, bet ji 
tartum išgirdo ratelio garsą. Pakėlusi sijoną, Lijana pribėgo 
prie tolimiausių durų ir jas atvėrė. 

Prie verpstės sėdėjo graži moteris, vyresnė už Lijaną, 
tamsiais plaukais ir juodais antakiais, visa apšviesta saulės. 
Kambarys buvo švarus, langai įstiklinti, ant kėdžių pagalvė- 
lės. “Tikriausiai, čia ir yra Ledi, kurią lanko Sivernas, — pa- 
manė Lijana. — Kokia nors teta arba pusseserė." 

— Teikite, mieloji, ir greičiau uždarykite duris, kol ne- 
uždusome nuo dulkių, — tarė moteris. 

Lijana nusišypsojo ir uždarė duris. 

— Aš nežinojau, kad čia kažkas yra. Šis aukštas taip 
apleistas. 

Jai iš karto patiko ši miela moteris, ir kai ji linktelėjusi 
parodė į kėdę, Lijana noriai prisėdo. 

— Siaubinga, ar ne? — sutiko dama. — Roganas tie- 
siog nepastebi purvo, net jeigu jis jam siektų iki kaklo. 

Lijanai dingo nuo veido šypsena. 

— Jis ir manęs nepastebės, jeigu aš dusiu šiame purve, — 
sukuždėjo ji sau po nosimi. 

Bet moteris išgirdo. 

— Žinoma, nepastebės. Vyrai niekada nesidomi ryžtin- 
gomis moterimis, kurios rūpinasi jų drabužių švara, maisto 
kokybe, nemurmėdamos jiems gimdo vaikus. 

Lijana pakėlė galvą. 

— O kokios moterys juos domina? 

— Tokios kaip Jolanta, — nusišypsojo dama. — Jūs jos 
dar nepažįstate. Tai Siverno mergina. Tai yra, ji, Žinoma, ne 
mergina. Ijo — labai turtingo ir kvailo senio žmona. Ji čia 
gyvena su Sivernu, kuris jaunas, nekvailas ir vargšas, švaisty- 
dama savo vyro pinigus. 

— Ji gyvena čia? Nejaugi ji savanoriškai apsigyveno 
šiame... 

— Virš virtuvės Jolanta turi nuosavus kambarius, ge- 
riausius pilyje. Ijo visada reikalauja, kad jai tektų viskas, kas 
geriausia. 

— O aš viso labo tik norėjau, kad man padėtų tarnai, 
bet nieko nepešiau, — karčiai tarė Lijana. 

— Reikia mokėti reikalauti, — atsakė į tai dama, nesi- 
liaudama verpti. — Juk jūs Roganą labai mylite, tiesa? 

Lijana nukreipė žvilgsnį. Nepažįstamosios atvirumas vi- 
sai jos nevaržė. Jai įgriso bendrauti tik su tarnaitėm. 

— Man atrodė, kad aš jį myliu. Aš sutikau už jo ištekė- 
ti, nes jis vienintelis iš visų vyrų buvo sąžiningas — negyrė 
mano grožio, galvodamas tik apie mano tėvo auksą.. 

— Roganas visada sąžiningas. Jis niekada nevaizduoja 
to, kuo nėra. Roganas nemoka apsimetinėti. 

— Taip, — liūdnai linktelėjo Lijana. — Jis net neapsi- 
metinėja, kad aš jam nerūpiu. 

— Bet juk jūs jį apgaudinėjate, mieloji. Besislapstanti 
nuo įžūlių tarnaičių Lijana, tai juk ne toji Lijana, kuri valdė 
tėvo dvarus ir nebijojo maištaujančių valstiečių. 

Mergina neklausinėjo, iš kur dama žino visus šiuos da- 
lykus. Lijanos akys buvo ašarotos. 

— Nemanau, kad vyras galėtų pamilti tą Lijaną, apie 
kurią jūs kalbate. Džois mane mokė, jog vyrai... 

— O kas tokia ta Džois? 

— Mano tarnaitė. Tiksliau, ji man beveik kaip motina. 
Džois sako... 

— O Džois žino apie vyrus viską pasaulyje, taip? Ji iš- 
augo tarp vyrų, yra laimingai ištekėjusi, pagimdė daug vaikų? 

— Ne, ji išaugo kartu su manim. Džois — našlaitė ir 
buvo auklėjama moterų prieglaudose. Ji ištekėjusi, bet vaikų 
neturi, O ir vyrą ji mato triskart per metus... Ak, štai jūs apie 
ką! Jūs norite pasakyti, kad Džois ir pati nesugeba suvokti 
vyrų charakterio? 

— Taip, vargu. Prisiminkite, mieloji, vyras vertina ne tą 
moterį, kuri švarina jo namus, o tą, kuri, esant reikalui, grie- 
biasi botago. 

Lijana nusijuokė. 

— Negaliu įsivaizduoti, kaip aš čaižau lordą Roganą 
botagu. 

— Visai kitas reikalas sviesti jam į veidą purvinus marš- 

kinius, — nusišypsojo moteris ir staiga lovėsi verpti. — Kaž- 
kas lipa laiptais. Prašau jūsų, išeikite. Aš nenoriu, kad jus čia 
matytų. 

— Gerai, — tarė Lijana ir išėjo iš kambario. 

Dabar ji staiga suvokė, kad moteris negalėjo Žinoti apie 
purvinus marškinius ir norėjo grįžti, bet laiptuose pasirodė 
Džois, atėjusi kviesti ponios kažkokiu neatidėliotinu reikalu. 

Kitą dienos dalį Lijana praleido soliariume, tarnaičių 
draugijoje, klausydama jų begalinių plepalų. Vargšė mergina 
visai sutriko. Iš pradžių ji norėjo eiti pas Roganą ir pareika- 
lauti, kad jis lieptų tarnams klausyti naujosios šeimininkės. 
Bet idėja buvo kvaila — vyras tiesiog nusisuks ir neklausys. Ji 
gali rėkti kiek nori, tai nepaveiks. Žinoma, galima pulti ant 
jo su kardu — nuo šios minties Lijana vos nesukikeno. Ne, 
matyt, teks laukti. Anksčiau ar vėliau jis užlips į soliariumą, 
kad ir kokio nors sakalo paimti. Jis pamatys, kaip čia dabar 
švaru, ir panorės, kad tokia pat švari būtų visa pilis. Jis mei- 
liai į ją pažvelgs, ir tada... 

— Miledi, jau vėlu, — tarė Džois. 

— Gerai, — liūdnai atsakė Lijana. Jai vėl teks miegoti 
šaltame, tuščiame guolyje. 

Vėlai naktį ji nubudo nuo keisto garso. 

— Roganas! — sušuko Lijana, tačiau išvydo greta sa- 
vęs ne vyrą, o aukštą, gražų paauglį, apsirengusį suplyšusia 
aksomine tunika ir riebaluotais ilgais plaukais. Berniukas sto: 
vėjo prie sienos, padėjęs ant kėdės koją, ir graužė obuolį. Ap- 
žiūrinėdamas merginą, vienoje rankoje jis laikė storą žvakę. 

Lijana atsistojo. 

— Kas tu toks ir ką mano kambaryje darai? 

— Atėjau pažiūrėti į tave, — atsakė paauglys. 

Iš balso jis buvo dar jaunesnis, negu atrodė iš pirmo 
žvilgsnio. 

— Pažiūrėjai, dabar nešdinkis. 

Jau savo pačios kambaryje Lijana nesiruošė kęsti tokio 
įžūlumo. 

Berniukas garsiai atsikando obuolio ir nepajudėjo iš 
vietos. 

— Bijau, tau teks ilgai laukti mano brolio. 

— Tavo brolio? 

Lijana prisiminė pamotės žodžius, kad ji pati aiškiai ne- 
žino, kiek liko gyvų Peregrinų. 

— Aš — Zaridas, — tarė paauglys ir išmetė nuograužą 
pro langą. — Gerai, aš į tave jau pažiūrėjau. Tu lygiai tokia, 
kaip man pasakojo. Roganas šiąnakt neateis. 

Jis pasuko prie durų. 

— Palauk valandėlę! — įsakė Lijana tokiu balsu, kad 
paauglys sustingo vietoje ir atsigręžė. — Ką reiškia “aš tokia, 
kaip tau pasakojo"? Ir kodėl vyras neateis? 

Lijana tikėjosi, kad berniukas pasakys Peregrinams svar- 
bią iš karaliaus gautą užduotį, arba kad Roganas dėl kokios 
nors priežasties laikinai priėmęs skaistybės įžadus. 

— Juk šiandien trečiadienis, — nustebo Zaridas. 

— Ką bendro savaitės dienos turi su mano vyru? 

— O man pasakojo, kad tu jas matei. Jų pilyje aštuo- 
nios — po vieną kiekvienai savaitės dienai ir viena atsarginė 
toms dienoms, kai moterys niekam netinka. Kartais dviem tuo 
pačiu metu atsitinka tas pats, ir tada Roganas vaikšto piktas 
it velnias. Teks tau laukti tokio atvejo. 

Lijana netikėjo, kad suprato teisingai. 

— Šitos tarnaitės... — meilikaujančiu balsu pradėjo ji, — 
tu nori pasakyti, kad mano vyras miega su jomis iš eilės kiek- 
vieną naktį. Kad jos... vietoj gyvo kalendoriaus? 

— Iš pradžių jis bandė rašyti mėnesinį kalendorių, bet 
pilyje buvo pernelyg daug moterų. Jam tenka naudotis aštuo- 
niomis. Štai Sivernas, tas visai kitoks. Jis sako, kad jam gana 
Jolantos. Žinoma, Ijo, ne tokia, kaip... 

— Kur jis? — paklausė dusdama iš įniršio Lijana. Per 
vedybinį gyvenimą ji tiek prisigėrė įniršio, kad jis tiesiog jai 
draskė krūtinę. Sieloje kilo banga, juoda, nuodinga, panaši į 
pilies griovių dvokiantį vandenį. — Kur jis? 

— Kas, Roganas? Kiekvieną naktį jis miega vis kituose 
kambariuose, priklausomai nuo dienos. Sako, jos pavyduliau- 
ja, kai jas pasikviečia pas save. Šiandien yra trečiadienis. Vadi- 
nasi, jis miega kambaryje virš virtuvės, pirmos durys į kairę. 

Lijana atsistojo. Ją visą krėtė įniršis. 

— Ar tik tu neketini ten eiti? — nustebo berniukas. — 
Roganas nemėgsta, kai jį naktį trukdo. Aš nedrįsčiau jo pyk- 
dyti. Kartą jis... 

— Jūs dar manęs nematėte, kai aš pikta, — pro sukąs- 
tus dantis iškošė Lijana. — Niekas nedrįsta su manimi taip 
elgtis. Niekas! 

Ji nustūmė Zaridą, išbėgo į salę ir ištraukė iš dėklo sie- 
noje degantį fakelą. Lijana neprisiminė, jog apsirengusi vie- 
nais naktiniais marškiniais ir basa. Ji nebijojo kaulų po kojo- 
mis, nuspyrė į šalį urzgiantį šunį, o kai šuo sulojo, nuvijo jį 
fakelu. 

— O man sakė, kad tu panaši į triušį, — tarė bėgantis 
paskui Lijaną Zaridas. 

“Ne, ši moteris nepanaši į triušį, — galvojo jis, bėgda- 
mas paskui ją per Riterių salę. — Įdomu, ką ketina daryti nau- 
joji Rogano Žmona? Kaip ten bebūtų, reikia greičiau paža- 
dinti Siverną.“ 


7 skyrius 


Lijana beveik nežinojo, kur yra tie kambariai virš vir- 
tuvės, bet kelią rado instinktyviai. Jai dabar tiktai ir beliko 
pasikliauti instinktu, nes galvą aitrino prisiminimų ugnis apie 
visus pažeminimus, kuriuos teko išgyventi paskutinėmis die- 
nomis. Iš pradžių jaunikis nesispyriojo, kad jam parodytų prieš 
vestuves nuotaką. Prie pat altoriaus jis pareikalavo padidinti 
kraitį. Iškart po vestuvių išprievartavo savo nuotaką vien už 
tai, kad sutvirtintų savo teisę į kraitį, o ne dėl to, kad jos aist- 
ringai troško. Jis nekreipė į žmoną nė mažiausio dėmesio, ap- 

gyvendino ją šiukšlių krūvoje, nesiteikė net pristatyti tarnams 
kaip savo Žmonos ir ponios. 

Lijana nulipo į kiemą, po to užbėgo siaurais akmeni- 
niais laiptais, atsidūrė virtuvėje, susirado dar vienus, įvijinius, 
laiptus. Retkarčiais ji užlipdavo ant kažko šlykštaus ir slidaus, 
bet nebijojo. Aplinkui zujo Žmonės, išsproginę akis į"tylųjį 
triušį", kurį jų ponas išsirinko sau į žmonas. 

Kai po Lijanos kojomis pasipainiodavo pernelyg įžūli 
žiurkė, bandydama ją griebti už piršto, mergina kojos spyriu 
ją sviesdavo Žemyn. Prie pirmųjų durų pasuko kairėn ir be 
triukšmo įėjo į vidų. Jos vyras gulėjo ant pilvo visiškai nuo- 
gas, bet šį kartą jo puikus kūnas jai visiškai nesukėlė geidu- 
lio. Rogano dešinėje miegojo stora nuoga merga — viena iš 
įžūliųjų tarnaičių. 

Lijana nesvyravo nė valandėlės. Ji padegė patalus (vie- 
nus iš tų naujųjų patalų, kuriuos atsivežė) iš pradžių iš vieno 
galo, po to iš kito. 

Roganas nubudo žaibiškai. Jis išvertė iš patalų miegan- 
čią tarnaitę, paskui pašoko ant kojų. Tarnaitė nubudo ir išsi- 
gandusi sucypė. Ji nesiliovė spiegti ir tada, kai Roganas ją 
nustūmė į kambario kampą. Nutraukęs nuo guolio rūkstančią 
antklodę, jis puolė gesinti liepsną. Durys atsilapojo, įbėgo Si- 
vernas ir padėjo broliui gesinti ugnį, kol ji neapėmė medinių 
sienų. Kai liepsna užgeso, broliai išmetė apgruzdėjusius pa- 
talus pro langą, ir jie pliaukštelėjo į griovį. 

Tarnaitė jau nespiegė, o gailiai kūkčiodama susitraukė 
kampe. 

— Baik irzalioti! — įsakė Roganas. — Gaisras jau už- 
gesintas. | 

Jis pasekė tarnaitės žvilgsnį ir išvydo su fakelu rankose 
Lijaną. Tiktai dabar jis suvokė, kas, tiesą sakant, įvyko. Ro- 
ganas netikėjo savo akimis. 

— Tu padegei guolį! Norėjai mane nužudyti! — jis atsi- 
suko į Siverną. — Ji Hovardų pusėje. Čiupk ją! Rytą sudegin- 
sim ją ant laužo. 

Neleidusi Sivernui ištarti nė Žodžio, pirmiau, negu su- 
spėjo išsiŽioti Zaridas, Lijana davė įniršiui visišką valią. 

— Taip, aš norėjau tave nužudyti! — sukuždėjo ji, mo- 
sikuodama fakelu. — Gaila, kad nepavyko. Tu pažeminai ma- 
ne, nuplėšei garbę, tyčiojaisi iš manęs! 

— Aš? — apstulbo Roganas. 

Jis galėjo išplėšti iš merginos rankų fakelą, bet lieps- 
nos šviesoje ji sukrėtė savo vyrą — ilgi šviesūs plaukai, plo- 
ni marškiniai, o koks veidas! Nejaugi ji jam anksčiau atrodė 
negraži! 

— Bet juk aš tau rodžiau visokiausią pagarbą. Aš nė 
pirštu tavęs nepaliečiau! 

— Taigi kad ne! — duso Lijana, žengdama dar vieną 
žingsnį į priekį. — Tu mane metei per vestuvių pokylį. Tu net 
nepasirodei pirmą vestuvių naktį. 

— Bet juk tu jau nebe skaistuolė, aš tuo pasirūpinau. 

— Tu mane išprievartavai! — sustaugė Lijana. 

Roganas ėmė širsti ne juokais. Jo akimis žiūrint, jis nė 
karto gyvenime neišprievartavo jokios moters. Ne tai, kad jam 
tai kėlė pasibjaurėjimą, ne. Tiesiog jis manė, jog tokiam gra- 
žuoliui nėra reikalo ką nors prievartauti. 

— Aš tavęs neprievartavau, — sumurmėjo jis, žvelgda- 
mas, kaip gundančiai kilnojosi po jos marškiniais krūtys. 

— Mano nuomone, jūs čia nereikalingi, — tarė Siver- 
nas susigrūdusiems prie durų tarnams. 

Roganas ir Lijana, pernelyg užsiėmę vienas kitu, negir- 
dėjo šių žodžių. Sivernas išgrūdo visus iš kambario ir uždarė 
duris. 

— Bet juk ją reikia nubausti, — tarė Zaridas. — Ji vos 
neužmušė Rogano. ' 

— Gana įdomi panelė, — susimąstęs ištarė Sivernas. 

— Ji užėmė mano kambarį! — suknerkė PreEiaBIEDIME, 
supdamasi apdegusia antklode. 

— Bijau, Trečiadienine, kad tu šiandien praradai ne tik 
kambarį. Teks tau nakvoti su Sekmadienine. O tu, — atsisuko 
jis į jaunėlį brolį, — eik miegoti. 

Miegamajame Lijana ir Roganas stovėjo vienas priešais 
kitą. Peregrinas žinojo, kad mergiotę reikia nubausti, — juk 
jivos jo nenužudė. Bet dabar jis suprato, kad dėl visko kaltas 
tiktai moteriškas pavydas, nieko daugiau. 

— Reikia tave išperti, — tarė jis. 

— Tik pabandyk. Kitą kartą padegsiu ne lovą, o tavo 
plaukus. 

 — Nagi paklausyk... — pakėlė balsą Roganas. 

Ji per daug nori. Jis sutinka taikstytis su nedideliais kap- 
rizais — moterys yra moterys, — bet ji peržengė visas ribas. 

Lijana užsimojo ant jo fakelu. Roganas visiškai užmir- 
šo, kad stovi prieš ją nuogas. 

— Ne, tai tu manęs paklausyk! Aš ilgai paklusniai ken- 
čiau patyčias ir pažeminimus. Tu leidai, kad tavo... Dvi savai- 
tes tyčiojaisi iš manęs. Iš manęs, pilies šeimininkės! Aš — ta- 
vo Žmona ir reikalauju, kad su manim būtų tinkamai elgiama- 
si. Aš jau neprašau iš tavęs meilės, tik išorinės pagarbos. Jei- 
gu to nebus, nepatariu tau gulti greta manęs. 

Roganas neteko žado. Vienas dalykas — klausytis prie- 
šo grasinimų, kitas — savo Žmonos. 

— Nė viena mergšė nedrįsta man grasinti, — tyliai 
tarė jis. 

Lijana vėl užsimojo fakelu, bet Roganas greitu judesiu 
čiupo ją už rankos ir prisitraukė prie savęs. Iš pradžių jis ke- 
tino ištempti užsispyrėlę iš kambario ir uždaryti karceryje. Bet 
kai jos veidas ątsidūrė taip arti, pyktį pakeitė aistra. Niekada 
dar Roganas nejautė tokio degančio noro. Jeigu ji dabar jam 
nepriklausys, jis paprasčiausiai numirs. 

Peregrinas uždėjo jai ant peties ranką ir pabandė nu- 
plėšti naktinius marškinius. 

— Ne! — sušuko atšokusi Lijana. 

Apakintas aistros, nieko nejausdamas, išskyrus savo no- 
rą, Roganas ją čiupo už plaukų ir prisitraukė prie savęs. 

— Ne, — sukuždėjo ji jam tiesiai į veidą, — daugiau tu 
manęs neprievartausi. Gali mylėti mane nors visą naktį, bet 
prievartaujama aš nesileisiu. 

Roganas apstulbo. Moterys atsiduodavo jam, gundė jį, 
bet nė viena nedrįso iš jo kažko reikalauti. Netikėtai jis pa- 
noro jai padaryti malonumą. Paprastai Roganas nenusileis- 
davo iki tokių kvailysčių, bet čia jam kažkas šovė į galvą. 

Jis atitraukė vieną ranką ir švelniai paglostė Lijanos pe- 
tį, o po to karštai apkabino. Jis nebuvo įpratęs glamonėti ir 
bučiuoti savo draugužių, jos ir taip degė iš nekantrumo, tai 
kam dar gaišti laiką bučiniams. Bet šią moterį jis ir pats norė- 
jo bučiuoti. 

Lijana pakėlė galvą ir atkišo veidą priešais švelnias Ro- 
gano lūpas. Jos pirštai ėmė sklaidyti jo plaukus. Vyras įsigėrė 
į ją bučiniu, liežuviu palietė jos liežuvį. Lijana sudejavo ir pri- 
sispaudė prie jo. 

Daugiau Roganas laukti nebegalėjo. Jis tvirčiau apka- 
bino žmoną, atplėšė jos kojas nu grindų ir užsimetė jas sau 
ant nugaros. 

Lijana buvo taip mažai patyrusi meilės reikaluose, kad 
nė nesuprato, kuo visa tai baigsis. Jai tiesiog patiko, kad Ro- 
ganas ją bučiuoja, 0 jos nuogų sėdmenų prisilietimas prie jo 
kūno buvo iš tiesų žavingas. Dėl to ji buvo visiškai nepasiruo- 
šusi, kas įvyko vėliau. Staigiu judesiu Roganas prispaudė jos 
nugarą prie akmeninės sienos ir įsiveržė į jos kūną kaip tara- 
nas, smogiantis į tvirtovės vartus. Lijana suriko iš skausmo ir 
pasipiktinimo. 

Jai atrodė, kad ši kančia niekada nesibaigs. Iš pradžių 
Lijana buvo pritvinkusi šiam vyrui neapykantos už tai, ką jis 
su ja darė, bet greitai pajuto kažkur giliai viduje kylantį pasi- 
tenkinimą, palengva apimantį visą kūną. Jos akys smarkiai iš- 
siplėtė. 

Lijana nustebusi riktelėjo, įsikibo pirštais į Rogano 
plaukus, prisitraukė jo galvą prie savęs, ieškodama lūpomis 
j0 lūpų. 

Šis netikėtas aistros protrūkis buvo paskutinis lašas, ir 
Roganas nebeištvėrė — trūktelėjo paskutinį kartą, nusilpo ir 
nustūmė merginą nuo savęs. Jo širdis daužėsi lyg pasiutusi. 

Bet Lijanai šito buvo mažai. Ji ir pati dorai nežinojo, 
ko nori, bet juto, kad nepasisotino. Jos nagai įsirėžė jam į 
pečius. 

Roganas atsitraukė ir apstulbęs įsistebeilijo į žmoną. 
Jis matė, jog ji nepasitenkinusi. Atšlijęs jis pastatė ją ant grin- 
dų ir Žengė prie kelnių. 

— Gali eiti, — metė jis, jausdamas užverdantį įniršį. 

Pernelyg trumpa sueitis Lijaną nepaprastai sujaudino. 

— Soliariume aš paruošiau mums miegamąjį. 

— Tai eik ten ir miegok, — piktai suburbėjo Roganas, 
bet jo įtūžis užgeso, kai jis pažvelgė į žmoną. Lijanos akys 
degė ugnimi ir gyvenimu, plaukai draikėsi ant nugaros. Jis vėl 
palinko prie jos, bet prisivertė nuleisti rankas. “Nauja mote- 
ris visada sujaudina", — tarė sau Roganas. 

O Lijana nė nebandė nuslopinti savo įniršio. Pernelyg 
gyvas ir skausmingas buvo nesenas vaizdas: jos vyras kitos mo- 
ters glėbyje. 

— Aš išeisiu, o tu droši pas kitą? — sušnažbdėjo ji. 

— Visai ne, — nustebo Peregrinas, — tiesiog aš noriu 
miegoti, 0 čia nėra guolio. 

Šis atviraširdis pasiaiškinimas privertė Lijaną nusi- 
šypsoti. 

— Einam su manim, — švelniai tarė ji, ištiesusi jam ran- 
ką. — Aš paklosiu mums švarų, gaivų guolį. 

Roganas nenorėjo imti jos už rankos ir žinojo, kad ne- 
galės su šia moterimi praleisti nakties. Iš patirties jis žinojo, 
kad miegoti naktį be perstojo šalia bobų negalima — antraip 
jos manys, kad tu joms priklausai. Kartą jis jau priklausė mo- 
teriai, ir tai neturi niekada... Nepaisydamas šios minties, Ro- 
ganas vis tik paėmė ją už rankos, ir Lijana nusišypsojo dar 
plačiau. 

— Einam, — sukuždėjo jis. 

Jis nusekė paskui ją kaip šuniukas ant pasaitėlio. Jie 
nusileido į virtuvę, išėjo į kiemą. Ten buvo tylu, ir Lijana pa- 
žvelgė aukštyn, į žvaigždes. 

— Kokios jos gražios, tiesa? 

Iš pradžių Roganas nesuprato, ką ji turi galvoje. Juk 
žvaigždės reikalingos tam, kad nepasiklystum naktį kelyje. 

— Galbūt, — tyliai atsakė jis. 

Mėnulio šviesoje jo plaukai žvilgėjo sidabru. 

Lijana prisispaudė nugara prie jo krūtinės. Juk taip ji 
įsivaizdavo vedybinį gyvenimą: mėnulio šviesa ir vyro glamo- 
nės. Bet Roganas anaiptol! neketino jos apkabinti, tada Lija- 
na paėmė jo rankas ir uždėjo jas sau ant pečių. 

Roganas jautėsi kvailio vietoje. Kaip tai Žiopla — sto- 
vėti kieme vidury nakties, apkabinus kažkokią mergšę ir spok- 
soti į žvaigždes. Rytoj tiek daug reikalų. Bet kai jis nuleido 
galvą ir įkvėpė aromatingą jos plaukų kvapą, mintys apie ryt- 
dieną be pėdsakų dingo. 

— Koks tavo vardas? — pakuždom paklausė jis. 

Jis niekada neprisiminė moterų vardų, todėl ir savo mei- 
lužes vadino savaitės dienomis. 

Lijana užgniaužė apmaudą ir tarė: 

— Aš ledi Lijana, tavo Žmona. 

Ji atsisuko į jį veidu, laukdama bučinio. Kai Roganas 
nepateisino jos lūpesčių, Lijana pabučiavo jį pati. Po to pri- 
sispaudė prie jo peties ir nutilo. 

Niekada gyvenime Roganas nebuvo atsidūręs tokioje 
padėtyje: jis tiesiog stovėjo, apkabinęs moterį, ir nieko neda- 
rė. Moteris reikalinga guoliui, smulkioms paslaugoms, įsaky- 
mų vykdymui, o visai ne tam, kad stovėtų naktį kieme ir su ja 
glėbesčiuotųsi. Visiškai beprasmiškas užsiėmimas. Ir vis dėl- 
to jėgų priešintis nebuvo. | 

Lijana išgirdo užpakalyje kažkieno žingsnius — dar kaž- 
ką kankino nemiga. Jai pasidarė gėda — juk ji visai neseniai 
buvo ištekėjusi. 

— Einam, o tai mus pamatys. 

Vėl Roganas paklusniai nusekė paskui ją laiptais aukš- 
tyn. Jie perėjo Riterių salę ir greitai atsidūrė soliariume. Kaž- 
kada čia buvo Peregrino tėvo miegamasis, kuriame jis miego- 

davo su savo žmonomis. Jau daugelį metų Roganas čia neuž- 
eidavo. Lijana pakabino ant sienos gobeleną. Žvakidėse degė 
storos, kvapnios žvakės. Kampe buvo paklotas guolis, virš jo 
kabojo kryžius su Kristumi. 

Roganas žengė žingsnį atgal, bet Žmona jį nusitempė 
paskui save. 

— Einam, aš turiu gero itališko vyno. Įpilsiu tau taurę. 

Roganas nė pats nepajuto, kaip atsidūrė šalia jos minkš- 
tame, švariame guolyje su sidabro taure rankoje. Ji gulėjo, 
padėjusi galvą jam ant peties, o jis naršė pirštais jos plaukus. 

Lijana prisislinko dar arčiau prie vyro, tarsi ketindama 
ištirpti jo kūne. Ji norėjo užduoti daugybę klausimų apie pilį 
ir jos gyventojus. Kas per viena toji Ledi su verpste? Kas to- 
kia Jolanta? Kodėl Zaridas auklėjamas pilyje, o ne kokio nors 
riterio, kaip tai priimta? 

Bet po vieno praėjusio jaudulio ji neturėjo jėgų kalbė- 
tis. Lijana paprasčiausiai paglostė jo plačią krūtinę ranka ir 
patenkinta tuo, kad guli greta tokio galingo ir tvirto mylimo- 
jo, nugrimzdo į miegą. 

Roganas išgirdo jos užmigusios alsavimą ir pamanė, kad 
reikia eiti. Reikia palikti mergiotę vieną, o pačiam atsigulti 
kitoje vietoje. Jis prisiminė, kaip visai neseniai ji padegė jo 
guolį. Jeigu jis būtų laiku nepabudęs, tikriausiai būtų sude- 
gęs. Pagal visus įstatymus šios moters vieta karceryje, o auš- 
tant ją derėtų pririšti prie stulpo ir sudeginti — lygiai taip, 
kaip bandė pasielgti ji. Ir vis dėlto Roganas nejudėjo. Jis at- 
sargiai nuėmė nuo savo krūtinės jos ranką ir ėmėsi smalsiai 
apžiūrinėti silpną, mažą, visiškai nenaudingą plaštaką. O po 
to Roganas užmigo, vis dar spausdamas Lijanos ranką savo 
delne. 2 

Nubudojis vėlų rytą — kiemas apačioje buvo pilnas gar- 
sų. Roganas išvydo, kad mergina apsivyniojusi aplink jį savo 
kūnu tarsi gebenė. Jis šiurkščiai ją nustūmė, pašoko ant kojų 
ir pasuko prie durų. Už mažų durelių buvo išvietė su patogia 
sėdyne. Roganas užėjo ten. 

Lijana nubudo ir saldžiai pasirąžė. Niekada ji dar nesi- 
jautė taip nuostabiai. Tai ir yra tikras vedybinis gyvenimas: 
stovėti naktį kieme po žvaigždėmis, apkabintai vyro, miegoti 
greta jo, o po to nubusti ir Žinoti, kad jis netoliese. Iš išvietės 
pasirodė Žiovaudamas ir kasydamasis krūtinę Roganas. 

— Labas rytas, — sučiulbėjo pasikėlusi po antklode 
Lijana. 

Roganas galvojo apie būsimąją dieną. Dabar jis turi pa- 
kankamai aukso, ir bus galima pasisamdyti riterių tikram mū- 
šiui su Hovardais. Žinoma, karius dera iš pradžių kaip rei- 
kiant apmokyti. Dauguma riterių tingūs ir silpni. Beje, apie 
tingumą. Reikia priversti Siverną nutraukti ryšius su jo raga- 
kambario, net žmonos neprisiminęs. 

Lijana apstulbusi atsisėdo lovoje. Kaip jis galėjo išeiti, 
nepažvelgęs į ją? Ji norėjo pulti jam įkandin, bet ar nuo to 
būtų geriau? Lijana atsilošė ant pagalvių ir nusišypsojo. Kai 
ji buvo tyli, drovi ir paklusni, vyras ja nesidomėjo. O kai pa- 
bandė sudeginti jį gyvą, jis praleido su ja nuostabią naktį. Da- 
ma prie ratelio sakė, kad vyrams nereikalingos drovios ir pa- 
klusnios Žmonos. Galbūt dabar Roganas daugiau vertins tą, 
kuri jo vos nesudegino. 

— Miledi! — pasigirdo susijaudinęs Džois balsas. 

Tarnaitė įbėgo į miegamąjį ir ėmė čirkšti. 

Lijanos mintys buvo užimtos vyru,,dėl to ji ne iš karto 
suvokė, ką tarnaitė kalba. 

— Ką? — paklausė ji. — Ledi Ugnis? Apie ką tu šneki? 

Grejtai Lijana ėmė raitytis iš juoko. Pasirodo, istorija, 
kaip ji padegė Rogano guolį, pasklido po pilį ir apylinkes. Li- 
janą dabar Žmonės vadino “ledi Ugnis". 

— Dvi savaitės Dienos jau pabėgo atgal, į kaimą, pas 
tėvus, — pasakojo Džois, — o kitos mirtinai išsigandusios. 

Tarnaitės balsas skambėjo išdidžiai, ir Lijana nusišaipė, 
prisiminusi, kad Džois ją mokė paklusnumo. Jeigu ji ir toliau 
klausytų tarnaitės patarimų, praėjusios nakties nebūtų buvę. 

— Štai ir puiku, — tvirtai tarė Lijana, nublokšdama ant- 
klodę. — Jau jeigu jos manęs taip bijosi, naudosimės tuo, ką 
pasiekėme. Tegul mūsų merginos paleidžia gandus apie nuo- 
dus ir... ir apie gyvates. Puiki mintis! Jeigu tarnaitė neklau- 
sys, aš paleisiu jai naktį į guolį gyvatę. Taip ir sakykite. 

— Miledi, man atrodo, kad... 

Lijana staiga atsisuko. 

— Kas tau atrodo, Džois? Kad aš turiu išsakyti savo 
nuomonę? Tu manai, kad aš kaip ir anksčiau turiu klausyti 
tavo patarimų? 

Džois suprato, kad jos valdžia šeimininkei baigėsi. 


— Ne, miledi, — sukuždėjo ji. — Aš iš tiesų tik... — ji 
nebaigė. 

— Atnešk man žalią šilkinę suknelę, o po to imsimės 
mano šukuosenos, — įsakė Lijana. — Šiandien aš pradėsiu 


tvarkyti savo namus. 

Morių pilies gyventojai įsitikino, kad Blyškusis Triušis 
per naktį pavirto ledi Ugnimi. Tarnai buvo įpratę, jog broliai 
Peregrinai duodavo kiekvienam po penkias užduotis iš karto, 
bet ši mažoji ledi prašmatnia žalia suknele, plevėsuojančio- 
mis šviesiomis garbanomis, davė ne po penkis, o po dešimt. Ji 
atitraukė visus riterius ir visus tarnus nuo įprastų užsiėmimų 
ir privertė valyti šiukšles. Darbą pradėjo nuo židinio: kaulus, 
atliekas ir purvą sudėjo į pintinę, vertė šiukšles į tuščius gra- 
fo Nevilo vežimus ir vežė už pilies. Zaridą Lijana privertė kar- 
tu su trimis kitais berniukais mušti prisiveisusias žiurkes. Pas- 
kui ji nusiuntė į kaimą pakviesti valstietes, kad jos nuplautų 
sienas, grindis ir baldus. Teko samdyti specialius žmones su 
tinklais, kad išvalytų pūvantį griovį. Tačiau purvas ten buvo 
nusėdęs taip tirštai, jog tinklai neskendo. Tada Lijana įsakė 
išrausti tranšėją ir išleisti iš griovių visą pliurzę. Bet čia dal- 
gis atsimušė į akmenį — tarnai bijojo lordo Rogano kardo 
dar labiau negu jo draugės ugnies. 

— Mano vyras neprieštaraus, — tarė išsigandusiems tar- 
nams Lijana. 

— Bet miledi, — atšovė vienas iš jų, — juk griovys skir- 
tas gynybai. 

— Kokiai gynybai! — sušuko Lijana. — Juk per jį gali- 
ma pereiti kaip sausuma. 

Nors ir kaip ji įtikinėjo, vyrai griovius valyti atsisakė. 
Lijana sukando dantis. 

— Gerai, kur dabar mano vyras? Aš nuvyksiu pas jį ir 
dėl visko susitarsiu. 

— Jis muša valstiečius, miledi. 

Lijana suprato ne iš karto. 

— Ką? 

— Pas mus prisiveisė vagių, ir lordas Roganas nuspren- 
dė mušti valstiečius tol, kol jie išduos kaltuosius. 

Lijana pasikėlė sijoną ir išbėgo pro pilies vartus. Kol ji 
sužinojo, kurioje vietoje yra broliai Peregrinai, jai pabalnojo 
arklį. Po kelių minučių Lijana jau šuoliavo per laukus, lydima 
šešių ginkluotų riterių. 

Ji išvydo iš tiesų siaubingą vaizdą. Prie medžio buvo pri- 
rištas Žmogus, oda ant jo nugaros nuo botago kirčių kabėjo 
lopiniais. Dar trys valstiečiai drebėjo iš baimės, stebėdami bu- 
delio darbą. Netoliese balsu klykė dvi moterys ir šeši vaiku- 
čiai. Dar dvi moterys šliaužiojo ant kelių priešais Roganą, 
melsdamos pasigailėti. Roganas kalbėjosi su Sivernu, nebo- 
damas aimanų. Nuošaly stovėjo šeši riteriai. 

— Liaukitės! — suriko Lijana, nušokusi nuo šuoliavu- 
sio arklio. Ji puolė prie Rogano ir sušuko, žvelgdama į jo žiau- 
rias, Žalis akis: 

 — Nekankinkite jų! 

Broliai Peregrinai ir riteriai buvo taip sukrėsti, kad bu- 
delis nuleido ranką su rimbu. 

— Sivernai, pašalink ją! — įsakė Roganas. 

— Aš pati išsiaiškinsiu, kas vagis! — sušuko Lijana, at- 
šokusi nuo Siverno. — Aš jums atvesiu nusikaltėlius ir galėsi- 
te juos nubausti pagal nuopelnus. Bet taip Žiauriai nebauski- 
te pirmų pasitaikiusių valstiečių. 

Jos žodžiai ir elgesys visus — nuo Rogano iki berniūkš- 
čių, — baisiausiai apstulbino. 
| — Ką tu padarysi? — nustebo Roganas. 

— Duok man dvi savaites laiko, — uždususi vos prata- 
rė Lijana. — Aš surasiu vagį. Valstiečių bauginimas nieko ge- 
ro neduos. 

— Bauginimas? — sukluso Roganas, ir jo nustebimą pa- 
keitė įniršis. — Nuvesk ją iš čia, po šimts velnių! — įsakė jis 
broliui. 

Galinga Siverno ranka apglėbė Lijaną už liemens ir nu- 
tempė į šalį. Lijanos galva karštligiškai dirbo. 

— Noriu lažintis, kad surasiu vagį per dvi savaites. Aš 
turiu dėžutę su brangenybėmis, kurių tu nematei. Ten sma- 
ragdai, rubinai, briliantai. Jeigu po dviejų savaičių tau neat- 
vesiu vagių, dėžutė bus tavo. 

Roganas ir jo Žmonės vėl suakmenėjo. “Na, ir mote- 
ris“, — pamanė vyresnysis Peregrinas. 

Sivernas atleido rankas, ir Lijana vėl priėjo prie vyro. 
Ji pažiūrėjo į jį iš padilbų ir padėjo jam ant krūtinės delną. 

„— Aš seniai supratau, kad baimė gali sukelti tiktai bai- 
mę. Man ir anksčiau teko turėti reikalų su vagimis. Leisk man 
šiuo reikalu užsiimti. Jeigu aš neteisi, po dviejų savaičių galėsi 
primušti visus valstiečius, o magaryčių gausi brangenybes. 

Roganas netikėjo savo ausimis. Praeitą naktį ji vos jo 
nesudegino, o šiandien kišasi ne į savo reikalus ir ginčijasi, 
tarsi būtų ne moteris, o tikras riteris. Vis dėlto reikia ją įgrūsti 
į belangę! 

— Aš ir taip galiu paimti tavo brangenybes, — burbte- 
lėjo jis ir nukreipė akis į šalį, prisiminęs, kokia ji buvo praei- 
tą naktį. Netikėtai jį apėmė noras, ir Roganas paskubėjo nu- 
sisukti, kad neduotų valios rankoms. 

— Ašjas pernelyg gerai paslėpiau, — tyliai tarė Lijana 
ir paėmė jį už rankos. Ji taip pat degė geismu. 

Roganas paleido jos ranką. 

— Pašalinkit šiuos niekšus vagis iš mano akių! — įsakė 

jis savo žmonėms, trokšdamas tiktai vieno, — greičiau iš čia 
išsinešdinti. — Aš sutinku laukti dvi savaites. Gausiu brange- 
nybes, o kartu duosiu moteriai akivaizdžią pamoką. 

Jis norėjo paversti visą šį reikalą juokais, kad nepra- 
rastų savo riterių pagarbos. Tačiau pažvelgęs į brolį ir karius, 
Roganas išvydo, kad jiems ne juokai galvoje. Jie Lijaną ap- 
žiūrinėjo labai susidomėję. 

Roganas pusbalsiu nusikeikė ir sumurmėjo: 

— Jojam iš čia. 

— Palauk! — sušuko Lijana, puldama paskui jį. Krūti- 
nėje jos širdis šokinėjo, ji žinojo, kad žaidžia su ugnimi. 

— O ką gausiu aš, jeigu laimėsiu ginčą? 

— Kaip ką? — įsistebeilijo į ją iš balno Roganas. — Tu 
gausi Savo vagis. Ko tau dar reikia? 

— Tu, — nusišypsojo Lijana, įsirėmusi rankomis į šo- 
nus. — Jeigu išlošiu, aš noriu, kad tu vieną dieną būtum ma- 
no vergas. 
pakasyti nugarą botagu, kad suteiktų jai gerų manierų pamo- 
ką. Netardamas nė žodžio, jis įkišo į kilpą koją. 

— Minutelę, brolau, — nusiviepė Sivernas. Jis atsigavo 
nuo sukrėtimo anksčiau negu kiti. Mažai kam iš vyrų teko mes- 
kalbėti. — Man atrodo, tu turi priimti šią sąlygą. Juk pralošti 
negali. Ji niekada nesuras vagių, juk mes juos vaikomės jau 
keletą mėnesių. Ką tu prarasi? 

Roganas apmetė šaltu žvilgsniu riterius ir valstiečius. 
Gerai, jis išloš šias kvailas lažybas, o paskui išvarys prakeiktą 
bobą nuo savo akių. 

— Sutinku, — metė jis ir, nepažvelgęs Į Lijaną, nušuo- 
liavo šalin. Jam iš įniršio susidrumstė akyse. Prakeikta maita, 
padarė jį kvailiu jo paties riterių akyse! 

Kai Roganas atjojo į pilį, jį apėmė dar didesnis įniršis. 
Prie vartų jis įtempė pavadžius ir, nieko nesuprasdamas, ėmė 
spoksoti į tarnus ir tarnaites, grėbiančius šiukšles, plaunan- 
čius sienas, šveičiančius laiptus. | 

— Velniai mane rautų! — aiktelėjo Sivernas, nustebęs, 

kad pagyvenęs riteris graibo šakėmis didžiulę mėšlo krūvą. 

| Roganą apėmė toks jausmas, kad jį išdavė pavaldiniai. 
Iškėlęs galvą, jis suriko kurtinantį karo šūkį — kiemas bere- 
gint apmirė. 

— Jūs iš proto išsikraustėte! — suriko Roganas vy- 
rams. — Juk jūs ne bobos! 

Roganas iššoko iš balno ir, nesidairydamas atgal, užbė- 
go laiptais į Riterių salę. Po to pasuko į savo kambarius, kur 
niekas, be jo, neturėjo teisės įeiti. Užtrenkęs duris, riteris at- 
sisėdo į ąžuolinį krėslą, jau tris šimtmečius priklausiusį Pe- 
regrinų giminės vyresniesiems. 

Nespėjęs atsisėsti, Roganas vėl pašoko ant kojų ir pa- 
žvelgė į sėdynę — ten telkšojo šalto vandens klanas. Iš piktu- 
mo Roganas vos nesugriežė dantimis. Jis apsidairė į šalis ir 
išvydo, kad kambarys net žvilga nuo švaros. Ant grindų nebu- 
vo šiukšlių, voratinkliai, puošę pakabintus ant sienų šarvus, 
išnyko, šiurkės taip pat kažkur dingo, stalas ir kėdės irgi bu- 
vo kaip naujutėliai. 

— Aš ją užmušiu! — sušnypštė Roganas. — Įsakysiu 
ketvirčiuoti, suplėšysiu Žirgais! Aš jai parodysiu, kas šeimi- 
ninkauja Peregrinų valdose! 

Jis jau paėmė už durų rankenos, bet čia pažvelgė į ma- 
žą staliuką, stovintį prie sienos. Kažkada šiuo staliuku nau- 
dojosi Zarido motina, bet tai buvo prieš daugelį metų. Gali- 
mas daiktas, staliukas stovėjo kampe jau seniai, o Roganas 
tiesiog nekreipė į jį dėmesio. Ant lygaus paviršiaus gulėjo tvar- 
kinga krūvelė naujutėlio, švaraus, brangaus popieriaus, o greta 
— sidabrinė rašalinė ir pusė tuzino nuvalytų plunksnų. Po- 
pierius ir plunksnos paveikė Roganą it magnetas. Jau keletą 
mėnesių jis brandino idėją naujos medinės kovos mašinos, su- 
gebančios gana toli svaidyti sunkius akmenis. Jos esmė buvo 
tokia, kad svaidomasis pabūklas būtų įrengtas ne ant vienos 
atramos, o ant dviejų. Tuo būdu pavyktų pailginti svertą, o 
mašina taptų kur kas galingesnė. Keletą kartų Roganas ban- 
dė sukeverzoti schemą šakele ant žemės, bet išėjo nė šis, nė tas. 

— Tiek to, mergšė palauks, — sumurmėjo jis ir priėjo 
prie staliuko. Plunksną Roganas valdė kur kas blogiau negu 
kardą, todėl darbas slinko lėtai. Nusileidus saulei, Peregri- 
nas užsidegė žvakę ir palinko prie staliuko dar žemiau. Dar- 
bas po truputį judėjo į priekį. 


$ skyrius 


Po to kai Roganas išsinešdino ir paliko valstiečius ra- 
mybėje, Lijana atsitokėjo ne iš karto. Atrodė, kad jos reikalai 
klostėsi prastokai — patikti vyrui niekaip nepavyko. Ji žiūrė- 
jo jam įkandin: Roganas kaip ir anksčiau buvo apsirengęs sa- 
vo vestuviniais drabužiais, kurie kiekvieną dieną darėsi vis 
nešvaresni. Lijana norėjo pulti paskui jį ir atsiprašyti. Jai bu- 
vo skaudu matyti jo akyse įniršį. Tegul jau geriau jos nepaste- 
bi negu pyksta. 

— Miledi, mes jums taip dėkingi. 

Lijana išvydo liesą, išvargusią valstietę, klūpančią prieš 
ją ant kelių ir bučiuojančią ponios suknelės kraštą. 

— Ačiū jums, — pakartojo moteris. 

Kiti valstiečiai taip pat prisiartino ir ėmė taip žemai 
lankstytis, kad Lijanai pasidarė labai nemalonu. Tokių apleistų 
ir pažemintų Žmonių ji dar gyvenime nebuvo mačiusi. Jos tė- 
vo valstiečiai buvo raudonskruosčiai, linksmi, 0 šie nuo išse- 
kimo ir baimės vos laikėsi ant kojų. 

— Tučtuojau stokite, — įsakė Lijana. 

Valstiečiai lėtai pakluso, žvelgdami į ją su aiškiu išgąsčiu. 

— Klausykit manęs. Jūs žinote, ko nori mano vyras. Jam 
reikalingi vagys, o juos surasti — jūsų pareiga. 

Valstiečių žvilgsniai sušiurkštėjo. Juose dar liko išdi- 
dumo — jausmo, neleidžiančio išduoti Žiauriam ponui savo 
brolių. 

Lijanos balsas sušvelnėjo. 

— Bet pirmiausia aš jus turiu pavalgydinti. Štai tu, — ji 

parodė į vyrą, tik ką išgelbėtą nuo žiaurios mirties. — Ke- 
liauk ir pasirink riebiausią karvę iš Peregrinų bandos, taip pat 
dvi avis. Atvaryk jas čionai, paskersk ir iškepk. Jums reikia 
sočiai pavalgyti, nes artimiausiomis savaitėmis laukia daug 
darbo. | 

Valstiečiai nejudėjo iš vietos. 

— Greitai vakaras. Eik! 

Vargšas sukniubo ant kelių, jo veidą iškreipė kančia. 

— Miledi, lordas Roganas rūsčiai baudžia kiekvieną, kas 
kėsinasi į jo nuosavybę. Mums uždrausta liesti jo galvijus ir 
valgyti jo grūdus. Jis viską parduoda — nuo paskutinio avino 
iki paskutinio grūdelio. 

— Taip buvo anksčiau, iki manęs, — kantriai tarė Lija- 
na. — Dabar lordas Roganas turi pinigų. Eik ir užmušk galvi- 
ją. Aš pati atsakysiu prieš lordą, — nuo šios minties Lijana 
pašiurpo, bet negalėjo parodyti savo baimės valstiečiams. — 
O dabar man pasakykite, kur kepykla? Kur gyvena kepėjas, 
padavęs į teismą man vyrą? 

Reikalai gerėjo labai lėtai. Dvi savaitės —trumpas lai- 
ko tarpas. Šeši svitos riteriai iš pradžių stebėjo savo ponios 
veiksmus su ironiška išraiška — vyrai taip visada žiūri į mo- 
teris, kai tos imasi vyriško darbo. 

Lijana liepė nukirsti nuo vieno lauko kviečius, grūdus 
nuvežti kepėjui, o šiaudus atiduoti valstiečiams stogams deng- 
ti. Vienam riteriui ji įsakė vadovauti kelių, užverstų mėšlu ir 
išmatomis, valymui. Kitas riteris surinko valstiečius ir privertė 
juos praustis — vietiniai gyventojai buvo dar purvinesni negu 
jų keliai. Prekiautojai iš pradžių atsisakė duoti ledi Peregrin 
skolon prekes. Ji supyko, bet po to prisiminė istoriją su kepėju 
ir padarė garbingai — užmokėjo iš anksto sidabrinėmis mone- 
tomis iš pritvirtintos prie jos arklio balno piniginės. 

Į Morių pilį Lijana grįžo saulei leidžiantis. Išvydusi, kad 
du išją lydinčių riterių iš nuovargio snaudžia balnuose, ji pa- 
tenkinta nusišypsojo. Lijanos planas buvo paprastas: reikia 
valstiečiams sudaryti pakenčiamas gyvenimo sąlygas, kad jie 

pajustų dėkingumą savo ponams, o ne vagims, kurie greičiau- 
siai dalį savo laimikio atiduoda vargšams. Per dvi savaites, Ži- 
noma, sudėtinga padaryti kaime tvarką, bet pabandyti galima. 

Prie pilies smarvė vėl tvoskė Lijanai į nosį, ir ji pama- 
nė, kad vis dėlto būtina gauti Rogano leidimą grioviams valy- 
ti. Užtat daug kas pasikeitė pilies viduje. Ant žemės beveik 
nebeliko šiukšlių, arklidės atrodė geriau, atliekų krūvos išny- 
ko. Išvydę ponią, tarnai ir kai kurie riteriai pagarbiai nusi- 
lenkė. Lijana patenkinta nusišypsojo — dabar jie išmoko ją 
gerbti. : 

Lijana užlipo į Riterių salę. Čia triūsė moterys. Salė dar 
nebuvo kaip reikiant sutvarkyta, šiaip ar taip, Lijanai atrodė, 
kad sienas reikėjo plauti dar kartą. Užtat buvo galima žengti 
per grindis, nebijant suklupti ant kaulo. 

Stalas ir kėdės buvo švariai nuvalyti, o kampe sėdėjo 
Sivernas su Zaridu ir patenkinti žiūrėjo į didžiulę krūvą ne- 
gyvų riebių Žiurkių. Broliai buvo pavargę, bet išdidūs. 

— O kas čia dabar? — piktai paklausė Lijana. 

Sivernas su Zaridu krūptelėjo ir nusišypsojo. Žvelgda- 
ma į paauglį, Lijana pamanė, kad jis iš tikrųjų gražus. 

— Va, kiek užmušėme, — išdidžiai tarė Zaridas. — Iki 
kiek tu moki skaičiuoti? Roganas moka aritmetiką, bet tiek 
suskaičiuoti jis nesugeba. 

Lijana labai nenorėjo prieiti prie šlykščių negyvų pada- 
rų, bet berniukas atrodė toks išdidus, kad išsisukti buvo ne- 
įmanoma. Ji ėmė lenkti pirštus, o Zaridas svaidyti Žiurkes vie- 
ną paskui kitą pro langą. Tai Lijanai nepatiko, bet galų gale 
kelios pastipusios Žiurkės nepadarys griovio dar purvinesnio, 
negu jis jau buvo... Vienas graužikas dar buvo gyvas, ir Lija- 
na atšoko į šalį, bet Zaridas kumščio smūgiu sutraiškė Žiur- 
kei galvą. Sivernas pritardamas nusišypsojo. 

Lijana suskaičiavo penkiasdešimt aštuonias žiurkes. Kai 
už lango dingo paskutinė, jaunoji moteris pavargusi atsisėdo 
į kėdę greta Siverno ir apžvelgė kambarį. 

— Penkiasdešimt aštuonios! — sušuko Zaridas. — Tai 
bent nustebs Roganas. 

— O tuos kaulus išmesti užmiršote, — parodė į židinį 
Lijana. Virš jo kabojo šešios arklių kaukolės. Anksčiau Lija- 
ną jų nepastebėjo — tikriausiai jas slėpė dulkių sluoksnis ir 
voratinkliai. 

Ji išvydo, kad Sivernas ir Zaridas žvelgia į ją su tokiu 
siaubu, tarsi jai ant galvos būtų išaugę ragai. Lijana apžiūrė- 
jo savo suknelę; ji, žinoma, buvo purvina, bet ne tokia jau 
baisi. 

— Kas nors ne taip? — paklausė ji. 

— Tai juk Peregrinų žirgai! — su siaubu sukuždėjo 
Zaridas. 

Lijana nesuprato, ką jis tuo norėjo pasakyti, ir pažvel- 
gė į Siverną. Nuostabą gražiame viduriniojo brolio veide pa- 
keitė šaltas įniršis — ir toks, kad jis nė kiek nenusileido Ro- 
gano piktumui. 

Ramiu balsu Sivernas tarė: 

— Hovardai apsiautė Bevano pilį, kurioje buvo tėvas, 
Zarido motina ir mūsų brolis Viljamas. Jie visi mirė iš bado. 
Kartą tėvas užlipo ant sienos ir paprašė Hovardų išleisti iš 
pilies moteris, bet Hovardai atsisakė, — Sivernas pritildė bal- 
są. — Prieš mirtį apsiaustieji suvalgė arklius. Štai šiuos, — jis 
parodė kaukoles ir įsistebeilijo į Lijaną degančiu žvilgsniu. — 
Mes, Peregrinai, tokių dalykų neužmirštame. 

Lijana pažvelgė į kaukoles, apimta siaubo. Kokiems vis 
dėlto reikėjo būti alkaniems, kad valgytum arklieną! Ji keti- 
no pasakyti, jog Peregrinų valstiečiai visą gyvenimą gyvena 
alkani ir su malonumu tikriausiai sugraužtų padvėsusią ku- 
melę, tačiau pagalvojusi nuo šios pastabos susilaikė. 

— Kur mano vyras? — paklausė patylėjusi Lijana. 

— Niūriajame kambaryje, — linksmai atsakė Zaridas. 
Sivernas griežtai nužvelgė paauglį. 

Lijana daugiau nebeklausinėjo — dabar ji suprato savo 
vyrą geriau. Taip, jis turėjo rimtų priežasčių visą laiką būti 
įniršęs ir visą laiką galvoti apie pinigus. Ji atsistojo. 

— Prašau man atleisti, eisiu maudytis. Pasakykite ma- 
no vyrui, kad aš... 

— Maudytis? — paklausė Zaridas tokiu veidu, tarsi Li- 
jana ketintų šokti nuo tvirtovės sienos. 

— Taip, tai labai malonu. Tau taip pat reikia pabandyti, — 
tarė Lijana, pamačiusi, kad išvalytame kambaryje purviniausi 
dabar buvo broliai Peregrinai. 

Zaridas įsispraudė į krėslą. 

— Na jau, tiktai ne aš. Paklausyk, tu iš tikrųjų išvarei 
visas savaitės Dienas į namus? 

Lijana nusišypsojo. 

— Taip. O dabar jums geros nakties. 

Ji išėjo į laiptinę ir sustojo, nes išgirdo jų balsus. 

— Ji pernelyg drąsi, — tarė Zaridas. 

— Arba ji visiška kvailė, — pridūrė Sivernas. 

Po valandėlės Lijana savo miegamajame, žiūrėdama, 
kaip židinyje liepsnoja ugnis, sėdėjo medinėje geldoje, iki 
kraštų pripiltoje karšto kvepiančio vandens. 

Netikėtai durys atsilapojo, ir į kambarį tarsi viesulas 
tylią vasaros dieną įsiveržė Roganas. 

— Moterie, tu nuėjai pernelyg toli! — suriko jis. — Kas 
tau leido išvyti mano mergas? 

Lijana pažvelgė į vyrą. Jis buvo apsivilkęs baltais marš- 
kiniais ir glaudžiomis kelnėmis plačiu odiniu diržu. Marški- 
nių rankovės buvo paraitotos ir apnuogino raumeningas ran- 
dais nusėtas rankas. 

Lijanos kaktą išmušė prakaito lašai. Ji girdėjo, kad vy- 
ras rėkė ant jos, bet negalėjo suprasti nė-žodžio. Jaunoji mo- 
teris atsistojo visu ūgiu, atidengusi vyro akims liekną, stang- 
rų, įraudusį nuo karšto vandens, putlų kūną. 

— Būk geras, paduok man rankšluostį, — švelniu balsu 
paprašė ji įsivyravusioje tyloje. Roganas tarsi prarijo liežuvį. 

Lordas Peregrinas išplėtęs akis Žvelgė į savo žmoną. Jis 
gyvenime turėjo daug moterų, bet nė vienos iš jų nesiteikė 
kaip reikiant apžiūrėti. Šiaip ar taip, jam neteko matyti nė 
vienos, kuri galėtų varžytis grožiu su šia rožinės odos spalvos 
deive, įsivyniojusia į auksinių plaukų apsiaustą. 

“Jai nepavyks apkvailinti savo kūno grožybėmis man gal- 
vos", — pamanė Roganas, bet kojos pačios jį nunešė į priekį, 
o ranka nejučiom išsitiesė prie stamantrios krūtinės. 

Lijana prisiminė, kad negalima prarasti galvos. Ji labai 
troško pulti į šio vyro glėbį, bet ant kortos buvo pastatyta kai 
kas daugiau, negu kelios minutės meilės žaismo. Ji lėtai pa- 
kėlė ranką, atrišo jo marškinių raištelius ir pirštų galais pa- 
glostė vyro kaklą. 

— Vanduo karštas, — tyliai tarė Lijana. — Ar leisi man 
tave nuprausti? 

Roganas manė, kad maudymasis — tuščias laiko gaiši- 
nimas. Bet, antra vertus, būti išpraustam žavingos nuogos 
moters... 

Po sekundės jis jau stovėjo prieš ją visiškai nuogas. Ro- 
ganas palinko prie Lijanos, bet ji juokdamasi išsisuko. 

— Jūsų vonia, milorde, — tarė ji. 

Roganas žengė prie medinės geldos. 

Sėdėti karštame vandenyje pasirodė malonu, kvapnios 
žolės skleidė aromatą, bet visų geriausia buvo žiūrėti į šią mo- 
terį, jo žmoną, tokią puikią ir... 

— Kaip tave vadina — Lijana? — paklausė jis, žvelgda- 
mas, kaip ji klaupiasi ant kelių ir jos pilnos smailos krūtys 
gula ant geldos krašto. 

— Lijana, — nusišypsojusi atsakė Žmona. 

Ji neskubėdama ėmė prausti vyrą, išmuilino jam ran- 
kas, krūtinę, nugarą, veidą. Roganas atsilošė atgal ir, užmer- 
kęs akis, tyliai sukuždėjo: 

— Lijana. 

Jis miglotai prisiminė, jog ši moteris iškrėtė kažkokių 
šunybių, bet apie tai nenorėjo galvoti. Žmona buvo tokia tra- 
pi, miniatiūrinė, baltai rožinė, panaši į angelą. Sunku patikė- 
ti, kad ji sugebėtų padaryti ją nors negero. 

Roganas pakėlė kojas, kad ji galėtų nuplauti ir jas. Pas- 
kui Lijana liepė jam pasikelti, ir jis pakluso. Jos karštos mui- 
luotos rankos jam pradėjo plauti tarpukojį. Pojūtis buvo toks 

stiprus, kad Roganas nesusivaldė ir iššvirkštė savo sėklą. Jo 
akys išgąstingai atsimerkė. Kad paslėptų gėdą, riteris truputį 
stumtelėjo moterį — ji kūlvirsčiom nulėkė prie sienos. 

— Tu mane sutrenkei! — sušuko Lijana. 

Per savo gyvenimą Roganas užmušė daugybę Žmonių 
ir nė karto nejautė gailesčio, bet dabar kažkodėl jam pasi- 
darė nesmagu. Jis juk nenorėjo jai sukelti skausmo — tie- 
siog stengėsi paslėpti sutrikimą. Savo paties nustebimui, Ro- 
ganas greitai iššoko iš geldos ir atsiklaupė ant kelių prieš 
gulinčią moterį. 

— Nagi parodyk, — jis išvydo, kad ant švelnios odos 
juodavo mėlynė. 

— Nieko baisaus. Tavo tiesiog pernelyg plona oda, — 
jis didele šiurkščia ranka perbraukė jo slidžią, siaurą nugarą. — 
Tavo oda kaip ką tik gimusio kumeliuko papilvė. 

Lijana vos nesukikeno, bet susilaikė. Ji prigludo prie 
Rogano ir padėjo jam ant peties galvą. 

— Tau patiko praustis? 

Roganas prisiminė savo neseną gėdą, ir jo veidas pa- 
raudo. Jis žvilgtelėjo į žmoną, išvydo kaip išdykėliškai blizga 
jos akys ir suprato, kad jį erzina. Riteris ne kartą matė, kaip 
jo broliai juokdavosi kartu su savo draugėmis, bet pats jis mo- 
terų draugijoje nerasdavo nieko juokingo. Tiesa, ši moteris 
visiškai nepanaši į kitas. | 
o — Patiko, ir net pernelyg, — atsakė Roganas ir nuste- 
bęs suprato, jog irgi juokauja. 

Lijana sukikeno. 

— O dar kas nors tau gali patikti? — šelmiškai paklau- 
sė ji. — Nejaugi jau saldybių atsarga išsemta? 

Roganas jau ketino už tokį įžūlumą iškaršti jai kailį, bet 
jo ranka tiktai nuslydo jos nuogais sėdmenimis. 

— Manau, manęs užteks ir dar kai kam. 

Ir čia jis padarė tai, ko ir pats nesitikėjo: pakėlė žmoną 
ant rankų, nunešė ją į guolį ir atsargiai paguldė ant patalų. 

Stovėdamas prie Lijanos, jis pajuto, kad anaiptol neno- 

ri pulti ant jos kaip žvėris, skubotai padaryti savo darbą ir 
greičiau užmigti, — paprastai jis elgdavosi su moterimis bū- 
tent taip. Galimas daiktas, tokį susilaikymą galima paaiškinti 
tuo, jog vieną “malonumą" Roganas jau pajuto. O gal jam tie- 
siog norėjosi Lijanos kūną glamonėti taip, kaip Žmona gla- 
monėjo jį. Roganas atsigulė greta jos, atsirėmė ant alkūnės ir 
paglostė jos pilvą. 

Lijana nežinojo, kad visa tai Roganui nauja, ji manė, 
jog būtent taip ir turi lovoje elgtis vyras. Vyras vedžiojo ran- 
ka per jos kūną taip, tarsi pirmą kartą liestų moterį. Lijana 
užsimerkė. Jo ranka nuslinko jos kojomis, nučiuožė slidžio- 
mis, švelniomis šlaunimis, palietė plaukų atvašas. Po to paki- 
lo aukščiau, susilaikė ant pilvo ir lėtai, labai lėtai pajudėjo 
aukštyn, prie krūtų. Roganas uždengė delnu iš pradžių vieną 
krūties galiuką, po to kitą, vedžiodamas pirštais per tvirtus, 
„jautrius kauburėlius. 

Lijana atsimerkė, išvydo jo švelnų žvilgsnį ir netikėtai 
suprato, kodėl sutiko ištekėti už šio Žmogaus. Ji instinktyviai 
pajuto, jog už šiurkštaus, kieto kiauto nuo pašalinių žvilgsnių 
paslėptas švelnumas. Jos kūnas suvirpėjo — Lijana pamanė, 
kiek kančių ištvėrė šis žmogus, kol užsidėjo šalto nejautrumo 
kaukę, kurią mato kiti. Oji, Lijana, atspėjo, jog pasaulis ma- 
to prieš save ne tikrąjį Roganą. 

“Aš jį myliu, — manė ji. — Myliu visa siela ir visu kū- 
nu. Padėk man, Viešpatie, nes aš noriu pažadinti jo širdyje 
tokią pat meilę." 

Ji perbraukė ranka jo skruostą — barzda per keletą die- 
nų ataugo, ir šeriai jau neatrodė tokie šiurkštūs. Roganas sku- 
tėsi tiktai kartą per savaitę. “Tau reikės manęs, — mintyse 
ištarė Lijana. — Tu jausiesi su manim saugus ir žiūrėsi į ma- 
ne taip pat švelniai, net kai aš būsiu su rūbais." 

Ši mintis privertė ją nusišypsoti, ir Lijana prisispaudė 
prie vyro visu kūnu. Rogano rankos glostė jos nugarą, ir mo- 
teris juto, kaip jame užverda aistra. Po to jis prisiglaudė prie 
jos lūpomis ir stipriai bučiavo. Jo lūpos nusileido žemiau — 
prie kaklo, po to prie krūtų. Lijana išlenkė nugarą ir iš pasi- 
tenkinimo sudejavo. 

Roganas įdėmiai stebėjo ją, per maudynes atsitikus bė- 
dai, jis dabar galėjo kontroliuoti savo aistrą. Moterys, su ku- 
riomis jam teko anksčiau turėti reikalų, buvo arba įbaugintos 
skaistuolės, arba patyrusios, ištvirkusios kekšės, pasirengu- 
sios viskam, kad tik suteiktų šeimininkui pasitenkinimo. Nei 
vienos, nei kitos jo neprausė karštu vandeniu, nepaliko jo kam- 
baryje ant stalo popierių ir plunksnos. Galbūt jam stačiai no- 
risi grąžinti skolą, bet matyti, kaip moteris alpsta nuo jo gla- 
monių, buvo neįprastai malonu. Pasirodo, kitam suteikti pa- 
sitenkinimą — taip pat didelis malonumas. 

Jo ranka ir lūpos nusileido dar žemiau, ir Roganas įkvė- 
pė saldų ir gaivų moters kūno kvapą. Savaitės dienos dvelkė 
visai kitaip — kartais jis jas net vijo iš guolio, neturėdamas 
įėgų pakęsti smarvės. Ši moteris kvepėjo žolelėmis ir miško 
dūmais. 

Kai Roganas vėl prigludo prie jos lūpų, jį patį apstulbi- 
no užgriuvusio geidulio jėga. Jis stipriai paėmė moterį už pe- 
čių ir prasiskverbė į ją, o Lijana jį sutiko su nemažesne prieš- 
priešine jėga. 

Dar niekada Roganas nepajuto tokio saldumo lovoje su 
moterimi. Lijana iš tiesų parodė neįtikėtiną veržiumą. Aist- 
ros protrūkyje ji apvertė vyrą ant nugaros, apsižergė jį, ir jos 
ilgų plaukų lietus apdengė juos tarsi palapinė ar belangė. 

Roganas niekada nesivargino mintimis, ar moteris gau- 
na pasitenkinimą iš meilės Žaidimo. Bet Lijana taip ekstaziš- 
kai dejavo, taip sumaniai judėjo, kad riteris iš saldžios kan- 
čios vos nenumirė. Kai atėjo didžiausios palaimos momentas, 
jam pasirodė, kad prasidėjo žemės drebėjimas, traukuliais per- 
veriantis visą jo kūną. 

Roganas neatstūmė Lijanos į šalį, kaip paprastai, 0 įsi- 
kibo į ją abiem rankom, kaip skęstantis už valties krašto. 

Lijana taip pat prisispaudė prie jo. Jai atrodė, kad ji — 
pudingas, o Roganas — saldus kremas. Niekada ji dar taip 
nuostabiai nesijuto. 

— Tai žavinga, — sukuždėjo ji. — Nieko geresnio man 

dar gyvenime nebuvo atsitikę. Aš žinojau, kad santuoka su 
tavimi bus būtent tokia. 

Roganas atleido rankas ir pasislinko prie guolio kraš- 
to, bet Lijana persikraustė kartu su juo, padėjo jam ant pe- 
ties galvą, ant krūtinės ranką, o šlaunies — koją. Ji nė neįta- 
rė, kad gyvenime būna tokia laimė. Jai buvo nė motais, kad 
Roganas jaučia neišpasakytas dvasios kančias. Jis norėjo grei- 
čiau išeiti, bet negalėjo pasijudinti. 

— Koks buvo tavo brolis Viljamas? — paklausė ji. — 
Jo taip pat buvo rudi plaukai? 

— Mano ne rudi plaukai! — pasipiktino Roganas. 

— Saulės šviesoje atrodo, kad tau ant galvos gaisras, — 
atkirto Lijana. — Viljamas irgi buvo toks? 

— Mūsų tėvo buvo rudi plaukai, bet aš paveldėjau iš 
motinos juodus. 

— Vadinasi, jūs abu rudi. 

— Aš ne... — buvo bepradedąs Roganas, bet nutilo ir 
beveik nesišypsojo. — Gaisras, sakai? 

Visos ankstesnės moterys tikino, kad jis ne rudas, 0 juo- 
daplaukis. Jos žinojo, kad jis nori tai girdėti, ir stengėsi jam 
įtikti. 

— O kiti tavo broliai? Jie irgi buvo rudi? 

Roganas pagalvojo apie žuvusius brolius, kokie jie bu- 
vo tvirti, jauni, kaip narsiai grūmėsi. Jis nemanė, kad ateis 
diena, kai jam prisieis tapti vyriausiuoju šeimoje ir užsiversti 
visą atsakomybę. 

— Raulendo, Bezilo ir Džeimso motina buvo tamsi, ir 
jie iš jos paveldėjo juodus plaukus. 

— O Sivernas ir Zaridas? 

— Siverno motina buvo šviesiaplaukė, kaip... 

Roganas nebaigė. Lijana paėmė jo ranką į savąją ir su- 
pynė pirštus: “Visa tai labai keista, — manė Roganas, — rei- 
kia išstumti ją iš lovos ir greičiau užmigti. Kam aitrinti kanki- 
nančias žaizdas?" Bet prisiminti brolius dabar kažkodėl jam 
nebuvo skaudu. 

— Kaip mano, — pabaigė už jį šypsodamasi Lijana. — 
Ir Zaridą pagimdė toji moteris, taip? Bet jo plaukai kažkodėl 
tamsūs. 
| — Tu neteisi. Siverno motina gimdydama mirė. Zaridą 
pagimdė kita moteris, juodaplaukė. 

— Vadinasi, tavo tėvas turėjo keturias Žmonas ir septy- 
nis sūnus. 

Pasvyravęs Roganas atsakė: 

— Taip. 

— Tikriausiai gera augti kartu su broliais. Vaikystėje 
man dažnai kildavo noras, kad mano tėvai dar turėtų vaikų. 
Jūs tikriausiai kartu žaidėte? Ar jus atidavė auklėti kitiems 
riteriams? 

Lijana pajuto, kad Rogano kūnas įsitempė ir išsigando — 
ji pasakė kažką ne taip. 

— Vaikystėje mes nežaidėme žaidimų ir mūsų auklėti 
niekam nedavė, — šaltai tarė Roganas. — Kai tiktai Peregri- 
nai pradeda vaikščioti, juos ruošia karui. Hovardai nužudė 
Viljamą, kai jam buvo aštuoniolika, o Džeimsą dvidešimties, 
Bezilą, kai jam sukako dvidešimt vieneri metai, Raulendas Žžu- 
vo prieš porą metų, nesulaukęs trisdešimties. Dabar aš vy- 
riausias ir atsakau už Siverną ir Zaridą, — jis čiupo ją už pe- 
čių ir žvilgtelėjo į akis. — Tai aš pražudžiau Džeimsą ir Bezi- 
14. Aš pražudžiau juos dėl moters, ir greičiau mirsiu, negu 
leisiu tam pasikartoti. Palik mane ramybėje ir būk kuo toliau! 

Jis nusviedė moterį į pūkinius patalus, pašoko ir ėmė 
rengtis. 


— Roganai, aš nenorėjau... — pradėjo Lijana, bet jo 
jau ir pėdos buvo ataušusios. 
— Velnias, velnias, velnias! — pratrūko ji, tvatindama 


kumščiu pagalvę. Paskui ji apsivertė ant nugaros ir ėmė žiū- 
rėti į baltas lubas. Ką jis turėjo galvoje sakydamas, kad pra- 
žudė savo brolius? Ir dar kažkokia moteris... 

— Kokia moteris? — garsiai paklausė Lijana. — Aš ją 
gyvą sudeginsiu. 


116 


Ši mintis Lijaną truputį nuramino, be to, ji pamanė, kad 
rytoj taip pat ateis naktis... Svarbiausia — laimėti ginčą. Jei- 
gu valstiečiai patys atiduos vagis, Roganas taps jos vergu vi- 
sai dienai. Kaip jį išnaudoti? Priversti jį visą dieną mylėtis su 
ja? Pakaks jau to, jeigu jis visą dieną praleis greta jos. Galbūt 
priversti jį atsakyti į visus klausimus. Ji ir pati nepajuto, kaip 
užmigo. 

Rytą Lijana atsikėlė anksti ir nuėjo ieškoti vyro. Tačiau 
Riterių salė atrodė taip neįprastai, kad ji sunerimo — ten bu- 
vo tuščia, nė gyvos dvasios. Tada Lijana nulipo į kiemą ir įėjo 
į tarnų valgomąjį. Jai anksčiau čia neteko būti, tačiau ji ne- 
nustebo, išvydusi tokią pat nešvarą, kaip ir kitose pilies pa- 
talpose. Valgomasis buvo dukart erdvesnis už Riterių salę. Už 
riebaluotų stalų sėdėjo du šimtai tarnų, kramtydami šlykščią 
duoną ir ją užgerdami rūgščiu vynu. Į ponios pasirodymą nie- 
kas nekreipė dėmesio. Žmonės po senovei žiaumojo, čepsėjo, 
kasėsi ir rėkė vienas ant kito. 

Lijanos nuotaika iš karto sugedo. Ji tyliai išėjo į kiemą, 
kur švietė saulė. 

Prie pietinės sienos stovėjo Sivernas, glostydamas di- 
delio sakalo peregrino krūtinę. 

— Kur mano vyras? — paklausė ji. 

— Iškeliavo į Bevano pilį, — atsakė neatsigręždamas 
Sivernas. 

— Į Bevaną? Ten, kur badu mirė jūsų giminės? 

Sivernas greitai pažvelgė į ją ir nutupdė paukštį ant 
karties. 

— Į tą pačią. 

— O kada jis grįš? 

Sivernas truktelėjo pečiais ir nuėjo šalin. 

Lijana pakėlė sijoną ir jį pasivijo. 

— Nė iš šio, nė iš to ėmė ir išjojo? Niekam nieko nesa- 
kė? Net nesakė, kada ketina grįžti. Bet man reikia leidimo 
nuleisti iš griovio vandenį. 

Sivernas sustojo, atsigręžė ir pažvelgė į ją. 

— Nusausinti griovį. Tu iš proto išsikraustei, moterie? 
Hovardai paprasčiausiai gali... 

— Jie ir dabar jame nepaskęs, — piktai tarė Lijana. — 
Kada grįš mano vyras? 

Siverno veide dingo rūstybė, o akys išdykėliškai blyks- 
telėjo. 

— Mano brolis išjojo dar prieš aušrą, tik pasakė, kad 
keliauja į Bevano pilį. Galbūt jis dėl to ir išvyko, kad jūs pa- 
prašėte jo nuleisti iš griovio vandenį. 

Lijana neištarė nė žodžio. 

— O gal nedrįsote? — nusišypsojo Sivernas. 

Moteris paraudo — vidurinysis Peregrinas įspėjo tei- 
singai. 

— Aš jums negaliu duoti tokio leidimo, nes Roganas 
grįš 1r pamatys, jog griovys tuščias, — tarė Sivernas ir nuėjo 
savo reikalais. 0 

Lijana žiūrėjo jam įkandin. Rogano išvykimas ją sutrik- 
dė, bet, galimas daiktas, be jo bus paprasčiau sutvarkyti pilį 
ir kaimą. Su Sivernu lengviau bendrauti — tai aišku. O jauną 
vyrą įkalbinti nesunku. Lijana savo laiku rado puikų būdą pa- 
siekti iš grafo Nevilo ko tik nori: kelias į vyro širdį eina per jo 
skrandį. 

Ji nusiuntė Džois atnešti savo neįkainojamą kulinari- 
jos knygą, pataisė galvos raištį ir nuėjo virtuvės link. 


Gulti Lijana ėjo vėlų vakarą. Ji labai pavargo, bet jautė- 
si laiminga — leidimas rausti nutekamąjį griovį buvo gautas. 

Tam prireikė visos dienos. Lijana privertė išvalyti ir vir- 
tuvę, ir tarnų kambarius, o po to surengė Sivernui, riteriams 
ir tarnams tikrai karališką puotą. Padavė keptą jautieną — 
rožinę ir sultingą, kastruotų gaidžių apelsinų padaže, triušių 
su svogūnais ir razinomis, špinatą, vaisinio pyrago su sūriu, 
kiaušinių garstyčių padaže, marinuotų kriaušių, mėsos pyra- 
gų ir obuolių putėsių. 

Kai Sivernas ir kiti vyrai pagaliau pasisotino, Lijana ži- 

nojo, kad gali iš jų gauti viską, ko nori. Glostydamas prikimš- 
tą pilvą, Sivernas ne tiktai leido išvalyti griovį, bet ir pasiūlė 
savo pagalbą. Lijana nusišypsojo ir pasakė, kad susidoros pa- 
ti, o vietoj dovanos dieveriui įteikė lėkštę pieniško želė. 

“Ak, jeigu taip paprastai būtų galima užkariauti Roga- 
ną“, — krimtosi Lijana, nuvargusi grimzdama į pūkinius pa- 
talus. Ji stengėsi negalvoti apie tai, ką Bevano pilyje veikia 
vyras. O gal jis ten kitos moters glėbyje? 


Tuo laiku Roganas, nebodamas purvo ir netvarkos, sė- 
dėjo prie židinio Bevano pilyje. Jis žiūrėjo tik į gražią valstie- 
tę merginą, stovinčią prieš jį. 

Rytą, palikęs Morių pilį, jis ir pats nežinojo, kodėl taip 
padarė. Prieš aušrą Roganas nubudo ir iš karto ėmė galvoti 
apie šviesiaplaukę velnienę, kurią pasiėmė sau į žmonas. Iš 
seno migio ant jo odos labai noriai kraustėsi blusos, Roganas 
išsiblaškęs kasėsi ir galvojo, kad nuo mergužėlės reikia laiky- 
tis kuo toliau. 

Jis įsakė riteriams ruoštis į kelią, paliko pilį ir nujojo į 
kaimą Ketvirtadieninės. Bet Ketvirtadieninė verkė, rėkė ir 
maldavo ją palikti ramybėje — antraip ledi Ugnis ją būtinai 
užmuš. Roganas spjovė ir pasuko pas kitą, bet Sekmadieninė 
ir Antradieninė taip pat atsisakė. Taigi į Bevano pilį lordas 
Peregrinas nuvyko vienas. 

Pilis stovėjo ant aukštos, stačios kalvos. Dar neužko- 
pęs į viršų, Roganas užjojo į kaimą ir sučiupo pirmą pasitai- 
kiusią dailią mergužėlę — paprasčiausiai paėmė ir permetė 
per balną. Ir štai mergina, drebėdama iš baimės, stovėjo prie- 
šais jį. 

— Liaukis drebėjusi, — subliovė ant jos riteris. Mergi- 
na pasirodė jaunesnė, negu jis manė. Ji ėmė virpėti dar 1a- 
biau, ir Roganas įsiuto. 

— Eikš čia ir pabučiuok mane, — įsakė jis. 

Merginos veidu pasipylė ašaros, bet ji droviai prisiarti- 
no ir greitai pakštelėjo Roganui į skruostą. Jis griebė ją už 

riebaluotų plaukų, prisispaudė lūpomis prie jos burnos ir pa- 
bučiavo. Mergina gailiai klyktelėjo. Tada Roganas sviedė ją į 
šalį ir ji'parkrito ant grindų. 

— Nekelkite man skausmo, milorde, — ėmė verkti mer- 
gina. — Aš padarysiu viską, ką jūs panorėsite, bet tiktai ne- 
kankinkite manęs. 

Roganas pajuto, kad jam noras praėjo. Pernelyg arti- 
mas buvo prisiminimas apie kitą moterį, kuri nedvokė rieba- 
lais ir mėšlu, kuri noriai ėjo į jo glėbį. 

— Nešdinkis, — tyliai tarė jis. — Šalin iš čia, kol aš 
neapsigalvojau! 

Mergina sustingo iš siaubo. Tiktai riteriui nusisukus, ji 
galvotrūkčiais puolė iš kambario. 

Roganas priėjo prie statinės, stovinčios prie sienos, ir į 
purviną medinį puodelį įsileido tamsaus, kartaus alaus. Ant 
grindų knarkė riteris. Peregrinas spyrė jam koja: 

— Pabusk! Eik ieškoti lošimo kauliukų. Kitaip aš 
šiąnakt neužmigsiu! 


9 skyrius 


Lijana pasitrynė skaudančią nugarą. Rogano nebuvo dvi 
savaites, ir per tą laiką pilyje ir kaime įvyko tikras stebuklas. 
Iš pradžių valstiečiai bijojo jai paklusti, baugindamiesi lordo 
Rogano įniršio, bet paskui drąsiausieji įvykdė ponios nurody- 
mus, ir nieko blogo jiems neatsitiko. 

Lijana sutvarkė valstiečių lūšnas, nupirko pavaldiniams 
naujų rūbų, išpjovė dalį galvijų ir pamaitino alkanus. Baigian- 
tis dviem savaitėms, valstiečiai žiūrėjo į ją kaip į Dievo angelą. 

Tvarkingi kaimas ir pilis Lijanai suteikė didžiulio pasi- 
tenkinimo. Trikdė tiktai vienas dalykas — begalės visur bė- 
grynas sutapimas, bet kartą jai pasitaikė mažas aštuonerių me- 
tų berniukas, dirstelėjęs į ją kietu Rogano žvilgsniu. Čia Lija- 
na neištvėrė ir paklausė, kas berniuko tėvas. 

Valstiečiai apmirė vietoje ir nudelbė žvilgsnius. Lijana 
pakartojo klausimą ir laukė atsakymo. Galų gale į priekį iš- 
ėjo jauna moteris. Lijana ją pažino — ji pasirodė besanti vie- 
na iš Dienų, lordo Rogano meilužė. 

— Berniuko tėvas — mūsų šeimininkas, — iššaukian- 
čiai tarė moteris. 

Valstiečiai įtraukė galvas-į pečius, laukdami žaibiškos 
bausmės. 

— Ir kiek kaime mano vyro vaikų? 

— Nagi tuzinas bus, — dar aukščiau užrietė smakrą mo- 
teris. — Neskaitant to, kuris mano įsčiose. 

Lijana neteko žado. Ji pati nežinojo, kas ją labiau pik- 
tino: vyro pasileidimas.ar tai, kad jis paliko savo paties vai- 
kus skursti. Lijana žinojo, kad valstiečiai žvelgia į ją išplėtę 
akis, laukdami tolimesnių veiksmų. Ji giliai atsiduso. 

— Surinkite visus lordo Rogano vaikus ir atsiųskite juos 
į pilį. Nuo dabar jais rūpinsiuosi aš. 

— Ir motinas taip pat? — paklausė iškilmingu balsu sa- 
vaitės Diena. 

Lijana metė į akiplėšą deginantį žvilgsnį. 

— Arba jūs pasiliekate vaikus sau, arba patikite juos 
mano globai. Bet motinos man nereikalingos. 

— Klausau, miledi, — klusniai nuleido galvą moteris. 

Lijana išgirdo, kaip valstiečiai ėmė palankiai kuždėtis. 

Iš kaimo į pilį ji grįžo vėlai vakare, ir labiau už viską jai 
norėjosi gulti į lovą su Roganu. Kaip paprastai, ji ėmė svajo- 
ti, kokio apdovanojimo pareikalaus iš vyro, kai jis visą dieną 
bus jos vergas. Galbūt kur nors prie upelio, toliau nuo žmo- 
nių, surengs pusryčius. Arba tiesiog privers vyrą su ja kalbė- 
tis. Bus tikras įvykis, jeigu Roganas greta jos praleis net ir ne 
dieną, o kur nors, be lovos, nors valandą. Iš visa ko spėjant, 
vyras įtraukė žmoną į tą pačią kategoriją, kuriai priklausė sa- 
vaitės Dienos. Josnuomone, ji tiktai tiko guoliui. 

Arklio kanopos nukaukšėjo mediniu pakeliamojo tilto 
grindiniu virš nusausinto griovio. Užpakalyje jojo tylintys 
apsaugos riteriai. 

Pilyje dabar buvo kur kas švariau, ir Lijana užlipo laip- 
tais į bokštą, nerizikuodama paslysti ant atliekų. 

Ji nuvijo šalin Džois, kuriai per dieną susikaupė daugy- 
bė klausimų ir skundų. Norėjosi greičiau atsidurti savo mie- 
gamajame, bet Lijana užkopė į viršutinį aukštą. Kelis kartus 
ji ėjo pas Ledi, tą pačią moterį, kuri jai atvėrė akis ir pasakė, 
kad vyrų nedomina drovios, paklusnios moterys, tačiau kiek- 
vieną kartą jos kambario durys būdavo uždarytos. 

Dabar viršuje taip pat buvo švaru; kai kuriuose kamba- 
riuose apsigyveno tarnaitės, kiti liko tušti svečiams. Ledi kam- 
bariai buvo pačiame koridoriaus gale. Šiandien durys paga- 
liau buvo atidarytos. Lijana įėjo ir išvydo, jog moteris, kaip ir 
anksčiau, sėdi, apšviesta saulės, su rankdarbiu. Tiktai šį kar- 
tą ji siuvinėjo gobeleną. 

— Labas vakaras, mieloji, — nusišypsojo dama. — Įei- 
kite, uždarykite paskui save duris. Čia siaubingi skersvėjai. 

Lijana taip ir padarė. 

— Buvau užėjusi pas jus ir anksčiau, bet čia buvo užda- 
ryta. Roganas išvyko į Bevano pilį. 

Vėl ją apėmė jausmas, kad ji su šia moterimi pažįstama 
jau daug daug metų. 

Dama skaičiavo raudono šilko gijas. 

— Taip, Žinau, kad jūs su juo SMS ČNoLe Jis bus visą 
dieną jūsų vergas, taip? 

Lijana nusišypsojo, priėjo prie moters ir pažvelgė jai 
pro petį į rėmą su aptemptu gobelenu. Jame buvo išsiuvinėta 
liekna šviesiaplaukė mergina, padėjusi ranką ant vienaragio 
galvos. 

— Galbūt, tai jūs, — nusišypsojusi tarė Ledi. — Kaip 
jūs ketinate praleisti su Roganu dieną? 

Lijana svajingai nusišypsojo. 

— Galimas daiktas, paprasčiausiai pasivaikščiosime miš- 
ke. Visą dieną dviese. Be brolių, be ūkio ruošos, be riterių. 
Tiktai jis ir aš. Aš noriu... kad jis būtų užimtas vien manimi. 

Ledi nieko neatsakė, šypsena iš jos veido dingo. 

— Jums mano norai nepatinka? — sunerimo Lijana. 

— Tai ne mano reikalas, — švelniai tarė moteris. — Jeigu 
aš neklystu, Roganas ir Žana dažnai eidavo vaikščioti dviese. 

— Žana? 

— Taip, Žana Hovard. 

— Ji iš tų pačių Hovardų, kurie yra mirtini Peregrinų 
priešai? — apstulbo Lijana. — Aš tik ir girdžiu nuo pat pir- 
mos savo vestuvių dienos apie tai, kaip Hovardai pagrobė Pe- 
regrinų žemes, kaip žudė Peregrinus, kaip marino juos badu. 
Nejaugi Roganas draugavo su mergina iš Hovardų šeimos? 

— Roganas buvo vedęs Žaną, kai j ji priklausė Hovardų 
giminei. 

Lijana atsisėdo ant kėdės prie lango. Besileidžianti sau- 
lė šildė jai nugarą. 

— Papasakokite man viską, — sukuždėjo ji. 

— Roganas vedė Žaną Rendel, kai jam buvo šešiolika, 
O jai penkiolika. Jo tėvai ir brolis Viljamas prieš metus mirė 
Bevano pilyje iš bado. Trys vyresnieji broliai, užsiėmę kovo- 
mis, vestuvėms neturėjo laiko. Jie nusprendė, kad vesti turė- 
tų Roganas. Jiems buvo reikalingas kraitis, nauji Peregrinai, 
kurie galėtų tęsti karą. Roganas nė už ką nenorėjo vesti, bet 
broliai jį įtikino. 

Ledi pažvelgė į Lijaną. 

— Visą gyvenimą Roganas matė tik skausmą ir kančias. 
Jo kūnas nusėtas randais, bet ne visi jie gauti mūšyje. Broliai 
ir tėvas taip pat kiek pajėgdami prisidėjo. 

— Vadinasi, štai kaip jie "įtikino" Roganą vesti? — ty- 
liai paklausė Lijana. 

— Taip. Bet po to, kai jis išvydo nuotaką, užsispyrimui 
atėjo galas. Ji buvo labai graži, tyli, švelniabalsė. Merginos 
tėvai mirė, kai ji buvo dar kūdikis, ir ją vienuolyne auklėjo 
vienuolės. O jos globėju tapo pats karalius. Tikriausiai mer- 
ginai buvo ne taip lengva iš vienuolyno gyvenimo įprasti prie 
Peregrino Žmonos vaidmens. 

Ledi pažvelgė į Lijaną, bet ši tylėjo. Rytą ji sužinojo, 

kad jos vyras turi gerą tuziną nesantuokinių vaikų, o vakare 
išaiškėjo, jog jis spėjo būti ir vedęs. 

— Man rodos, kad Roganas įsimylėjo Žaną ne juokais, — 
tęsė Ledi. — Jis savo gyvenime nebuvo susidūręs su švelnu- 
mu ir glamonėmis, ir nuotakos romumas jį stačiai pavergė. 
Atsimenu, kaip kartą jie grįžo dviese pasivaikščioję, ir abiejų 
plaukus puošė gėlės. 

Lijana nusisuko, kad Ledi nematytų jos kančios. Pasi- 
rodo, pirmajai Žmonai Roganas dovanojo gėles, tačiau net ne- 
gali prisiminti antrosios vardo. 

— Jie pragyveno kartu keturis mėnesius. Po to Žaną 
pagrobė Hovardai. Ji su Roganu vaikštinėjo dviese miške. 
Raulendas daug kartų minėjo broliui, kad šis nenutoltų be 
apsaugos nuo pilies, bet Roganas manė, kad juodu su Žana 
nemirtingi, jiems nieko negali atsitikti. Kiek žinau, jie plau- 
kiojo ežere, o po to atsigulė pailsėti, — ledi pažvelgė į išbalu- 
sį Lijanos veidą. — Čia juos ir užpuolė Oliverio Hovardo tar- 
nai. Roganas nesuspėjo išsitraukti kardo, bet vis tiek išmušė 
du priešus iš balno ir vieną suspėjo pasmaugti. Po to jį surišo. 
Bėda ta, jog neseniai vienas Peregrinas užmušė jaunesnįjį Oli- 
verio brolį, ir dabar jis buvo nepaprastai įsiutęs. Jo tarnai lai- 
kė Roganą už rankų, o pats Oliveris iššovė į belaisvį tris strė- 
les. Jis nenorėjo jo nužudyti, tik rodė savo taiklumą. Paskui 
jie metė Roganą numirti, o patys, pasičiupę Žaną, nujojo. 

Lijana Žiūrėjo į Ledi, įsivaizduodama šį siaubingą įvykį. 

— Ir kas atsitiko Roganui? — sukuždėjo:ji. 

— Jis, plūsdamas krauju, pats grįžo į pilį. Eiti reikėjo 
keturias mylias. Roganas nuėjo. O kitą dieną kartu su bro- 
liais išvyko į žygį prieš Hovardus. Jis šuoliavo lygiai su visais, 
kovėsi, o trečią dieną krito nuo žirgo, apimtas karštligės. Jis 
atgavo sąmonę tiktai po dviejų savaičių. Per tą laiką buvo nu- 
žudyti jo broliai Bezilas ir Džeimsas. 

— Taip, jis man sakė, jog pražudė savo brolius, — tyliai 
ištarė Lijana. 

— Roganas į savo nuodėmes visada žiūrėdavo labai rim- 

tai. Paskui jis, Raulendas ir jaunasis Sivernas daugiau kaip 
metus kariavo su Hovardais. Jiems nepakako jėgų ir ginklų, 
kad galėtų užpulti Hovardų tvirtovę — tai milžiniška, neįvei- 
kiama pilis. Dėl to teko tenkintis antpuoliais: jie padeginėjo 
priešų kaimus, nuodijo šulinius, grobė maisto atsargas. Me- 
tai buvo kruvini. O po to... — ledi nebaigė kalbėti. 

— Kas “po to"? — paklausė Lijana. 

— O poto pas Roganą grįžo Žana. 

Lijana laukė, bet dama daugiau nieko nekalbėjo. Jos 
adata mitriai slydo gobelenu. 

— Tai kas tada atsitiko, kai grįžo Žana? 

— Ji buvo septintą mėnesį nėščia. Kūdikio tėvas buvo 
Oliveris Hovardas, ir Žana visa širdimi spėjo pamilti savo pa- 
grobėją. Ji atvyko prašyti Rogano, kad jis jai leistų su juo iš- 
siskirti. 

— Vargšas vyras, — tarė Lijana. — Kaip ji taip galėjo 
su juo pasielgti? Ar negalėjo Oliveris Hovardas jos priversti? 

— Ne, niekas Žanos nevertė. Ji pamilo Oliverį, o jis 
pamilo ją. Oliveris griežčiausiai jai uždraudė lankyti Roganą 
— juk Hovardai norėjo apsieiti be skyrybų, o Žanos vyrą tie- 
siog užmušti. Manau, ji ne iki galo buvo atšalusi savo vyrui, ir 
jos atvykimas jam išgelbėjo gyvybę. Pasimatęs su Žana, Ro- 
ganas nuėjo į pilį, ir ištisus metus, kol buvo nagrinėjama sky- 
rybų byla, Peregrinai ir Hovardai vieni su kitais nekariavo. 

Lijana atsistojo ir nuėjo į tolimiausią kambario kampą. 
Ji ilgai tylėjo, o po to atsisuko ir pažvelgė į Ledi. 

— Tikriausiai Roganas su Žana dažnai vaikštinėdavo miš- 
ke dviese. Vadinasi, aš sugalvosiu ką nors kitą — pavyzdžiui, 
šventę. Mes šoksime. Aš pakviesiu dainininkų, akrobatų... 

— Ir viskas bus kaip jūsų vestuvėse, taip? 

Lijana prisiminė vestuvių puotą ir tai, E2B Roganas ne- 
kreipė į ją dėmesio. 

— Ne, aš noriu, kad jis būtų tiktai mano. Jis manimi 
domisi tiktai lovoje. O aš noriu jam tapti kuo nors daugiau 
kaip savaitės Diena. Aš noriu... 

— Ko jūs iš jo norite? 

— Aš noriu to, ką turėjo toji kekšė Žana Hovard ir ko 
ji neįvertino! — įnirtingai sušuko Lijana. — Aš noriu, kad 
Roganas mane mylėtų! 

— Nejaugi jūs manote, kad pasivaikščiojimais miške už- 
kariausite jo meilę? — nusišaipė Ledi. 

Lijana pasijuto labai pavargusi. Taip, ji svajojo apie vy- 
rą, kuris vaikščios su ja kartu, laikys ją už rankos. Bet negali- 
ma to tikėtis iš vyro, kuris, pervertas trijų strėlių, tris dienas 
po to laikėsi balne. Ji prisiminė Zarido žodžius, kad Roganas 
sėdi savo Niūriajame kambaryje. Ką gi, tai nenuostabu. Da- 
bar ir jo santykiai su Žmona taip pat visiškai suprantami. 

— Ką gi man daryti? — sukuždėjo ji. — Kaip jam įro- 
dyti, kad aš ne Žana Hovard? Kaip užkariauti jo meilę? 

Ji viltingai pažvelgė į Ledi. 

Tačiau moteris tik palingavo galvą. 

— Aš neturiu atsakymo. Galbūt jūs norite neįmanomo. 
Dauguma moterų pasitenkina tuo, kad vyras jų nemuša ir ne- 
laksto paskui sijonus. Roganas jums duos vaikų, o vaikai mo- 
teriai atneša didžiulę paguodą. 

Lijana prikando lūpas. 

— Kam man vaikai? Kad jie užaugtų ir eitų kariauti su 
Hovardais? O aš stovėsiu ir žiūrėsiu, kaip vyras postringauja 
apie žirgų kaukoles ir moko mano vaikus neapykantos? Ro- 
ganas siurbia iš mano dvarų, iš valstiečių, iš kiekvieno šalti- 
nio visus syvus, nes jam reikia ruoštis karui. Neapykanta jam 
yra svarbesnė už patį gyvenimą. Valstietės jam gimdo sūnus, 
ojis palieka berniukus mirti iš bado. Jeigu jis nors vienai die- 
nai pamirštų Hovardus, tai, kad jis Peregrinų šeimos vyriau- 
siasis! Jeigu jis pamatytų, kaip jo neapykanta žudo žmones! 
Gal nors tada... — Lijana nebaigė. Jos akys buvo plačiai at- 
vertos. 

— Kas tada? 

— Valstiečiai paprašė manęs leidimo švęsti Švento Eus- 
tachijaus dieną, — tyliai tarė Lijana. — Žinoma, leidau. Jei- 

gu Roganas pamatytų šiuos Žmones iš arti, su jais pakalbė- 
tų... pažiūrėtų į savo vaikus... 
“Ledi nusišypsojo. 

— Taip, jis retai būna toli nuo brolių. Abejoju, ar Roga- 
nas sutiks praleisti ištisą dieną kartu su jumis. Juk kartą jis jau 
liko vienas su Žmona, ir tai baigėsi dviejų brolių mirtimi. Ne- 
manykite, kad jums bus lengva jį priversti išpildyti jūsų norą. 

Ledi pažiūrėjo į duris ir įsiklausė. 

— Man atrodo, kad jūsų ieško tarnaitė. Jums laikas eiti. 

— Taip, — išsiblaškiusi linktelėjo Lijana, galvodama vi- 
sai ką kita. Ji pasuko prie durų, bet ant slenksčio atsigręžė ir 
palaukė: 

— Ar aš galiu dar pas jus ateiti? Jūsų durys dažnai už- 
darytos. 

Ledi nusišypsojo. 

— Aš čia būsiu kiekvieną kartą, kai tik reikės. 

Lijana taip pat nusišypsojo ir išėjo. Ji girdėjo, kaip spy- 
noje pasisuko raktas. Ji norėjo grįžti ir dar daug ko paklausti. 
Kažkodėl atsidūrusi šitame kambaryje, ji visiškai užmiršo, ką 
norėjo paklausti. Tačiau Lijana nesibeldė, o nulipo laiptais 
žemyn. Džois iš tikrųjų jos ieškojo. Pasirodo, grįžo lordas Ro- 
ganas. Kartu su juo atėjo minia valstiečių, stūmusių prieš sa- 
ve vežimą, kuriame gulėjo du negyvi kūnai — tėvo ir sūnaus. 

— Tai ir yra vagys, — neatgaudama kyapo pasakojo 
Džois. — Viskas, kaip jūs norėjote. Valstiečiai juos patys pa- 
korė. Riteriai kalba, jog jie taip padarė tyčia, kad lordas Ro- 
ganas neįsakytų nusikaltėlių kankinti. Dar riteriai sako, kad 
vagys buvo panašūs į Robiną Hudą ir dalijosi su valstiečiais 
pavogtu turtu, todėl visi valstiečiai juos dievino. Bet, nepai- 
sant to, valstiečiai vis tiek juos pakorė. Dėl jūsų, miledi. 

Lijana susiraukė — tokios garbės jai atrodė per daug. 
Ji pasitaisė suknelės klostes ir nulipo laiptais Žemyn sutikti 
vyro. Širdis daužėsi kaip pasiutusi. 

Lordas Peregrinas vis dar sėdėjo balne. Paskutiniai sau- 
lės spinduliai kaip ugnis liepsnojo jo plaukuose. Didžiulis ker- 

šas eržilas trypė kojomis, jausdamas šeimininko įniršį. Roga- 
nas niūriai apžvelgė atgimusią pilį. Jam nepatiko švara, ne- 
patiko, kad pasikeitė valstiečių išvaizda. 

Lijana pajuto, jog kaupiasi audra. Gražus Rogano vei- 
das buvo niūresnis už debesį. 

— Aš laimėjau ginčą! — tarė ji garsiai, kad vyras liau- 
tųsi apžiūrinėjęs valstiečius ir pažvelgtų į ją. Lijana stovėjo 
ant viršutinių laiptų pakopos, todėl jos balsas girdėjosi visa- 
me kieme. 

Užgniaužusi kvapą, ji žiūrėjo, kaip Roganas įtempė pava- 
džius ir atsisuko į ją. “Tu mane atsimeni, — geidulingai pagal- 
vojo ji. — Tu manęs trokšti.* Širdis ėmė spurdėti dar stipriau. 

Bet čia ji pažvelgė į vyro akis ir apmirė. Jis buvo įniršęs, 
neregėtai įsiutęs. Tikriausiai tokiomis akimis Roganas žiūrėjo 
į Hovardus. “ Aš tau ne pirmoji Žmona", — pamanė Lijana ir 
pakėlė galvą dar aukščiau, stengdamasi įveikti drebulį. Labiau 
už viską jai norėjosi pabėgti į miegamąjį ir pasislėpti po ant- 
klode — kad tik nejaustų ant savęs šio nuožmaus žvilgsnio. 

— Aš laimėjau! — sušuko ji. — Tu būsi mano vergas! 

Ištverti Rogano žvilgsnio daugiau nebuvo jėgų, todėl 
Lijana apsigręžė ir nuėjo į soliariumą. Galimas daiktas, ke- 
lios maldos minutės jai padės nusiraminti. 

Roganas palydėjo Žmoną žvilgsniu, paskui nulipo ant 
žemės ir padavė pavadžius rudaplaukiam arklininkui. Tarno 
veidas Peregrinui pasirodė keistai pažįstamas. 

— Vadinasi, būsi visą dieną moters vergas? — paklausė 
juokdamasis Sivernas. 

Roganas pervėrė jį žvilgsniu. 

— Tai tu leidai nusausinti griovį? O ką visa tai reiškia? — 
jis mostelėjo ranka, rodydamas pasikeitusį kiemą ir vežėčias 
su negyvais kūnais. — Visa tai tavo išmonė. Užteko tik man 
nusisukti... 

— Ne, tai ne aš, — geraširdiškai atsakė Sivernas. — Dėl 
to stengėsi tavo Žmona. Per šias savaites ji padarė daugiau, 
negu mes su tavimi... 


128 


Sivernas nebaigė kalbėti, nes Roganas nubloškė jį į šalį 
ir ėmė lipti laiptais. 

— Jūs daugiau mūsų nepersekiosite, milorde? — išdrį- 
so paklausti valstietis. 

Bet Sivernui jis buvo nė motais — jis taip pat supyko. 
Puolęs įkandin brolio, vidurinysis Peregrinas įbėgo į Riterių 
salę. Ten sėdėjo vienas Zaridas. 

— Kur jis? — šūktelėjo Sivernas. 

— Ten, — parodė Zaridas Niūriojo kambario duris. 
Kambarys tradiciškai priklausė Peregrinų giminės vyriausia- 
jam — iš pradžių jų tėvui, po to Raulendui, dabar Roganui. 
Ten įeiti pašaliniams buvo draudžiama. Kai šeimos vyresnysis 
nueina į Niūrųjį kambarį, tai jį trukdyti galima tik netikėtai 
užpuolus priešui. 

To nepaisydamas, Sivernas pasuko prie uždarų durų ir 
be mažiausio svyravimo jas atlapojo. | 

— Nešdinkis iš čia, po velnių! — suriaumojo Roganas, 
netikėdamas savo akimis. | 

— Negaliu klausyti, kaip Žmonės vadina mano brolį bai- 
liu ir melagiu! Jie ims kalbėti, kad tu neištesėjai žodžio. 

— Nesvarbu. Buvo daug liudytojų — aš, riteriai, net 
valstiečiai, — Sivernas suėmė save į rankas. — Kodėl tu ne- 
duodi jai to, ko ji nori? Ji pareikalaus, kad tu sudainuotum su 
ja duetą arba padovanotum jai gėlių. Vieną dieną pabūti mo- 
ters vergu — kas čia tokio baisaus? Ypač šios moters. Juk jai 
viso labo tereikia, kad būtų švarūs namai ir dar... tu. Vienas 
Viešpats žino, ką ji tavyje rado. Ji uždavė man ir Zaridui tūks- 
tančius klausimų, ir vis apie tave. 

— O jūs, žinoma, atrišote liežuvius. Jūs mėgstate ple- 
pėti su moterimis. O kai dėl tavęs ir tavo ištekėjusios herco- 
gienės... 

— Tik pabandyk pasakyti apie ją ką nors blogo, — grės- 
mingu balsu nutraukė Sivernas. — Taip, mes pasišnekam su 
Jolanta apie viską. Ji turi galvą ant pečių. Ir tavo Žmona, iš 

visa ko spėjant, taip pat. Ji buvo teisi, sakydama, jog valstiečiai 
patys išduos vagis. Du metus mes su tavim pėrėme ir baudėme 
valstiečius, o vagystės tęsėsi. O ji viso labo tik juos pamaitino, 
privertė išsiprausti, ir jie patys atšliaužė prie jos kojų. 

— Jie įpras ėsti mūsų karves, liausis dirbti ir galvos, 
kad mes juos turime aprūpinti viskuo, kas reikalinga. O kas 
toliau? Užsimanys šilkinių skarmalų? Vyniok juos į kailius, 
šerk fazanų liežuviais? 

— Aš nežinau, — sąžiningai atsakė Sivernas, — bet mo- 
teris iš tavęs išlošė garbingai. 

— Ji tokia pat, kaip valstiečiai. Jeigu aš jai šiandien duo- 
siu tai, ko ji nori, iš kur man žinoti, ko ji pareikalaus rytoj. 
Galbūt ji sugalvos valdyti visą turtą? Galbūt patikėti jai va- 
dovauti teismui? Apmokyti mano karius? 

Sivernas smalsiai žiūrėjo į brolį. 

— Kodėl tu jos bijai? 

— Bijau! Bet juk aš galiu ją perlaužti per pusę plikom 
rankom. Jeigu užsimanysiu, įkišiu ją į pogrindį. Galiu ją pa- 
siųsti kartu su tarnaitėm į Bevaną ir ji niekada čia daugiau 
nebepasirodys. 

Roganas sunkiai sudribo ant kėdės. 

Sivernas apstulbęs žiūrėjo į brolį. Didelis, stiprus, ne- 
nugalimas vyras, nė karto gyvenime nesudrebėjęs kautynėse, 
dabar jis buvo panašus į išsigandusį kūdikį. Šis vaizdas Siver- 
nui visai nepatiko. Roganas visada buvo toks pasitikintis sa- 
vimi, visada tvirtai Žinojo, kaip reikia elgtis. Jis nesvyruoda- 
mas priimdavo sprendimus ir niekada nesukdavo iš kelio, ku- 
rį pasirinkdavo. Roganui net niekada neteko sukti galvos — 
jis tiesiog žinojo, kaip reikia elgtis. 

Sivernas žengė prie durų. 

— Aš sugalvosiu paaiškinimą riteriams. Žinoma, Pereg- 
rinas nebus moters vergas. Kas per kvaila idėja! 

— Ne, palauk, — sustabdė jį Roganas, nepakeldamas 
akių. — Aš buvau kvailys, kad su ja įsivėliau į lažybas. Neti- 
kėjau, kad ji iš tiesų gali surasti vagis. Eik jos ir paklausk, 

kokio ji už tai nori atlygio. Galbūt iš tiesų tik poros naujų 
suknelių. Gaila pinigų, bet nieko nepadarysi. 

Kai Sivernas neatsakė, Roganas pakėlė akis. 

— Kas atsitiko? Tu ką, negirdėjai? Žingsniuok pas ją. 

Sivernas pajuto, jog rausta. 

— O kas bus, jeigu ji panorės iš tavęs ko nors... labai 
asmeniško. Jeigu visai dienai gautų mane vergu Ijo, ji grei- 
čiausiai mane pririštų prie lovos... — Sivernas sumikčiojo, pa- 
matęs, kaip prašviesėjo Rogano veidas. — Iš kur man žinoti, 
ko užsimanys tavo žrhona? Galbūt ji pareikalaus, kad tu pri- 
sirištum asilo uodegą ir plautum grindis. Ši moteris daugiau 
klauso, negu kalba, jos nesuprasi. Tikriausiai ji Žino apie mus 
daugiau, negu mes apie ją. 

— Prakeikta šnipė, — burbtelėjo Roganas. 

Sivernas skėstelėjo rankomis. 

— Šnipė ar ne, bet mūsų namai ėmė kvepėti daug ska- 
niau. Eik pats ir išsiaiškink, ko ši moteris nori. Man atrodo, ji 
gana paprasta. 

Sivernas išėjo ir uždarė paskui save duris. 

Po kelių minučių Roganas užlipo laiptais į soliariumą. 
Paskutiniais metais jis čia užlipdavo tiktai tam, kad pasiimtų 
medžioklei sakalą. Tačiau paukščiai kažkur dingo, o sienos 
blizgėjo nauja balta spalva. Ant jų puikavosi trys dideli gobe- 
lenai, ir pirmiausia Roganas pagalvojo, kad šiuos skudurus 
galima už gerus pinigus parduoti. Iš kažkur atsirado kėdės, 
stalai, krėslai ir visame kambaryje buvo išdėlioti rankdarbiai. 

Tarnaitės, išvydusios šeimininką, liovėsi plepėti ir įsi- 
spoksojo į jį taip, tarsi būtų iš pragaro atvykęs pats velnias. 
Žmona sėdėjo prie lango krėsle. Roganas susidūrė akimis su 
jos nerūpestingu žvilgsniu ir iš karto prisiminė jos kūną. 

— Šalin, — trumpai metė jis ir palaukė, kol išsigandu- 
sios moterys išlėks iš kambario. | 

Jie liko dviese, bet riteris nežengė pirmyn nė žingsnio. 
Jam atrodė, trisdešimties pėdų nuotolis buvo pats idealiau- 
sias nuotolis. 

— Ko tu iš manęs nori? — paklausė jis, grėsmingai su- 
raukęs antakius. — Aš neleisiu daryti iš savęs kvailio savo 
žmonių akyse. Grindų aš neplausiu ir asilo uodegos taip pat 
neužsidėsiu. 

Lijana sužiuro į jį nieko nesuprasdama, paskui nusi- 
Šypsojo. 

— Man neteikia nė mažiausio malonumo kitų žmonių 
patyčios. 

Ji lėtai atsistojo, nusiėmė galvos apdangalą, ir ilgi švie- 
sūs plaukai nuslydo ant pečių ir nugaros. Paskui iš lėto ji link- 
telėjo galvą. 

— Tu tikriausiai pavargai po kelionės. Atsisėsk greta 
manęs, aš paruošiau vyno ir saldumynų. 

Roganas nesijudino iš vietos, žvelgdamas į žmoną vie- 
nodai rūsčiai. i 

— Tai ką, bandai mane suvilioti? 

Lijana pavargusi skėstelėjo rankomis. 

— Žinoma, bandysiu! O kas čia blogo? Tu mano vyras, 
aš tavęs nemačiau dvi savaites. Eikš čia, papasakok man, kaip 
praleidai šį laiką. O aš tau papasakosiu, ką mes suradome grio- 
viuose, — ji paėmė nuo stalo sidabrinę taurę, įpylė vyno ir 
ištiesė vyrui. — Pabandyk. Vynas ispaniškas. 

Roganas paėmė taurę ir išgėrė, kaip ir anksčiau žvelg- 
damas jai į akis. Paskui nustebęs įsispoksojo į taurę — vynas 
buvo nuostabus. 

Lijana nusijuokė. 

— Aš atsivežiau receptų ir išmokiau virėjus gaminti vy- 
ną, — paskui ji padėjo ranką vyrui ant peties ir švelniai pri- 
sitraukė prie savęs. — Ak, Roganai, man taip reikalinga tavo 
pagalba. Tavo Žmonės siaubingai užsispyrę, su jais kalbėtis — 
tai tas pats, kas aiškintis su akmenimis. Imk, paragauk. Tai 
marinuotos slyvos. Duona tau taip pat patiks, joje nėra smė- 
lio ir purvo. 

Nespėjo Roganas atsitokėti, kai jau sėdėjo ant kilimo, 
patogiai įsitaisęs, valgė nuostabius valgius ir klausėsi visokių 

niekų apie kambarių tvarkymą ir griovių valymą. O juk jam 
derėjo būti kieme ir užsiimti kovinėmis pratybomis. 

— Kiek monetų, sakai? — paklausė jis. 

— Mes grioviuose radome šešias auksines monetas, dvi- 
dešimt sidabrinių ir daugiau kaip šimtą varinių. Be to, aštuo- 
nis lavonus, kuriuos krikščioniškai palaidojome, — Lijana per- 
sižegnojo. — Tau taip nepatogu. Ištiesk kojas, padėk galvą 
man ant kelių. | 

Roganas žinojo, kad jam laikas eiti, o jis taip ir nepa- 
klausė apie atlygį. Bet vynas jį atpalaidavo, užplūdo nuovar- 
gis. Roganas ištiesė kojas, padėjo galvą ant jos minkštų kelių. 
Buvo malonu jausti suknelės šilką, o Lijana tuo metu ėmė glos- 
tyti jo smilkinius ir plonais, švelniais pirštais kedenti jo plau- 
kus. Jis užsimerkė ir ji tyliai ėmė niūniuoti. 

Lijana žiūrėjo į miegantį gražuolį ir galvojo, kad norė- 
tų šį akimirksnį sustabdyti amžinai. Miegodamas Roganas at- 
rodė gerokai jaunesnis, raukšlės nevagojo jo veido, rūpesčiai 
neslėgė jo plačių pečių. | 

Jis nerūpestingai miegojo beveik valandą. Paskui į kam- 
barį įgriuvo apsikaustęs sunkiais šarvais Sivernas. 

Nuo geležies žŽvangėjimo Roganas iš karto išsitiesė. 

— Kas atsitiko? — Žaibiškai pasikeitęs paklausė jis. 

Sivernas žiūrėjo į brolį, nuotaką ir nieko nesuprato. Nie- 
kada dar Roganas nepraleido tiek laiko moters draugijoje vi- 
dury baltos dienos. O kad dar gulėtų padėjęs galvą ant mo- 
ters kelių... Iš kur šiurkštus ir rūstus Roganas turi tiek švel- 
numo? Sivernas paniuro. Iki šiol jis palaikė Lijaną, — stačiai 
dėl to, kad jam patiko prieštarauti vyresniajam broliui. Bet 
Rogano pasikeitimas jam visai nepatiko. Negalima leisti, kad 
dėl moters brolis pamirštų savo pareigą. Tiktai prieš valandą 
jis po dviejų savaičių išsiskyrimo nenorėjo savo Žmonos ma- 
tyti. Siverną toks baikštumas pradžiugino, bet, galimas daik- 
tas, Roganas pirma jo pajuto, kad ši moteris pavojinga. O gal 
staiga ji netikėtai ims ir privers jį užmiršti garbę, savo atsa- 
komybę? Gali bičiuliautis su savo valstiečiais, svarbiausia, kad 
nesugalvotų taikyti Roganą su Hovardais. 

Ne, Sivernas nenorėjo, kad jo brolis pasikeistų. Negali- 
ma leisti, kad Roganas būtų nuolaidesnis. Vienas dalykas — 
Žaisti su moterimi vaikiškus žaidimus, ir visai kitas — apleisti 
savo pareigas ir vidury baltos dienos voliotis ant jos kelių. 

— Nežinojau, kad šiandien poilsiui skirtas Dievo sek- 
madienis, — sarkastiškai tarė Sivernas. — Labai atsiprašau. 
Tegul riteriai treniruojasi be manęs, 0 aš eisiu teisti valstie- 
čių. Matau, kad tu labai užsiėmęs. 

— Eik ir užsiimk pratybomis! — riktelėjo ant jo Roga- 
nas. — Aš pasirūpinsiu teismu. Ir jeigu tu nenori, kad tave 
priversčiau suėsti savo paties liežuvį, laikyk jį už dantų! 

Sivernas su šypsena patenkintas nusisuko. Štai čia pa- 
našu į Roganą. Jis amžinai niurzgė ir atsikirtinėjo, elgėsi su 
jaunesniuoju broliu lyg su kūdikiu. Taip, moteris gali išvalyti 
ir išplauti pilį, bet Rogano ji nepakeis. Kad tik taip nebūtų! 
Niekas ir niekada pasaulyje Rogano negali pakeisti. 

Lijana norėjo sviesti į Siverną sunkų daiktą. Ji iš karto 
suprato, ko vyro brolis trokšta, — ant žmonos kelių miegan- 
tis Roganas įvarė viduriniajam Peregrinui siaubo. Visi aplin- 
kui tik ir bandė neleisti Roganui suminkštėti. Lijana padėjo 
vyrui ant peties ranką. 

— Galbūt aš galėsiu būti naudinga teisme? Aš dažnai 
padėdavau tėvui. 

Ir iš tikrųjų po motinos mirties ji pati sprendė visus teis- 
minius ginčus, kadangi grafui Nevilui užsiiminėti tokiais 
menkniekiais neužtekdavo laiko. 

Roganas pašoko ant kojų ir ant jos užriko: 

— Tu eini pernelyg toli, moterie. Teismą vykdau aš! Nie- 
kas, išskyrus mane, nedrįsta nagrinėti valstiečių bylų. 

Lijana taip pat atsistojo. 

— Ir aš matau, kad tu neblogai susidoroji su šiuo dar- 
bu, — pašaipiai tarė ji. — Štai kodėl tavo valstiečiai dvesia iš 
bado, o jų trobų stogai jiems griūva ant galvų. Kaip tu elgiesi, 
jeigu pas tave ateina du susiginčiję žmonės? Kari juos abu, 
taip? Juk tu supratimo neturi, kas yra teisingumas. Tu moki 
tiktai bausti. 

Žvelgdama į nuožmų vyro veidą, Lijana pamanė, jog da- 
bar jis pridės prie ilgo savo aukų sąrašo dar vieną. Ji norėjo 
trauktis, bet didžiule valios jėga prisivertė ištverti jo žvilgsnį. 

Rogano veido išraiška nepastebimai pasikeitė. 

— O kaip tu pasielgtum su žmogumi, pavogusiu sveti- 
mą karvę? Priverstum vagį ir šeimininką kartu išsimaudyti? 
Nuteistum kaltąjį, kad jis dukart per dieną valytųsi panages? 

— Žinoma, ne. Aš... — pradėjo Lijana, bet staiga su- 
prato, kad jis erzina ją, ir jos akys blykstelėjo. — Už bausmę 
priversčiau kaltininką praleisti tavo draugijoje visą dieną, kad 
jis galėtų pasigrožėti tavo nuostabiu charakteriu ir įkvėptų 
tavo neprausto kūno kvapo. 

— Štai kaip? — tyliai paklausė Roganas ir žengė prie 
jos. — Man rodos, mano neprausto kūno kvapas tavęs ne- 
gąsdina. 

Jis prisitraukė Žmoną prie savęs, ir Lijana iš karto ištir- 
po. Ne, jos nebaugino nuo jo sklindantis dvokas, jo bjaurus 
būdas ir nuožmūs žvilgsniai taip pat. Roganas ją pabučiavo 
— iš pradžių atsargiai, paskui aistringai, prisispaudęs prie sa- 
vęs jos kūną. 

Atsiplėšęs nuo Lijanos lūpų, jis paklausė: 

— Ką turi daryti tavo vergas? Galbūt praleisime visą 
dieną guolyje? Įsivaizduoji — tu atsistosi prie manęs nuogu- 
tėlė, kaip motina pagimdė, su riterio šalmu ir įsakinėsi man 
daryti įvairius dalykus. 

Lijanos akys išsiplėtė. “Kokia įdomi mintis", — pama- 
nė ji ir vos per plauką nesutiko, bet aistros protrūkį įveikė. 

— Aš noriu, kad tu apsirengtum valstietiškais drabu- 
žiais ir kartu su manim vyktum į kaimo šventę. 

Roganas sumirksėjo, paskui pastūmė Žmoną taip, jog ji 
sudribo ant sofos. 

— Nė už ką pasaulyje! — suklykė jis. — Tu nori mano 
mirties. Tu iš tikrųjų šnipė. Tai Hovardai... 

— Eik tu po velnių su savo Hovardais! — ėmė rėkti Li- 
jana. — Spjaunu aš ant jų. Aš tik viso labo noriu, kad tu pra- 

leistum su manimi dieną. Tik su manimi viena. Kad aplinkui 
netrepsėtų asmens sargybiniai, kad brolis nesityčiotų iš tavęs 
už tai, kad tu praleidai kartu su žmona valandą. Aš noriu pra- 
leisti greta tavęs visą dieną, bet apsirengusi. Čia, pilyje, tai 
neįmanoma — mūsų nepaliks ramybėje. Dėl to tavęs prašau 
vieną dieną liautis buvus lordu ir pavirsti valstiečiu. Mes vyk- 
sime į šventę, — Lijana pritildė balsą ir padėjo jam ant pečių 
rankas. — Prašau. Jie tokie paprasti Žmonės, ir jų džiaugsmai 
irgi paprasti. Mes visą dieną šoksim, gersim, vaišinsimės. Man 
rodos, valstiečiai ketina surengti spektaklį. Nejaugi tu negali 
man skirti vienos dienos? 

Roganas neišsidavė, kad pasiūlymas jį sudomino. Visa 
nerūpestingai linksmai praleista diena... 

— Aš negaliu vaikščioti tarp valstiečių be ginklo, — ta- 
rė jis. | 

— Jie tavęs nepažins. Vos ne pusė vyrų kaime — nesan- 
tuokiniai tavo tėvo vaikai, o berniūkščiai — tavo vaikai, — 
bjaurėdamasi užbaigė ji. 

Roganą nemaloniai apstulbino šie įžūlūs žodžiai. Vis 
dėlto reikėjo mergiotę iš karto po vestuvių užrakinti. 

— O tau atrodo, kad tavęs jie taip pat nepažins? 

— Aš užsidėsiu ant veido raištį. Arba dar kaip nors užsi- 
maskuosiu. Valstiečiai nė už ką nepatikės, kad šventėje daly- 
vauja jų ponas ir ponia. Tiktai vieną dieną, ką? — ji prislinko 
prie jo, ir jis pajuto iš jos suknelės sklindantį levandos kvapą. 

— Gerai, — tarė Roganas ir pats nustebo. 

Lijana puolė jam ant kaklo ir apibėrė bučiniais. Nepa- 
tenkinta išraiška pamažu išnyko nuo Peregrino veido. Greitu 
judesiu jis apkabino žmoną — ir ne geidulingai, o švelniai. Po 
to išsitiesė. 

— Man reikia eiti, — sumurmėjo jis ir pasitraukė at- 
bulas. — O tu pasilik čia ir nedrįsk kištis į mano teisminius 
reikalus. 

Lijana bandė vaizduoti įsižeidusią, bet jai nepavyko. 

— Gerai, nelįsiu. Aš gera ir paklusni Žmona, aš visur ir 

visada klausau vyro. Vienintelis dalykas, ko aš trokštu — pa- 
daryti tavo gyvenimą laimingą. 

Roganas nesuprato, ji rimtai kalba ar tyčiojasi. Reikia, 
oi kaip reikia ją deramai pamokyti. 

— Man reikia eiti, — pakartojo jis, bet Lijanai ištiesus 
į jį rankas, jis vėl susvyravo. Iš soliariumo riteris iššoko vos 
ne bėgte. “Tiek to, — manė jis, — eisiu su ja į kaimo šventę, 
O po to išsiųsiu į Bevano pilį. Ir būtinai susigrąžinsiu savaitės 
Dienas. Būtinai. Žmona visiškai prarado saiką, leidžia sau kiš- 
tis į vyrų reikalus.“ 

Čia jam toptelėjo į galvą dar viena mintis: reikia iš tie- 
sų pasiimti šiandien į miegamąjį šalmą. 


10 skyrius 


Ankstų rytą Lijana pažiūrėjo į miegantį vyrą ir nusišyp- 
sojo. Beje, džiaugtis nebuvo ko: praeitą naktį ji laukė vyro iki 
vėlumos, o jis vis neatėjo. Galų gale Lijana pasiėmė fakelą ir 
nudrožė į apačią jo ieškoti. 

Ilgai ieškoti neteko. Roganas sėdėjo Riterių salėje dvie- 
se su Sivernu. Abu suspėjo gerokai įkaušti. 

Peregrinas vidurinysis pakėlė galvą ir pažvelgė į Lijaną. 

— Anksčiau mes dažnai išgerdavome, — pasiskundė jis, 
nors ir pynėsi liežuvis. — Mes su broliu visą laiką praleisda- 
vome kartu, o dabar jis, matot, turi žmoną. 

— Jūs ir dabar pasigersite kartu, — rūsčiai tarė Lijana 
ir atsisuko į vyrą. — Nagi, remkis į mano petį ir einam į viršų. 

— Ateina žmonos, ir viskas keičiasi, — sumurmėjo Si- 
vernas. 

Lijana iš visų jėgų tempė vyrą laiptais į viršų. 

— Tavo broliui taip pat reikalinga žmona, — tarė ji. — 
Tada galbūt jis mus paliks ramybėje. 

— Jo Žmona bus turtinga, — tarė -Roganas, šiaip ne taip 
statydamas ant pakopų kojas. — Ji turės daug pinigų ir labai 
daug vešlių plaukų. 

Lijana nusišypsojo ir atidarė duris į miegamąjį. Roga- 
nas nusvirduliavo iki guolio, griuvo ir čia pat užmigo. Jokios 
meilės nakties nebuvo. Atsidususi Lijana prisispaudė prie jo 
neprausto kūno. Taip, jis teisus — jo kvapas visiškai jos ne- 
gąsdino. 

Ir štai ankstų rytą ji Žiūrėjo į miegantį vyrą ir nusišyp- 
sojo džiaugsmingai, iš anksto įsivaizdavusi, kokią nuostabią 
dieną praleis kartu. Nuo ryto iki vakaro vyras priklausys tik- 
tai jai. 

— Miledi! — įkišo galvą pro duris Džois. 

— Ko tau? — atsiliepė Lijana, ir Džois tyliai įėjo. 

Ji pažiūrėjo į miegantį Roganą ir paniuro. 

— Kaip, jūs dar nepasiruošę? Greitai visi pilyje pabus, 
ir jūs negalėsite nepastebėti išeiti. 

— Roganai, — sukuždėjo Lijana vyrui į ausį. — Mano 
meile, reikia keltis. Šiandien mūsų šventė. 

Jis palietė ranka jos skruostus. 

— A, tai tu, Ketvirtadienine, — sumykė jis. — Nagi, 
lipk ant viršaus. 

— Ketvirtadieninė? — aiktelėjo Lijana ir kirto jam į 
šonkaulius. — Nubusk, girtas galvijau! Aš tavo žmona, o ne 
kokia nors merga! 

Roganas užsidengė rankomis ausis ir sumirksėjo akimis. 

— Kodėl tu rėki? Kas nors atsitiko? 

— Tu ką tik mane pavadinai svetimu vardu. 

Išvydusi, kad Roganas žiūri į ją nieko nesuvokdamas, 
nesuprasdamas, kas čia baisaus, Lijana atsiduso. 

— Gerai, laikas keltis. Šiandien mes einam į šventę. 

— Kokią dar šventę? 

— Ak, jau tie vyrai, — sudejavo Lijana. — Tu juk prisi- 
žadėjai, kad eisi su manimi į kaimą. Atsimeni lažybas? Aš ga- 
vau valstietiškus rūbus. Kai tik atsidarys pilies vartai, iške- 
liausim ten. Mano tarnaitė užsidarys kambaryje visai dienai. 
Visiems pasakiau, kad iš tavęs pareikalavau, jog tu su mani- 
mi visą dieną praleistum guolyje. Niekas nesužinos, kad mes 
išėjom. 

Roganas atsisėdo. 

— Tu pernelyg daug sau leidi, — paniuro jis. — Mano 
riteriai turi visada Žinoti, kur aš esu. 

— Jeigu jie sužinos, tai būtinai vilksis paskui tave, ir 
tada valstiečiai viską supras. Tai ką, tu nebeketini tęsėti savo 
žodžio? 

Roganas pamanė, kad moterims nederėtų svarstyti gar- 
bės reikalų. Dėl garbės žodžio besinerianti iš kailio moteris 
panaši į skraidančią kaukolę. Kitaip sakant, nė vienų, nė kitų 
neturėtų būti — antraip ištuštės visos kiaulidės. 

Lijana palinko prie jo, apibėrusi savo žavingų plaukų 
lietumi. 

— Mes džiugiai praleisime visą dieną, — švelniai tarė 
ji. — Valgysim, gersim, šoksim. Mums niekas nerūpės, — ji, 
pagauta įkvėpimo, nusišypsojo, — ir galbūt tu iš valstiečių ką 
nors naujo sužinosi apie Hovardų užmačias. 

Roganas šia idėja susidomėjo. 

— Kur drabužiai? — paklausė jis. 

Po to, kai Roganas pasidavė, reikalai sparčiai pajudė- 
jo. Jie persirengė ir pakeitė savo išvaizdą. Dabar svarbiausia, 
kad Roganas neužmirštų susikūprinti, — valstiečiai. vaikščio- 
jo visai kitaip, negu valdingi lordai. 

Jie išėjo iš miegamojo ir nusileido prie vartų kaip tik 
tuo momentu, kai nuleido pakeliamąjį tiltą. Sargybiniai į juos 
net nedirstelėjo. Perėjęs tuščią griovį, Roganas sustojo. 

— O kur arkliai? 

— Valstiečiai nejodinėja raiti, jie vaikšto pėsčiomis. 

Roganas susiraukė ir liko stovėti vietoje. 

Lijana jau norėjo priminti, jog su Žana Hovard jis vaikš- 
tinėjo ne vieną kartą, bet susilaikė. 

— Na, einam, — kantriai tarė ji. — Reikia skubėti, nes 
pavėluosim į spektaklį. Jeigu nori, aš nupirksiu štai tą seną 
asilą. Manau, jis vertas kelių varinių monetų. 

— Nėra ko veltui švaistyti pinigų. Aš irgi moku vaikš- 
čioti pėsčias. | 

Iki kaimo buvo keturios mylios. Greta jų keliu ėjo dau- 

gybė Žmonių: prekiautojai, pakeleiviai, vietinių valstiečių gi- 
minės. Kai tolumoje pasirodė kaimas, Roganas po truputį at- 
sipalaidavo. Iš pradžių jis buvo įsitempęs ir įtariai žvilgčiojo į 
kiekvieną sutiktąjį. Bet valstiečiai linksminosi ir atrodė tokie 
nerūpestingi, kad riteris po truputį apsiramino. 

— Nagi, pažiūrėk, — parodė Lijana į pastatytas klajo- 
jančių pirklių palapines. — Imkim ir papusryčiaukim. 

— Reikėjo pavalgyti išeinant, — sausai tarė Roganas. 

Lijana susiraukė. Nejaugi jis ketino marinti ją badu, kad 
tik sutaupytų kelis variokus. Už kaimo ribų, tuščiame lauke 
buvo pastatytas palapinių miestelis. 

— Sutrypė visą arimą, — niršo Roganas. — Dabar čia 
niekas neaugs. 

Lijana sukando dantis ir pirmąkart suabejojo, ar jos su- 
manymas išmintingas. Jeigu Roganas visą dieną tiktai ir ieš- 
kos valstiečių prasikaltimų, kitą dieną kaimui bus riesta. 

— O štai ir spektaklis, — sušuko Lijana, parodžiusi di- 
delę medinę, lauko pakraštyje pastatytą sceną. — Kai kurie 
aktoriai atvyko net iš Londono. Visas kaimas repetavo visą 
savaitę. Einam greičiau, o tai mums nebeliks vietos. 

Ji paėmė Roganą už rankos ir nusitempė jį į priekį. Jie 
atsisėdo ant suolo pačiame centre. Greta įsitaisė moteris su 
supuvusių daržovių pintine — tam atvejui, jeigu pjesė jai ne- 
patiks. 

Lijana stuktelėjo Roganui alkūne į šoną ir parodė krepšį. 

— Mums taip pat vertėjo apie tai pagalvoti. 

— Bereikalingas produktų švaistymas , — burbtelėjo 
.Roganas ir Lijana vėl pasigailėjo savo sumanymo. 

Scena buvo uždengta purvina sulopyta paklode. Į prie- 
kį išėjo vyras Arlekino rūbais: viena kelnių klešnė buvo rau- 
dona, kita juoda; viena rankovė juoda, kita raudona. Tai buvo 
pranešėjas. Jis pasakė, jog pjesė vadinasi “Lordo Maitvana- 
gio sutramdymas". 

Kažkodėl išgirdę šiuos žodžius, visi žiūrovai ėmė raity- 
tis iš juoko. 

— Tikriausiai, komedija, — tarė Lijana ir, pažvelgusi į 
surūgusią Rogano fizionomiją, pridūrė: — Šiaip ar taip, aš 
tikiuosi, jog tai komedija. | 

Uždanga prasiskleidė, ir visi išvydo varganas dekoraci- 
jas. Užpakalyje kubilėliuose stovėjo skurdūs medeliai, o sce- 
nos centre šalia raudona spalva nudažytos šiaudų krūvos sė- 
dėjo luošas senis. Matyt, jis vaizdavo ugnį. Senis pamojavo 
lazda, prie kurios buvo pririštos trys Žiurkės. 

— Eik čionai, dukrele, vakarienė beveik gatava, — tarė 
aktorius. 

Iš dešinės pasirodė moteris. Tiksliau, išsigimęs vyras, 
persirengęs moterimi. Auditorija ėmė džiūgauti. “Moteris" 
laikė rankose storą šiaudinę lėlę, o kai pasilenkė padėti “kū- 
dikį"“ ant grindų, žiūrovai išvydo, kad “gražuolė" turi didžiu- 
les, vos ne iki žemės nukarusias krūtis. 

— Puikus valgis, tėveli, — tarė “moteris", pažvelgusi į 
Žiurkes ir pritūpė. 

Lijana nusišypsojo ir pažvelgė į Roganą. Jis beveik ne- 
žiūrėjo į sceną, o vis dairėsi į šalis, tarsi tikėdamasis išvysti 
greta pasislėpusius priešus. 

Už kulisų pasirodė dar vienas aktorius — aukštas vyras 
išdidžiai išpūsta krūtine ir aukštai pakelta galva. 

Jis buvo rudu kailiniu peruku, kartoninė nosis užlenkta 
panašiai kaip paukščio snapas. 

— Kas čia darosi? — subliuvo rudis. — Aš lordas Mait- 
vanagis, O jūs ryjate mano galvijus! 

— Bet, milorde, — ėmė verkšlenti “tėvas", — tai iš tie- 
sų tik Žiurkės. 

— Bet tai mano žiurkės, — išdidžiai tarė lordas Mait- 
vanagis. 

Lijanai pasidarė nemalonu. Ar tik valstiečiai nesugal- 
vojo pašiepti Rogano? 

Tuo metu lordas Maitvanagis čiupo senį už pakarpos ir 
įgrūdo jo fizionomiją į "ugnį". 

— Nereikia, milorde! — sušuko “gražuolė". Jos gaurai 

prasiskleidė, apnuogindami neįsivaizduojamo dydžio krūtis. 

— O ho ho! — nusikvatojo lordas Maitvanagis. — Eikš 
pas mane, gražuole. 

Po šių žodžių Žiūrovai plyšo juokais. 

“Dukrelė" atšlijo atbula, lordas Maitvanagis pajudėjo 
paskui ją. Šiaudinį “kūdikį jis nuspyrė koja tolyn į šalį. 

Lordas Maitvanagis atlapojo savo platų apsiaustą, ir visi 
išvydo, kad prie diržo jis prisirišęs geroką gniūžtę šiaudų, o 
po ja kabo du moliūgai. 

Lijana apmirė. 

— Einam iš čia, — tarė ji Roganui. Jai teko šiuos žo- 
džius beveik išrėkti, nes Žiūrovai labai garsiai džiūgavo. 

Bet dabar Roganas įsmeigęs akis žiūrėjo į sceną. Jis pa- 
ėmė Lijaną už peties ir pasodino į vietą. Teko žiūrėti toliau. 

Lordas Maitvanagis, atkišęs į priekį savo orumą, vaikė- 
si po sceną “gražuolę", kol nuvijo ją už kulisų. Iš ten iššoko 
vienas iš rudaplaukių Rogano atžalų ir nusilenkė publikai. Bu- 
vo aišku, kad jis pasirodė tik lordo Maitvanagio pastangomis. 

"Iš kulisų išėjo senė, vilkdama paskui save ryšulį. Savo 
naštą ji pastatė viduryje scenos greta šiaudinio “laužo", prie 
kurio dar gulėjo pirmo veiksmo aktorius. 

— Na štai, dukrele, dabar pagaliau mums bus šilta, — 
tarė senė. 

Scenoje pasirodė dar vienas vyras, apsirengęs moteri- 
mi. Tiktai ši “gražuolė" vietoj pūpsančių krūtų turėjo didžiu- 
lį atsikišusį užpakalį. 

Kol žiūrovai apžiūrinėjo naujus veikėjus, iš scenos gi- 
lumos išbėgo dar viena rudaplaukė Rogano atžala. Auditori- 
ja vėl nusikvatojo. 

Lijana bijojo pažvelgti į vyrą. Rytoj jis tikriausiai įsa- 
kys nušluoti kaimą nuo Žemės paviršiaus. 

Tuo laiku “mamytė" ir jos storu pasturgaliu “dukrelė" 
šildėsi rankas virš vaizduojančio laužą ryšulio. Iš po uždan- 
galo išlindo lordas Maitvanagis, svarbiai linguodamas karto- 
niniu snapu. 

— Aha, jūs pavogėte mano kurą! — sustaugė jis. 

— Bet čia tik karvių mėšlas, — pravirko “senė". — Mes 
visai sušalome. 

— AK, tu sušalai? Tai aš tave sušildysiu! — suriaumojo 
lordas Maitvanagis. — Čiupti ją ir sudeginti! 

Į sceną iššoko du nuožmios išvaizdos vyručiai, randais 
išvagotais veidais. Jie labiau buvo panašūs į pabaisas. “Senė" 
pradėjo raudoti, bet “riteriai" ją griebė už rankų, pririšo prie 
vieno medžio ir metė jai po kojomis glėbį raudonų šiaudų. 

Lordas Maitvanagis apžiūrinėjo “dukrelę". 

— Eikš pas mane, gražuole, — tarė jis. 

Vaidinęs “dukrą" aktorius atsisuko į auditoriją ir nu- 
taisė tokią šlykščią fizionomiją — apatinę lūpą užtempė ant 
nosies galiuko, — kad net Lijana nusijuokė. Lordas Maitva- 
nagis vėl atbloškė apsiaustą ir parodė savo baisų organą, o po 
to nusivijo bėgančią šalin gražuolę. “Senė" rėkė visu balsu. Iš 
scenos gilumos išbėgo dar du rudaplaukiai berniūkščiai ir su- 
sidūrė kaktomuša. | 

— Ten dar daug tokių, kaip mes, — džiaugsmingai tarė 
vienas iš jų žiūrovams. 

Lijana nusprendė, jog vis dėlto reikia Roganą iš čia iš- 
vesti. Bet čia jos laukė dar didesnis šokas. Pasirodė gražutė 
mergina ilga balta suknele, šviesiu peruku, nukarusiu iki Že- 
mės. Lijana iš karto suprato, kas turima galvoje. Įdomu, kaip 
šie Žiaurūs prasčiokai pavaizduos ją? 

Iš kitos pusės išėjo lordas Maitvanagis, lydimas “šven- 
tiko". Prasidėjo vestuvių ceremonija. Lordas Maitvanagis aiš- 
kiai nuobodžiavo, į savo gražiąją nuotaką jis net nedirstelėjo, 
bet jis raitėsi prieš žiūrovus — siuntė oro bučinius merginoms, 
mirkčiojo, atskleisdavo apsiaustą ir kratė savo šiaudinį prie- 
taisą. Baltai apsirengusi mergina stovėjo, kukliai nudelbusi 
akis ir sunėrusi rankas. 

Kai “šventikas" atliko ceremoniją, lordas Maitvanagis 
čiupo merginą už pečių ir ėmė iš visų jėgų kratyti. Iš baltos 
suknelės pasipylė monetos, ir lordo tarnai puolė jas rinkti. 
Kai monetų nebeliko, lordas Maitvanagis nusisuko nuo “žmo- 

nos“ ir vėl pradėjo Žaisti su auditorija, tai užskleisdamas, tai 
atskleisdamas savo apsiaustą. Mergina, nuleidusi galvą, pa- 
sitraukė į scenos kraštą. 

Pasirodė Žmogus, tempiantis paskui save karvę. 

— O kas čia? — paklausė lordas. 

— Milorde, ši karvė ėdė jūsų derlių. 

Lordas paglostė karvės galvą. 

— Žinoma, karvėms reikia gerai paėsti, — jis nusisuko, 
bet paskui staiga piktai įsistebeilijo į vyrą. — O tu nieko ne- 
suvalgei? 

— Karvei iš snukio iškrito gabalėlis ropės, ir aš jį 
prarijau. 

— Pakarti jį! — įsakė lordas Maitvanagis. 

Į sceną vėl iššoko siaubūnai “riteriai". 

Vyras puolė ant kelių. 

— Milorde, aš turiu šešis vaikus, kurie liks be tėvo! Dėl 
Dievo, pasigailėkite! 

— Pakarkite visą šeimą! Tada ir maitinti nieko nereikės. 

"“Riteriai" nuvilko vyrą į scenos gilumą ir užkabino jam 
ant kaklo virvę. Dabar jis stovėjo šalia sudegintos “senės", 
kritusio į laužą “senio" ir baltai apsirengusios merginos. 

Mergina pažvelgė į savo kaimynus ir liūdnai palingavo 
galvą. 

Tuo metu scenoje pasirodė dvi tuklios jaunos moterys, 
ir Lijana iš karto pažino savaitės Dienas. Žiūrovai, ypač vy- 
rai, ėmė džiaugsmingai tyčiotis ir sušvilpė. Savaitės Dienos 
ėmė vaikštinėti pirmyn ir atgal, rodydamos savo apatines for- 
mas. Lijana patykom žvilgtelėjo į Roganą. Šis sėdėjo nejudė- 
damas, kaip statula, įdėmiai stebėdamas vaidinimą. 

Lijana instinktyviai paėmė jį už rankos ir, savo nustebi- 
mui, pajuto atsakomąjį paspaudimą. 

Ji žiūrėjo toliau. Scenoje pasirodė lordas Maitvanagis. 
Išvydęs moteris, jis atsisegiojo apsiaustą ir puolė prie jų. Vi- 
sa trijulė nusirito ant grindų. 

Staiga baltai apsirengusi mergina atkuto. Kai vyras ją 

ignoravo per vestuves, kai kratė iš jos monetas arba neteisin- 
gai nubaudė valstietį, ji elgėsi paklusniai, bet vedybinės išda- 
vystės atleisti nepajėgė. | 

Mergina nutraukė nuo savęs baltą suknelę, ir visi išvy- 
do, jog po ja apsirengusi dar vieną — raudoną. Iš kubilo su 
medeliu artistė išsitraukė raudoną raištį su prisiūtais prie jo 
popieriniais liepsnos liežuvėliais ir prisirišo ant galvos virš 
šviesaus peruko. 

— Ledi Ugnis! — susižavėjusi staugė publika. 

Ledi Ugnis stvėrė iš po “senės" kojų kelis kuokštelius 
raudonų šiaudų ir juos ėmė svaidyti į besiraitančią ant grindų 
trijulę. Moterys pašoko, sucypė, apsimesdamos, kad gesina 
užsidegusias sukneles ir plaukus, o po to nubėgo. 

Ledi Ugnis pažvelgė iš viršaus žemyn į lordą Maitvana- 
gį, išsitraukė iš kišenės didelį šuns antkaklį ir uždėjo vyrui 
ant kaklo. Paskui prikabino pavadėlį ir nusivedė sutramdytą 
“eržilą" nuo scenos. 

Žiūrovai prapliupo ploti, šokinėjo ant suolų, staugė visa 
gerkle. “ Nuteistieji" mirties bausme atgijo. Į sceną išėjo šeši 
Rogano sūnūs ir užmetė ant sausų medelių kubiluose tinkle- 
lius, apipintus gėlėmis, — paaiškėjo, kad medžiai staiga atgijo. 
Į sceną išėjo visi aktoriai, be to, ledi Ugnis vedėsi lordą Mait- 
vanagį už pavadėlio, o šis rėpliojo keturpėsčias. Kai lordas 
Maitvanagis pabandė vėl žiūrovams parodyti savo brangeny- 
bes, ledi Ugnis kirto jam per užpakalį, ir jis iš karto aprimo. 

Pagaliau uždangą nuleido. Iki soties prišūkavę ir prisi- 
juokę, žiūrovai išsivaikščiojo. 

Tik Roganas ir Lijana liko sėdėti susikibę už rankų ant 
suolo. 

— Pasirodo, valstiečiai ne tokie jau naivuoliai, — su- 
drumstė tylą Lijana. 

Roganas tik pažvelgė į ją, ir iš jo akių ji suprato, kad 
pasakė pernelyg švelniai. 

11 skyrius 


Žiūrovai, vis dar juokdamiesi, skirstėsi, plekšnodami 
vienas kitą per nugarą ir aptarinėdami vaidinimą: “O tu ma- 
tei, kaip..." “Labiausiai man patiko, kai..." 

Lijana su Roganu liko “salėje" vieni. 

Lijana atsigavo nuo sukrėtimo ir įsiuto ne juokais. Ji 
šiuos Žmones gynė, rizikuodama užsitraukti vyro pyktį ir ne- 
pasitenkinimą. Ji negailėjo jėgų, kad jie būtų sotūs ir apreng- 
ti. Ir štai atlygis — šlykštus, pasityčiojantis farsas. 

Lijana čiupo Roganą už peties. 

— Skubiai grįžkim į pilį ir sušaukim riterius, — piktai 
pareikalavo ji. — Tegul tavo žmonės duos šiems niekšams ge- 
ros pylos. Žinos, kas toks dėkingumas. Jie mano, kad pažįsta 
šeimininką, bet Žiauriai klysta! 

Roganas nieko neatsakė. Lijana pažvelgė į i ji ir išvydo, 
kad vyras ne tiek piktas, kiek susimąstęs. 

— Na, ko tu? — paklausė ji. — Tu nenorėjai čionai eiti 
ir buvai teisus. Grįžkim ir... 

— O kas vaidino lordą Maitvanagį? — pertarė ją Ro- 
ganas. 

— Kas nors iš tavo tėvo atžalų, — atsakė Lijana. — Tai 
ką, man grįžti į pilį vienai? 

Ji atsistojo, bet Roganas ją laikė už rankų ir neleido. 

— Kažkodėl aš išalkau, — tarė jis. — Man rodos, štai 
ten parduoda maistą. 

Lijana įsistebeilijo į vyrą. Juk visai neseniai, kai ji pa- 
siūlė užkąsti, jis nenorėjo skirtis su keliais variokais. 

— Negi spektaklis tavęs nesupykdė? 

Roganas truktelėjo pečiais, apsimetęs, kad tokie niekai 
jo užgauti negali. Bet jo akyse buvo kažkokia keista, ne visiš- 
kai Lijanai suprantama išraiška. 

— Aš niekada nieko neužmušiau dėl žiurkių, — apmau- 
džiai tarė Roganas. — Tegu suėda nors visas. 

— O kaip dėl karvių mėšlo? — tyliai paklausė Lijana. 

Ji stovėjo suspausta tarp vyro kelių, tačiau jis kaip ir anks- 
čiau laikė ją už rankos. Šis nekaltas gestas jai buvo kur kas 
intymesnis negu artumas lovoje. Nors Roganas ir slėpė, kad 
farsas jį labai sujaudino, bet riterio elgesys rodė atvirkščiai. 

— Aš niekada nieko nenužudžiau dėl tokių niekų, — 
burbtelėjo Roganas, žvelgdamas į šalį, — nors mėšlas — pui- 
ki trąša laukams. 

— Suprantu, — linktelėjo Lijana, — tikriausiai apsiri- 
bojai pėrimu? | 

Vyras neatsakė, bet pro tamsią odą prasimušė raudo- 
nis. Šį akimirksnį Lijana jam jautė tikrą motinišką jausmą. Ji 
žinojo, kad Roganas iš prigimties nežiaurus, — jam užmuši- 
nėti arba kankinti žmones neteikė jokio malonumo. Jis tie- 
siog norėjo visais įmanomais būdais apginti savo šeimą. 

— Aš mirštu iš bado, — nusišypsojo Lijana. — Man ro- 
dos, anava ten parduoda bandeles su kremu. Imkim ir nusi- 
pirkim jų ir dar puodelį grietinėlės. 

Roganas paklusniai nuėjo jai iš paskos. Lijana labai no- 
rėjo žinoti, ką jis dabar galvoja. Kai vyras įkišo ranką į vidinę 
šiurkščios valstietiškos striukės kišenę, išsitraukė iš ten odi- 
nę piniginę ir užmokėjo bandelių pardavėjui, Lijana džiūga- 
vo. Ji įtarė, jog Roganas pirmąkart gyvenime švaisto moteriai 
pinigus. 

Vyras nupirko puodelį grietinėlės, ir jiedu ėmė iš eilės 
gerti, o pardavėjas stovėjo šalia ir laukė, kol jam grąžins indą. 

Pasisotinusi Lijana pajuto, kad jos pyktis ant valstiečių 
truputį aprimo. Iš esmės spektaklis buvo iš tikrųjų šmaikštus. 
Ji nė nežinojo, jog valstiečiai yra tokie įžūlūs ir sąžiningi. 

Lijana užsidengė puodeliu veidą, kad vyras nepamaty- 
tų jos šypsenos. 

— Dėl žiurkių jie, Žinoma, pamelavo, bet kai kuriuos 
lordo privalumus parodė labai teisingai. 

Roganas ne iš karto suprato, ką ji turi galvoje! O kai 
suvokė reikalo esmę, plykstelėjo it ugnis. 

— Tavo pernelyg aštrus liežuvėlis, moterie! — paniuro jis. 

— Man rodos, mano liežuvėlis tau patinka. 

— Moterims negalima kalbėti tokių dalykų, — taip pat 
rūsčiai nutraukė ją Roganas, bet žvilgsnis jį išdavė. 

Lijana suprato, kad vyras į ją Žiūri susidomėjęs. 

— Sakyk, — paklausė ji, — o tau teko miegoti su to- 
kiom išsigimėlėm? Ar tau iš tiesų svarbu, kad jos daug turėtų 
čia ir čia? — ji parodė save iš priekio ir iš užpakalio. 

Roganas išsižiojo, kad nenaudėlę išbartų, bet jo Žvilgs- 
nis sušvelnėjo. 

— Tėvas labai blogai tave auklėjo, — tarė jis ir paėmė iš 
jos tuščią puodelį. — Einam geriau pažiūrėsim, kaip jie ten 
linksminasi, kol tu savo rajumu manęs visiškai nenuskurdinai. 

Roganas aiškiai nepyko, kad jį Žmona erzina, ir tai Li- 
janą nudžiugino. Ji paėmė vyrą už parankės, ir jis rankos ne- 
atitraukė. į 

— Jie dabar visada tokie bus? — paklausė susimąstęs 
Roganas. 

Lijana nesuprato, apie ką jis kalba. 

— Tavo plaukai, — paaiškino jis. 

Ji susižavėjusi nusikvatojo. Džois išpaišė jai plaukus ir 
antakius juoda spalva, kad valstiečiai ponios nepažintų. Beje, 
plaukų beveik nebuvo matyti — juos slėpė šiurkšti drobinė 
skarelė. 

— Nieko, nuplausim, — pažadėjo Lijana. — Galimas 
daiktas, tu man padėsi tai padaryti. 

Roganas pažvelgė į ją spindinčiomis akimis. 

— Galimas daiktas. 

Jie, laikydamiesi už rankų, nužingsniavo toliau. Lijana 
iš laimės jautėsi septintame danguje. 

Jie sustojo ten, kur buvo susirinkusi didžiausia minia. 
Roganas buvo aukštas ir viską puikiai matė virš galvų, bet Li- 
jana, nors ir kaip stiebėsi ant pirštų, nieko negalėjo regėti. Ji 
truktelėjo vyrą už rankovės ir pasiskundė: 

— Aš nieko nematau. 

Ji norėjo, kad vyras romantišku judesiu ją pakeltų ant 

rankų ir pasisodintų ant pečių, bet Roganas pasielgė kitaip. 
Jis ėmė be ceremonijų skirstyti stovinčius priekyje, tarsi visa 
šventė priklausytų jam. Beje, taip iš tikrųjų ir buvo. 

— Tu atkreipi į mus dėmesį, — sukuždėjo Lijana, bet 
Roganas nė ausies nepajudino. 

Lijana tiktai spėjo šypsotis ir atsiprašinėti tų, kuriuos 
jis pastumdavo. 

Žmonės pradėjo smalsiai dairytis į Roganą — ypač į jo 
rusvus plaukus, išslindusius iš po gaubto. Lijana pajuto bai- 
mę. Juk šie Žmonės savo ponų mirtinai nekentė. Jeigu ji su- 
pras, kad jis čia vienas ir be apsaugos, jo laukia neišvengiama 
mirtis. 

— Dar vienas iš senojo Peregrino išgamų, — sukuždėjo 
kažkoks senis, — bet šitą aš matau pirmąkart. 

Lijana truputį nurimo ir padėkojo Viešpačiui už Pereg- 
rinų palaidumą ir vislumą. Ji.paėmė Roganą tvirčiau už ran- 
kos ir ėmė žiūrėti ten, kur ir visi. Atviroje, iš visų pusių mi- 
nios apsuptoje pievelėje, du pusnuogiai vyrai grūmėsi smai- 
gais. Vienas buvo neaukštas, raumeningas, trumpomis ran- 
kovėmis — greičiausiai eigulys arba medkirtys. Jo išvaizda bu- 
vo paprasčiausia. 

Lijana, išpūtusi akis, kaip ir visos kitos moterys minio- 
je, žvelgė į antrąjį. Tai buvo tas pats vyras, kuris vaidino pje- 
sėje lordą Maitvanagį. Jis ir scenoje neblogai atrodė, o dabar 
pusnuogis, tviskančiu nuo prakaito kūnu atrodė visai šauniai. 

“Bet Roganas vis tiek gražesnis", — pamanė Lijana ir 
prisispaudė prie vyro. 

Roganas įdėmiai stebėjo grumtynes, ketindamas suži- 
noti, ar moka apsiginti jo netikras brolis. Bastardas, žinoma, 
buvo neapmokytas ir gana nevikrus, bet judėjo greitai. Trum- 
pakojui medkirčiui teko pernelyg stiprus varžovas. 

Kai žmona prisiglaudė prie Rogano peties, jis pažvelgė į 
ją iš padilbų. Ji taip įdėmiai stebėjo aukštąjį kovotoją, kad Ro- 
ganas paniuro. Nejaugi šis pusperegrinis jai toks patrauklus? 

Roganas niekada gyvenime nejuto pavydo. Jis noriai da- 

lijosi savo draugužėmis su broliais — svarbu, kad jam tai ne» 
sudarydavo keblumų. Tačiau Roganui nepatiko, kaip Lijana 
žiūri į šį liesą nevėkšlą, geibų rudaplaukį kaimo liurbį. 

— O tu su juo susidorotum? — paklausė Rogano be- 
dantis senis. = 

Riteris dėbtelėjo į jį baltomis ir nieko neatsakė. 

Senis numykė ir pražiojo savo dvokiančią burną: 

— Štai jie kokie, tie Peregrinai. Tokie pat pasipūtėliai, 
kaip ir senasis lordas. 

Netikras Rogano brolis išgirdo šiuos žodžius ir pažvel- 
gė iš pradžių į senį, paskui į lordą Peregriną ir apstulbęs ap- 
mirė. Varžovas tuo pasinaudojo ir tvojo jam smaigu per gal- 
vą. Rudaplaukis susvyravo, pakėlė ranką prie smilkinio ir pa- 
žvelgė į kruvinus pirštus. Įniršęs jis smogė priešui tris greitus 
smūgius ir parvertė jį ant žemės. 

Iškart po to artistas pasuko prie Rogano. 

Lijana išvydo, kad jie maždaug vienodo ūgio, tiktai Ro- 
ganas buvo kur kas stambesnis ir, jos nuomone, daug gražes- 
nis. Stovinti greta jauna valstietė geidulingai atsiduso. Lijana 
čiupo Roganą už rankos, suspaudė ją iš visų jėgų ir prisispau- 
dė prie vyro dar labiau. 

— Tikriausiai susiradau dar vieną brolelį, — tarė aktorius. 

“Jo žvilgsnis toks pat veriantis, kaip ir Rogano", — pa- 
manė Lijana. Ji pajuto, kad aktorius suvokia, kas prieš jį. 

— Nereikia... — pradėjo ji, bet artistas neklausė: 

— Na tai ką, kausimės ar ne? Arba tu esi po moters 
padu, kaip lordas Roganas? 

Lijana viduje susigūžė — ji žinojo, jog dabar Roganas 
nė už ką neišsisuks nuo mūšio. Nei Lijana, nei Roganas tak- 
tiškai neprisiminė scenos, kai ledi Ugnis rišo lordą Maitvana- 
gį už pasaitėlio, bet Roganas, žinoma, neužmiršo to, ką matė. 
Jis neleis savęs įžeidinėti dukart dėl tos pačios priežasties. 

Roganas paleido jos ranką ir žengė į ratą. Lijana žino- 
jo, kad ji turi elgtis tyliai, antraip ji išduos abu. Sulaikiusi 
kvapą, ji žiūrėjo, kaip du vyrai atsistojo vienas prieš kitą. Jie 

abu buvo labai panašūs: ta pati plaukų spalva, tos pačios akys, 
toks pat kvadratinis, atkaklus smakras. 

Roganas pažvelgė į numestą smaigą, o po to Lijanos 
siaubui nusimetė gaubtuvą ir nusivilko marškinius. Akimirks- 
nis, kai jis visų akyse jai metė savo rūbus, buvo malonus, bet 
paskui Lijaną vėl apėmė baimė. Roganą tikriausiai kas nors 
pažins. Visų greičiausiai moterys, su kuriomis jis miegojo. 

— Tikriausiai pusė kaimo, — piktai sukuždėjo Lijana. 

Ji greitai apmetė žvilgsniu minią ir kitoje rato pusėje 
išvydo dvi savaitės Dienas. Jų veiduose sustingo nuostaba. Li- 
jana neabejojo — po kelių sekundžių moterys suvoks, jog tai 
iš tikrųjų Roganas. 

Ji skubiai prislinko prie jų arčiau. 

— Jeigu ištarsite nors vieną žodį, smarkiai pasigailėsi- 
te, — sukuždėjo ji valstietėms. 

Viena iš jų susigūžė iš baimės, bet antroji buvo drąses- 
nė ir protingesnė. Ji puikiai suprato, kokiame pavojuje buvo 
Lijana ir Roganas. 

— Noriu, kad mano sūnų auklėtų riteriai, — tarė ji. 
reikalavimą, bet apsigalvojo. 

— Gerai, bet tu pasirūpink, kad Rogano nepažintų kiti, — 
sukuždėjo ji. | 

Moteris pažvelgė Lijanai į akis. 

— Aš pasakysiu Žmonėms, jog tai vaikinas iš pietų, aš 
mačiau jį ten anksčiau. O kaip dėl mano sūnaus? 

Nevalingai Lijana pajuto pagarbą šiai valstietei, taip 
smarkiai rizikavusiai dėl savo atžalos. 

— Aš apsiimu auklėti visus tavo vaikus. Atsiųsk juos 
rytoj pas mane. 

Lijana pasitraukė į šalį ir grįžo į savo vietą. 

Roganas ir jo netikras brolis vaikščiojo ratu, linguoda- 
mi ilgomis kartimis. Abu buvo gražūs, jauni, tvirti, plačiape- 
čiai, raumeningi ir siaurų šlaunų. 

Bet iš pirmo žvilgsnio buvo aišku, kas čia tikrasis ka- 

rys. Roganas aiškiai tyrinėjo savo brolį, žaidė su juo kaip ka- 
tė su pele. O šis virė iš įniršio ir blaškėsi iš visų jėgų. Bet 
Roganas lengvai išsisukdavo nuo jo smūgių, 0 po to, tarsi juo- 
kaudamas, paliesdavo karties galu neapsaugotas kūno vietas. 

— Tai ką, tu įpratęs imtis tik su bobom? — pasišaipė 
riteris. 

Aktorius iš įniršio visai prarado galvą ir pradėjo išvien 
klysti. 

— Bodueno dar niekam nepavyko įveikti, — suvapėjo 
senis Lijanai. — Jam nepatiks, jeigu jis prakiš. 

— Boduenas, — garsiai pakartojo susiraukusi Lijana. 

Ji manė, jog Roganas daro klaidą, padaręs tikrą brolį 
priešu. Juk riteris visą gyvenimą praleido treniruodamasis mū- 
šiuose kardais, kuokomis ir kitais ginklais, o šis jaunas vaiki- 
nas tikriausiai nieko, be žagrės, savo gyvenime nematė. 

Greitai visiems tapo aišku, kad Roganui ši terlionė 
smarkiai įgrįso. Jis atsistojo priešais brolį, paliko nuošaly kartį 
ir tingiai pasirąžė. 

Tai buvo tikras įžeidimas, ir Lijana Boduenui pajuto gai- 
lestį ir simpatiją. 

Aktoriaus akys iš įniršio pasruvo krauju, jis puolė Ro- 
ganą Žvėriška veido išraiška, jog minia riktelėjo. 

Riteris, beveik nepažvelgęs į į priešą, išsisuko ir iš visų 
jėgų smogė Boduenui per nugarą. Vaikinas dribo veidu že- 
myn tiesiai į purvą ir neteko sąmonės. 

Roganas, lyg niekur nieko, peržengė nejudantį kūną, 
priėjo prie Lijanos ir apsitempė marškinius. Minia prieš jį iš- 
siskyrė, ir jis, neatsisukdamas į žmoną, nužingsniavo šalin, — 
Roganas neabejojo, kad Lijana eis paskui jį. Valstiečiai plekš- 
nojo nugalėtoją per pečius, sveikino, kvietė išgerti, bet Roga- 
nas nekreipė į juos dėmesio. 

Jis buvo labai savimi patenkintas. Kaip vikriai jis susi- 
dorojo su vyru, į kurį taip maloniai žiūrėjo jo Žmona. Dabar ji 
žinos, kas geriausias pasaulyje. Viskas gavosi tiesiog puikiai. 
Šitą snarglėtą brolį jis galėjo paguldyti ant abiejų menčių vie- 
na ranka. 


152 


Jausdamas, kad Lijana eina paskui jį, Roganas pasuko į 
mišką. Jam norėjosi pabūti su ja vienu du. Kartą po pergalės 
turnyre jo pasveikinti atėjo dvi jaunos damos. Tai buvo neuž- 
mirštama naktis! | 

Bet visų pirmiausia užtarnautą pagyrimą Roganas no- 
rėjo išgirsti iš savo Žmonos. Tikriausiai ji pabučiuos vyrą taip 
pat aistringai, kaip vakar, kai jis pasakė, jog būtinai su ja eis 
į šventę. Nutolęs į tankmę, riteris sustojo ir atsigręžė. 

Bet Lijana nepuolė jam ant kaklo ir net nenusišypso- 
jo savo nuostabia, pilna džiaugsmo, švelnumo ir humoro 
šypsena. 

— Aš laimėjau, — išdidžiai tarė Roganas. 

— Taip, tu laimėjai, — abejingai patvirtino Lijana. 

Jis nesuprato, kuo ji nepatenkinta. 

— Jį įveikti man buvo nesunku. 

— Taip, visai nesunku. Tu viską padarei, kad jį paže- 
mintum, kad Žmonės iš jo juoktųsi. 

Ne, Roganas visiškai jos nesuprato, 0 ir neketino su- 
prasti. Šį kartą ji nuėjo pernelyg toli. Jis užsimojo, norėda- 
mas šerti jai antausį. 

— Tu ketini mane sumušti? Tikriausiai labai nesunku 
mušti tą, kas silpnesnis. Tu visus savo giminaičius muši? Ma- 
ne, savo brolius? Galbūt pririšk savo vaikus prie medžių ir 
išperk. 

“Ne, ji tikrai išsikraustė iš proto, — pamanė Roganas, — 
apie kokius vaikus ji kalba?" — jis nuleido ranką ir norėjo 
grįžti į kaimą, bet Lijana užtvėrė jam kelią. 

— Kodėl tu taip Žiauriai susidorojai su šiuo vaikinu? 
Tu iš jo pasityčiojai. 

Roganas pratrūko. Griebė ją už pečių ir sustaugė: 

— Tai tai nepatiko, kad aš jį paniekinau? Tau labiau 
patiktų, kad jis būtų mane įveikęs? Tada būtum glosčiusi jo 
galvutę ir sveikinusi, taip? 

Jis staigiai paleido jos pečius ir pasitraukė į šalį. Nerei- 
kėjo taip jam išsiduoti. 

Lijana žvelgė po kojomis, apgalvodama jo žodžius. Pa- 
galiau ji suvokė jų prasmę ir puolė įkandin vyro. 

— Tu taip manęs pavydėjai? — nustebusi sušuko ji, už- 
vertusi galvą į vyrą. 

Neatsakydamas jis apėjo ją ir nužingsniavo toliau. 

Lijana vėl užbėgo priekin ir atsirėmė rankomis jam į 
krūtinę. 

— Tai tu jį taip Žiauriai sumušei tik dėl to, kad padary- 
tum man įspūdį? 

Roganas žiūrėjo pro jos galvą. 

— Aš norėjau patikrinti, ar jis stiprus ir vikrus. Kai pa- 
tikrinau, suvedžiau su juo sąskaitas greitai, — jis atsisukęs 
pažvelgė į ją. — Ir, be to, jis joks vaikinas, jis mano amžiaus, 
O gal ir vyresnis. | 

Lijana nusišypsojo. Jai kaip ir anksčiau nepatiko, kaip 
Roganas pasielgė su savo netikru broliu, bet toji mintis, jog 
vyras jos pavydėjo, atrodė nuostabi. 

— Galbūt jam tiek pat metų, kiek ir tau, bet tu gerokai 
stipresnis, sumanesnis ir gražesnis. 

Ji paėmė vyrą už rankos ir norėjo jį nusivesti su savimi 
į tankmę, bet jis nepajudėjo iš vietos. 

— Aš negaliu taip ilgai būti nuo savo riterių, — šaltai 
tarė jis. — Laikas grįžti į pilį. 

— Bet tu turi būti mano vergas ištisą dieną, — liūdnai 
tarė Lijana. — Einam, pasėdėsim kur nors miške. Mes galim 
į kaimą nebegrįžti. 

Roganas nuėjo paskui žmoną. Kažkokiais kerais Lijana 
kiekvieną kartą priversdavo jį užmiršti pareigą ir atsakomybę. 
Nuo to laiko, kai ji tapo jo Žmona, jis visai apleido reikalus. 

— Sėsk šalia manęs, — tarė Lijana, sėsdamasi ant žole 
apaugusio upelio kranto. 

Ji iš vyro veido matė, kad jis vis dar pyksta, ir norėjo 
nusišypsoti, bet šį akimirksnį sujudėjo krūmo šakos. 

— Saugokis! — suspėjo riktelti Lijana. 

Roganas instinktyviai atšoko į šalį ir taip išsigelbėjo nuo 

peilio smūgio. Lijana, apimta siaubo, išvydo, jog ant vyro iš 
nugaros su kardu rankoje šoko Boduenas. Jis užkabino Roga- 
no ranką, trykštelėjo kraujas, bet ar labai pavojinga žaizda, 
buvo sunku pasakyti. 

Šį kartą Roganui taip paprastai nepavyko susidoroti su 
savo broliu. Boduenas pasiuto iš įniršio ir troško priešą už- 
mušti. 

Lijanai beliko tiktai stebėti, kaip vyrai, įsikibę vienas į 
kitą, raičiojasi žeme. Laikas nuo laiko blykstelėdavo peilio 
ašmenys. Įniršis suteikė Roganui jėgų, ir Lijana suprato, kad 
Rogano gyvybė ne juokais pavojuje. 

Ji greitai apsidairė į šalis ir išvydo ant Žemės gulinčią 
sausą šaką. Čiupo ją ir pribėgo prie besigrumiančiųjų. Bet jie 
judėjo taip greitai, kad niekaip nepavyko smogti. Be to, abi 
rudos galvos buvo tokios panašios, kad ji paprasčiausiai galė- 
jo suklysti ir smogti ne tam, kuriam norėjo. | 

Bet staiga pasitaikė patogus momentas. Boduenas išsi- 
vadavo dešinę ranką ir iškėlė peilį virš Rogano gerklės. 

Kitą sekundę jis sudribo ant žemės — Lijana jam smo- 
gė lazda per galvą. 

Roganas atsistojo ne iš karto. Jis gulėjo, jausdamas ant 
savęs bevalį kūną ir, nežiūrėdamas į žmoną, atsistojo. 

— Mes grįšime į pilį ir atsiųsime jo paimti riterius, — 
burbtelėjo jis. 

— Ir ką jie jam padarys? — paklausė Lijana, apžiūrinė- 
dama ant Rogano rankos žaizdą. Nieko baisaus — paprasčiau- 
sias įdrėskimas. 

— Nubaus mirties bausme. 

— Tavo brolį. 

Roganas susiraukė. 

— Jo nekankins ir nedegins ugnyje. Mirtis bus greita. 

— Eik riterių, — pagalvojusi tarė Lijana. — Aš tave 
pasivysiu. 

Roganas įbedė akis į ją. Jo smilkiniuose išpampo gyslos. 

— Ką, tu ketini likti čia su juo? 

Ji pažvelgė jam į akis. 

— Aš noriu jam padėti išsigelbėti nuo tavo neteisingo 
įniršio. 

— Neteisingo? — apstulbo Roganas. — Bet juk jis ban- 
dė mane užmušti. Tau galbūt į tai nusispjauti, bet man — ne. 

Lijana priėjo prie vyro ir paėmė jį už rankos. 

— Tu jau netekai tiek brolių. Dauguma jų taip pat buvo 
nesantuokiniai. Nejaugi tu nori atimti gyvybę dar vienam? Pa- 
siimk šį Žmogų, apmokyk jį, padaryk jį riteriu. 

Roganui atvipo žandikaulis. 

— Tu ką, mokai mane, kaip man elgtis su savo Žmonė- 
mis? Tu nori, kad laikyčiau prie savęs Žmogų, kuris bandė ma- 
ne užmušti? Galbūt tu nori atsikratyti manimi ir jį pasiimti sau? 

Lijana bejėgiškai pliaukštelėjo delnais. 

— Viešpatie, koks vis dėlto tu avigalvis! Aš pati tave 
pasirinkau. Ar nors žinai, kiek man piršosi jaunikių? Jie no- 
rėjo gauti mano tėvo pinigus ir nėrėsi iš kailio, kad tik man 
patiktų. Rašė eilėraščius, apdainavo mano grožį dainose. O 
ką tu! Tu tiktai įmetei mane į pelkę-ir liepei išskalbti rūbus. 
O aš, kvailė, sutikau už tavęs ištekėti. Ir kokį apdovanojimą 
gavau už savo kvailumą? Tu miegi su kitomis moterimis, ne- 
kreipdamas į mane nė mažiausio dėmesio. Ir smirda nuo ta- 
vęs kaip nuo mėšlo krūvos. Ir dar drįsti mane kaltinti, kad 
dairausi į kitus vyrus! Aš iškuopiau pamazgų duobę, kurią tu 
vadini savo namais. Aš valgydinau tave geriausiais valgiais. 
Aš aistringai myliu tave lovoje. Ir tu mane drįsti kaltinti neiš- 
tikimybe? Gerai, užmušk jį. Koks man skirtumas? Vis tiek grį- 
šiu pas tėvą, o tu galėsi paspringti mano auksu. Daugiau tau 
užsispyrusi Žmona neįkyrės. | 

Lijanos pyktis išblėso, ji pasijuto mirtinai pavargusi ir 
jau ketino pravirkti. Jai nieko neišėjo. Kaip Elen ir įspėjo, 
santuoka buvo nelaiminga. 

— Apie kokią pelkę tu kalbi? — pagalvojęs paklausė 
Roganas. 

Lijana rijo ašaras. 

— Atsimeni, kaip tu privertei mane skalbti tavo marš- 
kinius? Prie tvenkinio. Ne, — pavargusi tarė ji. — Gerai, ei- 
nam iš čia, nes jis greitai atsipeikės. 

Roganas žengė prie jos, pakėlė jos smakrą ir įdėmiai 
įsižiūrėjo į veidą. 

— O aš visai pamiršau. Tai tu ir esi ta raganiūkštė, kuri 
sugadino mano rūbus? 

Ji išsiplėšė iš jo. 

— Aš tau padovanojau kitus. Einam iš čia. Arba geriau 
leisk man eiti, 0 tu pasilik ir užmušk pats savo brolį. Galbūt 
jis turi seserų, ir tu turėsi naują kalendorių. 

Roganas griebė žmoną už rankos ir atsuko veidu į save. 
Dabar jis pažino sutiktą prie tvenkinio mergiotę. Jis gulėjo 
tada žolėje, žinodamas, kad į jį pro krūmus kažkas žvilgčioja. 
Taip, ši moteris turi ugnies — jis pastebėjo tai dar tada, o dar 
kartą tą naktį, kai ji padegė guolį. | 

Ir čia Roganas padarė tai, ko jam nebuvo atsitikę jau 
daugelį metų: jis moteriai nusišypsojo. 

Lijanai sulinko keliai. Gražus Rogano veidas nuo šyp- 
senos tapo berniokiškai patrauklus. Tokį tikriausiai jį matė 
pirmoji žmona. Jeigu taip, tai kaip ji galėjo jį mesti? 

— Vadinasi, tu sutikai už manęs ištekėti dėl to, kad aš 
sviedžiau tave į pelkę? — paklausė jis. 

Nors ir koks gražuolis jis būtų, ji jam neatsakys, nu- 
sprendė Lijana. Jis kalbėjo tokiu tonu, tarsi prieš jį stovėtų 
besmegenė, gašli valstiečių mergiotė, Trečiadieninė arba Šeš- 
tadieninė. Lijana apsisuko, iškėlė galvą ir pasuko kaimo link. 

Roganas ją pasivijo, pakėlė ant rankų ir išmetė į viršų. 

— Ką tu dar man sugalvosi? Padegsi guolį? Ar supleš- 
kinsi visą pilį? — jis išmetė ją dar kartą. — Tu tokia maža, o 
nieko neboji. 

Kad neparpultų, Lijana jį apsikabino už kaklo. 

— Va, taip kur kas geriau, — tarė Roganas ir ją pabu- 
čiavo. 

Lijanos pyktis ištirpo. Roganas tai iš karto pajuto ir 
nusijuokė. 

— Niekše! — smogė ji jam kumšteliu į petį. — Paleisk 
mane ant žemės. Tai tu ketini nužudyti savo brolį? 

Roganas nustebęs papurtė galvą. 

— Tu niekada nenusileidi, taip? 

Lijana paglostė jo skruostą ir tyliai atsakė: 

— Niekada. Jeigu aš nusprendžiau, kad man ko nors 
reikia, tai eisiu iki galo. 

Jo žvilgsnis surimtėjo. Roganas žvelgė į ją taip, tarsi 
bandytų kažką suprasti. Jis jau norėjo kažką sakyti, bet atsi- 
gavo ir sudejavo Boduenas. Roganas greitai paleido Lijaną 
ant žemės. Ji susvyravo, o kai išsitiesė, Roganas jau stovėjo 
prie savo brolio su peiliu rankoje. 

Lijana pradėjo karštai melstis. Kaip ji norėjo, kad jos 
vyras parodytų kilnią širdį. 

— Ir kaip tu mane nužudysi? 

Ji atsimerkė ir išvydo, jog Boduenas stovi prieš Roga- 
ną, neparodydamas nė mažiausios baimės. į 

— Sudeginsi ant laužo? — tęsė Boduenas. — Atiduosi 
mane budeliams? Tu čia tikriausiai krūmuose paslėpęs dau- 
gybę šnipų. Tu, ko gero, įsiutęs ant pjesės, ir kaimą sudeginsi. 

Lijana matė priešais save Rogano nugarą ir bijojo gar- 
siau kvėpuoti. Ji žinojo, kad vyras lengvai galisatimti Bodue- 
nui gyvybę. Roganas permetė peilį iš vienos rankos į kitą ir 
patylėjęs paklausė: 

— Kaip tu užsidirbi pragyvenimui? 

Boduenas nustebęs atsakė: 

— Aš prekiauju kailiais. 

— Tu sąžiningas Žmogus? 

Boduenas piktai atsakė: 

— Sąžiningesnis už tą, kuris buvo mano ir tavo tėvas. Ir 
sąžiningesnis už savo kilmingus brolius. Aš nepalieku savo vai- 
kų dvėsti iš bado. 

Lijana nematė Rogano veido, bet labai išsigando, nes 
įžūlūs Bodueno žodžiai prilygo mirties nuosprendžiui. 

Bet Roganas negarsiai, aiškiai dvejodamas, tarė: 

— Per paskutinius metus aš netekau kelių brolių. Ne- 
noriu netekti dar vieno. Jeigu parsivesiu tave į namus, ar tu 
būsi man ištikimas? Ir ar tesėsi priesaiką? 

Boduenas buvo taip sukrėstas, kad negalėjo nieko at- 
sakyti. Visą gyvenimą jis neapkentė savo nesantuokinių bro- 
lių, gyvenančių ant kalvos pilyje. Jis vos vos pramito, o jie 
turėjo viską. 

Lijana matė, jog Boduenas svyruoja, ir suprato jo aud- 
ringus jausmus. Žinojo ji ir tai, kad Rogano kilnumas kiek- 
vieną akimirksnį gali pavirsti įniršio protrūkiu, ir greitai atsi- 
stojo tarp vyrų. 

— Ar tu turi vaikų? — paklausė ji Bodueno. — Kiek? 
Kokio amžiaus? Jeigu tu gyvensi pas mus, aš pasirūpinsiu jų 
išsilavinimu. Jie mokysis kartu su Rogano sūnumis. 

— Kokiais dar sūnumis? — paniuro Roganas. Tiktai 
pagalvok, šis menkysta prekeiva dar svarsto! Reikėjo jį iš 
karto užmušti, neklausyti bobų plepalų. Roganas žengė prie 
Žmonos. 

Lijana paėmė Bodueną už rankos, tarsi imdama jį į sa- 
vo globą. 

— Aš šneku apie tavo mažuosius rudukus, — linksmai 
tarė ji ir atsigręžė į Bodueną. — Tavo Žmona moka siūti? Man 
reikalingos moterys siuvėjos. O galbūt ji moka verpti? Kol tu 
mokysiesi pas Roganą, tavo Žmona galės gyventi pas mane. 
Roganai, kodėl tau nepaaiškinti savo broliui, — paskutinį Žo- 
dį ji ypač pabrėžė, — kad tu jam nežadi saldaus gyvenimo. 
Galbūt Boduenas norėtų kaip ir anksčiau prekiauti kailiais. 

— Man dar jį ir įtikinėti? — atsikirto Roganas. — Pa- 
žadėti jam minkštą guolį, skanų yalgį ir taip toliau? 

Boduenas pagaliau atsipeikėjo. Iš tėvo jis paveldėjo ašt- 
rų protą, ir niekas iš pažįstamų jo nepavadintų kvailiu. 

— Atleiskite, kad sutrikau, milorde, — garsiai tarė jis, 
atkreipdamas Rogano dėmesį į save. — Aš labai dėkingas už 
jūsų pasiūlymą ir prisiekiu... — jis patylėjo ir rimtu tonu už- 
baigė: — prisiekiu, kad, negailėdamas gyvybės, ginsiu Peregri- 
nų giminę. 

Roganas pažvelgė į nesantuokinį brolį ilgu žvilgsniu ir 
Lijana suprato, kad vyras išgyvena vidinę kovą. “Dėl Dievo, — 
mintyse meldė ji, — patikėk juo". 

— Rytoj pas mane ateisi, — prasižiojo Roganas, — o 
dabar — nešdinkis. 

Kai Bouenas nuėjo, Lijanos akyse pasirodė palengvėji- 
mo ašaros. Ji priėjo prie Rogano, apkabino jį už kaklo ir pa- 
bučiavo. 

— Ačiū. Didelis tau ačiū. 

— Pažiūrėsim, kaip tu dėkosi, kai jis įsmeigs man į nu- 
garą kardą. 

— Na, nemanau... — pradėjo Lijana, bet pamanė, jog 
Roganas galbūt ir teisus. — O gal aš padariau klaidą? Galbūt 
geriau paskirti jį raštininku arba nusiųsti į antrąją pilį? 

— Tu ką, bailiu mane laikai? 

— Kai kalbama apie tavo saugumą, aš nenoriu rizikuoti. 

— Aš tokius žodžius girdėjau iš moterų ir anksčiau. O 
po to paaiškėjo, kad jais tikėti negalima. 

Lijana prisikišo prie jo veido. 

— Ir kas tos moterys? Ar tik kartais ne Žana Hovard? 

Tik ką ji buvo jo glėbyje — ir štai jau gulėjo ant žemės, 
žvelgdama iš apačios į veidą, nuo kurio suaugę vyrai virpėjo 
kaip vaikai. 


12 skyrius 


Roganas atsisėdo ir greitai nuėjo takučiu — tolyn nuo 
žmonos, tolyn nuo kaimo. * 

Lijana bėgte puolė paskui jį. Ji džiaugėsi, kad buvo 
trumpu valstietišku sijonu, netrukdančiu šokinėti per kelmus 
ir apibėgti medžius. Bet Roganą pavyti buvo ne taip papras- 
ta. Po kelių minučių Žmona pametė įį iš akių. 

— Velniai jį rautų su jo kvailu būdu! — piktai treptelė- 
jo koja Lijana. 

Ji nepamatė, kad stovi ant paties šlaito kraštelio. Žemė 
po jos kojomis griuvo, ir Lijana nulėkė žemyn tiesiai į upelį. 
Nesuspėjo ji išnerti, kai greta su durklu rankoje atsidūrė 
Roganas — matyt, jis ginklą buvo paslėpęs kur nors po rūbais. 

— Kas tave pastūmė? — paklausė jis. 

Lijana net nesuspėjo padėkoti likimui už tai, kad grįžo 
vyras. 

— Aš paprasčiausiai parpuoliau, — paaiškino ji. — Bė- 
gau paskui tave ir parpuoliau. 

— Aišku, — burbtelėjo jis, netekęs noro tęsti pokalbį. 
Paslėpęs po rūbais durklą, dvejodamas jis įsistebeilijo į žmo- 
ną, tarsi nežinodamas, kaip elgtis toliau. 

— Pakelk mane ant rankų, verge, — įsakė Lijana, išdi- 
džiai ištiesusi į jį rankas. Kai Roganas nepajudėjo iš vietos, ji 
pridūrė: — Na, labai prašau. 

Jis pasilenkė, pakėlė ją ir išnešė į krantą. Lijana jį ap- 
kabino, prisiglaudė ir paklausė: 

— Ar Žana buvo graži? 

Jis sviedė ją į ledinį vandenį. 

Lijana čiaudėdama išsiropštė į krantą. Roganas jau su- 
spėjo nueiti gerą kelio galą. 

— Tu blogiausias vergas pasaulyje! — sušuko ji vyrui 
įkandin. — Ir apgavikas — tu netesi žodžio! 

Roganas sustojo ir grįžo atgal. Jo veidas buvo toks, kad 
Lijana pasigailėjo savo žodžių. 

— Aš visada tesiu Žodį, moterie, — sumurmėjo jis. — 
Bet yra mano gyvenime dalykų, į kuriuos niekas, išskyrus ma- 
ne, neturi teisės kišti nosies. 

— Ir šitą dalyką vadina Žana Hovard, — užbaigė Lija- 
na, kalendama iš šalčio dantimis. 

— Taip, per ją žuvo mano broliai... 

— Bezilas ir Džeimsas, — vėl pabaigė ji. 

Roganas įsmeigė į ją piktą Žvilgsnį. 

— Tu tyčiojiesi iš manęs? — sušnypštė jis. 

Lijana žvelgė į jį maldaujančiomis akimis. 

— Roganai, aš niekada nesijuokčiau iš tragedijos. Aš 
tik paklausiau savo vyro apie jo pirmąją žmoną. Kiekvienai 
žmonai įdomu žinoti, kokia buvo jos vyro pirmoji moteris. Aš 
tiek daug girdėjau apie Žaną... 

— Iš ko? 

— Iš Ledi. 

Roganas visai nesuprato, ką ji turi galvoje. 

— Iš pradžių aš maniau, jog tai Siverno mylimoji, nors 
ji gėrokai už jį vyresnė. 

Rogano veidas sušvelnėjo. 

— Tavo vietoje aš nesakyčiau Jolantai, kad ji vyresnė 
už Siverną, — tarė jis. — Vadinasi, Ijo tau pasakojo apie?.. 

Jis neturėjo jėgų ištarti Žanos vardo, ir todėl Lijana su- 
nerimo. Nejaugi jis po senovei ją myli? 

— Ne, tai ne Jolanta. Tiesiog Ledi man apie ją papasa- 
kojo. Paklausyk, Roganai, aš visai sušalau. Einam greičiau štai 
tenai, po saule. 

Jau dukart Roganas norėjo nueiti nuo jos, kai ji ištarė 
Žanos vardą, bet abu kartus grįžo. “Vadinasi, pokalbį šia te- 
ma galima tęsti", — nusprendė Lijana. Roganas griebė žmo- 
ną už rankos ir nusitempė paskui save. 

Kai jie atsisėdo saulėtoje laukymėje, jis sudėjo rankas 
ant krūtinės ir panarino galvą. Niekada gyvenime jo daugiau 
neprivers praleisti dieną kartu su moterimi — ypač su šia. Ji 
nuostabiai sugeba užminti ant skaudžiausių nuospaudų. 

— Ką tu nori sužinoti? — paklausė jis. 

— Ar ji buvo graži? Ar tu ją labai mylėjai? Tai dėl jos 
jūsų pilis tokia purvna? Tai ką, tu davei įžadus po jos nemylė- 
ti kitų moterų? Kodėl ji iškeitė tave į Oliverį Hovardą? Koks 
jis, tas Oliveris? Ar tu juokdavaisi, būdamas kartu su Žana? 
Kodėl tu dabar niekada nesišypsai? Kaip tu manai, ar aš ga- 
lėčiau užimti tavo širdyje jos vietą? 

Klausimų srautas išseko. Roganas išsižiojęs Žiūrėjo į Li- 
janą ir sutrikęs nuleido rankas. 

— Nagi, — paskubino jį Lijana. — Tai kokia ji buvo? 
Papasakok! 

Roganas ir pats nežinojo, kokius klausimus jam užduos 
žmona, bet, šiaip ar taip, jau tokių kvailų, neesminių ir leng- 
vabūdiškų jis nesitikėjo. Jo akyse plykstelėjo ugnelė. 

— Tu nori žinoti, ar ji graži? Viršum Morių pilies bijo- 
jo pasirodyti mėnulis, nes negalėjo varžytis grožiu su... 

— Su Žana, — susikaupusi užbaigė Lijana. — Vadina- 
si, ji gerokai už mane gražesnė? 

Roganas negalėjo patikėti, kad ji kalba rimtai. Tiesą sa- 
kant, jis net ir nebeprisiminė, kaip atrodė jo buvusi žmona — 
jau praėjo tiek metų. 

— Daug gražesnė, — rimtai nusiteikęs atsakė jis. — Ji 
buvo tokia nuostabi, kad... — Roganas sumikčiojo, ieškoda- 
mas palyginimo, — ... kad karo žirgai visu greičiu šuoliuoda- 
mi apmirdavo prieš ją ir ėdė iš jos delnų. 

— Oi, — sudejavo Lijana ir prisišliejo nugara prie ak- 
mens. Jos permirkę drabužiai sužliugsėjo. — Koks siaubas! 

Roganas pažvelgė į nuleistą žmonos galvą. 

— Ji niekada nesirengė gražių suknelių, nes tokio regi- 
nio būtų neištvėrusios vyrų akys. Visą laiką ji rengėsi kaip 
valstietė, kad Žmonės nespoksotų į jos grožį. O kai ji išjodavo 
iš pilies į kaimą, būtinai užsidėdavo ant veido kaukę, kad vy- 
rai nepultų po jos žirgo kanopomis. Šalia jos nublankdavo bri- 
liantų blizgesys... 

Lijana iškėlė galvą. 

— Tu, pasirodo, tiesiog mane erzini, — jos balsas pra- 
linksmėjo. — Na, iš tiesų, kokia ji buvo? 

— Aš neatsimenu. Jauna. Man rodos, jos plaukai buvo 
kaštoniniai. 

Lijana suprato, jog dabar Roganas sako tiesą, — jis iš 
tikrųju neatsiminė, kaip atrodė Žana. 

— Bet kaip galima užmiršti tą, kurią mylėjai? 

Roganas atsisėdo ant žolės nugara į žmoną ir žiūrėjo į 
upelį. 

— Aš buvau visai berniūkštis, broliai apvesdino mane 
per prievartą. Ji... ji išdavė mane ir mus visus. Bandydami ją 
išplėšti, žuvo Džeimsas ir Bezilas. 

Lijana atsisėdo prie vyro ir prisiglaudė šlapia suknele 
prie jo šilto ir sauso šono. 

— Tai dėl jos tu pasidarei toks Žiaurus? 

— Dėl jos? Aš įniršau dėl brolių mirties. Aš mačiau, 
kaip jie Žuvo ir supratau, jog Hovardai atėmė iš mano gyveni- 
mo viską. 

— Net tavo žmoną, — sukuždėjo Lijana. 

Roganas pažvelgė į ją. Jis jau daugelį metų neprisimi- 
nė, kokia buvo Žana, neprisiminė jos veido, jos kūno. O da- 
bar, žvelgdamas į Lijaną, jis pamanė, jeigu dings ši Žmona, jis 
ją prisimins kur kas geriau — ir, be to, nustebęs suprato Ro- 
ganas, ne tiktai jos kūną. Jo atmintyje pasiliks jos žodžiai! 

Jis palietė ranka jos šlapią skruostą. 

— Tu iš tikrųjų tokia paprasta, kaip atrodai? — tyliai 
paklausė jis. — Nejaugi gyvenime tau svarbiausia — kad tave 
mylėtų ir vadintų žavia? 

Lijanai nepatiko, kad jis ją mano esant tokia lengvapėde. 

— Ne! Aš galiu valdyti dvarus, galiu surasti nusikaltė- 
lius, galiu nagrinėti teismo bylas. 

— Teismo bylas? — nustebo Roganas. Argi moterys ga- 
li būti teisėjos? Juk kalbama ten ne apie meilę ir švarias grin- 
dis, ten svarstomi svarbesni dalykai. 

— Pateik pavyzdį, — ramiai paprašė Lijana. 

Roganas nenorėjo apsunkinti moteriško protelio sun- 
kiais klausimais, bet reikėjo Žmoną pamokyti. 

— Gerai, klausyk. Vakar pas mane į teismą atėjo žmo- 
gus su trim liudytojais. Jis turėjo dokumentą su antspaudu, 
jog ieškovas turi fermą. Tačiau ankstesnis fermos savininkas 
atsisako iš ten išsikelti, nors ant įkaitinio rašto yra padėjęs 
savo antspaudą. Skola nebuvo išmokėta, ir vis dėlto ankstes- 
nis savininkas užsispyrė ir fermos nenori atiduoti. Kaip tu pa- 
sielgtum? — klastingai paklausė Roganas. 

— Aš nepriimčiau nuosprendžio tol, kol neišklausyčiau 
ankstesnio savininko. Karališkasis teismas išaiškino, jog pa- 
dirbti antspaudą visai nesunku. Jeigu ankstesnis savininkas 

turi nuosavą antspaudą, vadinasi, jis išsilavinęs Žmogus, o gal- 
būt greičiausiai moka rašyti. Kodėl jis antspaudą uždėjo, o 
savo parašo — ne? Be to, išsiaiškinčiau, kokie ieškovo santy- 
kiai su liudininkais ir kokios jie nuomonės apie pirmąjį fer- 
mos savininką. Šiaip ar taip, ši byla gana sudėtinga. 

Roganas nustebęs išpūtė akis į žmoną. Tyrimas iš tiesų 
įrodė, kad dokumentas suklastotas. Ieškovas norėjo atkeršyti 
fermos savininkui, nes jauna ieškovo žmona koketavo su kai- 
myno sūnumi. 

— Na, ir kas toliau? — paklausė Lijana. — Aš tikiuosi, 
tu nenusiuntei savo Žmonių išvyti vargšo nuo Žemės. 

— Žinoma, ne! — pasipūtė Roganas. — Ir aš gyvenime 
nieko nedeginau už žiurkių valgymą. 

— Ir valstiečių mergoms taip pat vaikų nepridarei? — 
paerzino jį Lijana. 

— Niekada! Bet atsakovo žmona tikra gražuolė. Jos to- 
kios didžiulės... — Roganas atkišo į priekį rankas. 

— Ak tu, niekše! 

Lijana puolė prie jo. Vyras ją sugavo, pasimetęs, kad 
vos laikosi ant kojų, ir tvirtai apkabino Lijaną, o po to pabu- 
čiavo. 

— Vadinasi, aš nusprendžiau teisingai. Visas dokumen- 
tas buvo padirbtas, taip? 

Roganas gulėjo ant žemės, Lijana — ant viršaus, jaus- 
dama po savimi jo stambų tvirtą kūną. 

— Tavo drėgni drabužiai, — atsakė Roganas. — Reikia 
juos nusirengti ir išdžiovinti. 

— Tau nepavyks man užkalbėti dantų. Ar dokumentas 
buvo suklastotas, ar ne? 

Roganas norėjo ją vėl pabučiuoti, bet ji nusisuko. 

— Taip ar ne? 

— Taip, jis buvo suklastotas, — pasidavė Roganas. 

Lijana nusijuokė ir ėmė bučiuoti jo kaklą. 

Roganas užsimerkė. Nedažnai jam teko sutikti moterų, 
kurios jo nebijojo. Kilmingos rūmų damos paprastai jį nieki- 

no, ir Roganas įsitikino, jog jį kur kas labiau patenkina pras- 
čiokės. Tos labiau kaip ugnies bijojo jo rūstybės ir net paprasto 
nepasitenkinimo. Bet ši moteris juokėsi iš jo, ant jo šūkalio- 
jo, atsisakydama paklusti. 

— Tai aš galiu tau būti naudinga, — tarė Lijana. 

— Kam naudinga? — išsiblaškęs paklausė Roganas. 

— Teismo bylų nagrinėjimui. 

Lijana lyžtelėjo liežuviu jo raktikaulį. 

— Tiktai per mano lavoną, — linksmai atsakė Roganas. 

Lijana sujudėjo ant jo. 

— Kažkaip tu dabar nelabai panašus į lavoną. 

— Įžūli merga, — sukuždėjo ją bučiuodamas Roganas. 

— Kokią bausmę tu man paskirsi? 

Roganas paėmė Žmoną už pečių, apvertė, paglemžė po 
savimi. 

— Aš tave užrakinsiu. 

— Tai neįmanoma, — tarė Lijana, ir jų lūpos susiliejo 
bučinyje. 

Už medžių pasigirdo balsai. 

— Gabi, aš dar kartą tau sakau — man šis sumanymas 
nepatinka, — tarė vyro balsas. 

— O aš tau taip pasakysiu: be rizikos nebūna pelno, — 
atsakė moteris. 

Roganas sukluso, išsitraukė durklą ir pasikėlė nuo žmo- 
nos, pridengęs ją savo kūnu. 

Pro medžius išėjo Boduenas, neaukšta apkūni moteris 
su mergaite ant rankų, rankoje ji laikė pintinę ir vedėsi mažą 
berniuką. 

Lijana su Roganu, nieko nesuprasdami, žiūrėjo į šią 
draugiją. 

— Štai kur jūs, — tarė prisiartinusi moteris. — Bodue- 
nas man viską papasakojo. Atleiskite užjo bjaurų būdą. Aš jo 
žmona Gabrielė, bet visi mane vadina tiesiog Gabi. Tai mūsų 
vaikai — Sara ir Džozefas. Aš pasakiau Boduenui, jog turime 
jus geriau pažinti, jeigu gyvensime kartu su jumis. Mano tė- 

vas buvo riteris. Žinoma, nė joks grafas, bet vis tiek kilnus žŽmo- 
gus. Aš žinojau, kad Boduenas — lordo sūnus, štai kodėl iš- 
prašiau tėvą, kad mane už jo ištekintų, — moteris dievindama 
pažvelgė į aukštą gražų vyrą, — ir niekada dėl to nesigailėjau. 
Miledi, ar jums nešalta su šlapia suknele? Dažai nusiplovė nuo 
jūsų plaukų ir ištepė veidą. Leiskite, aš jus nuprausiu. 

Roganas ir Lijana buvo taip nustebę, kad sustingo vie- 
toje — Roganas taip ir buvo atsitūpęs su durklu rankoje. Kai 
Gabi ištiesė jai ranką, Lijana net nekrustelėjo. 

— Darykite, kaip ji sako, — tarė Boduenas. — Ji įpra- 
to, kad visi šoktų pagal jos dudelę. 

Šie kandūs žodžiai buvo ištarti su nuoširdžia meile. Su- 
tuoktinių pora atrodė gana keistai: Boduenas buvo aukštas, 
lieknas, nepaprastai gražus ir nuolat piktas. Gabi — mažutė, 
storulė, nebjauri, bet anaiptol ne gražuolė, užtat jos veide vi- 
są laiką spindėjo šypsena. 

Lijana pačmė ištiestą jos ranką ir nuėjo paskui moterį 
prie upelio. Paprastai prasčiokės prieš kilnias damas jausdavo 
siaubą, bet Peregrinų žemėse viskas buvo ne taip, kaip visur. 

— Sėskis čia ir būk protinga, — tarė Gabi savo dukre- 
lei ir pastatė ją ant žemės. Paskui pažvelgė į Lijaną. — Aš 
girdėjau, kas atsitiko rytą. Broliams nedera tarpusavyje muš- 
tis. Aš visada sakiau Boduenui, kad jo kilnūs giminaičiai pily- 
je kada nors pamatys ir jį. Ir, pasirodo, teisingai. Boduenas 
— labai geras, jūs būsite juo patenkinti. Jūs tiktai pažiūrėkite į 
juos — tiesiog kaip du vandens lašai. 

Lijana pažvelgė į vienas šalia kito stovinčius ir tylin- 
čius vyrus. Tarp jų tokia pat poza sustingo berniukas. 

“— Pasilenkite, aš jums išplausiu galvą, — įsakė Gabi. 

Lijana pakluso. 

— Jūsiškis toks pat tylenis, kaip ir mano? — paklausė 
Gabi. 

Lijana niekaip negalėjo nuspręsti, kaip elgtis su šia mo- 
terimi. Stulbinantis dalykas, kaip rūbai pakeičia elgesį. Jeigu 
Lijana būtų apsirengusi žydra šilkine suknele, Gabi tikriau- 

siai prieš ją lankstytųsi kuo Žemiausiai. Bet šiurkštūs valstie- 
tės drabužiai viską pakeitė, padarė jas tarsi lygias. 

— Jeigu pririštum jį prie grandinės, jis galbūt ir pasa- 
kytų kelis žodžius, bet ne daugiau, — galų gale atsakė Lijana. 

— O jūs nepasiduokite. Jeigu jūs jam duosite ramybę, jis 
užsidarys savyje. Ir juokinkit jį daugiau. Pabandykite jį kutenti. 

— Kutenti? 

Lijanos veidu tekėjo juodas vanduo. 

— Būtinai. Po šonkauliais. Labai padeda. Bet mūsų vy- 
rų veislė gera. Jeigu jie ką nors pamilsta, tai jau niekada ne- 
meta. Ne taip, kaip kiti vyrai: šiandien jis myli tave, rytoj ki- 
tą, užporyt trečią... Na štai, jūsų plaukai vėl pasidarė šviesūs. 

Lijana atsistojo, atmetė plaukus atgal. 

— Dabar man negalima grįžti į šventę, mane būtinai 
kas nors pažins. 

— Jums ir nereikia ten grįžti, — rimtai tarė Gabi. — 
Jau visi kalba apie paslaptingą nepažįstamąjį, nugalėjusį Bo- 
dueną. Ne, grįžti jums negalima, — jos veidas nušvito, — bet 
aš atsinešiau su savimi užkandžių, ir mes galime pasėdėti čia. 
Čia taip gražu. 

Gabi nesakė Lijanai, jog šiai puotai paklojo visas savo 
santaupas. Reikia pasakyti, jog po nerūpestinga Gabi išvaiz- 
da slėpėsi protinga ir garbės trokštanti moteris, bet jos ambi- 
cija buvo skirta ne sau. Gabi norėjo, kad prasimuštų jos vy- 
ras, kurį ji labiau už viską gyvenime mylėjo. 

Pirmąkart ji išvydo gražų, išdidų Bodueną, kai jai buvo 
dvylika metų. Tada ji nusprendė, kad jis bet kuria kaina turi 
atitekti jai. Tėvas norėjo išleisti merginą už kilnaus jaunikio, 
o ne už neturinčio teisių ir turto pamestinuko. Bet Gabi buvo 
tokia užsispyrusi, taip įgrįso tėvui maldavimu, kad galų gale 
jis nuvyko pas Bodueno patėvį. 

Gražuolis sutiko vesti Gabi dėl jos kraičio. Pirmieji ke- 
li metai buvo jai labai sunkūs. Vyras be paliovos lakstė pas 
kitas moteris, bet Gabi meilė pasirodė esanti stipresnė už jo 
gašlumą. Palengva jis ėmė ja domėtis, išmoko vertinti meilę 
ir jaukumą. O kai gimė vaikai, jie tapo džiaugsmo šaltiniu. 

Per šešerius santuokos metus Boduenas iš svetimas lovas 

mėgstančio kuilio pasidarė darnios šeimos tėvu, geru pirkliu. 

“Rytą, išvydęs minioje lordą Roganą, jis iš karto pažino 
savo netikrą brolį. Pirmąkart per keletą metų Bodueno sielo- 
je atgimė senas apmaudas. Po dvikovos jis susirado Gabi, ir ji 
sunkiai išpešė iš jo pasakojimą, kas atsitiko miške. Boduenui 
buvo gėda, kad jis puolė Žmogų iš nugaros. Jis pasakė žmo- 
nai, jog priėmė lordo Peregrino pasiūlymą, bet geriau jiems 
nedelsiant viską pasiimti ir visam laikui palikti šias vietas, nes 
jis daugiau nebeturi jėgų vėl žiūrėti Roganui į akis. 

Gabi mintyse padėkojo Viešpačiui, kad jis išklausęs jos 
maldas, o po to ėmėsi perkalbinėti vyrą. Ji griebėsi visų gud- 
rybių, kad palaužtų jo gynybą. Kai tvirtovė krito, Gabi nu- 
sprendė, jog dabar reikia apdirbti lordą ir jo minkštą, sukal- 
bamą žmoną. Kitos tokios progos nebus — juk šiandien lor- 
das ir ledi apsirengę valstiečių rūbais. 

Rytoj jie pasiners į šilkus, ir tada prie jų prieiti nepavyks. 

Gabi išsitraukė iš nuošalios vietos visas savo santaupas, 
nusipirko jautienos, kiaulienos, viščiukų, duonos, apelsinų, sū- 
rio, datulių, figų, alaus, viską susidėjo į pintinę ir išvyko ieško- 
ti garsiųjų savo Bodueno giminių. Ji stengėsi negalvoti apie taip 
vaizdingai spektaklyje pavaizduotą Roganą. Be to, Gabi vylė- 
si, jog lordas Roganas nesupras, kas atliko lordo Maitvanagio 
vaidmenį. Ji tvirtai nusprendė, kad laikysis kaip lygi su lygiais 
ir stengsis pralinksminti lordą ir miledi. 

Lijanai neteko sukti galvos, kaip kalbėtis su Gabi, — ši 
moteris žodžio kišenėje neieškojo. Iš pradžių Lijana elgėsi la- 
bai santūriai. Jai nepatiko lengvabūdiška prastuolė, be to, bu- 
vo gaila švaistyti plepalams brangias minutes, kurias galima 
praleisti su Roganu dviese. 

Bet greitai Lijana atsileido. Pasirodo, klausyti kažkie- 
no plepėjimo nepaprastai malonu. Iš Rogano kiekvieną žodį 
reikia ištraukti replėmis, svečių Morių pilyje nebuvo, su tar- 
naitėmis daug nepaplepėsi, o Ledi dažniausiai tūnodavo už 
užrakintų durų. 

Be to, Lijanai patiko, kaip Gabi elgėsi su savo vyru. Ji 
žiūrėjo į jį savininkės žvilgsniu — ir žmonos, ir motinos, ir 
vampyro, ketinančio išsiurbti iš savo aukos visą kraują. “Tik- 
riausiai aš Žiūriu į Roganą lygiai taip pat." 

Vyrai įtariai Žžvilgčiojo vienas į kitą, nežinodami, kaip 
elgtis. Tada Gabi pasiūlė Boduenui, kad jį nugalėtojas pamo- 
kytų, kaip kovoti su kartimis. 

Moterys sėdėjo žolėje, užkąsdamos duoną su sūriu, o 
vyrai treniravosi, kaip reikia grumtis. Roganas buvo geras mo- 
kytojas, nors ir pernelyg kietas. Tris kartus jis įmetė Bodueną 
į šaltą vandenį, bet ir tas ne veltui buvo savo tėvo sūnus. Ket- 
virtą kartą, kai Roganas ketino vėl jį išmaudyti, Boduenas iš- 
sisuko, ir lordas Peregrinas pats nulėkė į upelį. 

Lijana čia pat pašoko ir puolė prie vyro. Jis sėdėjo van- 
denyje toks prislėgtas, kad ji neištvėrė ir nusikvatojo. Jai pri- 
tarė Gabi. Nusišypsojo net Boduenas. Roganas truputį pažal- 
vojo ir taip pat prašiepė lūpas šypsenai. 

Lijana ištiesė ranką, kad padėtų vyrui pasikelti, bet jis 
vis dar šypsodamasis nusitempė ją į vandenį. 

— Taip negarbinga! — suriko ji. — Aš juk jau beveik 
išdžiūvau. 

Roganas atsistojo, paėmė ją ant rankų ir nunešė į sau- 
lėtą laukymę. Jis nusivilko savo marškinius ir prie savęs pri- 
spaudė iš šalčio drebančią Žmoną. Lijana pagalvojo, kad dar 
niekada nebuvo tokia laiminga. 

— O ką mes turime valgyti? — paklausė Roganas. — 
Aš dvesiu iš alkio. 

Gabi išdėliojo savo brangenybes, ir visi šeši — keturi 
suaugusieji ir du vaikai — puolė prie vaišių. Gabi čiauškėjo 
nenutildama, pasakojo įvairias įdomias kaimo istorijas. Viso- 
kias užuominas apie neteisingą ir žiaurų Peregrinų viešpata- 
vimą ji taktiškai nutylėdavo. 

Lijana pajuto, jog Rogano įtampa atslūgo. Jis paklausi- 
nėjo Bodueno apie kailių prekybą, net klausė jo nuomonės, 
kaip padidinti kailių gamybą pilyje. 

Mažoji Sara dar vos tik pradėjo vaikščioti. Ji paėmė da- 
tulę ir, svyruodama ant putlių kojyčių, priėjo prie Rogano, 
sustojo priešais ir ėmė apžiūrinėti. Peregrinas nebuvo įpratęs 
domėtis vaikais, tačiau pamatė, kad mažylė žavinga. Mergai- 
tė jį apžiūrinėjo skvarbiomis tamsiomis akutėmis. 

Pagalvojusi mergaitė ištiesė jam datulę, o kai Roganas 
priėmė dovaną, nusprendė, kad papildomo pakvietimo nerei- 
kia, taigi atsisėdo jam ant kelių ir prisispaudė prie plačios 
lordo krūtinės. 

Roganas su siaubu pažvelgė į garbanotą galvutę. 

— Pirmąkart eina ant nepažįstamo Žmogaus rankų, — 
tarė Gabi. — Na, ir Sara. + 

— Paimk ją, — sukuždėjo Roganas Žmonai. — Nukelk 
ją nuo manęs. 

Bet Lijana apsimetė kurčia. 

— Sara, pavaišink dėdę Roganą figa. 

Mergaitė rimtai paėmė figą ir ėmė ją kimšti Roganui į 
burną. Kai jis bandė išsisukti, mažylė nepatenkinta sucypė. 
Tada didžiai nepatenkintas Roganas pražiojo lūpas ir leido 
įgrūsti į burną uogą. 

Lijana išsijuosusi plepėjo su Gabi, apsimetusi, kad ne- 
žiūri į Roganą ir mergaitę, tačiau nepamiršdavo kūdikį aprū- 
pinti datulėmis ir figomis. Kai mergaitei dėdę maitinti įgriso, 
ji įsitaisė ant jo patogiau ir užmigo. 

Linana nė nepastebėjo, kaip saulė ėmė slinkti vakarop. 
Laikas grįžti namo. Jaį nesinorėjo, kad nuostabi diena baig- 
tųsi, nesinorėjo grįžti į niūrią pilį, kur vyras greičiausiai vėl 
ją ignoruos. Ji paėmė Roganą už parankės, padėjo jam ant 
peties galvą. Ilgą laiką jie taip sėdėjo tylėdami, žiūrėdami į 
miegantį kūdikį. 

— Tai buvo geriausia mano gyvenimo diena, — sukuž- 
dėjo Lijana, — kad ji niekada nesibaigtų. 

Roganas ją apkabino ir prisispaudė. Žinoma, diena bu- 
vo praleista vėjais, taip daugiau neturėtų pasikartoti. Bet rei- 
kia pripažinti, kad ji praėjo... neblogai. 

Kai Sara pabudo ir suknerkė, visi suprato, jog laikas 
grįžti namo.. 

— Jūs rytoj ateisite? — paklausė Lijana Gabi ir išvydo, 
kaip moters akyse pasirodė dėkingumo ašaros. 

Lijana jau nusprendė, kad Gabi padarys namų valdyto- 
ja, — tegul komanduoja tarnaitėms ir Žiūri namuose švaros. 
Tada Lijanai liks daugiau laiko vyrui. 

Po kelių minučių tirštėjančiose sutemose Roganas ir Li- 
jana, laikydamiesi už rankų, lėtai žingsniavo pilies pusėn. 

— Kaip nesinori grįžti, — atsiduso Lijana. — Geriau mes 
gyventume kaip Gabi ir Boduenas — paprastoje trobelėje. 

Roganas prunkštelėjo. 

— Tas ir yra, kad jie taip noriai atsisakė savo “papras- 
tos trobelės". Šiandieninėms vaišėms jie iššvaistė savo meti- 
nes pajamas. ' 

— Pusės metų, — pataisė jį Lijana, puikiai Žinodama 
kainas. — Bet jie taip myli vienas kitą, — svajingai tęsė ji. — 
Tu matei, kaip Gabi žiūri į vyrą. Tikriausiai ir aš Žiūriu į tave 
taip pat. 

Roganas įsižiūrėjo į Morių pilies kontūrus ir galvojo vi- 
sai ką kitą. Jam nepatiko, kad jie taip lengvai ryte išėjo pro 
vartus. “O kas, jeigu Hovardai persirengs pirkliais ar valstie- 
čiais? Reikia sustiprinti apsaugą." 

— Tu girdėjai, ką aš sakiau? — paklausė Lijana. “Gali- 
ma, tarkime, sugalvoti specialų skiriamąjį ženklą ir išduoti 
valstiečiams, turintiems leidimą į pilį. Bet, antra vertus, ženk- 
liuką galima pavogti..." 

— Roganai! — Lijana sustojo ir, įsikibusi vyrui į ranką, 
jį privertė taip pat sustoti. 

— Kas? 

— Tu mane girdėjai? 

— Kiekvieną žodį, — sumurmėjo jis. 

“Ne, ženkliukas netinka. O kas, jeigu..." 

— O ką aš sakiau? 

Roganas nesuvokdamas įbedė į ją akis. 

— Ką? 

Lijana prikando lūpas. 

-— Aš sakiau, kad tave myliu! 

“Geriausia kiekvieną dieną keisti slaptažodį. O dar sau- 
giau leisti įeiti į pilį tiktai keliems patikimiems valstiečiams, 
kad nesipainiotų jokių naujų Žmonių." 

Rogano nuostabai, žmona išplėšė iš jo rankų savąją ir 
labai nepatenkinta ir pikta greitai nuėjo pirmyn. 

— Kas dar atsitiko? — burbtelėjo Roganas. Visą dieną 
jis vykdė visus jos norus, o ji kažkuo vis tiek nepatenkinta. 

Ją pasivijęs paklausė: 

. — Kažkas ne taip? 

— Ak, ačiū, jūs teikėtės į mane pažiūrėti, — išdidžiai 
atsakė Lijana. — Tikiuosi, aš jus nepernelyg sutrukdžiau pa- 
sakiusi, kad jus myliu? 

— Ne, nelabai, — sąžiningai prisipažino Roganas. — 
Aš galvojau visai apie ką kitą. 

— Nieko, tegul mano širdies jausmai tavęs nejaudina, — 
kandžiai tarė Lijana. — Neabejoju, kad tau šimtai moterų pri- 
sipažino meilėje. Visos tavo savaitės Dienos, o prieš tai juk 
buvo dar ir mėnesinis kalendorius. O ir Žana Hovard tikriau- 
siai tau kiekvieną dieną prisiekė meilėje. 

| Roganas ėmė suvokti jos žodžiuose kad ir nelogišką, bet 
šiokią tokią prasmę. Įprastos moteriškos kvailystės, nieko rimto. 

— Žana neturėjo Hovardų pavardės, kai buvo mano 
žmona, — paaiškino jis. 

— Suprantu. Bet tu nenecigi, kad ji tau dievagojosi mei- 
lėje. Tikriausiai tu tiek sykių girdėjai panašias priesaikas, jog 
mano žodžiai tau nieko nereiškia. 

Roganas susimąstė. 

— Neatsimenu, kad kokia nors moteris būtų pasakiusi, 
kad mane myli. 

— Tiesa? — Lijana vėl paėmė jį už parankės, kelioms mi- 
nutėms įsivyravo tyla. — O tu mane myli? — tyliai paklausė ji. 

— Kartais, — Roganas suspaudė jos ranką. — Ir šian- 
dien naktį taip pat ruošiuosi. 

— Aš turiu omenyje ne tokią meilę. Aš turiu galvoje 
jausmą. Tu juk myli savo motiną? 

— Ji mirė, kai aš gimiau. 

Lijana apsiniaukė. 

— Na, o Siverno motiną? 

— Ji taip pat mirė, kai gimė jis. Man buvo du metai, ir 
aš jos neatsimenu. 

— O Zarido motiną? — dar tyliau paklausė Lijana. 

— Man atrodo, kad ji man nesukėlė jokių jausmų. Ji 
visų mūsų bijojo ir be galo verkė. 

— Ir niekas jos nepaguodė? 

— Raulendas sakydavo, kad ji užsičiauptų ir netrukdy- 
tų mums miegoti. 

Lijana pagalvojo apie šią nelaimingą moterį, atsidūru- 
sią purvinoje pilyje tarp vyrų, kuriuos jaudino tik vienas daly- 
kas — kad savo raudomis ji netrukdytų jiems miegoti. O po 
to vargšelė mirė iš bado Bevano pilies apsiausties metu. Na 
gerai, tegul Roganas nejautė meilės nė vienai moteriai, bet 
savo brolius tai jis myli! 

— O kai mirė tavo vyresnysis brolis? 

— Raulendas nemirė. Jį užmušė Hovardai. 

— Na, gerai, — nekantriai linktelėjo Lijana. — Tegul 
užmušė. Nugalabijo. Niekšiškai papjovė be jokių priežasčių. 
Tau jo stigo, kai jis Žuvo? 

Roganas susimąstė. Jo atmintyje atgimė valdingas, tvir- 
tas vyresnysis brolis. 

— Man jo trūksta kiekvieną dieną, — galų gale atsakė jis. 

Lijana visai tyliai paklausė: 

— O jeigu mirsiu aš, ar tu manęs liūdėsi? Netikėtai su- 
sirgsiu maru ar dar kuo nors ir mirsiu? 

Roganas nužvelgė ją nuo galvos iki kojų. Jeigu ji mirs, 
jo gyvenimas grįš į ankstesnę vagą. Drabužiai knibždės utėlė- 
mis, duona su smėliu girgždės dantyse, grįš savaitės Dienos. 
Šios moterys nesiraitys prie jo kojų, jo nekeiks, nesityčios, ne- 
gėdins prieš žmones, veltui netrukdys jo laiko. Roganas pa- 
niuro. Ir vis dėlto jam jų nepakaks. 

Ši mintis Roganui visai nepatiko. 

„ — Bent jau neteks valkiotis po driskių šventes, — pik- 
tai atšovė jis ir nuėjo pirmyn. 

Lijana pasiliko vietoje. Vyro žodžiai ją giliai įžeidė. Juk 
ji prisirišo prie jo visa siela, o pati kaip ir anksčiau jam liko 
tuščia vieta. 

Lijana sau davė žodį, kad nė už ką jam neparodys, kaip 
jis ją įžeidė, skausmą pasiliks sau. Jai atrodė, kad jos veidas 
visiškai bejausmis, bet Roganas atsigręžęs išvydo, kad jo dai- 
lutė Žmona nukorė apatinę lūpą ir vos neverkė. Riteris pa- 
bandė suvokti, kas jai ne taip? Galbūt bijo grįžti į pilį? 

Jis priėjo prie Lijanos ir paėmė ją už smakro, bet ji ati- 
traukė galvą. 

— Tau aš absoliučiai nerūpiu, — tarė ji. — Jeigu mirčiau, 
tu pasiimtum kitą, turtingą Žmoną, pasigviešęs jos kraičio. 

Rogano veidas persikreipė. 

 — Najaune, santuokos man pernelyg brangiai kainuo- 
ja. Mano tėvas. buvo sveikas kaip jautis, bet ir jo pakako tik- 
tai keturioms vedyboms. 

Lijanos veidu nuriedėjo ašaros. 

— jeigu aš mirčiau, tu paprasčiausiai paimtum ir svies- 
tum mano lavoną į griovį. Tu džiaugtumeisi manęs atsikratęs! 

Roganas apstulbęs įsistebeilijo į ją. 

— Jeigu tu mirtum... 

— Kas tada? — paklausė ji, žvelgdama į jį pilnomis aša- 
rų akimis. 

— Aš... Aš Žinočiau, kad tavęs jau nebėra. 

Lijana suprato, kad daugiau ji iš jo nieko nepeš, todėl 
apkabino jo kaklą ir ėmė bučiuoti. 

— Aš žinojau, kad tu- mane myli. 

Tą momentą, neapsakytam abiejų sutrikimui, aplinkui 
pasigirdo plojimai. Pasirodo, jog sutuoktiniai taip įniko aiš- 
kintis, kad nepamatė aplink susirinkusios minios. 

Roganas buvo sutrikęs dar daugiau negu Lijana. Jis grei- 
bė žmoną už rankos ir puolė bėgti prie vartų. Prie sienos Ro- 

ganas netikėtai sustojo — jis staiga pajuto, kad ir pats nesi- 
džiaugia, jog ši diena baigėsi. 

Prie vartų stovėjo gatvės pardavėjas su mediniu padėk- 
lu. Ant jo buvo išdėlioti žaisliukai — šokantys Žmogiūkščiai, 
lėlytės ir daug kitokių. Pastebėjęs Rogano žvilgsnį, prekeivis 
atkuto ir ėmė girti patrauklią lėlytę. Lijana linksmai nusijuo- 
kė, ir tada Roganas išsiskyrė su dviem brangiais variokais. 

Lijana taip džiaugsmingai įsikibo į dovaną, tarsi vyras 
jai būtų padovanojęs smaragdų ir briliantų. Ji apdovanojo Ro- 
ganą dievišku žvilgsniu. 

Vyras nusisuko. Beprasmiška diena, tuščias laiko švais- 
tymas, 0 dar pavėjui išmėtyti pinigai. Ir viskas dėl mergiotės, 
kuri mėgsta kvailus klausimus. Tačiau, kaip besakytum... 

Jis apkabino Žmoną už pečių ir ėmė žiūrėti, kaip ji Žai- 
džia su lėle. Roganui buvo gera. Pirmąkart jis pajuto kažką 
panašaus į ramybę. Jis pasilenkė ir pabučiavo žmoną į pakau- 
šį, o juk jam niekada dar neteko bučiuoti moters taip, ne iš 
gašlumo. | 

Lijana prisispaudė prie jo visu kūnu, ir Roganas supra- 
to, kad pagaliau sugebėjo Žmonai įtikti. Kvaila, žinoma, bet 
tai jam buvo malonu. 

Sielvartingai atsidusęs, jis įėjo pro pilies vartus. 

Sivernas sėdėjo už švaraus stalo Riterių salėje, krams- 
nojo šviežią sūrį, skaniai iškeptą jautieną ir šypsojosi. 

— Ko tu šaipaisi? — paklausė jo Zaridas. 

— Visą dieną guolyje su moterimi. Nemaniau, kad Ro- 
ganui tam užteks jėgų, bet aš vėl iki galo neįvertinau savo 
brolio, — Sivernas išdidžiai palingavo galvą. — Toji moteris 
negalės vaikščioti. Ji bus priversta dar vieną dieną praleisti 
guolyje, kad atsigautų! 

— O gal Roganui prireikė poilsio? 

— Kad tik taip nebūtų! — prunkštelėjo Sivernas. — Tu 
nieko apie vyrus nenutuoki. Ypač apie tokius, kaip mūsų bro- 
lis. Jis sugebės pastatyti šią moterį į vietą, pamatysi. Po vaka- 
rykštės dienos ji niekada jau nebandys vaidinti šeimininkės. Ro- 
ganas ne toks, kad dėl jos atsisakytų kovinių pratybų, — vidu- 
riniojo Peregrino balse skambėjo išdidžios gaidelės. Nuo šiol 
ji kiurksos savo kambaryje ir nesikiš į mūsų gyvenimą. Man jau 
mirtinai įgrįso šitie nuolatiniai kuopimai ir plovimai. 

— Ir skanus valgis taip pat? — pasidomėjo Zaridas. — 
Tiesą sakant, mūsų pilis dabar man kur kas labiau patinka. 
Bent jau valgis. 

Sivernas dūrė šaukštu į Zaridą: 

— Prabanga — vyrų smukimo pradžia. Mūsų brolis tai 
patyrė savo kailiu. Roganas... 

— Pralošė lažybas, — užbaigė už jį Zaridas. 

Sivernas išsiviepė. 

— Taip, lažybas jis prakišo, bet užsimokėti jam teko bū- 
tent taip, kaip jis ir norėjo. 

— Labai gali būti, — linktelėjo Zaridas, tepdamas ant 
duonos storą šviežio sviesto sluoksnį, — bet juk tai ji nuspren- 
dė, kaip jis turės atsilyginti. Ir lažybas taip pat ji laimėjo. Jūs 
su Roganu negalėjote surasti vagių, 0 jai pavyko. 

— Pasisekė, — susiraukė Sivernas. — Sėkmė akla. Vals- 
tiečiai tikriausiai jau ir patys norėjo mums išduoti nusikaltė- 
lius, o ji tiesiog atsidūrė reikalingu laiku reikalingoj vietoj. 

— Man nepatinka tavo tonas, — pakėlė balsą Sivernas. 

— O man nepatinka tavo bukumas. Ši moteris per trum- 
pą laiką padarė labai daug ir verta pagarbos. Be to, man atro- 
do, kad Roganas ją gali įsimylėti. 

— Įsimylėti! — aiktelėjo Sivernas. — Juk Roganas nie- 
kada iki to nenusileis! Per jo rankas perėjo šimtas, tūkstantis 
moterų, ir jis niekada neįsimylėjo! Jis šiuo klausimu pernelyg 
protingas. 

— Su Žana Hovard Roganas elgėsi nelabai protingai. 

Siverno veidas tamsiai paraudo. 

— Ką tu žinai apie šią moterį? Ką tu gali apie ją prisi- 
minti? Dėl jos išdavystės žuvo Bezilas ir Džeimsas, — Siver- 
nas suėmė save į rankas, — kaip ten bebūtų, Roganas gerai 
pažįsta moteris, ypač žmonas. — Jis dirstelėjo į Zaridą ir nu- 
sišaipė. — Roganas, permiegojęs su boba, nustoja ja domėtis. 
O po vakarykštės dienos jis persisotins šia moterimi ir grei- 
čiausiai ją išsiųs į Bevaną. Tada mums vėl prasidės normalus 
gyvenimas. 

— Tu turi galvoje žiurkes ant laiptų ir lavonus griovy- 
je? Aš tau pasakysiu, ko tu taip siunti. Tu paprasčiausiai pa- 
vydi. Tu nenori, kad Roganas priimtų į tarnybą dar ką nors 
kitą, o ne vien tave. 

— Pavydžiu? Nieko panašaus! Tiesiog bijau, kad Roga- 
nas pamirš Hovardus. Ši moteris gali jį sušvelninti, jis atsipa- 
laiduos, pakiš galvą po peiliu. Negalima Peregrinams laikytis 
bobos sijono. Jau tą žinai. 

— Taip, Žinau, — tyliai atsakė Zaridas, — bet kas, jei- 
gu Roganas... ją myli? 

— Tai neįmanoma, jau gali manimi patikėti. Pažįstu sa- 
vo brolį geriau negu pats save. Jis net jos vardo neatsimena, 
ką jau čia kalbėti apie meilę. 

Zaridas norėjo kažką pasakyti, bet tuo metu ant laiptų 
pasigirdo žingsniai. 

Į kambarį įėjo apsirengę šilkais Roganas ir Lijana. Pi- 
lies valdovo plaukai buvo šlapi, matyt, jis neseniai prausėsi. 
Lijana laikė vyrą už parankės, o galvą buvo priglaudusi prie 
jo peties. 

Bet neįtikinamiausia buvo ne ši poza ir ne šilkiniai Ro- 
gano rūbai, o jo veido išraiška. Jis aiškiai patenkintas Žvelgė į 
mylintį Žmonos veidą ir... beveik šypsojosi. 

— Labai galima daiktas, — tarė jis. 

— Negi tu bijai, kad imsiu ginčytis su tavimi prie vals- 
tiečių? — paklausė Lijana. 

— Ginčytis su manimi? Jeigu taip atsitiktų, tai valstie- 

čiai pamanytų, jog tu iš tikrųjų... — jis susvyravo, — mane 
sutramdei. 

Lijana nusikvatojo ir prispaudė kaktą prie jo rankos. 
Jie priėjo prie stalo net nežvilgtelėję į nustėrusius Siverną ir 
Zaridą. 

— Labas rytas, — linksmai tarė Lijana ir atsisėdo Ro- 
gano dešinėje. — Sakykit, ar jūs patenkinti valgiu? Jeigu ne, 
aš užkursiu virėjui pirtį. Po teismo posėdžio. 

— Aišku, — perdėtai rimtai linktelėjo Roganas. — Tu 
nori pasakyti, kad jeigu neleisiu tau posėdžiauti teisme, mes 
liksime be pietų. 

Lijana švelniai jam nusišypsojo. 

— Kodėl? Jūs gausite pietums tai, ką ir anksčiau: duo- 
nos su Žvyru, mėsos su kirmėlėmis, o užgerti teks griovio van- 
deniu. 

Roganas juokdamasis pažvelgė į Siverną. 

— Ši moteris man nuolat grasina. Jeigu aš jai neleisiu 
posėdžiauti teisme, ji mane numarins badu. 

Sivernas buvo taip sukrėstas neįprasto brolio elgesio, kad 
neteko žado. Jis taip vikriai pašoko nuo kėdės, jog ji pargriu- 
vo. Paskui vyresnysis Peregrinas apsisuko ir išbėgo iš salės. 

Roganas buvo įpratęs prie netikėtų brolių pykčių pro- 
trūkių, todėl į Siverno poelgį nekreipė nė mažiausio dėme- 
sio. O Lijana atsisuko į Zaridą ir paklausė: 

— Kas atsitiko? 

Paauglys truktelėjo pečiais. 

— Sivernas nemėgsta klysti. Nieko, praeis. Roganai, ta- 
vo tokia išvaizda, tarsi vakarykštė diena tau patiko. 

Roganas išsižiojo, norėdamas pasakyti apie vakardie- 
nos kaimo šventę, bet apsigalvojo. Juo mažiau žmonių apie 
tai Žinos, tuo geriau. 

— Taip, patiko, — trumpai atsakė jis. 

Zaridas išvydo, jog Roganas žvilgtelėjo į žmoną nuste- 
busiu žvilgsniu. “ Dabar jis tikriausiai prisiminė jos vardą, — 
pamanė Zaridas. Negi brolis iš tikrųjų įsimylėjo? Ką darys 


179 


įsimylėjęs Roganas? Galbūt jis pavers Niūrųjį kambarį poeti- 
nio įkvėpimo būstu?" 

Zaridas tylėdamas sėdėjo ir Žiūrėjo į vyrą su Žmona. 
Brolis elgėsi visai ne taip, kaip derėjo Peregrinui. Galbūt Si- 
vernas ir teisus. Vargu ar šis Roganas sugebės vadovauti Ho- 
vardų užpuolimui. | 

Baigęs pusryčiauti, Roganas metė į Lijaną geidulingą 
žvilgsnį. 

— Einam su manimi, gražuole, — tarė jis, ir Lijana pa- 
sileido juokais. 

Zaridas visiškai įsitikino, jog Sivernas teisus. Tai ne tas 
Roganas, prie kurio jie priprato. Tas visą laiką raukėsi, bur- 
bėjo ir tryško įniršiu. | 

Jaunesnysis Peregrinas išėjo iš salės, giliai susimąstęs. 
Roganas su Lijana jo išeinant net nepastebėjo. 

Visą dieną Sivernas virė iš pykčio. Po pietų jis trenira- 
vosi su riteriais, o Roganas taip ir nepasirodė. 

— Tikriausiai vėl lovoje su savo boba, — sušvokštė Si- 
vernas. 

— Ką jūs pasakėte, milorde? — paklausė riteris. 

Tada Sivernas išliejo savo įniršį ant partnerio ir jį už- 
puolė taip įnirtingai, kaip tikrose kautynėse. 

— Sustok! — suriaumojo užpakalyje Roganas. — Tu iš- 
protėjai, nori jį užmušti? 

Sivernas apmirė su kardu rankoje ir atsisuko. Greta Ro- 
gano stovėjo vyras, kaip du vandens lašai panašus į Peregriną 
vyresnįjį. 

— Ką čia šitas hibridas veikia? — piktai paklausė Si- 
vernas. | 

— Mokysis karinių dalykų. Tu už jį atsakai. 

Roganas apsisuko, norėdamas eiti, bet Sivernas čiupo 
jį už peties. 

— Aš nemokysiu visokių išsigimėlių. Jeigu jis tau rei- 
kalingas, terliokis su juo pats. Arba tegul jį geriau apmoko 
tavo žmonelė, juk ji dabar mums vadovauja? Tai jos idėja? 

Sivernas pataikė į patį centrą, ir Roganas čiupo iš neto- 
liese stovinčio riterio rankų geležinę ietį. 

— Aš tave priversiu atsiimti šiuos žodžius, — iškošė pro 
dantis Roganas ir puolė brolį. 

Sivernas taip pat griebė ietį. Ilgai jie mušėsi vienas su 
kitu, o riteriai niūriai tylėdami stebėjo, jausdami, jog tai ne 
įprastos kautynės, o kur kas rimčiau. 

Roganas nebuvo toks įniršęs, kaip jo jaunesnysis bro- 
lis. Tiesą sakant, nuolatinė pagieža pirmąkart gyvenime jį pa- 
liko ir jis tiktai gynėsi nuo Siverno išpuolių. 

Visų nustebimui, Roganas staiga krito ant žemės — su- 
klupo ant akmens. Jis norėjo atsistoti, bet Sivernas jau priki- 
šo ieties smaigalį prie jo gerklės. 

— Matai, ką daro su tavim ši moteris, — karčiai tarė 
vidurinysis Peregrinas. — Ji padarė iš tavęs kastratą. Greitai 
tave vedžiosis už pavadėlio. 

Jis nė neįtarė, kaip tiksliai smogė, — juk valstiečių pje- 
sėje buvo ta pati mintis. Roganas pasiuto. Jis nusviedė ietį, 
pašoko ant kojų ir puolė Siverną. 

Ant jo pečių pakibo šeši riteriai, dar keturi laikė Siverną. 

— Tu bobų niekada nesupratai! — staugė Sivernas. — 
Per tavo ankstesnę žmoną Žuvo du mūsų broliai. Bet mes tau — 
niekas, tau žmona svarbiau! 

Roganas apmirė. 

— Paleiskit mane, — tarė jis riteriams, ir šie pagarbiai 
pasitraukė į šalį. Nereikėjo jiems kištis į šias peštynes. Jeigu 
lordas norėjo susidoroti su savo jaunesniuoju broliu, jis tam 
turėjo visišką teisę. 

Roganas žengė prie Siverno. Žydros viduriniojo Pereg- 
rino akys vis dar degė iš įniršio, ir riteriai jį laikė už rankų. 

— Atvedžiau dar vieną brolį, kad tu jį apmokytum karo 
meno, — tyliai tarė Roganas. — Daryk taip, kaip liepiu. 

Paskui apsisuko ir nuėjo šalin. 


Po kelių valandų prakaitu apsipylęs Sivernas užlipo į 

Jolantos kambarius. Erdvus, saulėtas kambarys stulbino praš- 
matniu apstatymu. Visur blizgėjo auksas, mirgėjo brokatas, 
ant tarnaičių suknelių blykčiojo brangakmeniai. Bet labiau- 
siai švytėjo pati Jolanta. Jos grožis, figūra, balsas, judesiai — 
viskas buvo nepriekaištinga. Jolanta buvo tikros prabangos ir 
tobulumo įsikūnijimas, tai iš karto krito į akis kiekvienam. 

Išvydusi piktą Siverno veidą, Ijo rankos mostu atleido 
tris tarnaites, į auksinę taurę įpylė nuostabaus vyno ir davė 
Sivernui išgerti. Jis vyną prarijo vienu mauku, ir ji vėl pripil- 
dė taurę. 

— Na, pasakok, — švelniai tarė ji. 

— Ta prakeikta boba! — burbtelėjo Sivernas. 

Ijo žinojo, apie ką jis kalba. Sivernas jau seniai skundė- 
si naująja Rogano žmona. 

— Ji tikra Dalilė! Ji atima iš jo vyrišką dvasią. Valdo 
Roganą, riterius, tarnus, valstiečius, net mane! Įsivaizduoji, 
ji įsakė, kad išvalytų ir išplautų mano kambarį! Jai nėra nie- 
ko švento. Ji ramiausiai įsiveržia į Niūrųjį kambarį, o Roga- 
nas jai nesako nė žodžio. 

Ijo įdėmiai Žiūrėjo į savo mylimąjį. 

— O kąji padarė šiandien? 

— Kažkokiu būdu ji įtikino Roganą įleisti į pilį vieną iš 
mūsų tėvo išsigimėlių. Ir aš turėjau tą vyrutį mokyti karybos. 
O jis — kailių pirklys! — paskutinius žodžius Sivernas ištarė 
su tikru siaubu. 

— Iš kur tau ant kaktos mėlynė? 

Sivernas nudelbė akis. 

— Šitam vaikinui tiesiog pasisekė, ir jis užkliudė mane 
ietimi. Iš jo niekada nebus riterio, nors ir ką ten įsivaizduotų 
toji moteris. O šiandien sužinojau, kad ji posėdžiavo su Ro- 
ganu teisme. Tad kas bus toliau? Teks prašyti leidimo, kai no- 
rėsiu nusišlapinti? 

Jolanta matė, kad Sivernas apimtas pavydo. Jai tapo įdo- 
mu — kas per viena toji Rogano žmona. Ijo iš savo kambarių 
neišeidavo — nebent tik pasivaikščoti ant tvirtovės sienos. Į 

įvykius pilyje ji Žiūrėjo perdėm iš aukšto. Iš pradžių ji buvo 
įsitikinusi, jog nė viena pasaulio moteris nepajėgs įveikti už- 
sispyrusio, bejausmio, pikto Rogano. Tačiau praslinko keli mė- 
nesiai ir paaiškėjo, kad Jolanta klydo. Ji ir jos svita su nuo- 
staba stebėjo, kaip atgimsta pilis. Damos ir tarnaitės dėl to ir 
nelipdavo žemyn, kad bijojo susitepti rūbus. Po to tarnaitės 
viena per kitą ėmė pasakoti apie neįtikėtinus ledi Ugnies žyg- 
darbius. Ypač Jolantai patiko istorija, kaip Lijana padegė mi- 
gį, kuriame voliojosi Roganas su viena savo kekše. 

— Seniai taip reikėjo padaryti, — apibendrino Jolanta 
pasakojimą. 

Dabar ji įdėmiai pasižiūrėjo į Siverną ir paklausė: 

— Vadinasi, ji Roganą myli? 

— Nežinau. Manau, kad jį užkerėjo. Ji iščiulpė iš jo vi- 
sas jėgas. Įsivaizduoji, man šiandien jį pavyko išmušti iš kojų! 

— Galbūt tik dėl to, kad tu buvai piktas, o jis ne? 

— Iki to laiko, kol pasirodė ši boba, Roganas visada 
buvo piktas. O dabar jis... jis šypsosi! 

Ijo ir pati nusišypsojo. Ji stengėsi laikytis nuošaliai nuo 
Peregrinų ir Hovardų tarpusavio konflikto. Žinoma, ji jam ne- 
kalbėjo apie savo meilę. Jai seniai tapo aišku, kad tik jai užsi- 
minus apie meilę, Sivernas nedelsiant išgaruos. Ir, pasirodo, 
nuojauta jos neapgavo — Sivernas kraustėsi iš proto nuo tos 
minties, kad jo brolis gali mylėti savo žmoną. 

O įdomu, kaip Lijanai pavyko sudominti Roganą? Es- 
mė ne grožyje. Dauguma garsių gražuolių bandė Roganą su- 
vilioti, bet jis net nedirstelėjo į jų pusę. O be to, jeigu tikėti 
tarnaitėmis, ledi Lijana graži, tačiau anaiptol ne deivė. Vadi- 
nasi, raktas į meilę — ne grožis. Antraip Sivernas degtų Jo- 
lantai aistra. 

Ijo Žiūrėjo į savo mylimąjį, į jo gražų, paraudusį nuo 
pykčio veidą, ir galvojo, kad dėl jo meilės ji noriai parduotų 
sielą pačiam šėtonui. Taip, jis dalijosi su ja guoliu, praleisda- 
vo suja visą laisvalaikį, net kartais klausdavo patarimo, bet ji 
neapsigaudinėjo: meilė čia niekuo dėta. Dėl to Jolanta atsily- 

gindavo Sivernui tuo pačiu ir niekada neužsimindavo, kad no- 
rėtų kažko daugiau. 

— Kaip ji atrodo, toji ledi Lijana? — paklausė Ijo. 

— Užsispyrusi, — burbtelėjo Sivernas. — Amžinai kiša 
nosį į svetimus reikalus. Ji būtinai nori užvaldyti visą pilį — 
komanduoti riteriams, valstiečiams, Roganui. Ir be to — ji la- 
bai primityvi. Mano, jeigu viską gerai išvalys, problemos išsi- 
spręs savaime. Jai tikriausiai atrodo, kad jeigu mus su Hovar- 
dais pasodins į bendrą geldą, tai mes iš karto susitaikysime. 

— O kaip ji atrodo? 

— Paprasta. Ne gražuolė. Negaliu suprasti, ką Roga- 
nas joje rado. 

Jolanta taip pat negalėjo šito suprasti, bet labai norėjo 
išsiaiškinti. | 

— Rytoj vakare aš su jumis vakarieniausiu Riterių sa- 
lėje, — tarė ji. 

Sivernas labai nustebo. Jis žinojo, jog Ijo negali pakęs- 
ti Rogano, o ir pačios pilies taip pat. 

— Gerai, — pagaliau pratarė jis. — Galbūt tu ją išmo- 
kysi, kaip turi elgtis moteris. Pasikviesk ją pas save. Tegul ji 
laikosi kuo toliau nuo teismo bylų ir valstiečių. O svarbiausia 
— kuo toliau nuo mano brolio. Pasakyk jai, tegul užsiima mo- 
teriškais reikalais. Tegul neardo mūsų gyvenimo. 

Jolanta pamanė, kad galbūt Lijana išmokys ją, kaip turi 
elgtis moteris, bet savo mintimis su Sivernu nepasidalijo. 


Tūkstantąjį kartą Lijana žvelgė pro langą. Vakar, kai 
Roganas grįžo iš pratybų, jo nuotaika buvo prasta. Po šventės 
jis buvo toks dėmesingas, toks švelnus, o vakare vėl pūtėsi ir 
niršo, paskui užsidarė niūriajame kambaryje ir Žmonos nejįsi- 
leido. 

Vėlai naktį jis užlipo į miegamąjį ir atsigulė greta. Li- 
jana mieguistu kūnu prigludo prie jo. Iš pradžių jai pasirodė, 
kad vyras ją atstums, bet Roganas įsikibo į ją ir, neištaręs nė 
žodžio, ėmė įnirtingai ją glėbesčiuoti. Lijana net norėjo pasi- 

skysti dėl jo šiurkštumo, bet instinktas jai patarė geriau pa- 
kentėti, — ji dabar labai vyrui buvo reikalinga. 

Paskui jis tvirtai ją apkabino ir nurimo. 

— Sakyk man, kas įvyko, — sukuždėjo Lijana. 

Atrodo, Roganas ketino su ja pasikalbėti, bet apsigal- 
vojo, nusisuko ir užmigo. Anksti rytą jis atsikėlė ir tylėdamas 
išėjo. 

Ir štai ji laukė, kada jis grįš iš pratybų vakarienės. Pie- 
tavo Lijana viena — tik su tarnaitėmis ir Zaridu. Roganas pa- 
pietavo su savo riteriais. 

Prieš vakarienę Lijana kruopščiai pasipuošė. Visada 
tvirčiau jautiesi, kai gražiai atrodai. 

Ji įėjo į Riterių salę ir iš karto pajuto blogą nuotaiką. 
Zaridas, Sivernas ir Roganas valgė tylėdami, nesikalbėdami 
vienas su kitu. Lijana jau suvokė, kad Rogano pyktis kažkaip 
susijęs su Sivernu, bet negalėjo suprasti, kas atsitiko. “ Rei- 
kės paklausti Zarido", — pamanė ji. Bet visų geriausia, jeigu 
apie tai papasakos pats Roganas. 

Ji atsisėdo vyro kairėje ir pradėjo valgyti. Norėjosi kaip 
nors sudrumsti tylą. 

— Ar Boduenas atvyko? — paklausė ji. 

Nuo šio paprasto klausimo įtampa salėje dar sustiprėjo. 
Vyresnieji broliai nieko neatsakė, ir Lijana pažvelgė į Zaridą. 

— Jis neblogai kaunasi, — tarė paauglys. — Atsiliepia 
tėvo veislė. 

— Jis mums ne brolis, — atkirto Sivernas. 

Zarido akys plykstelėjo. 

— Jis man toks pat brolis, kaip ir tu. 

— Aš išmokysiu tave atskirti Peregriną nuo išgamos! — 
sustaugė Sivernas. 

Visi trys broliai pašoko ant kojų: Sivernas įsikibo į gerk- 
Ig Zaridui, Roganas puolė Siverną. 

Šią audringą sceną nutraukė pasirodžiusi nauja veikė- 
ja. Lijana pažvelgė virš įsikibusios į Zarido gerklę Siverno ran- 
kos, ir nustebusi išsižiojo: tarpdury stovėjo neregėto grožio 

moteris. Ji buvo iš tikrųjų tobula, tokios gražuolės Lijana gy- 
venime nebuvo mačiusi. Apsirengusi auksine suknele, mote- 
ris visa Žaižaravo šviesa ir skrodė juodžiausią tamsą lyg sau- 
lės spindulys. 

— Matau, kad pas mus niekas nepasikeitė, — tarė nuo- 
stabioji vizija. Jos balsas buvo šaltas ir įsakmus, ir broliai Pe- 
regrinai iš karto nuščiuvo. 

Moteris grakščiai įėjo į salę — paskui ją tęsėsi ilgas, 
kailiu papuoštas suknelės šleifas. 

— Sivernai, — priekaištingai tarė moteris, žvelgdama į 
vidurinįjį Peregriną, kaip motina į nepaklusnų kūdikį. 

Sivernas iš karto atleido pirštus ir pasijuto kaltas. Pas- 
kui puolė atitraukti krėslą. Atsisėdusi dama pažiūrėjo į tris 
brolius ir su karališka išvaizda tarė: 

— Galite sėstis. 

Lijana žvelgė į ją, išpūtusi akis. Štai kaip turi atrodyti 
tikra moteris: graži, pasirėdžiusi, grakšti, o svarbiausia — pri- 
verčianti vyrus šokti pagal savo dūdelę. 

— Ijo, kokia mums garbė, — tarė Roganas. — Bet 
kodėl?.. 

Jo balse pasigirdo aiškiai nedraugiška gaidelė. Lijana 
išvydo vyro lūpose negerą pašaipą — tai jos nedžiugino. 

— Aš atėjau susipažinti su jūsų žmona, — atsakė moteris. 

Lijana vos nepašoko iš nustebimo ir giliai atsiduso. Na, 
jeigu Roganas vėl užmirš jos vardą, ji tiesiog grius ant grindų 
čia pat, vietoj, ir numirs. 

— Tai Leana, o tai Jolanta, — burbtelėjo Roganas ir 
vėl ėmė valgyti. 

“Beveik teisingai", — pamanė Lijana. Galbūt reikės įsa- 
kyti kalviui išdeginti jos vardą kur nors matomoje vietoje — 
pavyzdžiui, ant Rogano riešo, kad jis galėtų kartkartėmis dirs- 
telti į įdagą ir prisiminti, kaip vadina žmoną. 

— Labas, — sulemeno Lijana. “Ką čia tokio šiai gražuo- 
lei pasakius?" — Sakykite, jūs pirkote šį audinį Londone? 

— Jis iš Prancūzijos. Mano vyras — prancūzas. 

— Aišku, — neryžtingai nusišypsojo Lijana. 

Vakarienė buvo visai sugadinta. Roganas tylėjo. Siver- 
nas nepražiojo burnos, o Zaridas, kaip buvo matyti, visiškai 
suglumo. Tiktai viena Jolanta jautėsi savo kailyje. Jos krėslo 
užpakalyje stovėjo trys tarnaitės, paduodamos jai valgį auksi- 
nėse lėkštėse. Jolanta nieko nekalbėjo, bet smalsiai stebėjo 
valgytojus, ypač Lijaną. O ji taip susinervino, jog nebaigė val- 
gyti sriubos. 

Galų gale Jolanta atsistojo ir išėjo. Lijana lengviau at- 
siduso. 

— Ji labai graži, — tarė ji Sivernui. 

Sivernas, įbedęs nosį į lėkštę, sumurmėjo kažką nesu- 
prantamo. 

— Ojos vyras neprieštarauja, kad ji gyvena čia, su jumis? 

Sivernas metė į jaunąją šeimininkę deginantį žvilgsnį. 

— Tu gali kišti nosį kur nori, bet tiktai ne į mano gyve- 
nimą. Ijo — tai mano reikalas. 

. Toks priešiškumas Lijaną nemaloniai nustebino. Ji žvilg- 
telėjo į Roganą, laukdama, jog šis nurodys brolio tikrąją vie- 
tą, bet vyras, atrodė, nieko negirdėjo. 

— Aš nenorėjau jūsų įžeisti, — tarė Lijana. — Ir aš ne- 
ketinu kištis į jūsų Byvenimą. Aš tiesiog pamaniau... 
tą ir darai visą laiką. Tu viską pakeitei: Šilo dvarą, riterius, 
valstiečius, mano brolį. Štai ką aš tau, moterie, pasakysiu: lai- 
kykis nuo manęs kuo toliau. Ir nuo Jolantos taip pat. Aš ne- 
noriu, kad tu ją sugadintum. 

Lijana atsilošė į krėslo nugarėlę, apstulbinta šitos neti- 
kėtos atakos. Vėl pažvelgė į Roganą — kodėl jis jos negina? 
Vyras smalsiai į ją Žiūrėjo, ir Lijana suprato, kad jai surengė 
eilinį egzaminą. Ištekėjusi ji gavo Peregrinų pavardę, bet dar 
neįrodė, jog tapo tikra ledi Peregrin. 

— Na, ką gi, — ramiai tarė ji Sivernui. — Tegul viskas 
tau lieka taip pat, kaip ir iki mano atsiradimo. 

Ji atsistojo, priėjo prie židinio, pasėmė dubenėlį atvė- 

susių pelenų, paskui neskubėdama grįžo prie stalo. Visų aky- 
se ji išbėrė pelenus ant Siverno drabužių ir į lėkštę. 

— Na, štai, dabar tu ir tavo valgis tokie pat purvini, 
kaip ir anksčiau. O aš jau pasirūpinsiu tuo, kad tavo gyveni- 
mas grįžtų į ankstesnę vagą. 

Apipiltas nuo galvos iki kojų pelenais, Sivernas įsiutęs 
pašoko ir užsimojo ant Lijanos. Ji išblyško ir žengė Žingsnį 
atgal. 

Sivernas jai smogti nesuspėjo — Roganas, rodos, įni- 
kęs į jautienos gabalą, greitai pakišo koją, ir brolis nulėkė 
ant grindų. 

Atsikėlęs Sivernas sumurmėjo: 

— Daryk ką nors šiai moteriai, 0 jeigu ne, tai... 

Roganas nusišluostė rankove lūpas. 

— Mano nuomone, ji visiškai gali pasirūpinti savimi pati. 

Lijana pajuto išdidumo antplūdį. Ji egzaminą išlaikė! 

— Bet aš nenorėčiau, kad tu vėl keltum prieš ją ranką, — 
tęsė Roganas. 

Sivernas atsistojo, nusipurtė pelenus nuo savo dar ne- 
seniai tokių švarių rūbų (Lijana prižiūrėjo, kad tarnaitės skalb- 
tų ir valytų jo drabužius). Peregrinas vidurinysis piktai pa- 
žvelgė į Lijaną ir drėbė: 

— Laikykis kuo toliau nuo Ijo, — po to išėjo iš salės. 

Lijana džiūgavo. Peregrinų šeimoje buvo savos elgesio 
taisyklės, savos manieros, ir ji, atrodo, pradėjo jas suprasti. 
Bet svarbiausia tai, jog Roganas ją paėmė į savo globą. Jis 
praleido pro ausis visus įžeidžiančius žodžius, bet kai brolis 
pabandė pakelti prieš ją ranką, iš karto užstojo. 

Visa švytėdama, Lijana atsisėdo į savo vietą. 

— Dar nori žirnelių, Zaridai? — paklausė ji. 

— Tikiuosi, švarių? — apsimestinai išsigandęs paklau- 
sė Zaridas. — Man patinka švarūs rūbai. Ir man patinka, kai 
mano drabužiai, mano kambarys, valstiečiai, riteriai ir mano 
vidurinysis brolis taip pat švarus. 

Lijana nusijuokė, pažvelgė į vyrą ir išvydo, kad jos dva- 
sios valdovas jai mirktelėjo. 

Naktį Roganas švelniai ją apkabino, bučiavo ir buvo ne- 
įprastai švelnus. Iš visa ko spėjant, karčios mintys jo nekankino. 

O kai viskas buvo baigta, jis nenusisuko, kaip įprastai, 
o padėjo Lijanai galvą ant peties ir užmigo, alsuodamas ly- 
giai ir giliai. 

— Jolanta — tai ne Ledi, — suspėjo jam dar mieguistu 
balsu pasakyti Lijana. 

— Kokia ledi? — sušnabždėjo Roganas. 

— Ta, kuri gyvena virš soliariumo. Ji man papasakojo 
apie Žaną Hovard. Jeigu ji ne Jolanta, tai kas? 

— Iki tavo atvykimo virš soliariumo niekas negyveno. 

— Bet... 

— Liaukis plepėjusi ir miegok, antraip aš tave atiduo- 
siu Sivernui. 

— Tiesa? — atkuto Lijana. — Jis toks gerutis. Galbūt... 

— Aš perduosiu tavo žodžius Jolantai. 

— Gerai, gerai, miegu, — greitai tarė Lijana. Jau ge- 
riau aiškintis su Sivernu negu su Jolanta. 

Grimzdama į miegą, ji laužė galvą, kas per viena toji 
Ledi? 


14 skyrius 


Kitą rytą į pilį atėjo Gabi su savo vaikais. Pagaliau Li- 
janai atsirado pašnekovė. Gabi iš karto papasakojo poniai apie 
Rogano ir Siverno ginčą dėl Bodueno. 

— Ir vyras mane apgynė? — tyliai paklausė Lijana. 

— Taip, miledi. Jis liepė lordui Sivernui užsičiaupti. Lor- 
das Sivernas iš visų jėgų stengėsi įbauginti mano Bodueną ir 
jį priversti grįžti į kaimą, bet Boduenas ne iš tokių. 

— Tai jau teisybė, — atsiduso Lijana. — Peregrinai visi 
vienodi — nesitraukia ir niekada nesigaili. 

— Ne visai taip, miledi. Lordas Roganas paskutiniu me- 
tu labai pasikeitė. Vakar, kai jūs ėjote per tiltelį, jis liovėsi 
rėkti ant riterių ir ilgai žiūrėjo jums įkandin. 

— Tiesa? — apsidžiaugė Lijana. — Ir jis iš tikrųjų ma- 
ne užtaria? | 

— Taip, miledi. 

Lijana lindo prie Gabi su vis naujais ir naujais klausi- 
mais. Kartais jai atrodydavo, kad ji kaip ir anksčiau nieko Ro- 
ganui nereiškia, kad jis net padoriai neatsimena jos vardo. 
Na nieko, dabar jis pagaliau išmoko: rytą, apkabinęs ir bu- 
čiuodamas žmoną, jis sukuždėjo šį vardą jai į ausį. 


Praslinkus trims savaitėms po Bodueno ir Gabi pasiro- 
dymo, Roganas su Sivernu vis dar buvo susipykę ir beveik ne- 
sikalbėjo. Lijana bandė su Roganu užmegzti pokalbį apie 
brolį, bet nieko nesigavo. Užtat naktimis lovoje vyras ją ne- 
paprastai glamonėdavo. Kartais Lijanai atrodė, jog Roganas 
bando atgauti visą tą švelnumą, kurio nematė vaikystėje. 

Po vakarienės jis kartais ateidavo pas ją į soliariumą, 
sėsdavo į minkštą kėdę ir klausydavo, kaip tarnaitės groja liut- 
nia ir dainuoja. Lijana išmokė vyrą žaisti šachmatais, ir kai 
jis suprato, jog šis Žaidimas strateginis, beveik kaip karas, vis- 
kas ėmė eiti it sviestu patepta. Zaridas taip pat prisidėdavo 
prie jų kompanijos, ir Lijanai buvo malonu žiūrėti, kaip vai- 
kinas sėdi ant grindų ir laiko rankose siūlų kamuolį, vynioja- 
mą Moters. 

Vieną dieną Roganas sėdėjo prie lango, Zaridas įsi- 
taisė ant grindų prie jo kojų, ir Lijana išvydo, kaip Roganas 
glosto jaunesniojo brolio galvą. Paauglys pažvelgė į Roganą 
su tokia meile, su tokiu dievinimu ir pasitikėjimu, kad Lija- 
na susijaudino. 

Kiekvieną dieną jos meilė vyrui vis tvirtėjo. Ji iš pradžių 
įspėjo, kad šiame žmoguje yra labai daug kas, ko nemato kiti. 

Bet tikrąjį Roganą, jautrų ir švelnų Žmogų, įžvelgti bu- 
vo sudėtinga. Kartais sutuoktiniai taip įnirtingai bardavosi, 
jog pilies stogas vos nekrisdavo jiems ant galvų. Roganas kaip 
ir anksčiau buvo įsitikinęs, jog Lijana gera tiktai lovoje ir na- 
mų ūkyje. Nors ir kaip ji įrodinėjo, jog turinti ir kitų gabumų, 
jis atkakliai atsisakė juos įžiūrėti. 

Net po sėkmingo “egzamino", po to, kai Roganas juo- 
kavo su Žmona šia tema, jis kategoriškai jai uždraudė daly- 
vauti teismo posėdžiuose. Lijana priminė, kaip sugebėjo rasti 
vagis, bet vyras neklausė. Jis tvirtai manė, jog moteris nesu- 
geba būti teisėja ir jo įtikinti buvo neįmanoma. 

Galų gale Lijana puolė į neviltį ir ėmė raudoti. Roga- 
nas buvo ne iš tų vyrų, kuriuos sugraudina moterų ašaros, bet 
užtat jis labai nemėgo, kai žmona liaudavosi šypsotis. Jam at- 
rodė, jog būti laiminga, patenkinta ir linksma — jos pareiga. 
Pusantros dienos jis buvo įvaręs savo Žmonai niūrią nuotai- 
ką, o po to pasidavė ir leido jai dalyvauti teismo posėdžiuose. 
Lijana puolė jam ant kaklo, jį pabučiavo, 0 po to ėmė kutenti. 

Į Riterių salę įėjęs Sivernas išvydo, kad brolis su žmo- 
na voliojasi ant grindų. Nuo Lijanos galvos nulėkė kepuraitė, 
plaukai išsisklaidė ant pečių, o vyresnysis brolis springo ne- 
sulaikomu juoku. Sivernas taip įniršo, jog sutuoktiniai bema- 
tant nutilo. 

“Kas gi darosi Sivernui?"? — nesusigaudė Lijana. Ji vis 
dar negalėjo apsiprasti su mintimi, jog vyro brolis dabar jos 
pagrindinis priešas. Juk iš pradžių jis visada buvo jos pusėje. 
Bet kai Roganas pasikeitė, Sivernas irgi pasidarė kitoks. At- 
rodė, jog dabar jis juto nuotakai Žvėrišką neapykantą, nieko 
nepaisė, kad tik nuteiktų prieš ją Roganą. Vyras nepasakojo 
Lijanai apie savo barnius su broliu — teko pasikliauti Gabi. 
Per pratybas Sivernas nuolat erzino Roganą, sakė, jog jis at- 
sidūręs po Žmonos padu. 

Kuo daugiau Lijana girdėdavo tokių pasakojimų, tuo 
uoliau rūpindavosi Roganu. Vakarais, kai jie būdavo kartu, 
Lijana matydavo, kaip jam nelengva. Roganas smarkiai kan- 
kinosi, plėšomas ir soliariumo, ir Niūriojo kambario. 

Dėl jo labai blogos nuotaikos tarp jų kilo dar vienas 
didelis ginčas, po kurio vyras išėjo ir dvi naktis nepasirodė. 
Galų gale Lijana neištvėrė ir įsiveržė į Niūrųjį kambarį. Ji 
nesibeldė, neprašė leidimo įeiti, o tiesiog ryžtingai atidarė du- 
ris ir įėjo. Roganas pradėjo ant jos rėkti. Jis niršo, keikėsi, 
bet iš jo akių Lijana suprato, kad jis jos pasirodymu apsidžiaugė. 

— Kas čia? — paklausė ji, rodydama ant stalo išdėlio- 
tus popierius. 

Roganas dar truputėlį papurkštavo, o po to parodė sa- 
vo schemas. Lijana nieko nežinojo apie kovines mašinas, bet 
neblogai išmanė žemės ūkio techniką. Darbo principas iš es- 
mės buvo panašus. Lijana davė kelis patarimus, ir paaiškėjo, 
kad jie naudingi. 

Vakaras praėjo nuostabiai. Jie sėdėjo dviese mažame 
kambarėlyje, pasilenkę prie popierių. Roganas klausinėjo: 
“Štai taip?" arba: “Taip geriau?", arba: “Taip, mano nuomo- 
ne, neblogai". 

Sivernas vėl jiems sugadino vakarą. Jis žvilgtelėjo pro 
atvertas duris ir išsižiojo: 

— Aš girdėjau, kad ji čia lankosi, bet netikėjau, — ne- 
garsiai tarė jis. — Tai šventas mūsų brolio Raulendo ir tėvo 
kambarys. O tu čia įleidai moterį. Ir kam? — jis linktelėjo į 
schemą, — kad ji tave mokytų kurti kovos mašinas? Nejaugi 
tavyje nebeliko nieko vyriško? 

Kai Sivernas įniršęs puolė šalin, Lijana patenkinta iš- 
vydo, jog Sivernas vidurinysis eidamas kasosi. Vadinasi, utė- 
lės vėl knibžda jo drabužiuose. Tegul jos sugraužia jį gyvą. 

— Roganai, — atsisuko ji į vyrą. 

Bet vyras taip pat iššoko iš kambario. 

Lijanos širdis plyšo iš gailesčio Roganui. Jam reikėjo 
žmonos švelnumo ir glamonių, bet jis nenorėjo atstumti ir sa- 
vo nesutramdomo brolio. Kiekvieną dieną daugelį valandų Pe- 
regrinas praleisdavo aikštėje, įrodinėdamas riteriams, 0 ypač 
Sivernui, jog kaip ir anksčiau yra garbingas Peregrinų klano 
vadas. O vakarais, kai Roganas pasirodydavo soliariume, jis 
negalėdavo iki galo išsivaduoti nuo įtampos. 

Lijana iš visų jėgų stengėsi neparodyti, kaip pyksta ant 
Siverno. Net parašė laišką pamotei, klausdama Elen, ar ji 
nepažįsta turtingų įpėdinių dieveriui į žmonas. Galbūt, jei- 
gu pavyktų surasti Sivernui žmoną, jis paliktų ją ir Roganą 
ramybėje. e 

Ir trečią kartą jie rimtai susibarė, bet Roganas palaikė 
Siverną. | 

Lijana įėjo į Riterių salę uždususi iš pykčio, Sivernas 
su Roganu sėdėjo už stalo, pusryčiavo ir vienas su kitu nesi- 
kalbėjo. 

Lijana, nepaprastai įdūkusi, iškošė pro dantis: 

— Jūsų... jūsų jaunesnysis brolis praleido šią naktį vie- 
name guolyje su trimis moterimis. 

Roganas nustebęs pažvelgė į Siverną. 

— Nejaugi su trimis? Aš sykį turėjau iš karto keturias 
moteris, bet kitą dieną vos stovėjau ant kojų. 

— Kada tai buvo? — pasidomėjo Sivernas, nežiūrėda- 
mas į Lijaną. 

— Prieš metus. Atsimeni, po to turnyro. 

— Aš ne apie Siverną! — sušuko Lijana. — Aš apie Za- 
ridą. Jūsų jaunesnysis brolis, dar visai vaikas, miegojo lovoje 
su trimis moterimis! | 

Peregrinai, nieko nesuvokdami, įsistebeilijo į ją. Lija- 
nai pasirodė, kad jie negali suprasti, kuo ji nepatenkinta. 

— Šito negalima leisti, — atkirto ji. — Roganai, tu turi 
tam padaryti galą. 

Dar didesniam jos pasipiktinimui, Roganas linksmai nu- 
sišaipė. 

— Taip, aš ką nors sugalvosiu. 

Lijana priėjo prie jo. 

— Nekalbėk su manimi tokiu tonu! Berniukas tave die- 
vina, mano, jog tu karalius ir dievas. Aš įsitikinusi, kad jis 
tiesiog bando tave pamėgdžioti. 

— Vaikinas nori būti toks pat, kaip jo vyriausiasis brolis. 

Tada Lijana puolė Siverną,gau neturėdama jėgų paslėpti 
savo priešiškumo. 

— Roganas bent bando, bet tu! Tu gyveni su ištekėjusia 
meiluže su mumis po vienu stogu nekalto vaiko akyse. 

Sivernas tučtuojau pašoko ant kojų ir atkirto: 

— Nesikišk į mano gyvenimą! O kai dėl Zarido... 

— Zaridu mes pasirūpinsim patys, — nutraukė brolį Ro- 
ganas. 

— Galbūt savo žmonele tu taip pat pasirūpinsi? — pik- 
tai įgėlė Sivernas ir išėjo iš salės. 

Roganas pažvelgė broliui įkandin ir sunkiai sudribo į 
kėdę. Siverno žodžiai jam sugadino nuotaiką. 

— Jam reikalinga Žmona, — tarė Lijana. 

— Žmona? Juk Jolanta jai išdraskys akis. 

Rogano buvo tokia liūdna išvaizda, kad Lijana panoro 
jį pralinksminti. 

— Reikia surasti tvirtą moterį, kad ji susitvarkytų ir su 
Sivernu, ir su Jolanta. 

— Tokių nebūna. 

Lijana paglostė jam Salanss 

— Argi? Juk aš susitvarkiau su tavimi, o tu tvirtesnis 
už dvidešimt sivernų ir jolantų. 

Lijana norėjo pajuokauti, bet Rogano jos žodžiai ne- 
pralinksmino. Jo akyse plykstelėjo pyktis. 

— Nėra tokios moters, kuri galėtų mane suprasti, — 
tyliai tarė jis. 

— Aš visai nenorėjau... — pradėjo ji, bet vyras staigiai 
atsistojo. 

— Nėra tokios moters, kuri šeimininkautų mano namuo- 
se. Eik į savo kambarius, Žmona, ir siuvinėk. Tavo vieta ten, 
ne čia. | 

Roganas išėjo. 

Jis nepasirodė pas ją nei vakare, nei naktį. Lijana neri- 
maudama nėrėsi iš kailio ir baiminosi, kad vyras nuėjo pas kitą. 

— Aš surengsiu jai tokią pirtį, kad ji mels mirties, — 
kuždėjo Lijana, matuodamAžingsniais kambarį. 

Vidurnaktį ji nuskubėjo pas Gabi, išplėšė ją iš Bodue- 
no glėbio ir išvarė sužinoti, kur Roganas. Gabi greitai grįžo 
ir pasakė, jog lordas Roganas sėdi didžiojoje valgykloje su ke- 
liais riteriais ir geria vynąs 

Ši žinia Lijaną nudžiugino. Vadinasi, jis išgyvena dėl 
barnio ne mažiau už ją. Roganas jau nebegali paprasčiausiai 
jos atsisakyti ir surasti paguodą pas kitą moterį. 

Tik po to ji galėjo užmigti, nors-ir ne iš karto. 

Ji auštant pabudo nuo plieno žvangesio. 

— Roganai! — sušuko nesavu balsu iš baimės Lijana. Ji 
apsivilko ant nuogo kūno marškinius ir iššoko iš miegamojo. 


Auštant į pilį bandė prasiskverbti priešai. Hovardų žmo- 
nės užmetė ant sienos kablį ir tyliai užsiropštė virvėmis. 

Paskutinis susirėmimas buvo įvykęs prieš daugelį mė- 
nesių, ir Peregrinai, užsiėmę vidaus kivirčais, užmiršo išorinį 
pavojų. Sargybiniai suglebo, neteko budrumo. 

Tuzinas užpuolikų suspėjo užsiropšti ant sienos anks- 
čiau, negu juos pastebėjo sargybiniai. Du sargai buvo papjau- 
ti miegant. 

"Tuo metu Roganas voliojosi didžiojoje valgykloje gir- 
tutėlis nuo išmaukto kvaišalo. Sivernui jį pavyko pažadinti ne 
iš karto. 

— Man norisi vemti nuo tavęs, — metė vidurinysis Pe- 
regrinas broliui kardą ir išbėgo į kiemą. 

Roganas ne iš karto atsigavo, bet kūnas veikė pats. Jis 
išstumdė riterius, ir po kelių sekundžių jau kovėsi kieme su 
priešais greta Siverno ir Bodueno. 

| Su užpuolikais pavyko susidoroti labai greitai. Kai Si- 
vernas norėjo pribaigti paskutinįjį, Roganas sustabdė brolį. 

— Kodėl jūs užpuolėte? — paklausė jis belaisvio. — 
Ko Oliveris Hovardas nori? 

— Tavo bobos, — atsakė Hovardo riteris, — mums įsa- 
kė ją pagrobti. | 

Riteris žinojo, kad jis mirties neišvengs, todėl elgėsi 
įžūliai. 

— Lordas Oliveris sakė, kad jo jaunesniajam broliui rei- 
kalinga Žmona, o iš Peregrinų nuotakų Hovardams būna pui- 
kios žmonos. 

Roganas smeigė akiplėšai į širdį peilį ir kelis kartus pa- 
suko. Galų gale Sivernas nutempė jį į šalį. 

— Nusiramink, jis negyvas. Jie visi negyvi. Ir keturi mū- 
sų riteriai taip pat. 

Roganas iš baimės drebėjo. Jeigu Sivernas nebūtų bu- 
vęs budrus... Jeigu sargybiniai nebūtų išgirdę... Jeigu... Jie bū-. 
tų galėję pagrobti Lijaną! 

— Apieškokite visą pilį, — įsakė jis. — Kiekvieną už- 
kaborį, kiekvieną spintą, net kiekvieną skrynią. Aš noriu įsi- 
tikinti, kad čia nebeliko nė vieno Hovardo. Vikriai! — rikte- 
lėjo jis riteriams. 

— Pagaliau tu prisiminei Hovardus, — tarė Sivernas. — 
Ir tai tik dėl jos. Tu sukėlei grėsmę mums visiems — man, 
Zaridui, sau. Dėl tos bobos tu rizikavai mūsų paskutinėmis 
valdomis. Tau nusispjaut, kad užmušė keturis riterius, o dar 
tuzinas sužeistų. Ir viskas per tavo girtuokliavimą. O kodėl 
prisiputai? Todėl, kad susipykai su savo žmona. Per tavo pir- 
mąją Žmoną mes netekome dviejų brolių. Nejaugi ir kiti Pe- 
regrinai turi žūti, kad tu nusiramintum? 

Kaip tik šiuo metu laiptais atbėgo Lijana. Už jos nuga- 
ros plaikstėsi šviesūs plaukai, pro plonus marškinius matėsi 
grakščios nuogos kojos. Ji puolė prie Rogano ir jį apkabino. 

— "Tu gyvas! — sušuko ji, apsipylusi ašaromis. — Aš 
taip dėl tavęs bijojau. 

Akimirkai Roganas užmiršo įniršusį brolį ir kruvinus 
kūnus. Jis tvirtai apkabino drebančią žmoną. Tik laimingo at- 
sitiktinumo dėka ji nepateko į priešų nagus. Roganas paglos- 
tė jos galvą ir guosdamas sukuždėjo: 

— Aš sveikutėlis. 

Jis netyčia pamatė riterį, seną karį, dar tarnavusį sena- 
jam Peregrinui, o po to Raulendui. Riterio veide sustingo pa- 
sišlykštėjimo grimasa. Senas karys negalėjo ramiai Žiūrėti, 
kaip Peregrinų giminės vyresnysis burkuoja su moterimi, o 
tiesiai prie jo kojų guli du lavonai. 

Roganas žinojo, jog Žmonės jam buvo ištikimi ir nepa- 

laikė Siverno, jog Peregrinas vyresnysis jokiu būdu neapleis 
savo pareigų. Jie nematė, kaip Roganas sėdi vakarais solia- 
riume ir klausosi moterų dainų. Nematė jie ir to, kaip Žmona 
padeda vyrui konstruoti kovines mašinas. 

Bet dabar, pažvelgęs į akis savo riteriams, Roganas su- 
prato, kad jų ištikimybė susvyravo. Kaip jie gali tikėti Žmogu- 
mi, kuris, susiginčijęs su žmona, mirtinai nusitašė ir vos ne- 
pramiegojo priešų pasalos? Dabar žmonės gali jo nebeklau- 
syti. Valstiečių pjesėje Žmona “sutramdė" lordą Maitvanagį 
ir prisirišo jį už pasaitėlio. Roganas nekreipė į šią satyrą dė- 
mesio, nes laikė ją visišku absurdu. O dabar jis pamatė, kad 
valstiečiai teisūs. 

Reikia įrodyti savo valdžią riteriams, antraip jis visam 
laikui rizikavo netekti jų pagarbos. 

Roganas atstūmė Lijaną ir subliovė: 

— Šalin iš čia, moterie! Čia tau ne vieta! 

Lijana suprato, kokie jausmai valdo Roganą. Ji ištiesė 
pečius ir tarė: 

— Aš noriu padėti, kiek žmonių sužeista? — paskui ji 
atsisuko į riterį, su panieka žiūrintį į Roganą. 

— Nuneškite sužeistuosius į virtuvę, ten šilčiau. Ir ne- 
pamirškite... 

Roganas ją nutraukė: 

— Daryk, kaip tau sakyta! 

— Bet juk čia sužeistieji. 

Ir sužeistieji, ir sveiki riteriai išpūtę akis spoksojo, kas 
čia vyksta, ir Roganas suprato, kad atėjo kritinis momentas. 

— Aš vedžiau tave dėl pinigų, — tarė jis lygiu, skardžiu 
balsu, kad visi girdėtų. — Tavo patarimai ir tavo grožis man 
nieko nereiškia. 

Lijanai pasirodė, kad jai iš visų jėgų smogė į pilvą. Ji 
norėjo atsakyti, bet neužteko jėgų. Iš visų pusių pasigirdo ki- 
kenimas. Ponas puikiausiu būdu parodė moteriai jos vietą. Li- 
jana lėtai apsisuko ir nukiūtino šalin. | 

Roganas norėjo pulti paskui ją, bet susilaikė. 

— Išneškite lavonus, — įsakė jis. 

Nieko, naktį jis viską pataisys. Galbūt jai ką nors pado- 
vanos. Jai patiko medinė lėlė... 

— O kur dėti sužeistuosius? — paklausė Sivernas. 

Roganas išvydo, kad brolis Žiūri į jį su pagarba. 

— Į didįjį valgomąjį. Tegul gydytojas juos užado. O po 
to atvesi čia tuos, kurie stovėjo sargyboje. 

— Klausau, broli, — tarė Sivernas ir uždėjo jam ant pe- 
ties ranką. 


— Jis ją pamokė, — išdidžiai tarė Sivernas Jolantai. — 
Žinojau, kad viskas bus gerai,. Reikėjo tau pamatyti jį vakar 
rytą. “Aš vedžiau tave dėl pinigų, o ne dėl tavo patarimų ir ne 
dėl tavo grožio“. Štai kaip jis jai pasakė. Dabar ji pagaliau 
liausis kišusi nosį į mūsų reikalus. 

Ijo pažvelgė į jį pro neužbaigtą gobeleną. Ji jau girdė- 
j0, kas atsitiko vakar. 

— O kur tavo protingasis brolis praleido praėjusią naktį? 

— Nežinau, — Sivernas susvyravo. — Tikriausiai su ri- 
teriais. Jam reikėjo sulaužyti jos miegamojo duris. Šitą mote- 
rį reikia pamokyti. 

Ijo pasižiūrėjo, kaip Sivernas visur kasosi. Kaip buvo 
nuostabu, kai jis vaikščiojo švarus. 

— Tu jau pasiekei to, kad pilis vėl beveik tokia pat pur- 
vina kaip anksčiau. Tavo brolis miega su savo riteriais ir tik- 
riausiai vėl labai nelaimingas. Juk jis dabar nebesišypso, tiesa? 

Sivernas atsistojo ir priėjo prie lango. Zaridas pasakė, 
kad jis tiesiog vyresniajam broliui pavydi, ir Sivernas pama- 
nė, kad galbūt Zaridas teisus. Vakar pavyko laimėti pergalę: 
jis privertė Roganą visų akivaizdoje atsikratyti žmonos ir ją 
nuvyti. Bet kas galų gale laimėjo? Kelios dienos buvo šlykš--. 
čios. Sivernas nė neįtarė, kaip Roganas paskutiniu metu pasi- 
keitė. į 

Dabar jame atgijo buvęs pyktis, gal net dešimteriopai 
labiau. Apmokymuose jis elgėsi kaip tikras šėtonas — šian- 

dien sulaužė ranką vienam riteriui, kuris buvo nepakankamai 
vikrus, o kitam perkirto smilkinį. Kai Sivernas bandė ginčy- 
tis, Roganas vienu smūgiu išvertė jį iš kojų. 

Vidurinysis Peregrinas atsisuko į Ijo. 

— Roganas toks pat piktas, kaip ir anksčiau. 

Jolanta nesunkiai skaitė jo mintis. Sivernas visai ne pik- 
tas Žmogus, antraip ji nebūtų galėjusi jo pamilti. Bet kaip dau- 
guma vyrų, neapkentė permainų. Jis mylėjo ir dievino vyres- 
niuosius brolius, bet jie visi žuvo, liko tiktai Roganas. Siver- 
nas bijojo netekti ir jo. 

— Ir ką tu padarysi, kad juos sutaikytum? — paklausė 
Ijo, verdama į adatą auksinį siūlą. 

— Sutaikyti? — nustebo Sivernas. — Kad Roganas vėl 
vakarais kiurksotų pas ją soliariume? Tada vėl viskas nueis 
po velnių. Hovardai mus miegančius išpjaus. Jie mus išmuš! 

— Greičiau Roganas jus visus išgalabys per apmoky- 
mus, jeigu jo nepavyks sutaikyti su žmona. 

Sivernas išsižiojo, bet apsigalvojo ir atsisėdo į kėdę. 

— Ne tokia jau ji, tiesą sakant, bloga, — tarė jis. — Pilį 
iš tikrųjų nepakenktų sutvarkyti, — jis pažvelgė į Jolantą. — 
Na, gerai, pilį būtinai reikia sutvarkyti, bet kodėl ji... — Si- 
vernas nežinojo, kaip pasakyti. — Bet kodėl ji padarė Roga- 
ną savo nuosavybe? 

— Ji vyrą myli. Moterims pasitaiko tokie dalykai. 

Ji meiliai pažvelgė į Siverną, bet jis to nepastebėjo. Iš- 
blyškusi, neišvaizdi Lijana Jolantai sukėlė tikrą susižavėjimą. 

— Nusiųsk Lijanai kvietimą vakarieniauti. Tegul ji ma- 
no, jog taip pasielgė Roganas. O Roganui taip pat nusiųsk 
kvietimą Lijanos vardu. 

Sivernas įniršęs pasikasė petį. 

— Kaip tu manai, ji pasirūpins, kad man vėl skalbtų 
rūbus. | 

— Tikriausiai. Jeigu tu jai grąžinsi Roganą. 

— Pagalvosiu, — negarsiai tarė Sivernas. — Jeigu Ro- 
ganas sužvėrės dar daugiau, taip ir padarysiu. 

— Nejaugi jis tikisi taip lengvai pelnyti mano atleidi- 
mo? — paklausė Lijana Gabi. Jos buvo soliariume vienos, ki- 
tas tarnaites Lijana išsiuntė. — Nejaugi jis mano, kad pakaks 
mane pakviesti vakarienės, ir aš atšliaušiu pas jį ant kelių? 

— Miledi, — ėmė maldauti Gabi, — kartais vyrai sako 
tai, ko iš tikrųjų negalvoja. Be to, praslinko visa savaitė. Bo- 
duenas sako, kad lordas Roganas kiekvieną dieną darosi vis 
blogesnis. Pats nemiega ir Žmonėms miegoti neduoda. Jis pa- 
dvigubino ant sienos sargybą, 0 jeigu sargybinis netyčia su- 
merkia bluostą, jį plaka bizūnu. 

— O man tai visai nerūpi! Roganas gavo mano pinigus, 
daugiau jam nieko nereikia. 

Gilus apmaudas nuo praeitos savaitės nė kiek nenuri- 
mo. Pasirodo, Lijana save apgaudinėjo, manydama, jog Ro- 
ganas jai neabejingas. Jis vedė dėl pinigų, daugiau jam nieko 
iš jos nereikia. Ką gi, jis gavo tai, ko norėjo, ir neprivalo gerbti 
žmonos. Ji daugiau nesikiš į jo santykius su valstiečiais. Nesi- 
spirs, kad jai leistų dalyvauti teismo posėdžiuose. Visų ge- 
riausia — pasiimti savo svitą ir persikelti į kitą pilį arba išjoti 
į dvarą, esantį jos kraičio dalimi. Jeigu, žinoma, vyras atiduos 
jai savo nuosavybės dalį. 

— Ką, negi jūs ketinate atsisakyti kvietimo? — paklau- 
sė Gabi. 

— Vietoj savęs aš nusiųsiu krūvą auksinių indų — te- 
gul sustato ant mano kėdės. Roganas bus patenkintas. Tada 
jam neteks Žiūrėti į mano išsigimusį veidą. 

— Bet, miledi, aš įsitikinusi, kad jis visai... 

Lijana jau nesiklausė. Mintis apie savo išsigimimą ir 
auksą jai pakišo įdomią idėją. 

— Atvesk man kalvį. 

— Ką, miledi? 

— Atvesk man kalvį, aš jam duosiu darbo. 

— Pasakykite man, ko reikia, ir aš pati... 

— Ne, tai paslaptis. 

Gabi nesijudino iš vietos. 

— Tai jūs sutiksite dalyvauti? 

— Taip, aš priimu savo vyro kvietimą. Jis dar gaus pini- 
gų, dėl kurių vedė, ir neišvys mano negražaus veido. 

Gabi vis dar stovėjo. 

— Kartais geriau atleisti, negu būti susipykus. Vestu- 
vės — tai... 

— Mano vestuvės — tai auksas, ir daugiau nieko. O da- 
bar eik! 

— Klausau, miledi, — klusniai atsakė Gabi ir išėjo. 

Po trijų valandų Lijana rengėsi vakarienei. Jai padėjo 
ne Gabi, o Džois, Lijana žinojo, kad Bodueno žmona neprita- 
ria šiam visam sumanymui. 

Nesinorėjo Lijanai dabar susitikti ir su Ledi, ji irgi tik- 
riausiai būtų jos nepalaikiusi. Lijana matė, jog šiandien vir- 
šutinio aukšto durys atidarytos ir net atlapotos. “ Aš visada 
čia, kai būsiu tau reikalinga", — tarė Ledi, ir tai buvo tiesa. 
Kiekvieną kartą, kai Lijanos santykiai su Roganu atsidurda- 
vo aklavietėje, durys atsidarydavo. Bet šiandien vakare Lija- 
na nenorėjo kalbėtis su Ledi. Nenorėjo, jog ši moteris ją per- 
kalbėtų. Pernelyg didelis buvo apmaudas. Nejaugi tą galima 
atleisti? Jeigu ji nusileis, tai ką jis padarys kitą kartą? Jos lauks 
vieni pažeminimai, o Roganas manys, kad bet kuriuo atveju 
jam bus atleista. | 

Dėl to Lijana apsimetė, kad nepastebi atidarytų durų, 
ir toliau rengėsi. 


— Lauk iš čia! — suriko Roganas. Jie su broliu buvo kam- 
baryje virš virtuvės, kai kitados čia gyveno viena iš savaitės Die- 
nų. Paskutiniu metu kambario nevalė, ir jis apskreto purvais, o 
tolimame kampe tupėjo riebi žiurkė ir graužė kaulą. 

— Tiesiog man rodos, kad tu gali apsirengti vakarienei 
ką nors padoriau. O ir nusiskusti būtų neblogai, — tarė Si- 
vernas. 

— Kam? — atsikirto Roganas. — Kad pavalgyčiau už 

vieno stalo su moterim? Tu teisus. Mes be jos gyvenom ge- 
riau. Aš ją norėčiau išsiųsti į Bevaną. 

— Na taip ir teks tai jos apsaugai skirti pusę mūsų Žmo- 
nių. Juk Hovardai tikriausiai... 

— Ir tegul jie pasiima ją, koks mano reikalas! 

Pasakęs šiuos Žodžius, Roganas per prievartą išsiviepė. 
Prakeikta boba! Jis kelis kartus bandė ją aplankyti, bet durys 
buvo uždarytos. Nieko nereiškė jas išlaužti ir parodyti žŽmo- 
nai, kas namų šeimininkas, bet tiesiog nenorėjo atsidurti kvai- 
lio vietoje. Jam nusispjaut — tegul kiurkso užsirakinusį du- 
ris, jeigu taip nori. Juk jis nesumelavo pasakęs, kad ją vedė 
dėl pinigų. 

Tiesa, praeitą savaitę jis labai daug ką apmąstė ir daug 
prisiminė, kaip ji juokiasi, kaip apkabina jį už kaklo, kai viskas 
gerai, prisiminė jos žodžius ir patarimus, jos šiltą, švelnų kū- 
ną. Dar Roganas atsiminė muziką, skanų valgį, švarų kiemą, 
kur buvo galima vaikščioti, nebijant užminti mėšlo krūvos, pri- 
siminė jis ir kaimo šventę. Kaip buvo malonu ją laikyti už ran- 
kos! Kaip buvo gera žiūrėti, kai Gabi plovė jai plaukus. 

Jis žvilgtelėjo į Siverną. 

— Kodėl tave domina, ką aš rengiuosi daryti savo 
žmonai? 

— Man įgriso, kad duonoje vien smėlis. O ir Jolanta 
nuo manęs pastebimai atšalo. 

— Na, ir išsiųsk ją pas vyrą. O aš išsiųsiu... — Roganas 
sunkiai ištarė vardą. — O aš išsiųsiu Lijaną. 

— Taip, taip būtų mums abiem geriausia, — sutiko Si- 
vernas. — Mūsų gyvenimas būtų kur kas geresnis, o ir darbų 
būtų galima griebtis. Nereikėtų drebėti, kad Hovardai prisi- 
kapstys iki mūsų moterų. Bet, antra vertus, žmonės skundžia- 
si blogu maistu. Gal... — Sivernas nebaigė žodžio. 

Roganas pažvelgė į žalio aksomo tuniką, kuria apsivil- 
kęs po senovei vaikščiojo Sivernas. Jeigu Lijana jį pakvietė, 
galbūt ji nori atsiprašyti už tai, kad neįsileido vyro į miega- 
mąjį ir priveisė pilyje Žiurkių. Jeigu ji atsiprašys, Roganas jai 
būtinai atleis. 

| Lijana palaukė, kol riteriai ir Peregrinai susirinks di- 
džiojoje valgykloje, ir tik po to nusileido žemyn. Džois už- 
dengė jos veidą šydu. 

— Jūs neapsigalvojote, miledi? — nepatenkinta paklau- 
sė Džois. 

— Nė už ką, — atsakė Lijana, iškėlusi galvą. 

Jai įėjus į valgomąjį, visi nuščiuvo. Džois ėjo užpakaly- 
je, prilaikydama ilgą šleifą. Lijanos veidą ir krūtinę dengė il- 
gas šydas. 

Lėtai ir iškilmingai ji priėjo prie savo kėdės ir sustojo. 
Sivernas stumtelėjo Roganą alkūne, tas atsistojo ir patraukė 
žmonai kėdę. Lijana atsisėdo ir apžvelgė nutilusią salę. Rite- 
riai Žiūrėjo į ją išpūtę akis. 

Roganas nusprendė, kad laikas sudrumsti tylą. 

— Nori vyno? — garsiai tarė jis, ir jo balsas nuaidėjo 
salės skliautais. 

Lėtu judesiu Lijana nusimetė šydą. Visi aiktelėjo: po- 
nios veidą slėpė uždangalas iš suvertų ant siūlų monetų — 
auksinių, sidabrinių, varinių. Iš viršaus siūlai laikėsi ant gal- 
vos apdangalo. 

Apstulbusių žiūrovų akyse Lijana išsiėmė žirkles ir nu- 
kirpo vieną sidabrinę monetą. 

— Jos pakaks už vyną, milorde? — ji nukirpo auksinę 
monetą. — O šios, manau, užteks užmokėti už mėsą. 

Roganas išsižiojęs Žiūrėjo į ją. 

— Nebijokite, milorde, — garsiai tarė Lijana. — Aš su- 
valgysiu visai nedaug ir daugiau monetų nenukirpsiu. Neno- 
riu jūsų gąsdinti savo išsigimimu. Aš įsitikinusi, kad pinigai 
jus džiugina kur kas labiau, negu mano veidas. 

Rogano veidas suledėjo. Netaręs nė žodžio, Roganas pa- 
kilo ir išėjo iš salės. 

Zaridas atsisuko į Siverną, kurio išvaizda buvo gana 
rūškana. 

— Valgyk, Sivernai. Rytoj jūsų duonoje bus vien akme- 

nys, o Roganas užkankins tave pratybomis iki mirties. Koks 
tu vis dėlto protingas, kad sumanei atgrasinti Lijaną nuo šei- 
mininkavimo. 

Lijana, stengdamasi neprarasti orumo, lėtai išplaukė iš 
salės. 

— Ne! — suriko Lijana ant Gabi ir Džois. — Statykite 
ne ten, o štai ten! Aš sakiau, ne tenai! 

Pasitaikius pirmai progai, Džois išsmuko iš soliariumo, 
bet Gabi nusprendė pasilikti, ji, kramtydama liežuvio galą, 
žvelgė į Lijanos pakaušį. Per dvi savaites, praslinkusias po bai- 
sios vakarienės, kai ledi Lijana pasirodė vyrui su monetų kau- 
ke, Gabi išseko visos iškalbingumo atsargos. Ką ji būtų sa- 
kiusi, ledi kartojo tą patį: “Jis gavo tai, ką norėjo". 

Lordas Roganas buvo dar Žiauresnis. Gabi meldė Bo- 
dueną pakalbėti su šeimininku, bet tas ietimi vos nepersmei- 
gė Bodueno kiaurai. 

Dėl pono su ponia ginčo visa pilis ir kaimas nusmuko. 

Kepėjai atsisakė į pilį gabenti šviežią duoną, nes Roganas 
jiems nemokėjo. Lijana apleido ūkį. Duona vėl tapo nevalgo- 
„ma. Kiemas apsidengė mėšlo sluoksniu, kurio niekas nevalė. 
Valstiečiai badavo. Nusekusiame griovyje voliojosi karvių ske- 
letai. Anksčiau visa tai buvo laikoma normaliu dalyku, ir nie- 
kas nesiskundė. Užtat dabar pilies gyventojai nuolat unkštė 
dėl utėlių, blusų ir nešvaros. Jie skundėsi, kad Roganas visiš- 
kai sužvėrėjo, jog ledi Lijana neatlieka savo pareigų (niekas 
jau nebeprisiminė, kaip visi iš pradžių priešinosi jos pastan- 
„goms įvesti tvarką). 

Po dviejų savaičių nebeliko nė vieno Žmogaus dešim- 
ties mylių ratu, kurie nebūtų kentėję dėl ponų barnių. 

— Miledi, — pradėjo Gabi. 

— Aš neturiu tau ką pasakyti, — nesileido į kalbas Li- 

jana. Per pastarąsias dienas jos apmaudas neatlėgo. Kaip ji 
stengėsi įtikti vyrui, būti jam pavyzdinga Žmona, o jis — jis ją 
įžeidė ir pažemino visų tarnų akyse. Žinoma, jis tikras gra- 
žuolis ir galbūt mano, kad paprastų Žmonių nėra ko gailėtis. 
Bet nieko, jeigu ji jam atrodo tokia išsigimėlė, tegul apsieina 
be jos. 

— Aš tiktai norėjau pasakyti, kad jus kviečia ledi Jolanta. 

Lijana iškėlė galvą. | 

— Sivernas savo tikslą pasiekė. Jis nugalėjo, padaręs 
Roganą tokiu pat, kaip anksčiau. Nematau prasmės bendrau- 
ti su Siverno meiluže. 

Gabi nusišypsojo. 

— Šneka, kad lordas Sivernas ir jo... ledi Jolanta taip 
pat barasi. Galbūt ji nori sudaryti su jumis sąjungą. 

Lijanai knietėjo su kuo nors pasikalbėti. Gabi tam ne- 
tiko — ji kvietė atleisti Roganui, net eiti pačiai ir jo atsipra- 
šyti. Bet Lijana buvo įsitikinusi, kad vyras ją atstums. Argi 
gali tokia išsigimėlė jį sudominti? O ir Jolanta, ši dieviška 
gražuolė, vargu ar supras Lijanos skausmą. 

— Pasakyk jai, kad negaliu ateiti, — atsakė ji. 

— Bet, miledi, ji kviečia jus į savo kambarius. Iki šiol ji 
nieko tenai neleido. 

— Ak, štai kaip? Tai dar aš turiu pas ją eiti? Aš, pilies 
šeimininkė, turiu lankyti savo dieverio meilužę? Pasakyk, kad 
neateisiu. 

Gabi išėjo, o Lijana įbedė akis į gobeleną. Koks įžūlu- 
mas! Bet jos pasipiktinime jautėsi ir smalsumas. Įdomu, ką 
jai gražioji Jolanta nori pasakyti. 

Visas tris dienas kvietimai buvo pakartoti tris sykius, ir 
tris sykius buvo atmesti. Ketvirtą dieną Lijana pažvelgė pro 
langą ir pamatė, kad ten vaikštinėja viena iš savaitės Dienų. 

Lijana atsisuko į Džois. 

— Atnešk man raudoną brokatinę suknelę. Aš vykstu 
vizito. | 

Po valandėlės Lijana buvo išsipuošusi. Ji nulipo žemyn, 

perėjo kiemą ir užlipo laiptais į Jolantos kambarius. Pilies gy- 
ventojai spoksojo į ją išpūtę akis, bet Lijana žvelgė tiesiai prieš 
save ir į nieką net nežvilgtelėjo. 

Kai tarnaitė atvėrė duris, Lijana vos neaiktelėjo iš ne- 
tikėtumo. Niekada ji dar nebuvo mačiusi tokios prabangos: 
visur stovėjo auksiniai ir sidabriniai indai, ant grindų gulėjo 
tikri kilimai — pūkuoti, ryškūs ir ornamentuoti. Sienas puošė 
subtilaus darbo šilkiniai gobelenai — antpirščio dydžio gėly- 
tė buvo išausta mažų mažiausiai iš tuzino įvairiausių spalvų. 
Net lubos buvo išdabintos pastoraliniais vaizdais, o langai bu- 
vo iš spalvotų vitražų, saulėje blizgančių it brangakmeniai. 

Visur stovėjo raižytiniai krėslai su minkštomis pagal- 
vėlėmis, gobelenų audimo staklėmis, dramblio kaulu inkrus- 
tuotos prabangios skrynelės. Aplinkui nė vieno pigaus arba 
paprasto daiktelio. 

— Sveikos atvykusios, — tarė Jolanta. Ji dėvėjo sidab- 
rine suknele ir buvo šiame ištaigingame kambaryje pagrindi- 
nė brangenybė. 

— Aš... — Lijana niekaip negalėjo atsitokėti. — Jūs... 
norėjote man ką nors pasakyti? 

Apskritai tai Lijana ketino šiai moteriai pasakyti, kad 
jos elgesys nepadorus ir jai teks degti pragaro ugnyje už tai, 
j0g ji, ištekėjusi moteris, ištvirkauja su svetimu vyru. Tačiau 
Jolantos akyse liežuvis kažkodėl neapsivertė kalbėti tokių da- 
lykų. 

— Gal teiksitės prisėsti? Aš pasistengiau, kad mums at- 
neštų užkąsti. 

Lijana nusileido į krėslą ir gurkštelėjo truputį praskiesto 
vyno iš auksinės, rubinais išdabintos taurės. 

— Jums reikia eiti pačiai pas jį, — tarė Jolanta. — Jis 
pernelyg užsispyręs ir nieku gyvu nenusileis. Be to, aš įsitiki- 
nusi, kad jis tiesiog nemoka žengti pirmojo žingsnio. 

Lijana garsiai pastatė taurę ir atsistojo. 

— Aš neketinu apie tai kalbėti. Jis mane įžeidė, tai bu- 
vo paskutinis lašas. 

Ji apsisuko ir žengė prie durų. 

— Palaukite! Būkite gera, sustokite. Aš elgiausi neman- 
dagiai, — tarė Jolanta. 

Lijana atsisuko. 

Ijo žvelgė į ją šypsodamasi. 

— Atleiskite man. Dabar mano gyvenimas tapo nepa- 
keliamas. Sivernas visą laiką labai blogos nuotaikos. Supran- 
tama, aš jam pasakiau, jog tai jis dėl visko kaltas. Jeigu ne jo 
pavydas, Roganas nė už ką būtų nepasakęs, kad jis vedė dėl 
pinigų, ir tada jums būtų netekę kabintis sant veido monetų 
šydo. 

Lijana vėl atsisėdo. 

— Tai tiesa, — atsiduso ji ir vėl pakėlė taurę. — Jis pa- 
sakė girdint visiems savo žmonėms, kad negali pakęsti mano 
išsigimimo. 

Jolanta įdėmiai pažvelgė į šviesiaplaukę moterį. Pasi- 
rodo, esmė net ne piniguose. Roganas kvailai atsiliepė apie 
žmonos grožį. Broliai Peregrinai tokie gražuoliai, jog net ne- 
gali įsivizduoti, kaip nedrąsiai šalia jų jaučiasi moterys. Kiek- 
vieną rytą Ijo apžiūrinėdavo veidrodyje savo veidą, ir, nepai- 
sant jaunystės, išmoko šypsotis taip, kad aplink akis nepasi- 
rodytų raukšlelės. Labiausiai ji bijojo dienos, kai Sivernas su- 
abejos jos grožiu. Ims jis netikėtai vieną kartą ir taip pat jai 
pasakys, kad pasigviešė ne jos grožio, 0 jos vyro pinigų? 

— Suprantu, — atsiduso Jolanta. 

— Taip, aš irgi suprantu. Aš maniau, kad jį išmokysiu 
mane mylėti. Tikėjausi, jog jam būsiu nepakeičiama. Bet aš 
jam nereikalinga. O ir niekam kitam čia taip pat nereikalin- 
ga. Tiktai pamanykit! Mano pamotė visa tai pranašavo, bet aš 
jos neklausiau. Man atrodė, kad aš protingesnė už dukart iš- 
tekėjusią moterį. Bet pamotė buvo teisi. Ir mano tarnaitė 
Džois taip pat teisi. Ji sakė, kad vyrams apskritai nereikalin- 
gos Žmonos. O dabar aš niekam nereikalinga: nei vyrui, nei jo 
broliui, nei vyro meilužėms, nei riteriams ir tarnams — vie- 
nintelė, kuri man gera, tai Ledi. Bet dabar ir ji užtrenkė savo 
duris. 

Jolanta klausėsi šių graudžių kalbų ir labai gerai jas su- 
prato. Moteriš jaučiasi tvirtai tol, kol yra geidžiama. Tada ji 
sugeba uždegti guolį, kirsti lažybų, nebijodama pasekmių, 
prieštarauti savo mylimajam. Bet jeigu moteris pajunta, kad 
ji vyrui nebereikalinga, ją apleidžia jėgos. 

Jolanta žinojo, ką daryti. Nėra ko nė tikėtis, jog Roga- 
nas ateis pas Lijaną pirmas. Roganas — klaikus užsispyrėlis, 
nesuvokiantis savo gerbūvio. Jis pasipiktinęs atmes mintį, kad 
moteris jam gali turėti kokią nors įtaką. 

— Apie kokią ledi jūs kalbate? — paklausė Jolanta, nu- 
sprendusi laikinai pamiršti sunkų klausimą. 

Iš pradžių ji Lijanos pasakojimo klausėsi neatidžiai, bet 
staiga sudrebėjo. 

— Tai ji gyvena virš soliariumo? 

— Taip, ten yra kambarys, kuris beveik visada uždary- 
tas, bet Ledi kažkokiu stebuklu atspėja, kada man blogai, ir 
duris atidaro. Ji čia buvo vienintelė mano draugė. Tai ji man 
papasakojo apie Žaną Hovard. Ir dar ji pasakė, kad nė vienas 
vyras nemėgsta drovios moters. Ir išsigimusios taip pat, — 
pridūrė Lijana. 

— Tai graži, švelniais kaštoniniais plaukais, vidutinių 
metų moteris, taip? 

— Taip. Kas ji? Aš vis noriu jos paklausti, bet kiekvie- 
ną kartą, kai... 

Lijana nutilo, pamačiusi, jog Jolanta ima nuo stalo ma- 
žą sidabrinį varpelį. Tarpdury pasirodė tarnaitė. Šeimininkė 
jai kažką sukuždėjo, ir tarnaitė dingo. 

Jolanta atsistojo. 

— Nagi einam pas jūsų Ledi. 

— Durys uždarytos. Jos visą laiką uždarytos nuo tada, 
kai aš... Kai aš paskutinį kartą vakarieniavau su savo vyru. 

— Aš nusiunčiau tarnaitę raktų. Einam. 

Lijanos pasirodymas kieme visus suglumino, o kai ji dar 
pasirodė lydima Jolantos, pilies gyventojai visai apstulbo ir 
išpūtę akis Žiūrėjo į dvi jaunas moteris. Jolantos kieme nie- 

kas beveik niekada nematė, o abiejų damų pasirodymas kartu 
sukėlė tikrą šoką. 

Lijana perėjo kiemą, į šeimynykščius net nepažvelgusi. 
Jos užlipo aukštyn ir sustojo prie uždarytų durų. 

— Ji uždaro duris, kai nenori, kad ją trukdytų. Manau, 
mums neverta veržtis ir piktnaudžiauti jos svetingumu. 

Jolanta nieko neatsakė, o kai su dideliu raktu rankoje 
pasirodė kambarinė, ryžtingai įkišo raktą į spyną. 

— Mano nuomone, neverta... — pradėjo Lijana, bet ne- 
baigė. 

Durys atsivėrė, ir ji išvydo prieš save ne švarų, jaukų 
kambarį, o plikas sienas. Beje, net ne plikas — po storu dul- 
kių ir voratinklių sluoksniu stovėjo pažįstami baldai. Lijana 
išvydo suolelį, ant kurio paprastai sėdėdavo. Vidury stovėjo 
audimo staklės, kur Ledi siuvinėjo savo gobeleną. Bet langų 
stiklai buvo išmušti, ant grindų gulėjo negyvas paukštis. 

— Nieko nesuprantu, — sukuždėjo Lijana. — Kurgi ji? 

— Ji mirusi. Prieš daugelį metų. 

Lijana persižegnojo, nors ir nepatikėjo tuo, ką išgirdo. 

— Jūs norite pasakyti, jog tai vaiduoklis? Negali būti. 
Aš kalbėjausi su ja, ir garantuoju jums, kad ji tokia pat reali, 
kaip ir mes su jumis. Ji papasakojo man tokių dalykų, kurių 
niekas negali Žinoti. 

— Taip, aš girdėjau. Aš pati jos niekada nemačiau, ir 
Sivernas taip pat. Dėl Rogano nežinau. Bet keliems žmonėms 
ji pasirodė. Atrodo, Ledi mėgsta padėti tiems, kuriems reikia 
pagalbos. Prieš kelerius metus tarnaitė, susilaukusi kūdikio, 
ketino šokti į griovį ir tuo metu išgirdo, jog iš šio kambario 
sklinda audimo staklių garsas ir daina. Tai buvo Ledi, kaip 
jūs ją vadinate. Ji atkalbėjo tarnaitę nesižudyti. Argi jūsų ne- 
stebina, jog šis kambarys ir visas aukštas tuščias? Daugelis 
žmonių net atsisakydavo lipti į soliariumą paimti medžioklei 
sakalų. Čia iš tiesų niekas nelipa. 

Lijana bandė apibendrinti tai, ką išgirdo. 

— Bet man niekas apie tai nepasakojo. Net neužsiminė. 

— Galbūt jie tikėjosi, kad jūs išvalysite šį aukštą, ir vai- 
duoklis išnyks. Šis vaiduoklis niekam nepadarė nieko blogo. 
Jis geras. | 

Lijana perėjo storu dulkių sluoksniu ir sustojo prie go- 
beleno. Ten buvo pavaizduota dama su vienaragiu — šį gobe- 
leną siuvinėjo Ledi, kai čia lankėsi Lijana. Jaunąją moterį ne- 
tikėtai apėmė toks jausmas, tarsi ji būtų praradusi brangią 
draugę. | 

— O kas ji tokia? Kodėl ji apsigyveno Peregrinų na- 
muose? 

— Tai Siverno, Rogano ir Zarido senelė. Ją vadino Džei- 
ne, ir ji buvo pirmoji senojo Žilio Peregrino žmona. Jie turė- 
jo sūnų Džoną, Siverno tėvą. Po Džeinės mirties Žilis vedė 
Besę Hovard, ir jos giminės ėmė įrodinėti, jog Žilio ir Džei- 
nės santuoka buvo neteisėta, atseit jos sūnus ir giminė yra 
bastardai. Ši pilis ir Bevano pilis kažkada priklausė Džeinės 
šeimai — ji čia išaugo. ž | 

— Štai kodėl ji čia apsigyveno. 

— Kai jos sūnus Džonas grįžo į pilį su liūdna žinia, jog 
karalius savo ediktu jį paskelbė neteisėtai gimusiu, motina at- 
sirado prie sūnaus šiame kambaryje — praslinkus keliems me- 
tams po savo mirties. Bet Džonas ją uždarė ir niekada daugiau 
neprisiartino prie šių durų. Nuo šio laiko kambarys atsidaro 
tik iš vidaus. Kai kurie sakė, jog Džonas padarė kvailystę, nes 
motina pasirodė jam, kad pasakytų kažką labai svarbaus. 

— Tikriausiai ji atėjo jam pasakyti, kad jis liautųsi laks- 
tęs paskui kaimo mergas, — karčiai tarė Lijana. 

— Ne. Daugelis mano, jog ji jam norėjo pasakyti, kur 
yra parapijos knyga. | 

— Kas tai per knyga? 

— Džonas negalėjo įrodyti, kad jo tėvai buvo teisėtai 
vedę. Visi vestuvių liudytojai buvo arba mirę, arba paslaptin- 
gai dingę, o parapijos knyga, kurioje buvo įrašas apie santuo- 
ką, prapuolė. Daugelis manė, kad ją sunaikino Hovardai. Bet 
kai kurie tikėjo, jog senasis Žilis nujautė savo antrosios žmo- 

nos ketinimus ir knygą paslėpė patikimoje vietoje, — Ijo nu- 
sišypsojo. — Jeigu vėl pamatysite savo Ledi, būtinai jos pa- 
klauskite apie knygą. Pakanka įrodyti, jog Žilio ir Džeinės 
santuoka buvo teisėta, ir tada karalius, galimas daiktas, grą- 
žins Peregrinams senelio dvarus. Tada karas su Hovardais 
pasibaigs. 

Lijana pamanė, ar Roganas ją pamils, jeigu ji suras šią 
knygą? Greičiausiai, ne. Vis tiek ji bus jam išsigimėlė, net jeigu 
prie jo kojų paklos viso pasaulio turtus. 

— Reikia eiti, — tarė ji, — ir uždaryti duris. Negalima 
drumsti Ledi ramybės. 

Jos išėjo; Jolanta užrakino duris ir atidavė raktą kam- 
barinei, kantriai laukiančiai už durų. 

— Jūs eisite pas jį? — paklausė Ijo. 

Lijana suprato, ką ji turi omeny, ir atsakė: 

— Negaliu. Jam reikia ne manęs, o aukso. Dabar Ro- 
ganas jo turi ir viskuo patenkintas. 

— Su auksu į lovą negulsi. 

Lijanos gerklėje įstrigo kamuolys. 

— Nieko, jis turi savaitės Dienas. O dabar prašau man 
atleisti. Man reikia baigti siuvinėti. 

Jos nulipo žemyn į soliariumą ir atsisveikino. 


Vakare Sivernas pas Jolantą atėjo šlubuodamas. Jam ant 
kaktos raudonavo žaizda, aplipusi sukrešėjusiu krauju. Jolanta 
davė tarnaitei ženklą ir jau greitai žaizdą apsukriai plovė van- 
deniu ir servetėle. 

— Aš jį užmušiu, — burbėjo Sivernas, — antraip jo ne- 
sustabdysi. Ar ką nors susitarei su jo Žmona? 

— Su ja kalbėtis ne lengviau nei su tavo broleliu. 

— Oi, atsargiau! — sudejavo raukydamasis Sivernas. — 
Tu man visą žaizdą išdraskysi. Gerai, Roganą aš dar galiu su- 
prasti. Jis su šia moterimi nepaprastai kantrus, leido jai kar- 
tu posėdžiauti teisme, elgtis su valstiečiais, kaip tik ji pano- 
rės, net praleido su ja visą dieną lovoje. 

— Taip, jis buvo neįprastai dosnus, — sarkastiškai tarė 
Jolanta. 

— Dar ko! Aš net nemaniau, kad jis gali būti toks švel- 
nus Žmonai. 

— O ką tu manei? Kad tavo angeliškasis brolelis įkiš 
ją į šitą purviną pilį, kur tarnai jos nevadins ponia? Kad jis 
iš karto pamirš savo Žmoną ir prisimins tik tada, kai ji pa- 
degs jo migį? 

— AK, jau tos moterys, — atsiduso Sivernas. — Jūsų 
samprotavimuose nėra jokios logikos. 

— Aš savo logika nesiskundžiu. Tai tavo brolis... 

Sivernas ją pasodino ant kelių ir pabučiavo į kaklą. 

— Gerai, užmirškim brolį. 

Jolanta jį atstūmė ir atsistojo. 

— Prieš kiek savaičių tu paskutinį kartą prauseisi? 

— Anksčiau tavęs nedomino, kad aš nesiprausiu. 

— Aš maniau, kad arklių mėšlo kvapas — tavo natūra- 
lus aromatas, — įgėlė Jolanta. 

Sivernas pašoko. 

— Viskuo kalta toji prakeikta boba! Jeigu į ji. 

— Jeigu tu būtum nesikišęs, kur tavęs neprašo, viskas 
būtų tvarkoj. Teks tau savo paties klaidas ištaisyti. 

— Mes juk apie tai kalbėjome. Aš ketinu prisipažinti, 
jog... truputį pasikarščiavau. Tu juk atsimeni, kad aš pats, tau 
pasiūlius, organizavau tą vakarienę. Ir kas išėjo? Ta Žioplė 
ten pasirodė apsikarsčiusi monetomis. Roganui reikėjo iš jos 
atimti visas monetas. 

— Jis turėjo jai pasakyti, kad ji žavinga, — nutraukė jį 
Jolanta. — Juk Lijana mano, kad tavo gašlusis brolelis ja vi- 
siškai nesidomi. Apskritai tai ir aš tuo sunkiai tikiu. Mano 
nuomone, Roganas pasirengęs lipti ant bet kokio sutvėrimo, 
panašaus į moterišką lytį. 

Sivernas išdidžiai nusišypsojo. 

— Taip, jis tikras eržilas. 

— Na, užteks juodinti tavo brolį. Tu priversk Roganą 
pasakyti Lijanai, kad ji nuostabi ir kad jis dega aistra. 

— Nieko sau. Aišku, aš turiu viską išsrėbti, ką priviriau, 
taip? Tau reikia kaip nors pačiai bandyti priversti Roganą pa- 
daryti tai, ko jis nenori. 

— Tai ką, jis vėl prasideda su savo Dienomis? 

Sivernas persikreipė. 

— Ne, štai čia ir bėda. Jis niekada dar taip ilgai neapsiė- 
jo be bobų nuo to laiko... — Sivernas susimąstė, — nuo to lai- 
ko, kai Hovardai pagrobė jo pirmąją Žmoną. Ir nereikia į mane 
taip Žiūrėti, — pažvelgė jis į Jolantą. — Mano brolis moka su- 
sidoroti su savo moterimis. Galbūt jam stačiai dabar boba pe- 
reikalinga. Puikiai jį suprantu — jis taip prisikentėjo nuo savo 
žmonos! Ši istorija su monetomis buvo paskutinis lašas. 

— Na, kaip nori, — saldžiu balseliu tarė Jolanta. — Ko- 
dėl Roganas neišsiunčia Lijanos atgal pas tėvus ir jos neatsi- 
krato? Tada atvežtum čia visą vežimą gražių, sveikų mergų, kad 
tavo brolis guldytųsi nakčiai į guolį visą tuziną. 

— O kas pasirūpins tuo, kad mus maitintų skaniais pyra- 
gais? — susiraukė Sivernas. — Velniai jus visus griebtų! Ir Li- 
janą taip pat! Apskritai visas moteris! Ko jums iš mūsų reikia? 
Roganas juk ją vedė tiktai dėl kraičio. Kam jam prireikė?.. 

— Ko prireikė? — nekaltai paklausė Jolanta. — Ją įsi- 
mylėti? Pageidauti jos draugijos? 

— Aš ne tą norėjau pasakyti. Jie man abu mirtinai įgri- 
so. Aš Žinau, ką reikia daryti: užrakinti juos abu kambary ir 
išmesti raktą. Mane nuo jų verčia vemti. 

Netikėtai Sivernas pakėlė galvą. 

— Kas atsitiko? 

— Nieko. Viena mintis šovė į galvą. 

— Pasakok, — paprašė Jolanta. 

Jai telo ilgai įprašinėti Siverną, ką] jis atskleidė savo 
"idėją". 

Vakare Sivernas susitaikymui nusiuntė Lijanai dovaną. 
Ji, kaip paprastai, sėdėjo soliariume su savo tarnaitėmis. Jos 
niekas netrukdė. Atrodė, kad pilies gyventojai ją visai užmiršo 
arba manė, kad jos visai nebuvo. Lijana gerokai nustebo, kai 
tarpdury pasirodė randais nusėtas senasis riteris ir ant padėklo 

atnešė taurę vyno. Riteris pasakė, jog tai lordo Siverno 
dovana. 

— Kaip tu manai, vynas užnuodytas? — paklausė Lija- 
na Gabi. 

— Greičiausiai tai meilės gėrimas, — atsakė namų val- 
dytoja. Ji taip ir nepametė vilties įtikinti savo ponią. 

Vynas buvo kvapnus ir pašildytas. Lijana išgėrė daugiau, 
negu ketino. 

— Kažko pavargau, — tarė ji, — galva labai apsunko. 

Tuo metu į soliariumą įėjo Sivernas. Lijanos tarnaitės 
ėmė kuždėtis, žvelgdamos į šviesiaplaukį gražuolį, bet Siver- 
nas Žiūrėjo tik į Lijaną. 

Gabi sunerimo — ji matė, kaip Lijana užsimerkė ir at- 
sirėmė į krėslo nugarėlę. | 

— Man atrodo, kad poniai blogai, — suvebleno Gabi. 

— Nieko, išsimiegos, — atšovė Sivernas, alkūne nustū- 
mė namų valdytoją ir pakėlė Lijaną ant rankų. 

— Milorde! — aiktelėjo Gabi. — Jūs nedrįsite... 

— Drįsiu, — burbtelėjo Sivernas ir išnešė miegančią Li- 
janą iš kambario. Jis užlipo aukštyn, sustojo prie masyvių 
ąžuolinių durų, persimetė Lijaną per petį, pasiėmė raktą ir 
atidarė sunkias sąvarines duris. 

Vidury buvo nedidelis kambarėlis su atskira išviete. Dar 
užvienerių sunkių, geležimi kaustytų durų buvo tvirtovės sie- 
nos. Paprastai šia patalpa naudodavosi sargybiniai. Kartais 
kambarį paversdavo kalėjimu. Būtent tam jis ir buvo dabar 
reikalingas Sivernui. 

Jis pastovėjo ant slenksčio, laukdamas, kol prieblando- 
je apsipras akys. Ant lovos gulėjo miegantis Roganas, ir aki- 
mirksnį Sivernas dyejojo. Bet čia jo nugara nuskubėjo visa 
armija blusų, ir Peregrinas vidurinysis vėl įgavo ryžto. Jis me- 
tė jaunąją Žmoną ant lovos greta brolio ir ėmė kasytis. 

— Taip, balandėliai, — tarė jis, žvelgdamas į miegančią 
porelę. — Čia tupėsite iki to laiko, kol susitaikysite. 

16 skyrius 


Lijana nubudo vėlai vakare — niekaip negalėjo praplėšti 
vokų. Ji truputį pasivartė ant minkštų patalų, paskui saldžiai 
pasirąžė. 

— Jeigu nori valgyti, greičiau kelkis, antraip nieko ne- 
beliks. 

Ji atsimerkė ir išvydo, kad prie mažo staliuko sėdi Ro- 
ganas ir taršo vištieną, sūrį ir duoną. 

— Ką tu čia veiki? — pasipiktino Lijana. — Ko tu čia 
mane atsitempei? Tavo vynas buvo užnuodytas! 

— Nę mano, o brolio. Bet tai nesvarbu, jo dienos šioje 
žemėje vis tiek suskaičiuotos. 

— Tai jis mane čia atvilko? 

— Ne tik tave, bet ir mane. 

Lijana atsisėdo ant lovos ir apsidairė į šalis: lova, sta- 
las, dvi kėdės, žibintas. 

— Jis persimetė į Hovardų pusę? — aiktelėjo ji. — Ne- 
jaugi jis jiems išdavė pilį? 

Roganas pažvelgė į ją taip, tarsi ji būtų visai kuoktelėjusi. 

— Mano brolis, žinoma, būna tikras šunsnukis, be to, 
jis baisiai užsispyręs, bet išdavyste jį apkaltinti sunku. 

— Tad kodėl jis taip padarė? 

Roganas tylėdamas žiūrėjo į valgį. 

— Kodėl jis mus užmigdė ir čia atitempė? 

— Iš kur man žinoti? Sėsk, valgyk. 

Lijana iš pykčio plykstelėjo. Ji puolė prie durų, ėmė jas 
tvatinti kumšteliais ir rėkti, bet niekas neatsiliepė. Tada Lija-. 
na priėjo prie šaudymo angos ir vėl ėmė šaukti. Ir vėl bevil- 
tiškai. Ji atsisuko į Roganą. 

— Kaip tu gali valgyti? Kiek mus išlaikys šiame kalėji- 
me? Kaip mums iš čia ištrūkti? 

— Mano tėvas kaip tik ir skyrė šį kambarį kalėjimui. Iš 
čia išsprukti neįmanoma. 

— Sėdėsim tol, kol tavo įžūlus, kvailas broliukas mus iš 

čia pats išleis, taip? Viešpatie, na ir šeimynėlę aš pasirinkau! 
Kažkokie besmegeniai pusgalviai! 

Roganas metė į ją tokį piktą žvilgsnį, kad ji pasigailėjo 
savo žodžių. 

— Aš... — pradėjo ji, bet vyras pakėlė ranką. 

— Kai tik mus iš čia išleis, gali grįžti pas savo tėvą. 

Roganas šuoliu atsistojo ir taip pat priėjo prie šaudy- 
mo angos. 

— Roganai, aš... 

Jis pasitraukė. 

Visą dieną jie pūtėsi ir pyko vienas ant kito. Lijana Žvilg- 
čiojo į vyrą ir prisiminė, kaip jis ją įžeidė. “Na, ir kas, kad aš 
jam esu niekas", — galvojo ji. Ji grįš pas tėvą arba iškeliaus į 
vieną iš savo dvarų. Tegul Peregrinai patys kiurkso savo pily- 
je ir grožisi arklių kaukolėmis. 

Vakare pro šaudymo angą jiems nuleido ryšulį su mais- 
tu. Roganas maistą paėmė, bet garsiai šaukė grasindamas Si- 
vernui baisiomis kančiomis ir bausme. Vakarieniauti vyriau- 
siasis Peregrinas atsisėdo kampe nenorėdamas sėdėti su Li- 
jana prie bendro stalo. Kai atėjo naktis, jie kaip ir anksčiau 
nesikalbėjo. Lijana atsigulė ant lovos, taip ir nežinodama, kur 
ketina nakvoti Roganas. Kai jis atsigulė šalia, ji prieštaravo, 
bet nusprendė susitaikstyti — tiesiog pasitraukė toliau, kad 
jis jos nepasiektų. | 

Kai pro šaudymo angą prasiskverbė pirmieji saulės spin- 
duliai, Lijana pajuto, kad guli vyro glėbyje. Užmiršusi ginčus 
ir nesantaiką, ji pabučiavo vyro lūpas. 

Roganas nedelsiant pabudo ir atsakė į jos bučinį. Pas- 
kui jie abu neteko galvos. Į visas puses nulėkė daiktai, drabu- 
žiai, ir vyras su žmona godžiai atsidavė meilei. Šį kartą pasi- 
mėgavimą jie pajuto vienu metu — per dvi savaites abiem su- 
sikaupė daug neišeikvotos aistros. 

Paskui jie, apsipylę pakaitu, gulėjo vienas kito glėbyje. 
Lijana vis norėjo paklausti Rogano, ar iš tikrųjų ji tokia išsi- 
gimusi ir ar dar galioja jo sprendimas ją pasiųsti šalin, tačiau 
vietoj to ji tarė: 

— Aš mačiau vaiduoklį. 

— Kambaryje po mumis? 

— Iš pradžių aš maniau, jog ji ir yra Jolanta. Atsimeni, 
aš tau sakiau, kad ji vyresnė už Siverną? Bet tai buvo Ledi. 
Tai ji man papasakojo apie Žaną Hovard. Roganas neatsakė, 
ir Lijana pažvelgė į jį. 

— Tu juk taip pat ją matei, tiesa? 

— Nieko aš nemačiau. Nėra jokio vaiduoklio. Tai tiesiog... 

— Ką? Kas ji? Kada tu ją matei? Ji siuvinėjo ar audė? 

Roganas atsakė ne iš karto. 

— Audė. Gobeleną su vienaragiu. 

— Tu kam nors apie tai pasakojai? 

— Iki šiol ne. 

Šis prisipažinimas Lijaną truputį nudžiugino. 

— Kada tu ją matei? Ką ji tau pasakė? 

— Tai buvo po to, kai Oliveris Hovardas pagrobė... 
ją, — tyliai atsakė Roganas. 

— Žaną? 

— Taip, ją. Ji atėjo pas mane ir pasakė, kad nori ištekė- 
ti už Hovardo, kad nuo jo gimdys kūdikį. Manęs paprašė nu- 
traukti karą. Reikėjo tada užmušti kalę vietoje. 

— Tu negalėjai to padaryti. 

— Taip, aš to nepadariau. Aš grįžau į pilį pasipildyti at- 
sargų, juk karas su Hovardais truko jau ištisus metus. Vieną 
rytą aš išbandžiau lanką ir paleidau į dangų strėlę. Ją pagriebė 
vėjas ir įnešė virš soliariumo pro langą. Bent jau man taip at- 
rodė. Dar išgirdau tarsi moters riksmą. Užlipau aukštyn. Tuo- 
se kambariuose seniai niekas nebegyveno, nes sklandė gandai 
apie vaiduoklį. Mano tėvas prakeikė vaiduoklį labiau už viską 
pasaulyje, nes jis turėjo įprotį gąsdinti mūsų sevčius. 

— Tau buvo baisu, kai tu užlipai strėlės? 

— Ne, aš buvau pernelyg piktas ant Hovardų, kad gal- 
vočiau apie vaiduoklį. Aš netekau dviejų brolių, ir man buvo 
reikalinga kiekviena strėlė. 

— Ir tu išvydai Ledi? 

Roganas vos pastebimai nusišypsojo. 

— Aš visą laiką maniau, kad vaiduokliai tokie... skaid- 
rūs, tarsi apsupti rūko. O ji buvo visiškai tikra. Ji man grąži- 
no strėlę ir apibarė, nes aš vos nepataikiau į žmogų. Tik po to 
prisiminiau, kad paleidau strėlę visai į kitą pusę. 

— Apie ką jūs kalbėjote? 

— Tai buvo keista. Aš kalbėjau su ja taip, kaip nė su 
jokiu žmogumi. 

— Aš irgi. Ir ji labai daug apie mane žinojo. Jūs kalbė- 
jote apie Žaną? 

— Taip. Ji pasakė, jog Žana — ne ta. 

Lijana pažvelgė į jį. 

— Ką reiškia “ne ta"? 

— Nežinau. Bet kai aš buvau greta jos, man atrodė, kad 
aš viską suprantu. Tikriausiai ji turėjo omeny tą eilėraštį. 

— Kokį eilėraštį? — sužiuro į jį Lijana. 

— Na, yra toks eilėraštis, kurio aš jau daugelį metų ne- 
prisimenu. Tiksliau ne eilėraštis, o kažkas panašaus į mįslę. 
Kaip ten... 

Kai juodai susilies čia raudonas ir baltas, 

Kai juodas su auksu į vieną pavirs, 

O tas viens su raudonu sudaręs bus jungtį, 

Tada tu sužinosi... 

Lijana gulėjo Rogano glėbyje ir galvojo apie mįslę. 

— Ką tai reiškia? 

— Supratimo neturiu. Kažkada dažnai apie tai galvo- 
davau, bet taip nieko ir nesugalvodavau. 

— O ką mano Sivernas ir Zaridas? 

— Aš jų neklausiau. 

Lijana pasikėlė ir pažvelgė į jį. 

— Niekada? Tikriausiai tai susiję su bažnyčios knyga. 
Juk Ledi — tavo senelė. Kam, jeigu ne jai, žinoti, kur saugo- 
mas įrašas. 

Roganas paniuro. : 

— Tai vaiduoklis. Ta moteris seniai mirė. Galbūt aš vi- 
sai jos nė nemačiau, o tiesiog ji man prisisapnavo. 

— Bet man istorija apie tave ir Žaną Hovard neprisi- 
sapnavo. Ledi man pasakojo, kokia Žana buvo graži ir kaip 
karštai tu ją mylėjai. 

— Bet aš jos beveik nepažinojau. Ir kažkodėl neprisi- 
menu, kad ji jau būtų buvusi tokia gražuolė. Šiaip ar taip, iki 
Jolantos jai toli. 

Lijana užsimetė ant nuogos krūtinės antklodę ir atsisėdo. 

— Ak taip, vadinasi, tau reikalinga Jolanta. Tu nori gau- 
ti ir pinigus, ir grožį? 

Gražus Rogano veidas atrodė nustebęs. 

— Jolanta — tikra kekšė. Aš įsitikinęs, kad būtent ji ir 
sugalvojo visą šį pokštą, — jis mostelėjo galva į uždarytas duris. 

— Kam? Kad aš tau atleisčiau, nors tu prie visų mane 
pavadinai išsigimėle? 

Roganas taip pat atsisėdo ir nustebęs įsistebeilijo į 
žmoną. 

— Bet aš nieko panašaus nesakiau. 

— Sakei! Tu pasakei, kad mane vedei dėl pinigų, o ne 
dėl mano patarimų ir ne dėl mano grožio. 

Roganas dar labiau apstulbo. 

— Bet juk tai tiesa! Iki vestuvių aš tavęs akyse nema- 
čiau, išskyrus tą atvejį prie tvenkinio. Aš iš tikrųjų tave ve- 
džiau dėl pinigų. 

Lijanos akyse pasirodė ašaros. 

— O aš ištekėjau už tavęs dėl to, nes maniau... Man 
atrodė, kad aš tau patinku. Juk tu mane bučiavai dar nežino- 
damas, kad aš turtinga. 

Roganas pamanė, jog jis niekada nesusigaudys mote- 
riško proto raizgalynėje. 

— Kai sužinojau, jog tu turtinga, taip pat tave bučia- 
vau, — jis, pasirėmęs alkūne, žiūrėjo į Lijaną. — Aš bučiavau 
tave po to, kai tu ėmei kaišioti nosį, kaip aš elgiuosi su vals- 
tiečiais. Bučiavau ir tada, kai pjesėje mane pavaizdavo — per 
tavo kaltę — mulkiu. 

— Tu mane bučiavai, nes aš tavo Žmona. O po to prie 

visų pasakei, jog aš išsigimėlė. Galbūt aš ir ne tokia gražuolė, 
kaip Jolanta, ne tokia žavinga, kaip tavo pirmoji Žmona, bet 
kai kurie vyrai man sakė, kad aš jau ne tokia bjauri. 

Roganas beviltiškai skėstelėjo rankomis. 

— Tu būtum visiškai nieko, jeigu visą laiką nesikabi- 
nėtum. 

Lijana rimtai įsižliumbė. Ji parietė kelius po smakru ir 
ėmė taip raudoti, kad virpėjo pečiai. 

Iš pradžių Roganas nejuto nieko, tiktai pyktį. Jis nega- 
lėjo suprasti, ko Lijana iš jo nori ir kuo jį kaltina. Galima 
pamanyti, kad jis pasakė arba padarė kažką ne taip. Juk jo 
žodžiai buvo gryna teisybė, o ir pasakė juos dėl to, kad nepra- 
rastų riterių pagarbos. Kokį ryšį turi žodžiai su jos išore? Ir 
kuo čia dėta meilė? Argi jis šiandien rytą neįrodė, kad aist- 
ringai jos geidžia? Ištisas dvi savaites jis nelietė moters kūno. 
Dvi ilgas savaites! 

Roganas pajuto, jog jis teisus. Tai jį reikia guosti, o ne 
ją. Bet Lijanos verksmas pažadino jo sieloje kažką seniai už- 
mirštą. Lygiai taip pat kažkada verkė jis, dar būdamas mažas 
berniukas, o vyresnieji broliai jį spardė ir juokėsi. 

Roganas atsisėdo ant lovos. 

— Paaiškink man... Ką aš ne taip padariau? — sutri- 
kęs, tarsi nenorom, paprašė jis. 

Lijana neatsakė, tik pradėjo raudoti dar labiau. 

Jis ją pakėlė, pasisodino ant kelių ir tvirtai apkabino. 
Ašaros tekėjo per jo petį, o jis glostė žmonos galvą. 

— Ką aš ne taip padariau? — vėl paklausė jis. 

— Tu laikai mane baidykle. Žinoma, aš ne tokia graži, 
kaip tu, Sivernas, Zaridas ar Jolanta, bet klajojantys daini- 
ninkai apie mano grožį kūrė dainas. 

Roganas norėjo pasakyti, kad už pinigus galima sukurti 
viską, ką nori, bet laiku apsigalvojo. 

— Ne tokia graži, kaip aš? Arba Sivernas? Ne, dėl sa- 
vęs nesiginčysiu, bet kai dėl Siverno, tai, mano galva, kiaulė 
ir ta gražesnė. 

— Apie mane tada ir kalbėti nėra ko, — Žžliumbė Lijana. 

— Man atrodo, jog dabar tu gražesnė, negu tada, kai 
tave pamačiau pirmą kartą. 

Lijana sušniurkštė nosimi ir pakėlė galvą. 

— Ką tai reiškia? 

— Nežinau, — Roganas perbraukė ranka jos plaukus. — 
Kai aš tave pamačiau bažnyčioje, pamaniau, kad tu panaši į 
mažą pablyškusį triušį. Aš būčiau nė už ką tavęs neatskyręs 
nuo kitų mergiočių. O dabar... — jis pažvelgė jai į akis. — 
Dabar man malonu į tave žiūrėti. Aš... daug apie tave šias 
dienas galvojau. 

— Aš svajojau apie tave kiekvieną dieną ir kiekvieną 
minutę, — Lijana apglėbė jį rankomis. — O, Roganai, gali 
sakyti apie mane ką nori: kad aš kvailė, kad aš užsispyrusi, 
kad painiojuosi tau po kojomis, bet, prašau, niekada man ne- 
sakyk, kad aš išsigimėlė. 

Roganas ją prispaudė prie savęs. 

— Niekada negalima taip atsiverti. Žmonės būtinai pa- 
naudos tavo silpnąsias vietas, kad tau sukeltų skausmą. 

— Bet aš tavimi pasitikiu. 

Roganas pajuto, kad jos pasitikėjimas — sunki našta ir 
atsakomybė. Jis truputį atsitraukė. 

— Pažadu tau sakyti, jog tu gražiausia iš visų moterų, 
jeigu tu nežeminsi prieš riterius mano orumo. 

Dabar atėjo Lijanos eilė nustebti. 

— Kas, aš? Bet juk man nė į galvą neateitų! 

— Tu užtarei mano valstiečius. 

— Bet juk tu nubaudei nekaltus! 

— Tu bandei sudeginti mano guolį. 

— Bet tu ten buvai su kita moterimi! 

— Tu savo rinktiniais valgiais, muzika ir šypsenomis ati- 
traukei mane nuo reikalų. 

Lijana jam nusišypsojo — dabar ji žinojo, kd teisingai 
išsirinko vyrą. | 

— Ir dar tu atsisakei mano Žmonių akyse manęs klausyti. 

— Kada? 

— Tą rytą, kai užpuolė Hovardai. 

— Aš tiesiog... 

— Tu stačiai kišai nosį ne į savo reikalus, — rūsčiai ta- 
rė Roganas. — Tau ten nebuvo kas veikti. Jeigu aš būčiau tą 
naktį nepasigėręs, tave galėjo... 

Jis nebaigė kalbėti. Nenorėjo jai prisipažinti, kad Ho- 
vardai per jo girtuokliavimą vos jos nepagrobė. 

— Kas galėjo atsitikti? 

Rogano veido išraiška pasikeitė, ir Lijana suprato, kad 
jis kažką slepia. 

— Kas man galėjo atsitikti? 

Roganas pasitraukė ir pasikėlė nuo lovos. 

— Jeigu mano šėtongalvis brolis mums neatsiųs valgy- 
ti, aš jį iš pradžių sudeginsiu ant laužo, 0 po to pakarsiu. 

— Tai kas man galėjo atsitikti tau girtuokliaujant? 

Lijana apsivyniojo antklode ir nusivijo Roganą į išvie- 
tę. Jos nesustabdė net tai, kad jis ėmė šlapintis. 

— Atsakyk! 

Roganas susiraukė. 

— Jeigu aš kada nors sugausiu Hovardo šnipą ir jį rei- 
kės tardyti, atiduosiu jį tau. Ė 

— Tad kas man galėjo atsitikti? . 

— Tave galėjo pagrobti! — sušuko Roganas ir grįžo į 
kambarį. 

— Kam ašjiems reikalinga? — sukuždėjo Lijana. 

Roganas piktai užsimovė kelnes. 

— Hovardai visada norėjo atimti tai, kas priklauso Pe- 
regrinams: mūsų žemes, mūsų pilis, mūsų moteris. 

— Imkim ir įteikim jiems dovaną — atiduokim tavo sa- 
vaitės Dienas. 

Roganui jos pokštas neatrodė juokingas. Tada Lijana 
priėjo prie jo ir apkabino kaklą. 

— Tai tu siutai tą rytą dėl to, jog Hovardai norėjo mane 
pagrobti? Vadinasi, tu mane myli. 

— Aš neturiu laiko meilei. Apsirenk. Čia gali įeiti Si- 
vernas. 

Lijana neleido antklodei nuslysti ant grindų ir prisi- 
spaudė prie jo krūtinės. 

— Roganai, aš tave taip pat myliu. 

— Nieko sau! Tu nekalbėjai su manimi keletą savaičių. 
Pavertei pilies gyventojų gyvenimą pragaru. Žiurkės įsiveisė 
net Zarido kambary. Aš taip nuo blogo maisto sublogau, kad 
manęs nepažįsta žirgas. Ne, aš gyvenau daug geriau, kai tu 
nesakei, jog mane myli. 

Bet jo glamonės prieštaravo pasakytiems žodžiams. 

— Sivernas mane kai ko išmokė, — tarė Lijana. — Pri- 
siekiu, jog niekada daugiau nepaliksiu tavęs vieno. Jeigu tu 
mane įžeisi, o tai tikriausiai atsitiks ne kartą, pažadu tau pa- 
aiškinti, kuo mane įskaudinai, bet niekada daugiau nuo tavęs 
neužsisklęsiu. 

— Kaltas ne aš. Tiesiog reikia žmoniškai maitinti rite- 
rius ir... 

Ji atsistojo ant pirštų galų ir jį pabučiavo. 

— Ne, Roganai, yra ir tavo kaltės. Aš niekada tavęs ne- 
išduosiu, kaip išdavė Žana. Net jeigu mane sučiuptų Hovar- 
dai, aš nesiliausiu tavęs mylėjusi. 

— Niekada daugiau Hovardai nepagrobs Peregrinų gi- 
minės moters, — supyko Roganas. 

— O aš dabar Peregrin? — nusišypsojusi paklausė 
Lijana. 

— Daugmaž. Nors ir labai keista, — nenoriai atsakė jis. 

Lijana prisiglaudė prie jo ir nematė, jog Roganas užsi- 
merkęs šypsosi. Jam visai nepatiko tai, kad jis ilgėjoši jos drau- 
gijos, lengvabūdiškų prabėgusių dienų kalbų. Iki šio laiko Ro- 
ganas apsiėjo be žmonos ir, kaip jis manė, gyveno visai neblo- 
gai. Po to pasirodė Lijana — iš pradžių drovi ir nepastebima, 
po to sukėlusi tikrą gaisrą — be to, tiesiogine žodžio prasme. 
Nuo to laiko viskas pasikeitė. Niekada Roganas neteikė reikš- 
mės pasitenkinimams, laisvalaikiui, švelnumui. Ir štai pasiro- 

dė kažkokia mergiotė, sukūrė nuosavas taisykles, ir jis stebė- 
tinai greitai prie jų priprato. 

Roganas atsitraukė ir rankomis apkabino jos veidą. 

— Manau, kad mano kvailas brolis mus uždarė čia ti- 
kėdamasis, kad tu išvalysi jo kambarį ir vėl susitarsi su ke- 
pėjais. 

— Tiesa? O kas turi mane įtikinti visa tai padaryti? 

— Matyt, aš, — padarė tokią išvadą Roganas. — Tu juk 
visiems pasakei, kad mes su tavimi kartą praleidome visą die- 
ną guolyje. Dabar teks už savo žodžius atsakyti. 

Jie ilgai neskubėdami mylėjosi, nes pirmoji gosli aistra 
jau buvo numalšinta. Roganas ir Lijana lietė vienas kito kūną 
rankomis ir liežuviais, o paskui švelniai ir saldžiai išbandė abi- 
pusio pasitenkinimo akimirksnį. Lijana nė neįtarė, kaip įdė- 
miai ją stebi vyras, kaip nori jai suteikti malonumą, kaip pats 
mėgaujasi jų meile. 

Po to jie tiesiog gulėjo apsikabinę, prisiglaudę vienas 
prie kito. 

— Ką mums daryti su tavo broliu — jį pakarti ar bu- 
čiuoti jam kojas? — sukuždėjo Lijana. 

— Pakarti, — tvirtai tarė Roganas, — jeigu pilį užpuls... 

Lijana pasitrynė į jį šlaunimi. 

— Jeigu pilį užpuls, vis tiek nieko negalėsi padaryti — 
pernelyg išsikvėpei. 

— Ak tu, nepagarbi mergužėle! Reikia tave kaip pride- 
ra prilupti. 

— O kas mane lups? — įžūliai paklausė Lijana. — Jau 
bent ne Peregrinų giminės vyresnysis, netekęs paskutinių jėgų. 

— Aš tau parodysiu, kas neteko jėgų, — sumurmėjo Ro- 
ganas ir užsiropštė ant Lijanos. Ji sukikeno. 

Tuo metu pasigirdo duslus garsas. Roganas uždengė Li- 
janą savo kūnu ir atsisuko atgal. 

— Pagaliau mano prakeiktasis brolis atsiuntė mums pa- 
valgyti! — jis tučtuojau nulipo nuo Lijanos ir puolė prie ryšu- 
lio, kurį Sivernas jiems nuleido pro siaurą šaudymo angą. 

— Vadinasi, valgis tave domina labiau už mane? — įsi- 
žeidė Lijana. 

— Šiuo metu iš tikrųjų aš labai išalkęs. 

Roganas atnešė ryšulį ir jie valgė. Kai duonos trupiniai 
nubirdavo ant nuogos Lijanos krūtinės, Roganas juos liežu- 
viu nulaižydavo. 

Jie praleido lovoje visą dieną. Lijana privertė Roganą 
išpasakoti savo gyvenimą, vaikystę, ankstyvas svajones. Jai at- 
rodė, kad jis niekada gyvenime su niekuo nekalbėjo taip nuo- 
širdžiai ir atvirai. 

Vakarop Lijana pasiūlė dalį jos kraičio skirti Morių pi- 
lies perstatymui. Iš pasipiktinimo Roganas ne iš karto sugal- 
vojo, ką atsakyti. 

— Tai ne Peregrinų Žemės! Hovardai užgrobė mūsų... 

— Taip, aš žinau. Bet čia gyvena jau dvi jūsų kartos. 
Mūsų vaikai bus trečia. O kas atsitiks, jeigu prireiks dar pen- 
kių kartų, kad atsikariautume savo giminės žemes? Nejaugi 
mūsų įpėdiniams teks gyventi pilyje kiauru stogu? O ir, be to, 
čia taip ankšta! Būtų neblogai iš pietų pastačius dar vieną fli- 
gelį — tikrus kambarius su medžiu iškaltomis sienomis. Ir dar 
pastatyti koplyčią, ir... 

— Nė užką! — Roganas pašoko nuo lovos ir piktai pa- 
žvelgė į žmoną. — Aš nekišu pinigų į šią skylę. Geriau pa- 
lauksiu, kol susigrąžinsiu Hovardų užgrobtas valdas. 

— O iki to laiko tu švaistysi kiekvieną grašį tam, kad 
tęstum karą? — plykstelėjo Lijana. — Tu juk ir mane vedei 
dėl to, kad gautum pinigų. 

Roganas norėjo riktelti; jog, žinoma, būtent dėl to jis 
ją ir vedė, bet jo akių išraiška pasikeitė. 

— Aš tave vedžiau dėl to, jog tu gražiausia iš visų mo- 
terų, — švelniai tarė jis, — įskaitant ir mano buvusią žmoną. 

Lijana išsižiojo. Po to iššoko iš lovos, pakibo vyrui ant 
kaklo, apkabino jo liemenį kojimis. 

— Mano nuostabus vyre! Aš taip pat tave myliu! 

Roganas tvirtai ją apkabino. 

— Bet pinigus švaistysiu taip, kaip man atrodys esant 
reikalinga. 

— Žinoma, žinoma. Aš — paklusni žmona ir nė už ką 
nedrįsiu su tavimi ginčytis. Tiktai leisk vis dėlto tau papasa- 
koti, kaip man norėtųsi perstatyti pilį. 

Roganas sudejavo. 

— Iš pradžių tu atimi iš manęs moteris, paskui kabini 
ant kaklo visą gaują rudaplaukių hibridų, o dabar nori atimti 
pinigus, dėl kurių aš taip ilgai ir sunkiai dirbau. 

— Ak, tu sunkiai dirbai! — sušuko Lijana. — Bet juk tu 
net nepasirodei vestuvių puotoje, kurią taip kruopščiai ir il- 
gai ruošiau. Tu įžeidei mano pamotę! 

— Ir teisingai padariau. Jai reikėjo gerai iškaršti už- 
pakalį. 

— Tikriausiai su malonumu taip būtum padaręs, — sau- 
sai tarė Lijana. 

— Aš jos nė pirštu nebūčiau palietęs, — tyliai atsakė 
Roganas, apžiūrinėdamas žmoną blėstančios dienos šviesoje. — 
Nagi, sėskim už stalo. Pakaruoklis brolis mums nuleido va- 
karienę. | 

“ Naktį jie praleido vienas kito glėbyje. Prieš miegą Ro- 
ganas sukuždėjo, kad dėl pilies priestato pagalvosiąs. Lijana 
suprato, kad laimėjo didžiulę pergalę. 

Rytą nubudusi, ji išvydo, jog Roganas susiraukęs žiūri į 
šalį. Lijana pasikėlė ant pagalvės ir išvydo, jog kameros durys 
uždarytos. Reginys jai pasirodė iš tiesų slogus. 

— Imkim ir vėl jas uždarykim, — sušnabždėjo ji. 

— Ne. Reikia grįžti į pasaulį ir kantriai kęsti patyčias. 

Lijana pirmąkart pamanė, kokioje nepavydėtinoje pa- 
dėtyje atsidūrė Roganas, uždarytas su savo užsispyrusia Žmo- 
na lyg koks nusikaltėlis. 

Beje, laiko ilgiau svarstyti jiems nebuvo — į kambarį 
įbėgo Gabi, greitakalbe berdama įvairias naujienas. Pasiro- 
do, Sivernas paskleidė gandą, jog Roganas įsakęs jį uždaryti 

kalėjime su nepaklusnia Žmona, kad ją gerokai pamokytų. Dėl 
to lordo reputacija nenukentėjusi. 

— O kaipgi aš? — paniuro Lijana. 

— Visi mano, kad jūs paklusni žmona, — griežtai tarė 
Gabi. 

— Aš? Paklusni Žmona? 

— Nereikia jos taip vadinti, — sunerimo Roganas, — 
antraip nematysime ramaus gyvenimo. Aš nenoriu, kad man 
padeginėtų guolį. 

Gabi dėl ponios elgesio turėjo savo nuomonę. Ji pati iš- 
sikovojo vyro meilę tiktai pasiaukojančios meilės dėka ir laikė 
savaime suprantama, kad kitos žmonos turėtų elgtis taip pat. 

Lijana nenoriai išėjo iš belangės. Čia būdama, ji supra- 
to kažką labai svarbaus. Pasirodo, daug kas, kam moterys tei- 
kia didelės reikšmės, vyrams yra nesvarbu. Roganas visai ne- 
norėjo jos vadinti išsigimėle, jis nelaikė jos negražia. 

Lijanai pajuto, kad tiltas nutiestas ir ji gali žengti į 
nepavojingą krantą. Atrodė, kad priešaky jiems niekas ne- 
gresia. 


17 skyrius 


Kitas šešias savaites Lijana praleido tikros laimės bū- 
senoje. Ji su Roganu būgštavo, jog pilies gyventojai ims iš jų 
juoktis, bet visiškai užmiršo vieną dalyką: riteriai ir tarnai bu- 
vo taip patenkinti, kad ant stalo vėl skanus valgis, o iš kam- 
barių išnyko žiurkės, kad nesuko galvų, kokios permainų prie- 
žastys. 

Morių pilis iš tikrųjų pasikeitė. Pavaldiniai daugiau ne- 
siginčijo su Lijana ir jai nesipriešino, 0 jai praeinant pro šalį, 
pagarbiai lenkdavosi. Sivernas buvo tikras angelas, o Jolanta 
įprato valgyti su pilies valdytojais. Bet geriausiai elgėsi Ro- 
ganas. Jis dievino Lijaną ir eidavo į Niūrųjį kambarį tik tuo- 
met, kai iš jo reikėdavo ką nors pasiimti. Vakarus jis praleis- 

davo soliariume su Lijana ir jos tarnaitėmis. Prie jų, lydimas 
ir Zarido, dažnai ateidavo ir Sivernas. 

Vieną rytą Lijana suprato, jog laukiasi kūdikio. Ji visa- 
da manė, jog moteris pirmaisiais nėštumo mėnesiais jaučiasi 
labai blogai, bet pati nejautė jokių negalavimų. Ji nejautė nuo- 
vargio, nejautė nepatogumų — nebent tik staiga pasidarė 
ankštoki rūbai. Lijana padėjo rankas ant tvirto, padidėjusio 
pilvo ir įsivaizdavo rudą mažylį. 

— Miledi, jums viskas tvarkoj? — paklausė Gabi. 

— Viskas nuostabu. Niekada nesijaučiau geriau. O ką 
tu čia darai? 

Gabi laikė rankose pintinę, pilną kažkokių žolių. 

— Lordas Roganas ir Boduenas kovojo ir įgriuvo į dil- 
gėlyną. Aš noriu paruošti balzamą ir ištepti jų nudegintą odą.. 

Lijana susiraukė. Dilgėlės — labai nemaloni žolė. Ji pri- 
siminė, jog prie tėvo pilies augo žolės, iš kurių gamindavo 
puikų tepalą nuo nudegimų. Atrodo, tokios pat augo ir Mo- 
rių pilies apylinkėse. Kur buvo toji vieta? 

Už dvylikos mylių nuo pilies. Jeigu joti raitai, tai iki 
vakaro galima suspėti atgal. O vakare ji išteps tepalu karštą 
vyro odą ir papasakos jam apie kūdikį. 

Lijana atleido Gabi. Išeiti iš pilies bus nelengva — Ro- 
ganas davė griežčiausią įsakymą, kad ji be apsaugos už vartų 
neišeitų. Po Hovardo užpuolimo jis ir visai jai uždraudė išeiti 
iš pilies. 

Lijana pažvelgė į savo brokatinę suknelę ir nusišypso- 
j0. Jeigu ji išsmuks iš pilies persirengusi valstiete, jai nėra ko 
bijoti. Lijana pasirausė skrynioje ir surado suknelę, su kuria 
vaikščiojo į kaimo šventę. Dabar reikėjo tiktai pridengti plau- 
kus, susikūprinti ir pavogti arklį. 

Po valandos ji jau šuoliavo į rytus. Tolumoje pasiliko ir 
pilis, ir kaimas, o laukymė, kurioje augo vaistažolės, jau buvo 
ranka pasiekiama. Lijanai į veidą pūtė vėjas, šuoliuoti buvo 
vienas malonumas. Lijana nusikvatojo, pamaniusi apie jos 
įsčiose bręstantį mažylį. 

Ji taip džiaugėsi savo laime, kad ne iš karto pastebėjo 
išlindusius iš miško riterius. Jie ją apsupo iš visų pusių. 

— Aure, pažvelkit, — tarė vienas jų, — valstietė mer- 
giotė ant tokio puikaus ristūno. 

Lijana iš karto suprato, kas tai. Penki turtingai apsi- 
rengę raiteliai taip išdidžiai laikėsi, jog iš karto tapo aišku — 
jie tarnauja galingam ponui. Tikriausiai tai Hovardų tarnai. 
Lijana tikėjosi, kad jos nepažins. 

— Aš pavogiau šį arklį, — pradėjo žliumbti Lijana. — 
Būkite geri, nepasakykite mano poniai. 

— O ką tu mums už tai duosi? — valiūkiškai paklausė 
jaunas gražuolis. 

— Ką panorėsite, sere, ką panorėsite! — su ašaromis 
sušuko Lijana. 

Prie grupės prišuoliavo dar vienas raitelis. Šis buvo vy- 
resnis, jau Žilstančiais smilkiniais, stambaus kūno ir randų iš- 
vagota kakta. Jaunystėje jis tikriausiai irgi buvo gražus. 

— Numeskite mergiotę nuo arklio. Aš pasiimsiu jį sau, — 
įsakė jis. — Arklys priklauso Peregrinams, vadinasi, tai mūsų 
laimikis. 

Lijana nenoriai dėbtelėjo į nepažįstamąjį. Galbūt tai ir 
yra Oliveris Hovardas, pavogęs pirmąją Rogano žmoną? Ji no- 
rėjo lipti, bet du raiteliai čiupo ją iš abiejų pusių ir ėmė nar- 
šyti rankomis po krūtis ir šlaunis. Lijana pradėjo blaškytis jų 
rankose, ir nuo jos galvos nukrito gaubtas. Ant pečių paskli- 
do ilgi auksiniai plaukai. 

— Tik pažiūrėkit, — sukvarkė vienas raitelis, pačiupęs 
ją už plaukų. — Aš visai neprieštaraučiau pažaisti su šia ar- 
kliavage. 

— Nagi, vesk ją čionai! — įsakė vyresnysis. 

Lijaną nutempė prie jo žirgo. Ji žiūrėjo sau po kojomis. 

— Pakelk veidą! — įsakė jis. — Daryk tai, ką tau sako! 

Lijana, slėpdama baimę, drąsiai pakėlė veidą. Vyras įdė- 
miai žiūrėjo į ją. Jo raukšlės išsilygino, jis atlošė atgal galvą 
ir garsiai nusikvatojo. 

— Kągi, ledi Lijana, leiskite prisistatyti. Aš — Oliveris 
Hovardas. Labai ačiū už stebuklingą dovaną. Tik ką jūs man 
padovanojote tai, apie ką aš svajojau visą gyvenimą, — jūs 
man padovanojote Peregrinus. 

— Niekada. Roganas nė už ką nenusileis. 

— Net mainais už jus? 

— Jis nepasidavė, kai sučiupote Žaną. Nepasiduos jis 
ir dėl manęs. 

Ji tikėjosi, kad jos balsas nedreba, nors viduje visa vir- 
pėjo. Ką nuspręs Roganas, sužinojęs, kad ją paėmė į nelais- 
vę? O jeigu jis pamanys, kad ji taip pat jį išduos, kaip ir pir- 
moji Žmona? 

— Paimti ją! — įsakė Oliveris Hovardas savo žmo- 
nėms. — Ei tu, pasisodink ją ant Žirgo priešais save. Jeigu 
pabėgs, atsakysi savo kailiu. 

Lijana neturėjo jėgų priešintis. Ji pati užsitraukė nelai- 
mę — kaltinti nėra ko. 

Pasisodinęs ją priešais, riteris sukuždėjo jai į ausį. 

— Hovardai Peregrinų moterims jaučia silpnybę. Gal- 
būt jums geriau būtų ištekėjus už vieno iš jų? Išsiskirsite su 
Peregrinu ir būsite Hovardų šeimos moterimi. 

Ji neatsakė, tuo nemažai pralinksmindama savo sar- 
gybinį. 

— Tai nesvarbu, — nusijuokė jis. — Lordas Oliveris vis 
tiek praneš jūsų vyrui, kad jūs sutinkate pereiti į mūsų pusę. 
Mes, Hovardai, nugalėsime. 

Lijana suprato, jog Roganas nė už ką tuo nepatikės, bet 
vis dėlto jai buvo labai baisu. 

Jie šuoliavo dvi dienas. Sustoję poilsiui, jie Lijaną su- 
rišdavo ir pritvirtindavo prie medžio, o greta visuomet būda- 
vo sargybinis. 

— Kodėl jums prie manęs nepastačius iš karto dviejų 
sargybinių? — su panieka paklausė ji Oliverio Hovardo. — 
Aš tokia galinga, kad galiu sutraukyti virves, ir tada jūsų Žmo- 
nėms geruoju nesibaigs. 

Oliveris nusišypsojo. 

— Jūs iš Peregrinų giminės, o jie — klastingi Žmonės. 
Įš kur man žinoti, gal jums padės išsivaduoti velnias. 

Jis nusisuko ir įlindo į vieną iš trijų palapinių, pastaty- 
tų tarp medžių. 

Naktį pradėjo lyti. Sargybiniai keitėsi kiekvieną valan- 
dą, bet niekam neatėjo į galvą atrišti Lijaną ir ją nuvesti į 
sausą palapinę. 

Iki ryto ji peršlapo ir nepaprastai pavargo. Riteris, sė- 
dintis užpakaly jos balne, tylėjo, ir Lijana galėjo truputį atsi- 
palaiduoti — atsilošė ir užmigo. Nubudo ji tik saulei leidžian- 
tis, kai būrys prijojo buvusias Peregrinų valdas. 

Pilies bokštai buvo matyti už mylios, ir Lijanai akimirks- 
niu išlakstė visi miegai. Niekada ji dar nematė tokios tvirtovės. 
Jai tiesiog pritrūko žodžių apsakyti pilies mąstą ir galybę — 
milžiniška, didžiulė. Ne, neįmanoma iškart aprėpti Hovardų 
tvirtovės. Iš pradžių pasirodė šeši “nedideli" bokštai, saugo- 
jantys vartus prie išorinių sienų netoli pilies. Kiekvienas šių 
bokštelių buvo didesnis, negu centrinis Morių pilies bokštas. 

Pilies viduje bokštai buvo dar aukštesni — Lijana vos 
spėjo pakelti galvą. Priekyje ji išvydo dar vieną sieną, virš ku- 
rios kilo čerpių stogai. 

Prie griovio, savo pločiu primenančio tikrą upę, jiems 
teko sustoti. Čia buvo medinis tiltas, kurį apsiausties atveju 
buvo lengva sugriauti. Po to jie persikėlė dar per vieną griovį 
su mūriniu tiltu, paskui dar vieną su mediniu ir atsidūrė siau- 
rame tunelyje. Viršuje, lubose, buvo įrengtos šaudymo angos, 
iš ten šturmo metu ant puolančiųjų galvų gynėjai pildavo ver- 
dančią dervą. | 

Po to pasidarė šviesiau — pasirodė, jog priekyje buvo 
dar vienas griovys su mediniu tiltu. Pagaliau pasirodė vidaus 
citadelės vartai, įrengti tarp dviejų aukštų, masyvių bokštų. 
Juos saugojo geležinės grotos su virbais, aplinkui šiepėsi siau- 
ros šaudymo angos. 

Centrinė citadelės aikštė buvo panaši į erdvią žolėtą 
laukymę, kurios pakraščiuose prie sienų spaudėsi tvirti pa- 

statai. Čia buvo švaru ir turtinga. 

Priekyje pasirodė dar vienas tunelis, taip pat saugo- 
mas dviejų bokštų. Tokių bokštų nebuvo ir grafo Nevilo pi- 
lyse. Būrys įjojo į pilies kiemą. Visur mūriniai pastatai stik- 
liniais langais: koplyčia, soliariumas, Didžioji salė, daugybė 
maisto sandėlių, iš kurių tarnai išnešdavo vyno statinaites ir 
atsargų maišus. 

Lijana žiūrėjo išpūtusi akis. Ji nė neįsivaizdavo, kad pa- 
saulyje gali egzistuoti tokia prabanga ir tokie užmojai. “Tad 
štai dėl ko kariavo nesibaigiantį karą Peregrinai, — pamanė 
ji. — Dėl šios didybės jau trys Peregrinų kartos guldė savo 
galvas. Štai kodėl jie taip neapkenčia Hovardų." 

Dabar ji Roganą suprato geriau. Nenuostabu, kad jis 
su tokia panieka žiūrėjo į mažą Morių pilį. Ta pilis kartu su 
sienomis galėtų tris kartus tilpti vien tiktai vidiniame Hovar- 
dų tvirtovės kieme. 

“Zinoma, Roganas turėjo gyventi čia, — pagalvojo ji. — 
Šios tvirtovės mastas ir galybė jam būtų kaip tik." 

— Nuveskite ją į šiaurės rytų bokštą, — tarė Oliveris 
Hovardas; Lijaną nutempė nuo arklio ir nuvilko per erdvų kie- 
mą prie aukšto masyvaus bokšto, pastatyto pilies šiaurės rytų 
kampe. Lijaną vedė mūriniais laiptais, pro daugybę labai šva- 
rių ir tvarkingų kambarių. 

Pačiame viršutiniame aukšte sargybiniai sustojo prie ge- 
ležimi apkaustytų durų ir įstūmė jaunąją moterį į vidų. Ji at- 
sidūrė mažame kambarėlyje, kurio viename kampe buvo ne- 
tašyta medinė lova, o kitame — mažas staliukas ir kėdė. Šiau- 
rinėje sienoje buvo langas. Pro jį dirstelėjusi, Lijana išvydo 
sienų žiedą. Parapetais vaikščiojo daugybė sargybinių. 

— Ir visa tai prieš saujelę Peregrinų, — karčiai sukuž- 
dėjo Lijana. 

Ji prisispaudė prie kaktos ranką — kažkodėl svaigo gal- 
va. Praėjusią naktį Lijana praleido po lietumi, pririšta prie 
medžio, ir visiškai neteko jėgų. Ji nuslinko prie lovos, atsigu- 
lė, užsitraukė ant galvos antklodę ir tučtuojau užmigo. 

Nubudo ji vėlų kitos dienos rytą. Norėjo atsistoti, bet 
susvyravo ir vos neparkrito. O kai ji prisispaudė ranką prie 
kaktos, pajuto, kad ji dega kaip ugnis. Kol ji miegojo, į kam- 
barį buvo kažkas užėjęs: ant staliuko stovėjo vanduo, duona 
ir sūris. Vandenį Lijana godžiai išgėrė, bet valgio nepalietė. 
Ji priėjo prie durų ir ėmė kumščiais daužyti jas. 

— Aš turiu pasikalbėti su Oliveriu Hovardu! — sušuko ji. 

Niekas neatsakė. Lijana sukniubo ant šaltų akmeninių 
grindų. “Negalima miegoti, — susirūpino ji. — Jeigu kas nors 
įeis, reikia pareikalauti susitikimo su Oliveriu Hovardu, rei- 
kia jį įtikinti jai grąžinti laisvę. Jeigu Roganas su Sivernu ban- 
dys prasiskverbti į šią neprieinamą tvirtovę, tai iš tiesų Žus.“ 

Ir vis dėlto Lijana užmigo. Nubudo ji vėl lovoje, išreng- 
ta ir apsipylusi prakaitu. Pasirodo, į kambarį vėl buvo kažkas 
užėjęs, bet Lijana nepabudo. Ji atsistojo, susvyravo, nukiūti- 
no prie stalo, įsipylė sau vandens ir vos neišmetė puodelio — 
tokios buvo silpnos rankos, paskui vėl griuvo ant lovos. 

Šį kartą Lijana pabudo dėl to, jog kažkas ją purtė už 
pečių. Ji sunkiai atplėšė vokus ir prieš save išvydo Oliverį Ho- 
vardą. Kambaryje buvo tamsu, blausiai degė žvakė, ir pilies 
savininko veidas tirpo prieš jos akis. 

— Jūsų vyras nenori, kad jūs grįžtumėte, — piktai tarė 
Oliveris. — Reikalavimai išpirkos liko be atsako. 

— Kam jums iš jo atimti paskutinį kąsnį, — sukuždėjo 
perdžiuvusiomis lūpomis Lijana. Kai Oliveris Hovardas neat- 
sakė, ji tęsė: — Mus sutuokė susimokę. Vyras tikriausiai džiau- 
giasi, kad manęs atsikratė. Jeigu jūs paklaustumėte valstiečių, 
sužinotumėte, kaip jam buvo šlykštu su manimi gyventi. 

— Aš viską Žinau. Net apie tai, kad jis be ginklo kelia- 
vo kartu su jumis į kaimo šventę. Gaila, to nežinojau anks- 
čiau, o tai būčiau jį sučiupęs. Sučiupęs ir užmušęs lygiai taip 
pat, kaip jis užmušė mano brolius. 

— O prieš tai jūs užmušėte jo brolius. 

Lijana vos kuždėjo. Ji taip nusilpo, jog negalėjo pakelti 
galvos, bet noras išgelbėti Roganą, buvo toks pat tvirtas. 

— Galite mane paleisti arba užmušti — jam tas pats, — 
tarė ji. — Darykite, ką norite. Roganas su malonumu ves naują 
įpėdinę. Tiktai greičiau spręskite. 

“Svarbiausia — greičiau, — pamanė Lijana, — kol Ro- 
ganas neužpuolė tvirtovės." 

 — Pažiūrėsim, ar jūs jam iš tikrųjų nerūpite, — Olive- 
ris mostelėjo ranka žmogui. 

Lijana išvydo, kaip blykstelėjo žirklės. 

— Ne! — sušuko ji ir pabandė atšokti į šalį, bet ją laikė 
stipriai. 

Karštos ašaros tekėjo per veidą, o tarnas iki pečių nu- 
kirpo jos vešlias garbanas. | 

— Tai buvo mano vienintelis grožis, — sukuždėjo Lijana. 

Oliveris ir jo tarnai įją net nepažvelgė. Jie išėjo iš kam- 
bario, o nukirptus plaukus nešėsi vyriausiasis Hovardas. 

Lijana ilgai verkė, nedrįsdama paliesti savo subjauro- 
tos galvos. 

— Dabar jis manęs nė už ką nemylės, — kartojo ji. 

Prieš aušrą ji nugrimzdo į užmarštį, o kai pabudo, tai 
jėgų atsistoti ir atsigerti jau nebebuvo. Ji vėl užmigo. 

Atsibudusi Lijana pajuto, kad prie jos karštos kaktos 
kažkas pridėjęs šaltą skepetą. 

— Nusiraminkite, — sukuždėjo tylus balsas. 

Lijana atsimerkė ir išvydo moterį kaštoniniais plaukais, 
kuriuose žvilgėjo sidabrinės gijos. Jos akys buvo švelnios ir 
romios it danieliaus. 

— Kas jūs? 

Moteris suvilgė skepetą ir nušluostė nuo Lijanos veido 
prakaitą. 

— Štai, paragaukite, — ji pridėjo prie ligonės lūpų 
šaukštelį su gėrimu. — Aš Žana Hovard. 

— Jūs! — užspringo Lijana. — Nešdinkitės šalin! Jūs 
išdavikė, melagė, velnio išpera! 

Moteris truputėlį šyptelėjo. 

— O jūs — tikra Peregrin. Sultinio gersite? 

— Tiktai ne iš jūsų rankų. 

Žana tylėdama žiūrėjo į Lijaną. 

— Tikriausiai jūs Roganui gera pora. Nejaugi jūs iš tik- 
rųjų jam padegėte lovą? Ir pasikabinote ant veido šydą iš mo- 
netų? Tai tiesa, kad jus per prievartą uždarė su juo kambary? 

— Iš kur jūs visa tai Žinote? 

Žana atsidususi atsistojo ir priėjo prie staliuko. 

— Nejaugi jūs nežinote, kaip pasiutusiai Hovardai ir 
Peregrinai nekenčia vieni kitų? Jie vieni apie kitus žino ma- 
žiausią smulkmenėlę. 

Nepaisant karščio ir silpnumo, Lijana įdėmiai žvelgė į 
Žaną. Tad štai kokia ji: — moteris, dėl kurios įvyko tiek blo- 
gio. Pati paprasčiausia išvaizda, vidutinis ūgis, kaštoniniai 
plaukai... 

Plaukai! Lijana pakėlė ranką prie galvos ir graudžiai 
pravirko. 

Žana atsisuko į ją ir su gailesčiu pažiūrėjo, kaip belais- 
vė glosto savo nukirptus plaukus. Žanos veidas pasikeitė, ir ji 
atsisėdo ant lovos krašto. 

— Va, pavalgykite. Jums reikia pasistiprinti. Plaukai 
ataugs, 0 gyvenime būna ir blogesnių dalykų. 

Lijana net springo nuo ašarų. 

— Plaukai buvo mano vienintelis grožis. Roganas ma- 
nęs daugiau nemylės. 

— Nemylės? — susiraukė Žana. — Vis tiek Oliveris jį 
užmuš. Koks jums skirtumas, ar Roganas jus mylės ar ne? 

Lijana sukaupė paskutines jėgas ir iš Žanos rankų iš- 
mušė puodelį. 

— Nešdinkitės iš čia! Tai per jus viskas atsitiko. Jeigu 
jūs būtumėte Rogano neišdavusi, jis būtų buvęs kitoks. 

Žana pavargusi pakėlė puodelį, padėjo jį ant staliuko 
ir vėl atsisėdo greta Lijanos. 

— Jeigu išeisiu, čionai daugiau niekas neateis. Oliveris 
uždraudė tarnams jus prižiūrėti, bet man jie trukdyti neišdrįs. 

— Dėl Oliverio? Juk jūs jo mylima žmonelė? — kan- 

džiai paklausė Lijana. — Taip pat moteris, kuri išdavė mano 
vyrą! 

Žana atsistojo ir priėjo prie lango. Kai ji atsisuko į Li- 
janą, jos veidas atrodė truputį vyresnis. 

— Taip, aš jį išdaviau. Vienintelis pasiteisinimas man 
gali būti tas, kad aš buvau kvaila ir naivi. Mane atidavė Ro- 
ganui į Žmonas dar visai kūdikį. Aš taip svajojau apie vedybi- 
nį gyvenimą. Anksti vaikystėje aš likau našlaite ir karaliaus 
auklėtine. Išaugau tarp vienuolių, be meilės, be globos, be 
švelnumo. Maniau, kad mano vyras mane mylės ir pagaliau aš 
turėsiu tikrus namus, — ji patylėjo ir tęsė gerokai lėčiau. — 
Jūs nematėte vyresniųjų Rogano brolių. Po vestuvių jie pa- 
vertė mano gyvenimą tikru pragaru. Jiems reikėjo tik mano 
pinigų, už kuriuos galima tęsti karą su Hovardais. Jeigu aš 
kalbėjau, manęs niekas neklausė. Man teko gyventi tokiame 
purve, jog to negalėtų aprašyti jokia plunksna. 

Lijana pajuto, kad jos pyktis atlėgsta. Žana, be abejo, 
sakė tiesą. 

— Roganas kartais pasirodydavo pas mane naktimis, bet 
didesnę laiko dalį praleisdavo su kitomis moterimis, — Žana 
žvelgė kažkur į sieną. — Tai buvo siaubinga. Šiems šiurkš- 
tiems, piktiems gražuoliams aš buvau niekas. Tuščia vieta, aš 
tiesiog neegzistavau. Jie kalbėdavosi vienas su kitu, nekreip- 
dami į mane dėmesio. Jeigu aš atsidurdavau kuriam nors Pe- 
regrinui ant kelio, mane tiesiog nustumdavo į šalį. O kokie 
jie buvo pikti! — Žana gūžtelėjo pečiais. — Kai vienam rei- 
kėdavo pakviesti kitą, jis tiesiog sviesdavo į jį kovos kirvį. Aš 
nesuprantu, kaip jie apskritai sulaukė brandaus amžiaus, — 
Žana žvilgtelėjo į Lijaną. — Kai man papasakojo, kad jūs pa- 
degėte jo guolį, pamaniau, kad jūs pasielgėte teisingai. Tokia 
kalba Roganui visiškai suprantama. Tikriausiai jis prisiminė 
savo vyresniuosius brolius. 

Lijana nežinojo, ką sakyti. Suprantama, Žana nemela- 
vo. Lijana ir pati žinojo, koks jausmas, jei esi tuščia vieta. 
Taip, ji sugebėjo rasti bendrą kalbą su Roganu, bet jeigu įsi- 

vaizduoti, jog be jo dar buvo kažkokie vyresnieji broliai... Lija- 
na susizgribo. Jokiu būdu negalima stoti šios išdavikės pusėn. 

— Sakykite, o visa tai, — ji mostelėjo.ranka į langą, — 
atpirko jūsų išdavystę? Bandydami jus susigrąžinti, žuvo du 
broliai. Ar jums buvo malonu išgirsti, kad jie mirė? 

Žana supyko: 

— Jie nebandė manęs susigrąžinti. Jie manęs susitikę 
būtų nepažinę. Ne, jiems tiktai reikėjo atkeršyti Hovardams. 
Kai gyvenau pas Peregrinus, kiekvieną dieną girdėdavau, ko- 
kie Hovardai niekšai. O čia kasdien girdžiu, kokie niekšai Pe- 
regrinai. Nejaugi šlykšti neapykanta niekada nesibaigs? 

— Jūsų išdavystė į ugnį įliejo alyvos, — sukuždėjo Lija- 
na, jausdama, kad ją palieka jėgos. 

Žana nurimo. 

— Jūs teisi. Bet Oliveris man buvo toks geras, o šie na- 
mai pasirodė... — ji mostelėjo ranka. — Čia grojo muzika, 
skambėjo juokas, tarnaitės darydavo prieš mane reveransus. 
O Oliveris buvo toks rūpestingas... 

— Toks rūpestingas, kad jums padarė kūdikį, — tarė 
Lijana.. 

— Po grubaus Rogano atsidurti guolyje su Oliveriu bu- 
vo tikra palaima, — piktai atkirto Žana ir atsistojo. — Aš iš- 
einu. Jums reikia pamiegoti. Grįšiu rytą. 

— Nereikia. Aš ir pati apsieisiu. 

— Na, kaip norite, — Žana išėjo įš kambario. 

Lijana išgirdo, kaip moteris užšovė velkę, ir tučtuojau 
užmigo. 

Tris dienas pas ją neatėjo niekas. Šaltame, nekūrena- 
mame kambaryje ji dar labiau peršalo. Lijana negalėjo nei val- 
gyti, nei gerti, o tiesiog gulėjo, tai drebėdama nuo šalčio, tai 
degdama ugnyje ir grimzdama į nebūtį. 

Kai pagaliau pasirodė Žana, Lijana žvelgė į ją pro kaž- 
kokį siūbuojantį rūką. 

— Aš taip ir maniau, kad mane apgaudinėja, — tarė 
Žana. — Tarnai sakė, kad jūs sveikstate, — ji sudavė kumščiu 

į duris. — Paimkite ją ir neškite paskui mane, — įsakė ji sar- 
gybiniui. 

— Lordas Oliveris įsakė ją laikyti čia, — pasipriešino 
sargybinis. 

— O ašjo įsakymą atšaukiu. Jeigu nenori, kad tave nu- 
dobtų ir nusviestų kaip maitą nuo sienos, vykdyk įsakymą. 

Lijana pajuto, kad ją apglėbė tvirtos rankos. 

— Roganai, — sukuždėjo ji. 

Ji neprisiminė, kaip ją kažkur nešė, ir atsipeikėjo tiktai 
tada, kai vikrios tarnaičių rankos ją nurengė, nuplovė nuo kū- 
no prakaitą ir paguldė į minkštus pūkinius patalus. 

Tris dienas Lijana matė tiktai Žaną Hovard: ši ją girdė 
sultiniu, sodino ant naktipuodžio, šluostė servetėlėmis, tie- 
siog sėdėjo šalia. Per visą šį laiką jos nė karto viena su kita 
nesikalbėjo — Lijana atsiminė, kad ši moteris išdavė jos vyrą. 

Ketvirtą dieną jos užsispyrimas susilpnėjo. Karštligė at- 
lėgo, bet Lijana jautė silpnumą. 

— Kaip mano kūdikis? — sukuždėjo ji, sutrikdžiusi tylą. 

— Sveikas ir kasdien auga. Paprastas persišaldymas Pe- 
regrino negali įveikti. 

— Žinoma, tam reikalinga išdavikė Žmona, — metė 
Lijana. 

Žana padėjo siuvinį, atsistojo ir pasuko prie durų... 

— Palaukite! — pakvietė Lijana. — Atsiprašau... Jūs 
man buvote gera. 

Žana grįžo, įpylė iš ąsočio gėrimo ir ištiesė Lijanai. 

— Išgerkite. Skonis šlykštus, bet tai jums padės. 

Lijana paklusniai išgėrė kartų nuovirą. 

— Kas šiomis dienomis įvyko? Ar Roganas užpuolė pilį? 

Žana atsakė ne iš karto. 

— Roganas atsakė, kad jūs jam ne žmona, kad Oliveris 
gali daryti su jumis viską, ką tik panorės. 

Lijana išsižiojo. 

— Oliveris įniršo. Jis įsakė nukirpti jums plaukus ir nu- 
siųsti juos Roganui. 

Lijana nusigręžė, kad nematytų graudaus Žanos 
žvilgsnio. 

— Aišku. Ir kai jam nugabeno mano... plaukus, — ji 
sunkiai ištarė šį žodį, — Rogano tai nesujaudino, taip? O ką 
dabar darys su manimi jūsų vyras? — ji pažvelgė į Žaną. — 
Siųs mane Roganui po gabalėlį? Šiandien ranką, rytoj koją? 

— Žinoma, ne! — piktai atsakė Žana. 

Tiesą sakant, Oliveris būtent taip ir ketino pasielgti su 
savo belaisve, bet Žana žinojo, kad grasinimas pasakytas ne- 
rimtai. Ledi Hovard buvo įširdusi ant savo vyro už tai, kad jis 
paėmė Lijaną į nelaisvę. Dabar, kai Roganas atsisakė užkibti 
ant jauko, Oliveris nežinojo, kaip su savo laimikiu pasielgti. 

— Tai ką jūs su manimi darysite? — sukuždėjo Lijana, 
sunkiai keldamasi lovoje. Žana jai ištiesė aksominį chalatą. 

“Būsiu atvira", — pamanė ji. 

— Nežinau. Oliveris ruošiasi kreiptis su peticija į kara- 
lių, kad jo didenybė pripažintų jūsų santuoką su Roganu Pe- 
regrinu negaliojančia. Po to jus Oliveris ištekins už vieno iš 
savo jaunesniųjų brolių. 

Lijana susitvardė, kad nepravirktų. 

— Tai ir gerai, kad Roganas nerizikavo savo gyvybe, no- 
rėdamas mane išgelbėti. 

— Dar ko, juk jis teturi tiktai vieną brolį, — sarkastiš- 
kai tarė Žana. 

— Kodėl tik vieną? Jeigu prasidės karas, jis tikriausiai 
pasiims su savimi Zaridą. 

Žana nustebusi pažvelgė į ją. 

— Abejoju. Net Peregrinai neturės tiek žiaurumo, — ji 
patylėjo ir paklausė, — Nejaugi jūs nežinote, kad Zaridas — 
mergina? Jie po senovei ją rengia kaip berniuką? 

Lijana sumirksėjo akimis. 

— Zaridas? Mergina?! 

Ji prisiminė, kaip Zaridas kumščio smūgiu sutraiškė 
žiurkei galvą. Po to, kaip naktį sėdėjo jos kambaryje. Lijana 
atsisakė tuo tikėti! O kaip tos trys moterys, su kuriomis Zari- 

das praleido naktį? Sivernas ir Roganas raitėsi iš juoko, kai 
Lijana tuo pasipiktino. 

— Ne, — sunkiai ištarė ji. — Niekas man taip ir nepa- 
sakė, kad Zaridas — ne berniukas. 

— Jai buvo iš viso penkeri metai, kai aš gyvenau pilyje. 
Mano nuomone, broliai Peregrinai gėdijosi, kad jų tėvas pa- 
leido į pasaulį mergaitę. Jie viskuo kaltino baukščią, silpną ir 
turtingą ketvirtąją tėvo žmoną. Aš bandžiau su mergina elg- 
tis švelniai, bet to daryti nederėjo — ji buvo tokia pat lauki- 
nė, kaip jos broliai. 

— Kaip aš galėjau būti tokia kvaila? — nesiliovė stebė- 
tis Lijana. 

O ir broliai taip pat geri, nieko jai nepasakė. Jiems ji 
taip ir netapo šeimos nariu. Aišku, kad jie nenori, jog ji su- 
grįžtų atgal. 

Lijana pažvelgė į Žaną. 

— Vadinasi, po to, kai Peregrinams nusiuntė mano... 
plaukus, atsakymo nebuvo? 

Žana paniuro. 

— Pasakoja, kad Roganas su Sivernu jodinėja į medžiok- 
lę su sakalais ir... daug geria. 

— Tikriausiai, švenčia. O aš maniau... 

Lijana nutilo. O ji manė, jeigu Roganas jos nemyli, tai 
bent jau jos geidžia. Juk net Sivernas ją uždarė su Roganu, 
kadangi suprato: Lijana pilies gyventojams reikalinga. 

Žana čiupo Lijaną už rankos ir suspaudė. 

— Peregrinai tokie. Jie.nepanašūs į kitus, rūpinasi tik 
saviškiais. Jiems moterys — tik pinigų šaltinis. Nenoriu būti 
žiauri, bet vis tiktai pasakysiu: Peregrinai gavo jūsų pinigus, 
kam dabar jūs jiems? Aš girdėjau, kaip jūs bandėte sutvar- 
kyti jų pilį, maitinti juos tikru valgiu, bet šitiems žmonėms 
tokie dalykai nerūpi. Praeitą savaitę lijo, griovys beveik pri- 
sipildė vandens, ir man pasakojo, kad jame plaukioja trys 
negyvi arkliai. 

Lijana suprato, kad Žana sako tiesą. Kaip ji galėjo nors 

minutei patikėti, kad Roganas ją įsimylėjo? Dabar jam nerei- 
kia žiūrėti, kaip ji kišasi į jo gyvenimą. 
“ — O savaitės Dienos? — sukuždėjo Lijana. 

— Jau grįžo. 

Linjana giliai atsiduso. 

— Tai ką jūs dabar su manimi darysite? Vyrui aš nerei- 
kalinga, pamotė taip pat vargu ar mane priims. Bijau, kad jū- 
sų vyras pasikarščiavo. 

— Oliveris dar neapsisprendė. 

— Roganas ir Sivernas tikriausiai iki valios iš jo pasi- 
juokė. Jie manęs atsikratė, — pasiliko sau mano kraitį, o prie- 
šui ant sprando užkrovė negražią užsispyrusią bobelę. 

“Greičiausiai taip yra iš tikrųjų", — pamanė Žana, bet 
nieko neatsakė. Jai Lijanos buvo labai gaila, nes ji puikiai su- 
prato jos jausmus. Prieš daugelį metų, kai Žana pateko į Ho- 
vardų nelaisvę, jai teko iškentėti nemaža kančių. Ji nejautė 
savo jaunam vyrui ir jo Žiauriems broliams meilės, tačiau la- 
bai liūdėjo išgirdusi, jog du Peregrinai Žuvo. Visi manė, kad 
Roganas neatsigaus nuo Oliverio strėlių, bet jis pasveiko. 

Ir visą šį laiką greta Žanos buvo Oliveris Hovardas. Jis 
nė neketino įsimylėti jaunos savo priešo Žmonos, bet Hovar- 
dų giminės vado Žmona prieš metus buvo mirusi, ir Oliveris 
buvo vienišas. Žana taip pat kentėjo nuo vienatvės, ir tai juos 
suartino. Iš pradžių Žana laikėsi atkakliai, nenorėdama iš- 
duoti vyro, iš kurio negirdėjo gero žodžio ir kuris ja nesido- 
mėjo, bet greitai Oliverio gera širdis ją privertė suminkštėti. 
Už tvirtovės sienų vyko mūšis, žuvo žmonės, o Žana gulėjo 
Oliverio glėby. 

Kai Oliveris sužinojo, kad ji laukiasi jo kūdikio, užsi- 
degė neišpasakytu pavydu. Dabar jis neapkentė Peregrinų dar 
daugiau — juk moteris, kurią jis mylėjo, būsimoji jo kūdikio 
motina, buvo priešo žmona. Žana maldavo Oliverį išleisti ją 
pas Roganą, kad ji išprašytų vyrą skirtis, bet Oliveris nė gir- 
dėti apie tai nenorėjo. Jis bijojo, kad Žana liks pas Peregri- 
nus arba dar blogiau, kad Roganas ją užmuš vietoje. 

Bet Žana nepaklausė Oliverio ir, rizikuodama gyvybe, 
išspruko iš apsiaustos tvirtovės. Jai buvo labai sunku. Tam- 
sią, be mėnulio naktį, tarnaitės nuleido Žaną nuo sienos, pa- 
pirktas sargybinis perkėlė ją valtimi per vidinį griovį, po to ji 
pribėgo prie išorinio griovio, kur taip pat laukė valtis. Sargy- 
bos, sutikusios Žiūrėti į jos pabėgimą pro pirštus, papirkimui 
teko iššvaistyti krūvą pinigų. 

Apsivilkusi ant suknelės šiurkštų apsiaustą, Žana ne- 
sunkiai prasiskverbė į Rogano stovyklą. Niekas jos nepažino. 
Žmonės, su kuriais ji gyveno keletą mėnesių, net neprisimi- 
nė, kaip atrodo jų šeimininko žmona. Sivernas ir mažametė 
Zarid net nežvilgtelėjo į ją. Išvydęs Žaną, Roganas neparodė 
nė menkiausio džiaugsmo. Ji paprašė vyrą eiti į mišką pasi- 
vaikščioti, ten ir papasakojo, kad pamilo Oliverį ir nešioja jo 
kūdikį. 

Iš pradžių jai pasirodė, kad Roganas ją užmuš. Užuot 
taip padaręs, jis tvirtai ją paėmė už rankos ir nuramino, kad 
ji esanti Peregrinų šeimos narė ir niekada neteksianti Hovar- 
dui. Būdama Oliverio pilyje, Žana visiškai užmiršo, kokie žmo- 
nės Peregrinai. Įsivaizdavusi, kad jau daugiau niekada ji ne- 
bematys Oliverio ir likusį gyvenimą praleis purvinoje Morių 
pilyje, Žana graudžiai pravirko. Ji neprisiminė, ką po to kal- 
bėjo. Atrodo, pasakiusi, jog ketinanti geriau nusižudyti, negu 
gyventi su Roganu. 

Šiaip ar taip, jis ją paleido ir atstūmė. 

— Nešdinkis, — tarė ji, — kad tavęs daugiau nebema- 
tyčiau. 

Žana puolė bėgti ir sustojo tik atsidūrusi valstiečių tro- 
belėje. Tą pačią dieną Peregrinai nutraukė apsiaustį, o po mė- 
nesio Žana išgirdo, jog Roganas kreipėsi į karalių prašyda- 
mas skyrybų. 

Oliveris taip ir nesužinojo, jog Žana lankė Roganą, — 
antraip ji būtų neišvengusi pavydulingų kaltinimų. Praslinko 
daug metų, bet vyriausiasis Hovardas taip ir neužmiršo, kad 
jo žmona buvo ištekėjusį už Peregrino. Jis labai įtariai apžiū- 

rinėdavo savo vyriausiąjį sūnų, be to, ypač domėjosi plaukų 
spalva. 

— Rudumo nėra nė kvapo, — sakė jam Žana. 

Oliveris nuo pat jaunystės buvo įpratintas žvėriškai neap- 
kęsti Peregrinų, bet ir dabar jie buvo pikčiausi jo priešai. Jam 
atrodė, jog Peregrinai suspėjo pabūti visur: iš pradžių jie val- 
dė pilį, po to suspėjo prikišti nagus prie jo būsimosios žmonos. 

Štai kodėl jis ir panoro su jais atsiskaityti — atimti iš jų 
dar vieną moterį. Bet Roganas nepanoro kautis. Jis nenorėjo 
netekti dar vieno brolio dėl moters, kuriai nejautė jokio susi- 
domėjimo. 

Žana žvilgtelėjo į Lijaną. 

— Aš nežinau, kas bus toliau, — dorai prisipažino ji. 

— Aš irgi, — niūriai tarė Lijana. 

Lijana baigė siuvinėti drakoną ir nutraukė siūlą. Pagal- 
vę ji siuvinėjo net keletą savaičių. Teko kuo nors užsiimti, nes 
tai atitraukė nuo liūdnų minčių. 

Jau penkias savaites ji buvo Hovardų belaisvė. Kai Li- 
jana pasveiko, jai paskyrė saulėtą svečių kambarį ir aprūpino 
viskuo, kas reikalinga rankdarbiams. Pilies šeimininkė belais- 
vei atidavė dvi savo sukneles. 

Išskyrus Žaną, Lijana su niekuo, be tarnų, nesimatyda- 
vo, tačiau tarnams buvo uždrausta su ja kalbėtis. Keletą die- 
ną Lijana tiesiog vaikščiojo po kambarį pirmyn ir atgal, kol iš 
nuovargio krisdavo nuo kojų. Po to ėmėsi siuvinėti, kad ne- 
galvotų apie slogias žinias, kurias kiekvieną vakarą jai pasa- 
kodavo Žana. Ė 

Hovardai nenuleido nuo Peregrinų akių, ir lordas Oli- 
veris nuolat gaudavo pranešimus. Roganą matydavo kasdien: 
jis mokydavo savo riterius, jodinėdavo su broliu, vaikydavosi 
kaimo mergas. 

Oliveris Roganui pranešęs, kad Lijana įsimylėjo vieną 
iš jaunesniųjų Hovardų. Atsakydamas Roganas pasiteiravęs, 
ar jį pakviesianti į vestuves. 

Tai išgirdusi, Lijana taip smarkiai dūrė adata į siuvinį, 
21 įsismeigė į pirštą. Akyse pasirodė ašaros. “Bjaurus galvi- 
jas“, — pamanė ji. 

Kasdien ji prisimindavo įžeidimus, kuriuos patyrė iš vy- 
ro. Jeigu jai pavyktų kaip nors ištrūkti iš nelaisvės, ji arti ne- 
prisileistų nė vieno Peregrino. Tegul jie visi, įskaitant ber- 
niūkštį- -mergiotę Zaridą, paskęsta savo mėšle. 

Šeštos savaitės pradžioje labai susirūpinusi Žana įėjo 
pas ją į kambarį. 

— Kas atsitiko? 

— Nežinau, Oliveris labai smarkiai širsta. Tokio aš jo 
dar nemačiau. Nori iškviesti Roganą į kautynes, — Žana sun- 
kiai sudribo į krėslą. — Aš nieko negalėjau sužinoti, bet, atro- 
do, vyras iškvietė Roganą į dvikovą. 

— Na, ką gi, tai kartą ir visiems laikams užbaigs nesan- 
taiką. Nugalėtojui atiteks viskas. 

Žana užsidengė veidą rankomis. 

— Jūs galite taip kalbėti, nes Roganas už Oliverį jaunes- 
nis, tvirtesnis, įnirtingesnis. Jūsų vyras nugalės, o manasis žus. 

Per nelaisvės savaites Žana ir Lijana labai suartėjo, be- 
veik susidraugavo. Lijana padėjo šeimininkei ant peties ranką. 

— Aš Žinau, ką jūs dabar jaučiate. Juk aš irgi kitados 
tikėjau, kad myliu savo vyrą. 

Tuo laiku kažkur pasigirdo barškesys. 

— Kas čia dabar? — pakėlė galvą Žana. 

— Tai tarnas valo išvietę. 

— Aš nė nežinojau, kad čia dar kažkas yra. 

— Aš ir pati jų beveik nepastebiu, — atsakė Lijana. — 
Namie... mano vyro pilyje tarnai tingūs ir nerangūs, jie ne- 
moka taip tyliai vaikščioti. 

Vėl pasigirdo triukšmas. 

Lijana priėjo prie išvietės durų. 

— Eik iš čia, — tarė ji susikūprinusiam seniui, kuris 
ankštame kambarėlyje terliojosi jau tris dienas. 

— Bet aš dar nebaigiau, miledi, — suburbėjo jis. 

— Lauk iš čia! | 

Senis, vilkdamas koją, nušlubavo šalin. 

Kai moterys liko vienos, Lijana paklausė: 

— Ir ką Roganas atsakė į iškvietimą? 
veris tikisi, kad jam pavyks Roganą nugalėti. Ak, Lijana, vi- 
sam šiam reikalui reikia padaryti galą. 

 — Tad paleiskite mane. Padėkite man iš čia išsprukti. 
Kai aš išnyksiu, Oliverio pyktis atlėgs. 

— Jūs grįšite pas Roganą? 

Lijana nusisuko. 

— Nežinau. Aš turiu šiokią tokią nuosavybę, grynai man 
priklausančią. Greičiausiai ten ir vykčiau. Šiaip ar taip, rasiu 
vietą, kur niekam nebūsiu našta. 

Žana atsistojo. 

— Aš ištikima savo vyrui ir negaliu padėti jums pabėg- 
ti. Jis ir taip nepatenkintas, kad aš kiekvieną dieną su jumis 
susitikinėju. Ne, — tvirtai pakartojo Žana. — Nenoriu jo Že- 
minti išdavyste. 

“Išdavystė, — pagalvojo Lijana. — Visa Hovardų ir Pe- 
regrinų istorija kupina klastos ir išdavysčių." 

Žana greitai išėjo iš kambario, tarsi bijodama apsigalvoti. 

Visą kitą dieną Lijana buvo tarsi nesava iš nerimo ir 
drebėjo nuo kiekvieno garso. Durys atsidarė, ir ji pakėlė gal- 
vą, tikėdamasi, kad atėjo Žana su naujienomis, bet vietoj jos 
įkiūtino vis tas pats sukriošęs valytojas. Lijana nusivylusi nu- 
sisuko prie siuvinio ir piktai tarė: 

— Paimk padėklą ir eik iš čia. 

— O kur man dar eiti? — paklausė pažįstamas balsas. 
Lijanai per nugarą nubėgo šiurpuliai. 

Labai lėtai ji pakėlė akis. Tarpduryje stovėjo Roganas. 
Vieną akį dengė raištis, ant nugaros pritvirtinta kupra, koja 
apvyniota kažkokiais skudurais — ir vis dėlto tai buvo jis. 

Roganas žiūrėjo į ją ir vaipėsi toks patenkintas, tarsi 
laukdamas, kad Lijana iš džiaugsmo pultų jam ant kaklo. 

Užuot tai padariusi, ji griebė nuo stalo tuščią taurę ir 
sviedė jam į galvą — Peregrinas vos išsisuko. 

— Niekše! Šlykštus ištvirkėli! Melagi, prievartautojau! 
Matyti tavęs nenoriu! — ji svaidė į jį viską, kas pateko po 
ranka. — Tu palikai mane čia vieną pūti. Man nukirpo plau- 
kus, o tau nusispjauti. Aš tau nereikalinga, niekada nebuvau 
reikalinga! Tu man net nepasakei, kad Zaridas — mergaitė. 
Tu sakei, kad Oliveris Hovardas gali mane pasiimti sau. Aš 
sėdėjau nelaisvėje, o tu kvatojaisi. Mane laikė kalėjime, o tu 
su Sivernu jodinėjai į medžioklę sakalais. 

— Ten buvo Boduenas, — pertarė ją Roganas. 

Išvydusi, jog ant stalo nieko nebeliko, Lijana griebė nuo 
lovos antklodę ir sviedė į Roganą, bet antklodė nukrito ant 
grindų. Paskui į Roganą nuskrido pagalvės ir lėkštės. 

— Su tavimi Hovardai pasielgė teisingai, — staugė Li- 
jana. — Visa jūsų šeimynėlė neverta gero žodžio. Aš vos ne- 
numiriau nuo karštligės,o tu mėgavaisi gyvenimu. Mane naktį 
per lietų pririšo prie medžio, aš galėjau netekti mūsų kūdi- 
kio. O tau nusispjauti. Tu net... 

— Boduenas jojo į medžioklę, o aš visą laiką buvau 
čia, — tarė Roganas. 

— Labai panašu į Peregriną: suversti kaltę kam nors 
kitam. Vargšas Boduenas, puikus šeimos tėvas, jis nė už ką 
nesusitaikstytų su tuo, kad jo Žmonai nukirptų plaukus... — 
Lijana sumikčiojo. Daugiau nieko po ranka nebuvo. — Ką? — 
įtartinai sukluso ji. — Tu buvai čia? 

— Aš tavęs ieškojau beveik tris savaites. Labai sunku 
buvo išsiaiškinti, kur tave laiko, nes jie labai slepia. 

Lijana netikėjo savo ausimis. 

— Kaipgi tu čia galėjai būti? Juk Hovardai tave iš kar- 
to būtų pažinę. 

— Ne taip paprasta. Jų šnipai sekioja Bodueną, kuris 
šuoliuoja po miškus ir vaikosi mergas. O aš persirengiau ir, 

įsitaisęs valytoju, buvau čia. Ploviau sienas, grindis ir po tru- 
putį rinkau žinias. 

Lijana pagaliau suprato. Vadinasi, viskas, ką jai pasa- 
kojo apie Roganą, neteisybė? 

— Ir aš turiu patikėti, kad tu plovei grindis? Bet kad tu 
nežinai, kaip šepetį laikyti? 

— Dabar žinau, kaip juo naudotis, ir su malonumu juo 
užpločiau tau per užpakalį. 

Vadinasi, tai tiesa! Viešpatie Dieve, jis sako tiesą! Jis iš 
tikrųjų jos ieškojo! Lijanai sulinko keliai, ir ji susmuko ant su- 
darkytos lovos, užsidengė veidą rankomis ir garsiai pravirko. 

Roganas nedrįso prie jos prisiartinti. Jis stovėjo vidury 
nusiaubto kambario ir žiūrėjo į žmoną. Ar jis seniai galvojo, 
kad jos neteko amžinai? 

Tą dieną, kai pagrobė Lijaną, jis nusidilgino, ir jam iš- 
bėrė kūną. Roganas nekantriai laukė vakaro, kai Žmona pa- 
ruoš karšto vandens ir palengvins jo skausmą. Bet kai vaka- 
rop jis užlipo į soliariumą, ten rado tik būrį verkiančių mote- 
rų. Iš Lijanos tarnaičių nebuvo galima nieko sužinoti, bet kūk- 
čiojanti Gabi paaiškino, kad Lijaną sučiupo Hovardai. Lor- 
das Oliveris atsiuntė raštelį, kuriame pranešė, jog mainais už 
Lijaną norėtų gauti Morių pilį. 

Netaręs nė žodžio, Roganas užsidarė miegamajame. Jis 
norėjo pabūti vienas, kad apgalvotų tolimesnius veiksmus, bet 
čia jam aptemo protas, ir kai jis atsipeikėjo, tai pajuto, kad 
Sivernas su Boduenu ant jo užgriuvę laiko prispaudę prie grin- 
dų. Miegamasis buvo suniokotas: apimtas aklo įniršio, Roga- 
nas kirviu sukapojo visus baldus, sudraskė patalynę, sutrypė 
žvakes, sulankstė net geležinę žvakidę, o Lijanos kryžius su 
nukryžiuotuoju išlakstė į gabaliukus. Jis į smulkius gabalė- 
lius sudraskė Žmonos rūbus ir visur mėtėsi raudono šilko, žyd- 
ro brokato, auksinių siuvinėjimų skutai, sudraskyti galvos raiš- 
čiai, išbarstyti perlai. 

Atgavęs protą, Roganas nepaprastai nurimo. Dabar at- 
ėjo Siverno eilė pykti. 

— Mes juos užpulsim, — karščiavosi jis. — Pinigų da- 
bar turim, pasisamdysim kareivių. Atėjo laikas Hovardus iš- 
vyti iš mūsų giminės lizdo. 

Roganas žiūrėjo į Siverną ir įsivaizdavo, kaip jis pasku- 
tinį brolį apiprausia ir guldo į karstą, — lygiai taip pat, kaip 
seniau šarvojo Bezilą ir Džeimsą. Negalima šokti lyg į ugnį, 
reikia šaltakraujiškai apgalvoti. Be kruopštaus plano pulti ne- 
prieinamą Hovardų tvirtovę buvo beprasmiška. 

Keletą dienų, kamuodamas pratybomis riterius, Roga- 
nas puoselėjo savo sumanymą. Naktimis netekęs jėgų, jis nu- 
grimzdavo į sunkų, be sapnų miegą. 

Nors ir būdamas nepaprastai užsiėmęs, jis nežmoniškai 
ilgėjosi Žmonos. Ji buvo vienintelis žemėje Žmogus, mokėjęs 
jį pralinksminti. Nė tėvas, nė vyresnieji broliai niekada nesi- 
juokė. Roganas vedė šią merginą dėl pinigų, ir tą minutę vis- 
kas jo gyvenime pasikeitė. Jokia moteris pilyje nedrįso svars- 
tyti jo veiksmų — jos pernelyg bijojo pasiutusio Peregrino. 
Niekas neišdrįso jam pasakyti, kad jis neteisus. “Visos kitos 
moterys, palyginti su ja — bailės"“, — galvojo Roganas. Jos 
negali padegti guolio, užsidėti monetų šydo, kibti su klausi- 
mais apie nepakenčiamą pirmąją Žmoną. 

Roganas krovė kovines mašinas į vežimus, kai vienas 
riteris jam perdavė Hovardų paketą. Paketą permetė per sie- 
ną su katapulta. 

Roganas išvyniojo ir išvydo viduje Lijanos plaukus. Per 
stebuklą jam pavyko išsaugoti šaltakraujiškumą. Spausdamas 
rankose jos stebuklingas šilkines garbanas, jis pasuko prie 
bokšto. . | 
Sivernas jį pasivijo ir paklausė: 

— Kur tu eini? 

— Tai susiję tiktai su Oliveriu Hovardu ir manimi, — 
tyliai atsakė Roganas, — aš einu jį užmušti. | 

Sivernas atsuko brolį į save. 

— Nejaugi tu manai, kadjis kausis su tavimi dvikovoje. 
Jis garbingai nekovos, juk jis jau senas. 

Roganas spaudė rankose Lijanos plaukus. 

— Jis iš jos išsityčiojo, ir aš jį už tai užmušiu. 

— Pagalvok, ką tu darai, — puolė maldauti Sivernas. — 
Jeigu tu prisiartinsi prie jų tvirtovės vartų, tave suvarpys strė- 
lėmis. Kas tada atsitiks tavo Žmonai? Liaukis, reikia ruoštis 
karui. Mes užpulsime Hovardus visiškai pasirengę kovai. 

— Visiškai pasirengę kovai? — nusišaipė Roganas. — 
Kaip trisdešimt penktaisiais? Tada mūsų buvo penketas, ir vis 
tiek Hovardai mus sutriuškino. Argi mes galime lygiai su jais 
kovoti? Kai aš su saujele Žmonių prieisiu prie Hovardų tvir- 
tovės, jie plyš iš juoko, žiūrėdami iš viršaus į mus. 

— Bet juk negali vienas padaryti tai, ko negalime visi 
kartu? 

Roganas neatsakė, tik nuėjo į Niūrųjį kambarį, ten už- 
sidarė ir keletą parų neišėjo. Pasibaigus šiam laikui, jis jau 
buvo tvirtai nusprendęs, ką ketina daryti. Kai jie su Lijana 
vaikščiojo į kaimo šventę, Roganą nustebino, kad nesunku 
valstiečiams įeiti į Morių pilį ir iš jos išeiti. Žinoma, jis daug 
kartų matė, kaip prasčiokai įeina pro pilies vartus su savo pin- 
tinėmis, kuriose kudakuoja vištos, su rankiniais vežimėliais, 
dailidžių įrankiais. Riteriai niekada jų nestabdydavo. Tik ap- 
sirengęs valstiečio rūbais Roganas suprato, kad tokia tikroji 
laisvė, — eini, kur nori, ir niekas tavęs nieko neklausinėja. 
Tačiau jeigu apsikaustęs šarvais raitelis pasirodytų net per de- 
šimtį mylių nuo pilies, sukeltų didelę sumaištį. 

Roganas pasikvietė į Niūrųjį kambarį abu brolius, pir- 
mąkart-prie šeimos narių priskyrė ir Bodueną. “Už tai turiu 
būti dėkingas Lijanai“, — pagalvojo jis. Ji jam įteikė bran- 
giausią dovaną — padovanojo dar vieną brolį. Roganas pasa- 
kė Boducnui ir Sivernui, kad ketina apsirengti valstiečio dra- 
bužiais ir patekti į Hovardų tvirtovę. 

Sivernas taip pakėlė balsą, jog nuo pilies stogo lyg de- 
besis pakilo balandžiai. Jis staugė, rėkė, siuto, bet įtikinti vy: 
resniojo brolio negalėjo. 

Boduenas, kantriai palaukęs, kol praeis audra, tarė: 

— Jums reikia užsimaskuoti kaip pridera. Jūs pernelyg 
aukštas, iškart atkreipsite į save visų akis. Gabi jus taip sub- 
jauros, kad nė pati ledi Lijana nepažins. 

Visą dieną Gabi su Boduenu triūsė prie lordo Rogano, 
darydami iš jo vienaakį ir kuprotą senį. Sivernas šiame suma- 
nyme dalyvauti atsisakė. Roganas žinojo, jog Hovardų šnipai 
nenuleidžia nuo jo akių, o trūks plyš reikėjo, kad jie manytų, 
jog Roganas kaip ir anksčiau yra pilyje. Tą turėjo padaryti 
Sivernas ir Boduenas. - 

Po to Roganas pasuko į priešų irštvą. Kai jis miške atsi- 
sveikino su Sivernu, jaunesnysis brolis tvirtai jį apkabino — 
taip Peregrinai elgdavosi nedažnai. Lijana sušvelnino brolių 
santykius. 

— Sugrąžink ją mums, — tyliai tarė Sivernas, — ir atsi- 
mink — aš daugiau nenoriu netekti brolių. 

— Aš ją surasiu, — Roganas ilgai Žiūrėjo į brolį ir atsi- 
sveikino, — 0 tu pasirūpink Zarid. 

Sivernas linktelėjo, ir jie išsiskyrė. 

Nuolat vilkdamas kojas, Roganas įsivarė nugaros skaus- 
mą, bet maskaradas pavyko šauniai. Hovardų tarnai seniui ne- 
silankstė ir “pavaišino" jį antausiais ir spyriais. Roganas įsi- 
minė skriaudėjų veidus, tikėdamasis kada nors su jais susitik- 
ti kautynių lauke. 

Jis šlubčiojo po pilį, dirbdamas purviniausią darbą ir 
stengėsi daugiau klausytis. Pilyje be galo žmonės kalbėjo apie 
klastingus Peregrinus, bandančius atimti Hovardų teisėtą pa- 
likimą. Daug plepėjo ir apie Lijaną, manydami, kad ji per pras- 
ta jaunesniajam lordo Oliverio broliui. Kartą Roganas neiš- 
tvėrė ir perlaužė perpus savo šluotą, ir už tai jį virėjas sumu- 
šė avienos kumpiu. 

Maitintis teko tuo, ką pavykdavo pavogti. Bet Hovar- 
dai, kuriems teko plačios Peregrinų giminės valdos, buvo to- 
kie turtingi, kad jiems maisto nestigo. Miegojo Roganas ar- 
klidėje arba vištidėje. 

Jis dirbo, buvo akylus, ir savo vienintele akimi šaudė į 
visas Šalis. 

Trečią savaitę, kai Roganas jau beveik nebeteko vilties, 
tarnas taip jam spyrė, kad “senis"* išsitiesė ant Žemės, ir su- 
riaumojo: 

— Einam su manimi, senas sukriošėli. 

Roganas nuklibinkščiavo paskui akiplėšą laiptais, suk- 
damas galvą, kaip šį storžievį nugalabyti. Tarnas įbruko jam 
šluotą, atidarė geležimi apkaustytas duris ir tarė: 

— Eik, pašluok. 

Roganas apmirė ant slenksčio: prieš jį, susilenkusi prie 
siuvinio, sėdėjo Lijana. Jos plaukai buvo uždengti balta kepu- 
raite. Roganas negalėjo pajudėti, tiesiog stovėjo ir žiūrėjo į ją. 

Lijana pakėlė veidą. 

— Na, ko sustojai? — tarė ji. — Nėra ko spoksoti į savo 
šeimininkų belaisvę. Eik, dirbk. 

Roganas norėjo išsiduoti, bet tuo metu durys vėl atsi- 
vėrė, ir jis skubiai pasislėpė išvietėje. Dirbdamas jis klausėsi 
pokalbio kambaryje. Lijana savo pašnekovę vadino Žana. Gal- 
būt tai ta pati Žana, kurią jis buvo vedęs? 

Roganas išėjo iš išvietės ir ėmė šluoti kambarį. Mote- 
rims jis buvo nė motais. Jis taip ir nesuprato, ar tai ta pati 
Žana, ar ne. Santuoka buvo tokia trumpa, praslinko daug lai- 
ko, O ir jo pirmoji žmona nebuvo labai ypatinga. 

Roganas įdėmiai klausėsi jų pokalbio ir sužinojo daug 
įdomaus apie savo bjaurų elgesį: pasirodo, jis be saiko gir- 
tuokliauja, jodinėja į medžioklę ir visiškai negalvoja apie sa- 
vo žmoną. Išgirdęs, jog Lijana nėščia, jis nusišypsojo, tačiau 
šypsena iš jo veido dingo. Paaiškėjo, jog Lijana tiki kiekvienu 
Žanos žodžiu. Nejaugi moterys nesupranta, kas yra ištikimy- 
bė? Kodėl jis nusipelnė tokio nepasitikėjimo? Juk jis suteikė 
Lijanai savo pastogę, maistą, padarė jai kūdikį, net atsisakė 
savo mergų! Nekalbant jau apie tai, jog prasiskverbė į Ho- 
vardų lindynę, norėdamas ją išgelbėti. 

Roganas taip smarkiai įsižeidė, kad žmonai ir neišsida- 
vė, bet jos kambaryje lankydavosi kiekvieną dieną ir ruošė 
jos pabėgimą: papirkinėjo sargybinius, tarnus, užmezgė pa- 
žintis. 

Ir štai dabar, kai jis pagaliau jai išsidavė, ji nė neketina 
jam atsidėkoti. 

— Ką tu veikei už pilies sienų? — susiraukė jis. — Aš 
juk tau įsakiau nepalikti pilies. 

Ant Lijanos galvos kykas buvo beveik permatomas, ir 
Roganas išvydo, kokie trumpi jos plaukai. “Jeigu pavyks su- 
čiupti Oliverį Hovardą, — pagalvojo jis, — šis Žmogus mirs 
lėta ir kankinančia mirtimi." 

— Aš norėjau pririnkti vaistažolių ir išvirti nuovirą, kad 
tave išgydyčiau. Gabi sakė, kad tavo oda nuo dilgėlių dega 
kaip ugnis, — sukūkčiojo Lijana. 

— Dilgėlės! — sušuko Roganas. — Tu užvirei visą šią 
istoriją dėl kažkokių sumautų dilgėlių? 

Lijana pagaliau suvokė, jog vyras čia prasiskverbė dėl 
jos, jog visi gandai ir paskalos apie jį — melas. Šlamėdama 
šilku, ji nušoko nuo lovos, puolė jam ant kaklo ir pabučiavo 
tiesiai į lūpas. 

Roganas ją taip tvirtai suspaudė, kad vos nesulaužė šon- 
kaulio. 

— Lijana, — sukuždėjo jis. 

Ji paglostė jo plaukus ir apsipylė ašaromis. 

— Tu manęs neužmiršai? 

— Aš niekada tavęs neužmiršiu, — ir jau pašnibždom 
tarė, — Man reikia eiti. Šiandien bus tamsi, be mėnulio nak- 
tis. Aš ateisiu pas tave, ir mes pabėgsime. 

— Kaip? 

Lijana truputį atsitraukė ir pažvelgė į savo vyrą. Ji ir 
pamiršo, koks jis gražus. Net pro purvo ir grimo sluoksnį jis 
vis tiek jai atrodė gražus. 

— Tu manęs klausai? 

— Labai įdėmiai, — ji pasitrynė į jį šlaunimis. 

— Elkis padoriai ir klausyk. Jokiu būdu nepasitikėk Ža- 
na Hovard. 

— Bet ji man padėjo. Ko gero, išgelbėjo man gyvybę. 
Aš labai sunkiai sirgau ir... 

— Prisiek, kad tu ja nepasitikėsi, — piktai tarė Roga- 
nas. — Nieko jai neprisipažink ir nesakyk, kad aš čia buvau. 
Kartą ji jau išdavė mūsų šeimą, ir jeigu išduos dar kartą, aš 
negalėsiu gyventi pasaulyje. Vienas prieš Hovardų tarnus aš 
neatsilaikysiu. Greičiau prisiek! 

— Gerai, aš prisiekiu. 

Roganas padėjo jai ant pečių rankas ir į ją pažvelgė il- 
gesingu žvilgsniu. 

— Man laikas eiti, bet naktį aš grįšiu. Lauk manęs ir 
neabejok mano ištikimybe, — jis nusišypsojo, — ir kuo grei- 
čiau sutvarkyk kambarį. Aš dabar išmokau vertinti švarą. 

Jis karštai ją pabučiavo ir išėjo. 

Lijana bejėgiškai prisišliejo prie durų. Jis vis dėlto ją 
surado! Jis negirtuokliavo, nejodinėjo į medžioklę, o rizikavo 
savo gyvybe — vienas, be niekieno pagalbos prasiskverbė į 
pačią Hovardų irštvą. Ko gero, ji jam patraukli? 

Lijana nusprendė sutvarkyti kambarį. Negalima, kad 
Žana išvystų kambaryje šiuos pykčio pėdsakus ir imtų klausi- 
nėti. 

Vadinasi, jis grįš naktį jos pasiimti. Romantiška nuo- 
taika išblėso, ir realiai pagalvojusi, kas jos laukia, Lijana pa- 
juto baimę. O kas bus, jeigu jį sučiups? Oliveris Hovardas tik- 
riausiai Roganą užmuštų. Ji atsisėdo ant lovos, prisispaudė 
prie krūtinės rankas ir pajuto, jog visa stingsta iš siaubo. 

Iki saulėlydžio baimė Lijanos neapleido. Ji lėtai atsi- 
stojo, nusivilko šilkinę suknelę ir ant viršaus apsirengė vals- 
tietės rūbais, su kuriais prieš penkias savaites ją pagavo Ho- 
vardai. Po to užsitempė ant šiurkštaus rūbo šilkinę suknelę, 
atsisėdo ir ėmė laukti. 

Iš įtampos visa virpėdama, ji neatsitraukdama žiūrėjo į 
duris. Pilyje pamažu nutilo visi garsai — tarnai gulė miegoti. 
Tarnaitė atnešė ant padėklo vakarienę ir žvakę, bet Lijana prie 
valgio neprisilietė. Ji laukė Rogano. 

Apie pusiaunaktį durys tyliai atsivėrė, ir Lijana pašoko 
ant kojų. 

Į kambarį įėjo Žana. Išvydusi, kad Lijana apsirengusi, 
ji labai nustebo. 

— Aš maniau, kad jūs jau miegate. 

— Kas atsitiko? — sušnabždėjo Lijana. 

— Nežinau. Oliveris pasigėrė ir iš įniršio visai pasiuto. 
Aš klausiausi... - 

Ji pažvelgė į Lijaną. Žana nenorėjo kartoti to, ką išgir- 
do. Lordas Oliveris buvo protingas žmogus, bet užėjus kalbai 
apie Peregrinus, jam teisingumo ir garbės sąvokos neegzista- 
vo. Šiandien Oliveris pasakė, kad užmuš Lijaną ir jos lavoną 
atiduos Roganui. | 

— Einam su manimi, — tarė Žana, — jus reikia pa- 
slėpti... 

— Negaliu. Aš laukiu... 

— Ko? 

— Nieko, — greitai atsakė Lijana. — Juk niekas neži- 
no, kad aš čia, taip? Ko aš galiu laukti? Aš tiesiog sėdėjau ir 
laukiau. 

Ji nutilo, žinodama, kad negali Žanai pasakoti apie Ro- 
ganą. Žana būtinai pasakys Oliveriui. Bet jeigu iš čia išeis, 
tai kaip Roganas ją suras? 

— Man taip patinka šiame kambaryje, — tarė Lijana. — 
Aš norėčiau likti čia. Bijau vėl atsidurti šaltoje, neapšildo- 
moje kameroje. 

— Dabar ne laikas galvoti apie patogumus. Aš drebu 
dėl jūsų gyvybės. Jeigu jūs norite likti gyva ir išgelbėti savo 
kūdikį, eikite su manimi. 

Lijana suprato, kad kitos išeities nėr. Sunkia širdimi ji 
nusekė paskui Žaną fakelais apšviestais laiptais žemyn. Jos 
išėjo iš bokšto, perėjo tamsų kiemą ir nusileido stačiomis pa- 
kopomis į vartų bokšto rūsį. Aplinkui gulėjo maišai su grū- 
dais, sukrauti beveik iki lubų. Rūsyje buvo tamsu, dvokė pe- 
lėsiais ir dulkėmis. Vienintelis langelis sienoje buvo siaura 
šaudymo anga. 

— Nejaugi jūs mane čia paliksite? — sukuždėjo Lijana. 

— Čia jūsų niekas neieškos. Grūdai gulės iki pavasa- 
rio, į šį sandėlį niekas neužeina. Aš atnešiau antklodes ir pa- 
liksiu naktinį puodą. 

— O kasjį iš čia išneš? Galbūt tas senis, kuris valo ma- 
no kambarį. Jis toks kvailas, jo nėra ko bijoti. 

— Ne, tai neįmanoma. Rytoj vakare aš pati ateisiu. Nie- 
kuo, be manęs, čia pasitikėti negalima. 

Žana bijojo, kad, sužinojęs apie Lijanos dingimą, Oli- 
veris už jos sugavimą paskirs dovaną, ir tada ją bet kas mielai 
išduos. 

— Atleiskite man. Žinau, kad jums čia bus baisu ir nuo- 
bodu, bet užtat jūs būsite saugi. Pasistenkite užmigti. Aš at- 
eisiu rytoj. 

Lijana užsidarė duris, ir po skliautuotomis rūsio lubo- 
mis sugirgždėjo velkės. Lijana pasiliko tamsoje. Šiaip ne taip, 
ji susigraibė antklodes, kurias atnešė Žana, paskui įsitaisė ant 
kietų maišų guolį, tačiau jis buvo prastas. 

Galų gale Lijana suguldė ant grindų dulkėtus maišus, 
pasitiesė dvi antklodes, įsivyniojo į jas ir atsigulė. Jos veidu 
riedėjo ašaros. Roganas dabar rizikuoja gyvybe, bandydamas 
pas ją prasiskverbti. Ji tiktai meldė vieno dalyko — kad jis, 
išvydęs, jog ji dingo, neprikrėstų kvailysčių. Šiaip ar taip, jis 
jokiu būdu jos nesuras šiame rūsyje — juk tik viena Žana Ho- 
vard žino, kur paslėpta Lijana. 

Kitą dieną Žana neatėjo. Lijana liko be valgio, be van- 
dens, be šviesos ir šilumos. Iki nakties ji visai neteko vilties. 
Roganas buvo teisus: Žana pasitikėti negalima. Juk tai ji pa- 
pasakojo, kad Roganas užmiršo Žmoną ir mėgaujasi gyveni- 
mu. Tai dėl Žanos ji patikėjo vyro neištikimybe. 

Žana atsirado tiktai kitą vakarą. Ji tyliai atvėrė duris ir 
įėjo į šaltą tamsų rūsį. 

— Lijana! — pakvietė ji, bet vienišė buvo tokia pavar- 
gusi, nusilpusi ir supykusi, kad neatsiliepė. 

Žana ėmė grabalioti tamsoje ir, užčiuopusi Lijaną, vos 
neriktelėjo. 

— Aš atnešiau valgyti, gerti ir dar vieną antklodę. 

Žana iš po sijono išsitraukė sunkų ryšulį. Lijana prisi- 
glaudė lūpomis prie išskobto moliūgo ir ėmė godžiai gerti, o 
Žana jai ištiesė šaltą mėsą, duoną ir sūrį. 

— Vakar negalėjau ateiti. Oliveris įtaria, kad aš jums 
padėjau pabėgti. Aplinkui zuja jo šnipai. Aš nepasitikiu net 
nuosavomis dvaro damomis ir tarnaitėmis. Teko apsimesti, kad 
aš sergu. Tiktai taip pavyko gauti šiokio tokio maisto — man 
jo atnešė į kambarį. 

— Nejaugi jūs dėl manęs atsisakėte vakarienės? — kan- 
džiai paklausė prikimšta burna Lijana. 

Tamsoje Žanos veido išraiškos įžvelgti buvo neįmano- 
ma, bet atsakė ji ne iš karto. 

— Jums kažkas atsitiko. O kas? 

— Aš nežinau, apie ką jūs kalbate. Aš viena sėdžiu šia- 
me šaltame rūsyje jau dvi dienas. 

— Šis rūsys išgelbėjo jūsų gyvybę, — piktai tarė Žana. — 
Neužmirškite, kad jūs mūsų priešo žmona. Aš smarkiai rizi- 
kuoju, jus gelbėdama. 

— O kuojūs taip rizikuojate? Melavote įšsijuosusi man 
visą laiką! | 

Lijana tučtuojau pasigailėjo savo žodžių. 

— Melavau? Lijana, kas atsitiko? Jums kas nors papa- 
sakojo? Ir kaip tai galėjo įvykti? 

— Niekaip. Aš visą laiką buvau saugoma, niekas su ma- 
nimi nesikalbėjo.. 

Žana pasitraukė į šalį. Jos akys įprato prie tamsos ir 
dabar ji galėjo įžvelgti maišus su grūdais ir tamsų pašnekovės 
siluetą. Žana giliai atsiduso. 

— Gerai, aš jums pasakysiu visą tiesą. Mano vyras keti- 
na jus užmušti. Aš klausiausi pokalbio, ir dėl to jus išvedžiau 
iš bokšto. Oliveris nusprendė, jog jūs jam nereikalinga. Jis nė 
neketino jūsų pagrobti, jūs tiesiog pasipainiojote jam po ran- 
ka. Iš pradžių jis tikėjosi, kad Roganas atiduos už jus Morių 
pilį. Oliveris nori atimti iš Peregrinų viską iki paskutinio siū- 

lelio, — jos balsas virpėjo, — ir aš taip pat nežinau, ką man 
su jumis daryti. Aš niekuo čia negaliu pasitikėti. Oliveris gra- 
sina mirtimi kiekvienam, kas jums padės. Jis žino, kad jūs sle- 
piatės kažkur pilyje, dėl to sargyba dabar tikrina kiekvieną, 
kas išeina iš pilies. Kariai šukuoja visus gretimus miškus. — 
Žana patylėjo, — Velniai griebtų jūsų Roganą! Kodėl jis nie- 
ko nepadarė, kad jus išvaduotų? Aš nemaniau, kad jis paliks 
savo Žmoną pūti kalėjime. | 

— Jis manęs nepaliko! — išsiveržė Lijanai. 

— Aha, vadinasi, jūs vis dėlto kai ką žinote, — Žana 
čiupo Lijaną už pečių. — Padėkite man jus išgelbėti! Anks- 
čiau ar vėliau Oliverio tarnai prisikapstys iki šio rūsio, ir ta- 
da jau aš niekuo jums negalėsiu padėti. 

Lijana tylėjo. Juk Roganas ją privertė prisiekti, kad ji 
Žana nepasitikės. 

— Na, gerai, — pavargusi atsiduso Žana. — Elkitės, 
kaip norite. Aš pasistengsiu padėti jums iš čia pasprukti. Jūs 
mokate plaukti? 

— Ne. 

— Gerai, aš vis tiek ką nors sugalvosiu, — Žana dar 
kartą atsiduso ir išėjo. | 

Lijana praleido bemiegę naktį, vartydamasi ant kietų 
maišų. Ji neturėjo teisės pasakyti Žanai, kad Roganas šalia. 
Žana tikriausiai jį išduos Oliveriui. 

O kas jeigu ji vis dėlto sakė tiesą? Anksčiau ar vėliau 
Lijaną iš tikrųjų suras. Tada Roganas būtinai išsiduos — juk 
jis nežiūrės, kaip baudžia mirtimi jo žmoną? Taip, Roganas 
išsiduos, ir tada Oliveris Hovardas jį sučiups. 

Rytą Lijana išgirdo, kad kieme sklinda kažkoks triukš- 
mas. Sukaupusi visas jėgas, ji iš sunkių maišų susikrovė prie 
šaudymo angos piramidę ir užsiropštė ant jos. Dabar buvo ga- 
lima pažvelgti į kiemą. 

Pilyje kažkas vyko: tarnai lakstė pirmyn ir atgal, trink- 
sėjo durys, vedė iš arklidžių arklius, apieškojo vežimus. Lija- 
na suprato, kad prasidėjo didelė krata. 

Ji atsistojo ant galų pirštų ir išvydo, kaip tolimame kie- 
mo kampe šlubčioja kuprotas senis. 

— Roganai, — sušnabždėjo Lijana ir pabandė žvilgsniu 
įteigti vyrui, kokia kryptimi jis turi judėti. Atrodė, Roganas 
pajuto jos signalą, ir lėtai pajudėjo rūsio link. 

Lijanos širdis ėmė pašėlusiai plakti. Šaudymo anga bu- 
vo lygiai virš Žemės paviršiaus, ir jeigu Roganas greitai priei- 
tų, jam būtų galima šūktelti. Lijana užgniaužė kvapą — senis 
jau buvo visai netoli. Ji išsižiojo, norėdama jį pakviesti, bet 
tuo metu vienas riteris riktelėjo: 

— Ei, tu! Tučtuojau nuvaryk šitą vežimą! 

Pilnomis ašarų akimis Lijana stebėjo, kaip Roganas ne- 
rangiai sėdasi į vežimą ir važiuoja tolyn. Jaunoji moteris nu- 
lipo ir atsisėdusi ant grūdų maišo pravirko. Žana sakė teisy- 
bę: Oliveris Hovardas iš tikrųjų ketina ieškodamas bėglės ap- 
versti pilį aukštyn kojom. Ir jam tai pavyks — jeigu ne šian- 
dien, tai rytoj. 

Vidinis balsas Lijanai kuždėjo, jog Žana reikia tikėti, 
jog vienintelis būdas išsigelbėti — papasakoti jai apie Roga- 
ną. Jeigu ji Žana nepasitikės, tai tikrai žus. O jeigu pasitikės, 
tai, galimas daiktas, jai su Roganu pavyks išsigelbėti. 

Kai naktį pas ją pilies šeimininkė vėl atėjo, Lijana buvo 
visai sutrikusi. 

— Aš turiu planą, — tarė Žana. — Nežinau, ar jis iš- 
degs, bet nieko geriau sugalvoti nepavyko. Aš bijau pasitikėti 
nors vienu savo vyro žmogumi. Be to, įtariu, kad viena rūmų 
dama Oliveriui viską papasakoja. Einam su manim, negalima 
gaišti nė minutės. 

— Roganas čia, — išdrožė Lijana. 

— Čia? Rūsyje? — baimingai paklausė Žana. 

— Ne. Tvirtovėje. Jis mane aplankė bokšte. Pasakė, kad 
jis sugalvojęs, kaip išsigelbėti. Jis ketino mane iš čia paimti 
tą naktį, kai jūs atvedėte mane į rūsį. 

— Kurjis? Greičiau! Jūsų vyro pagalba mums labai rei- 
kalinga. 

Lijana pirštais įsikibo į Žanos ranką. 

— Jeigu jūs mus išduosite, prisiekiu Viešpačiu Dievu, 
kad jus persekiosiu iki paskutinės savo gyvenimo dienos. 

Žana persižegnojo. 

— Jeigu jus sučiups, tai tik dėl to, kad gaištate daug 
laiko plepalams. Tai kur jis? 

Lijana papasakojo, kaip Roganas atrodo. 

— Taip, aš jį mačiau, — linktelėjo Žana. — Tikriausiai 
jis iš tikrųjų jus myli, jeigu čia atvyko vienas. Laukite, aš grei- 
tai grįšiu. 

Lijana bejėgiškai sudribo ant maišų krūvos. Ji nežino- 
j0, ar pasielgė teisingai. Jeigu suklydo, tai mirties nuospren- 
dis pasirašytas. 


19 skyrius 


Žana skubiai įėjo į Didžiąją salę, paskui ją vos suspėjo 
visos šilkais pasidabinusios freilinos. Salės grindys buvo iš- 
klotos šiaudiniais dembliais, ant kurių miegojo žmonės ir šu- 
nys. Kai kas Žaidė kauliukais, kampe tarnas gniaužė tarnaitę. 

— Man užsikimšo išvietė! — piktai riktelėjo ponia. — 
Ją reikia skubiai išvalyti. 

Tie, kurie nemiegojo, regėdami jos šviesybę pašoko ant 
kojų, tačiau dirbti nešvarų darbą norinčių neatsirado. 

— Aš ką nors atsiųsiu, — tarė riteris. Žana išvydo sė- 
dintį prie sienos Roganą. Jis ją gręžė žvilgsniu. 

— Atsiųskite man štai tą. Ei tu, einam su manim. 

Ji apsisuko ir išėjo iš salės, tikėdamasi, jog “senis" seks 
paskui ją. Taip jis ir padarė. Žana palaukė, kol aplink neliks 
pašalinių, paleido savo damas ir atsisuko į Roganą. 

Anksčiau, negu jis spėjo atsitokėti, ji nuplėšė nuo jo 
veido raištį. 

— Tai tu, — sukuždėjo ji. — Aš negalėjau patikėti, kad 
Lijana kalba tiesą. Nejaugi kam nors iš Peregrinų gali rūpėti 
moteris? 

Roganas griebė ją už rankos ir stipriai sugniaužė. 

— Kurji? Sakyk, maita! Jeigu jai kas nors atsitiks, pa- 
sielgsiu su tavimi taip, kaip turėjau padaryti prieš daug metų. 
— Paleisk mane, arba tu jos niekada nepamatysi. 

Roganas nenoriai pakluso. 

— Ką tujai padarei? Kaip tu privertei ją apie mane pa- 
pasakoti? Su kokiu malonumu aš tave suplėšyčiau į gabalus, 
jeigu... 

— Komplimentus man pasakysi paskui, — riktelėjo ant 
jo Žana. — Lijana gerai paslėpta, ir aš noriu ją iš čia išvesti, 
bet man reikalinga pagalba. Ji nemoka plaukti, vadinasi, per 
griovius teks persikelti valtimi. Tu irkluosi. Eik prie šiaurės 
rytų bokšto. Ten nuo sienos nuleista virvė. Persikeli per.išori- 
nį griovį prie šiaurės vakarų bokšto. Ten bus dar viena virvė, 
o apačioje valtis. Sėsk į valtį ir lauk mūsų. Aš atvesiu Lijaną 
prie sienos, o visa kita — tavo reikalas. Tu turiją perkelti per 
griovius. 

— Kaip aš galiu tavimi tikėti? Tikriausiai ten laukia 
pasala. 

— Mano moterys atitrauks ant sienų budinčių sargybi- 
nių dėmesį. Tau teks manimi patikėti, nes kitos išeities neturi. 

— Jeigu tu mane vėl išduosi... 

— Eik iš čia, — įsakė Žana, — negaišk brangaus laiko. 

Roganas, nepaprastai sunerimęs, nušlubčiojo šalin. Nie- 
kada gyvenime jis dar nesijautė esąs toks bejėgis. Jo ir Lija- 
nos gyvybės buvo melagės ir išdavikės rankose. Jis beveik bu- 
vo įsitikinęs, kad prie šiaurės rytų bokšto jo laukia dvidešimt 
ginkluotų Žmonių, bet tuo metu Roganas suprato, jog tai vie- 
nintelis šansas. Visas dienas jis bergždžiai ieškojo Lijanos — 
jam pasisekė ne daugiau negu Hovardo tarnams. 

Prie bokšto pasalos nebuvo. Nuo sienos kadaravo vir- 
vė. Roganas nusiplėšė nuo veido raištį, nusimetė kuprą, įsi- 
kando į dantis peilį ir ėmė ropštis. 

“Tikriausiai pasala viršuje", — pamanė jis, bet vėl su- 
klydo. Permetęs į kitą pusę virvę, jis tyliai pradėjo leistis. 

Atsidūręs ant tvirtos žemės, Roganas nubėgo per lau- 
ką. Kažkur pasigirdo kvatojimas, ir Peregrinas prisispaudė 
prie sienos. Pro šalį praėjo du sargybiniai, nepastebėję įtarti- 
no šešėlio. 

Reikėjo įveikti dar vieną sieną. Šį kartą Roganas ne iš 
karto surado virvę. Kai jis atsidūrė ant sienos, vėl teko laukti 
— visai greta dudeno vyriškas balsas ir kikeno moteris. Ro- 
ganas palaukė, kol porelė nutolo, ir tik po to užsiropštė ant 
atbrailos. 

Ši siena buvo šiek tiek aukštesnė negu pirmoji. Nulipęs 
apačioje, tamsiame šešėlyje, jis rado mažą valtelę dviem irk- 
lais. Roganas atsisėdo į ją, susirietė į kamuolį ir aprimo. Jis 
neatplėšė akių nuo sienos — žiūrėjo taip atidžiai, kad beveik 
nemirksėjo. 

Praslinko gana daug laiko. Paskui viršuje, ten, kur liko 
kabėti virvė, pasirodė keisti šešėliai. Roganas sudrebėjo — 
jis jau buvo beveik netekęs vilties. Bjaurybė Žana kažkodėl 
panoro jam išgelbėti gyvybę, o Lijaną pasiliko savo naguose — 
suprato jis. 

Virš sienos išlindo dvi galvos, ir Roganas išgirdo po- 
kalbio nuotrupas. Ak, jau tos moterys! Niekaip negali apsiei- 
ti ne tauškalų — joms žodžiai svarbiau už viską. Tempi bobą į 
guolį — ji būtinai mals liežuviu. Įteiki jai dovaną — būtinai 
reikia aiškinti, kodėl dovanoji tą, o ne kitą. Bet visų blogiau- 
sia, kad joms norisi paplepėti ant tvirtovės sienos, kai aplin- 
kui pilna sargybinių. 

Viskas vyko labai greitai. Viena moteris mostelėjo ran- 
ka, tarsi norėdama smogti kitai. Roganas negaišdamas iššoko 
į krantą ir nubėgo prie sienos. Pasigirdo moters riksmas, pas- 
kui kojų tapsėjimas. Roganas įsikibo į virvę ir norėjo ropštis 
aukštyn, bet išgirdo Žanos balsą. 

— Ne! — sušuko ji. — Gelbėkis! Lijana žuvo! Tu negali 
jos išgelbėti. 

Vis dėlto Roganas lipo aukštyn, bet kažkas nupjovė vir- 
vę, ir jis nukrito ant Žemės. 

— Bėk, žioply! — sušuko Žana. | 

Jos balsas nutrūko, tarsi kažkas būtų užčiaupęs jai 
burną. 

Negaišdamas Roganas puolė prie valties. Aplinkui jau 
švilpė strėlės. Tačiau luotu pasinaudoti neteko — dugną pra- 
mušė dvi strėlės, ir valtelė ėmė greitai skęsti. Roganas nėrė į 
šaltą vandenį. Aplinkui zvimbdamos smigo strėlės. 

Jis išsikepurnėjo į kitą krantą ir susikūprinęs nubėgo 
pasienio tiltu. Mieguisti sargybiniai, išgirdę riksmus, bandė 
suvokti, kad darosi tamsoje. Išvydę, jog kažkas bėga nuo vidi- 
nio griovio prie išorinio, jie taip pat ėmė šaudyti. 

Ant išorinio griovio kranto strėlė Roganui kliudė jo nu- 
garą. Nesustojęs jis puolė į vandenį ir nuplaukė išilgai sie- 
nos, pasuko prie gilaus tvenkinio, kurio vanduo užpildydavo 
visus griovius. Roganas plaukė gerai, bet iš žaizdos tekėjo 
kraujas, ir jėgos greitai seko. Galų gale Roganas perplaukė 
tvenkinį ir išlipo į sausumą. Jam teko pagulėti melduose — 
jis dusdamas, apsipylęs kraujais, krenkštė iš plaučių vandenį. 

Kai Roganas atgavo jėgas, jis nuskubėjo prie miško pa- 
kraščio. Tamsoje pasigirdo kanopų bildesys. Kitą dieną Ro- 
ganas slapstėsi nuo persekiotojų: Hovardo Žmonės jį sekė, bet 
surasti negalėjo. 

Vakare jis užšoko ant nugaros riteriui, perpjovė jam gerk- 
lę ir pagrobė žirgą. Hovardo kariai jį persekiojo, bet Roganas, 
apimtas nevilties, čaižė arklį rimbu ir sugebėjo atsiplėšti nuo 
persekiotojų. Auštant Žirgas sustojo kaip įbestas ir nebepaju- 
dėjo. Roganas nušoko ant Žemės ir toliau nuėjo pėsčias. 

Saulė jau buvo aukštai danguje, kai horizonte pasirodė 
Morių pilis. Roganas ėjo ir ėjo, klupdamas ant akmenų, ėjo iš 
paskutinių jėgų. Sargybinis jį pastebėjo, ir po kelių minučių 
iš pilies vartų išlėkė Sivernas. Jis nušoko nuo arklio ir čiupo 
nusilpusį Roganą ant rankų. 

Iš pradžių Peregrinas vidurinysis išsigando, pamanęs, 
kad brolis miršta. Marškiniai ant Rogano nugaros buvo per- 
mirkę krauju. Sivernas norėjo pasisodinti Roganą ant arklio, 
bet tas mostelėjo ranka: 

— Palik mane. 

— Kaip aš tave paliksiu? Mes visiškai išsikankinome. 
Mums pasakė, kad šiąnakt tave Hovardas užmušė. 

— Jis iš tikrųjų mane užmušė, — sukuždėjo Roganas ir 
nusisuko. 

Sivernas apžiūrėjo jo nugaros žaizdą. Ji kraujavo ir bu- 
vo gana gili, bet gyvybei nepavojinga. 

— Kur ji? 

— Lijana? Ji negyva. 

Sivernas susiraukė. To betrūko, ši moteris jam buvo pra- 
dėjusi patikti, dėl jos teko daug šokinėti ir patirti nemalonu- 
mų (kaip ir su visomis moterimis), bet ji bent jau buvo drąsi. 
Sivernas apkabino brolio pečius. 

— Nieko, surasim tau kitą žmoną. Labai gražią. Jeigu 
nori, rasim net tokią, kuri padegtų tavo guolį. 

Smūgis į smakrą Siverną užklupo netikėtai — jis taip ir 
nusirito ant Žemės. 

— Nelaimingas vėpla, — suriaumojo Roganas, lamdy- 
damas brolį, — tu taip nieko ir nesupratai. Laikai užsidaręs 
savo kilmingąją kekšę, neleidi jai atsipūsti. Ji per tave dienos 
šviesos nemato. 

— Per mane? — nustebo Sivernas, spausdamas prie su- 
muštos nosies ranką. 

Jis norėjo ištrūkti, bet, pažvelgęs į Rogano veidą, nu- 
sprendė truputėlį palaukti. 

— Juk ne aš buvau neištikimas su kaimo mergom savo 
draugei. Be to... — jis nebaigė išvydęs, jog Rogano veidas iš- 
blyško. Vyresnysis brolis pakilo ir nukiūtino miško link. 

Sivernas jį pasivijo. 

— Aš nenorėjau įžeisti jos atminimo. Ji man patiko, bet 
dabar juk jos nebesugrąžinsi. O pasaulyje yra ir kitų moterų. 
Bent jau ji tavęs neišdavė, kaip ankstesnė Žmona. O galbūt 
išdavė? Tu dėl to taip siunti? 

Roganas staigiai atsisuko. Netikėdamas savo akimis, Si- 
vernas su siaubu išvydo, kad vyresniojo brolio veidu teka aša- 

ros. Vidurinysis Peregrinas neteko žado. Roganas neverkė nuo 
tada, kai žuvo tėvas ir broliai. 

— Aš ją mylėjau, — sukuždėjo Roganas, — aš mylėjau ją. 

Ne, Sivernas negalėjo ištverti. Jis negalėjo Žiūrėti, kaip 
vyresnysis brolis verkia, ir nupėdino atgal. | 

— Aš tau palieku žirgą, — sumurmėjo jis. — Kai apsi- 
raminsi, grįši. — Ir labai greitai nuėjo. 

Roganas krito ant akmens, užsidengė rankomis veidą ir 
jau nesusilaikydamas pravirko. Taip, jis mylėjo ją. Mylėjo jos 
šypseną, juoką, jos džiaugsmo protrūkius, jos sugebėjimą 
džiaugtis kiekviena smulkmena. Po ilgų pykčio ir neapykan- 
tos metų ji praskaidrino jo gyvenimą. Ji apgynė jį nuo utėlių, 
davė švarius rūbus, skanų valgį. Net aukštos kilmės kekšę Jo- 
lantą — ir tą ji išviliojo iš slėptuvės. O Zarid neseniai papra- 
šė Rogano jai nupirkti moteriškus rūbus. 

Ir štai jos nėra. Žuvo kare su Hovardais. 

Tikriausiai dėl to jis turėtų nekęsti savo mirtinų priešų 
dar labiau, bet Roganas dabar apie Hovardus negalvojo. Jis 
troško tiktai vieno, kad sugrįžtų švelni, meili Lijana. Ta pati 
Lijana, kuri įpykusi svaidydavo į jį indus ir kai būdavo juo 
patenkinta, apiberdavo bučiniais. 

— Lijana, — sukuždėjo Roganas ir pravirko. 

Jis negirdėjo žingsnių švelnioje žolėje. Skausmas buvo 
toks didelis, kad jis nepasijudino iš vietos net tada, kai jo 
skruostus palietė maža ranka. 

Lijana atsiklaupė priešais jį ant kelių ir nuėmė nuo jo 
veido rankas. Išvydusi ant Rogano skruostų ašaras, ji taip pat 
pravirko. | 

— Aš čia, meile mano, — sukuždėjo ji ir ėmė bučiuoti 
j0 skruostus ir kaktą, — aš saugi. 

Roganas, nieko nesuprasdamas, žiūrėjo į ją. 

Lijana nusišypsojo. 

— Tu nieko man nenori pasakyti? 

Jis čiupo ją ir pasisodino ant kelių, o po to parvertė ant 
žemės. Raudojimas virto kvatojimu: jie raitėsi ant žemės, o Ro- 

ganas lietė jos kūną rankomis, tarsi norėdamas įsitikinti, jog 
tai ne sapnas. 

» Galų gale jis suglebo ir išsitiesė ant nugaros, o Lijana 
atsisėdo ant jo ir prisiglaudė prie jo veido. 

— Kaipgi taip? — sukuždėjo Roganas. — Toji maita 
Žana... 

Lijana pridėjo pirštą prie jo lūpų. 

— Žana išgelbėjo mums gyvybę. Paskutinį momentą ji 
sužinojo, kad jos freilina — išdavikė. Ji atsitiktinai išgirdo 
pokalbį ir nusiuntė mane į kitą pusę, o išdavikę nusiuntė į 
numatomo pabėgimo vietą palydėti manęs. Pati Žana apsi- 
rengė apsiaustu ir apsimetė Lijana Peregrin. Išdavikė puolė 
ją peiliu, bet Žana buvo pasiruošusi ir laimėjo. Tuo metu ma- 
ne nuleido nuo sienos kitoje vietoje. Žanai teko riktelti tau, 
jog aš Žuvau, nes antraip tu nė už ką nebūtum puolęs bėgti, — 
ji paglostė Rogano skruostą. — Aš mačiau, kaip tu plaukei. 
Visi kariai puolė įkandin tavęs, dėl to'į mane niekas net ne- 
žvilgtelėjo. Žana davė arklius, ir aš pasukau tuo pačiu keliu, 
kaip ir tu, tačiau pavyti tavęs negalėjau. 

Jos apsiausto gaubtas nukrito, ir ant pečių išsiskleidė 
trumpi plaukai. Roganas palietė auksines garbanas. 

— Jos bjaurios, tiesa? — paklausė pakuždom Lijana. 

Roganas meiliai žvelgė į ją. 

— Tavyje nėra ir negali būti nieko bjauraus. Tu pati gra- 
Žiausia moteris žemėje, ir aš tave dievinu. Myliu tave visa sie- 
la, visa širdimi. 

Lijana nusišypsojo. 

— Vadinasi, man bus galima posėdžiauti teisme? Ir pilį 
mes taip pat perstatysim? O karą su Hovardais tu baigsi? Ir, 
beje, kaip pavadinsime savo sūnų? 

. Roganas įpyko, bet neištvėręs nusikvatojo. 

— Teismas — vyrų reikalas. Sukiužusių akmenų krūvos 
aš neperstatinėsiu. Peregrinai visada kariaus su Hovardais. 
O sūnų mes pavadinsime Džonu mano tėvo garbei. 

— Ne Džonu, o Džilbertu, mano tėvo garbei. 

— Kad jis užaugtų toks pat tinginys? 

— O tu norėtum, kad jis visą gyvenimą vaikytųsi kaimo 
mergas ir mokytų savo vaikus neapykantos? 

— Taip, — patvirtino Roganas, apkabinęs Žmoną ir pa- 
žvelgęs į dangų. — Tarp mūsų, žinoma, yra nesutarimų, ta- 
čiau vienu klausimu mes visada vieningi. Renkis, moterie! 

"Lijana pakėlė veidą ir atsakė: 

— Visada paklusni jūsų valiai, pone. 

Roganas dar norėjo kažką sakyti, bet ji užčiaupė jam 
burną bučiniu, ir kelias valandas jie neištarė nė žodžio. 

Tai viena iš populiariausių Amerikos rašytojų. Ji taip pat 
tapo viena iš labiausiai skaitytojų pamėgtų autorių Lietuvoje. 

UŽKARIAVIMAS 


Žavingoji Zoreda Peregrine buvo savo šeimos 
pasididžiavimas. Jos grubūs ir aršūs broliai stengėsi bet kuria 
kaina apsiginti nuo savo senų priešų Hovardų. Peregrinai 
patyrė nemaža nuostolių. Taigi Zaredos broliai išmokė ją karo 
meno ir aprengė vyriškais drabužiais. Niekas už pilies sienų 
nežinojo, kad jauniausiasis Peregrinas yra mergina... 

Tačiau kai šaunus riteris Terlas Hovardas grįžo iš il- 
galaikės viešnagės Prancūzijoje, jam užteko vieno žvilgsnio, 
kad suprastų, jog Zareda — moteris ir, be to, labai graži. 
Kadangi nesutarimai tarp jų šeimų tebesitęsė, Terlas 
užsibrėžė sau drąsų tikslą — užkariauti Žžavingos aistruolės 
širdį ir ją apsaugoti nuo nuolatinio negailestingo jos brolių 
persekiojimo. 


Džudi Devero 


PANELĖ 


Kai jie pirmą kartą susitiko, jie nebuvo princesė ir 
karalius, tik moteris ir vyras, apimti tokios staigios ir gilios 
aistros, jog visas pasaulis, atrodė, sugriuvo nuo vieno buči- 
nio. Tik vėliau, dar jausdama ant savo lūpų jo deginantį 
prisilietimą, Džera sužinojo, kad jos paslaptingo pasimaty- 
mo riteris buvo niekas kitas, kaip tiktai jos nekenčiamas 
princas Rovenas! Rovenas, kuris sugrįžo iš tolimosios An- 
glijos, kad užimtų jos brolio sostą... Rovenas, kuris prisekė 
suvienyti laukines škotų gentis. 

Įsiutusi Džera prisiekė nepaklusti auksaplaukiui prin- 
cui, kurio didingas atvaizdas kankino ją dienomis ir vaide- 
nosi naktimis. Bet niekas nesustabdys Roveno, savo valdžioje 
vienijančio kariaujančias gentis, ir niekas nesutrukdys jam 
laimėti žiaurios gražuolės ranką ir meilę. 


Tai pirmoji serijos “"Montgomerių klano saga" knyga. 
Jos jau galite teirautis knygynuose. 


Linda Hovard 


“pagaliau panėrė savo plunksną į istorinį rašalą. Bū- 
kite pirmieji, kurie sužinosite, kaip nepaprastai jai pasisekė. 
Kai perskaitysite šį romaną, atsiduskite ir papasakokite apie 
jį kitiems, o tada pasinerkite į svajones ir nusišypsokite. Aš 
žinau, ką sakau, nes visa tai patyriau". 

Catherine Coulter 


LEDI IŠ VAKARŲ 


Laukinėje Naujojoje Meksikoje meilė galėjo išgelbė- 
ti:.. arba pražudyti. 

Viktorija Veiverli buvo kilni sužlugdyto pietiečio duk- 
tė, vedybų būdu parduota žiauriam Vakaruose gyvenančiam 
fermeriui. Tik savigarba ir išdidumas padėjo jai vaidinti 
„skaudų Žmonos vaidmenį. Tačiau ta pati savigarba nepajėgė 
sutramdyti slaptos Viktorijos aistros samdytam žmogžudžiui 
Džeikui Roperiui. Jo primerktas žvilgsnis buvo tvirtas kaip 
ledas, bet švelnios emocijos Žadėjo atverti jai didžiosios 
meilės paslaptis. Džeikas prakeikė troškimus laimėti šios 
gražuolės meilę, nes jis nenorėjo, jog kažkas sukliudytų ke- 
lyje, vedančiame į rančos, Santa Karalystės, susigrąžinimą. 
Bet praeities skriaudos ir liepsnojančios aistros supins 
išdidžios aristokratės Viktorijos ir šio stipraus kaip ąžuolas 
kaubojaus likimus. | 

Kruviname kare dėl žemės jie kovos dėl Džeiko 
prigimtinės teisės, ir galų gale meilė, kuri buvo jų viltis, sva- 
jonės ir likimas, nugalės. 


Leidykla TYRAI šią knygą išleis rugsėjo mėnesį. 


KORTVĖJUS DŽONSAS 


Morgan legenda amžiais įkvėpdavo 
rašytojus. 


Pateikdamas plačią ir tikslią penktojo amžiaus Anglijos 
panoramą, kai dar buvo gerai prisimenami romėnų laikai, pasa- 
kodamas apie krikščionybę, druidų aukojimo apeigas, žemės mo- 
tinos garbinimą, Kortvėjus Džonsas atskleidžia Morgan istoriją 
savaip. Ji vaizduojama kaip realus anų laikų asmuo, pagrindinė 
antrosios “Drakono įpėdinių" dalies “Šiaurės Ragana" veikėja. 


ŠIAURĖS RAGANA 


Vieną dieną britų Didžiojo karaliaus Juterio Pendra- 
gono vardu nužudomas niekšingai išduotas Tintagelio kuni- 
gaikštis. Jo jauna duktė, vardu Morgan, prisiekia atkeršyti. 
Anglų legendose ji vadinama Šiaurės Ragana. 

Pasakojimuose apie karalių Artūrą tai viena paslaptin- 
giausių moterų. Morgan la Fey yra netikra Artūro sesuo. Ji, le- 
gendinės Ežero ledi išmokyta gydymo meno, pagal nesugriau- 
namas klano taisykles, ištekinama į patį šiauriausią Anglijos 
kraštą, priversta palikti mylimą Žmogų. Ten išaugina ne savo 
sūnus, kurie padeda jai įkurti atskirą karalystę... Tuo metu 
Artūras įtvirtina savo, kaip Didžiojo karaliaus, valdžią ir 
įsteigia legendinę Apvaliojo stalo broliją. 


Dž. F. Kūperis 


“Bostono apsiaustis, arba Lajonelas Linkolnas" — 
Džeimso Kūperio jubiliejinis romanas, skiriamas penkiasdešim- 
tosioms pirmųjų karų už JAV nepriklausomybę metinėms. 

Bostono patriotų grupė, persirengusi indėnais, užpuola 
Anglijos prekybinį laivą. Į tai Anglija atsakė griežčiausiomis 
priemonėmis, užblokuodama Bostoną. 

Romano siužetas patrauklus ir paslaptingas, veikėjų san- 
tykiai taip susipynę tarpusavyje, kad skaitytojas paslaptis 
atskleidžia tik romano pabaigoje. Romane “Bostono apsiaus- 
tis, arba Lajonelas Linkolnas", kaip ir daugelyje Dž. Kūperio 
kūrinių, daug nutrūktgalviškų nuotykių, meilės bei išdavysčių 
ir intrigų. Skaitytojas vėl persikels į laikus, pažįstamus iš ro- 
mano “Skarlet". 


Bostono apsiaustis, 
arba 
Lajonelas Linkolnas 


Šauniausi Anglijos riteriai siekia turtingos 
gražuolės Lijanos Nevil dėmesio, tačiau tik nežymus 
karys Roganas Peregrinas neslepia savo troškimų. Jis 
labai švelniai įviliojo Lijana į ugni, ir ji prisiekė sugauti 
šį puikų laukinį vyrą. Kraujo kerštas, kova dėl teisės gauti 
palikimą, susidūrimai, nusinešantys gyvybę po gyvybės, 
negali sutrukdyti meilei. Lijana atvyks į karo nusiaubtą 
Rogano pilį, kad išgelbėtu jo maištinga sielą ir užkariautų 
nepaklusniają širdį. 

